
(Jacheta II) 


„Sunt cel mai fericit om din lume, pentru că Dumnezeu mi-a 
încredinţat această misiune”. 


În Ioan al Domnului: Vindecátorul Brazilian care a influenţat 
viața a milioane de oameni, un fermier cumsecade din Abadiânia, 
Brazilia, ne oferă un puternic mesaj de iubire, de compasiune şi de 
speranţă pentru omenire. Joào Teixeira de Faria, vindecătorul si 
mediumul cunoscut sub numele de Joào de Deus, permite 
„spiritelor vindecătoare” să-i cuprindă trupul de trei ori pe 
săptămână pentru a-i trata în mod miraculos pe miile de oameni 
veniţi din întreaga lume să-şi găsească vindecarea. 

Ioan al Domnului şi-a îndeplinit misiunea ca medium timp de 
peste patruzeci şi opt de ani, făcând numeroase pelerinaje în toată 
lumea. Mánati de speranţa unei vindecări imediate, peste opt 
milioane de credincioşi au trecut prin faţa lui de-a lungul întregii 
sale vieţi, în timp ce zeci de mii de oameni călătoresc în Brazilia în 
fiecare an, pentru a-l vedea pe Ioan al Domnului si casa acestuia, 
Casa de Dom Inácio de Loyola (Ignatiu de Loyola), care a fost 
concepută să primească sute de vizitatori în fiecare zi. 

In ciuda atenţiei acordate de toate media acestui vindecátor 
apreciat pe plan internaţional, puţine lucruri au fost dezvăluite 
despre viaţa sa personală. Traducátoarea Heather Cumming şi 
fotografa Karen Leffler au călătorit împreună cu Ioan al Domnului 
şi i-au consemnat viaţa şi activitatea. Ceea ce a început ca un efort 
de documentare a mărturiilor privind vindecările sale deosebite a 
devenit acum prima monografie completă şi autorizată a lumii sale. 

Cuvinte emotionante şi fotografii pline de viaţă - multe dintre 
ele surprinzând energia spirituală care îl înconjoară pe Ioan al 


Domnului si Casa acestuia - ne poartă într-o călătorie impresionată 
şi profund personală cu mediumul smerit care dă speranţă 
oamenilor fără speranţă. Rezultatul este un portret intim al unei 
persoane obişnuite în condiţii extraordinare şi experienţa unei 
lecturi care îi aduce pe cititorii de orice convingere mai aproape de 
propria lor credinţă. 


(Jacheta III) 


HEATHER CUMMING (dreapta) este una din traducătoarele 
oficiale ale lui Ioan al Domnului, o „fiică a Casei” şi practicantă a 
vindecării şamanice. Ea a crescut în Brazilia, călărind alături de 
crescătorii de vaci al căror conducător era şamanul locului. Ca 
traducătoare, ea îi ajută pe Ioan al Domnului şi pe Îndrumătorii săi 
Spirituali să vadă până la două mii de oameni pe zi. Ca maestru 
reiki în Statele Unite, ea oferă proceduri de vindecare şi conduce 
grupuri de pacienţi care vin în Brazilia, la loan al Domnului. Ea 
locuieşte in Westport, Connecticut, precum şi în Abadiânia, 
Brazilia. Vizitaţi-i website-ul la www.healingquests.com. 


KAREN LEFFLER (stânga) este fotograf publicist liber 
profesionist şi „fiică a Casei”. În numeroasele sale călătorii la Casa 
de Dom Inácio, a realizat minunate fotografii pline de lumină ale 
energiei vindecătoare şi ale spaţiului sacru. Este de confesiune 
buddhistă, practică Qigong, fotografiază entităţi spirituale şi 
locuieşte în Weston, Connecticut. Vizitaţi-i website-urile la 
www.spiritfotos.com. şi www.worthathousandwords.info. 


Pentru a afla mai multe informatii despre Ioan al Domnului, 
vizitati www.beondword.com. si www.friendsoftthecasa.org. 


(Jacheta IV) 


„Heather Cumming si Karen Leffler ne duc într-o lume 
minunată, in care învăţăm cum puterea iubirii neconditionate 
creează posibilităţi nelimitate, vindecări miraculoase şi speranţă. 
Activitatea lui loan al Domnului şi mesajele entităţilor sunt vitale 
pentru vindecarea planetei”. 

- SANDRA INGERMAN, autoare a cărţilor Soul Retrieval si 
Medicine for the Earth 


,Aceste descrieri excelente ale procesului vindecárii deschid o 
fereastră prin care intrăm într-o altă realitate. Această carte de 
mare autoritate pune în discuţie ipotezele fundamentale privind 
profunzimea până la care spiritul intervine în vieţile noastre. 
Spiritul „sare” din paginile cărţii, iar lectura nu poate să nu vă 
schimbe”. 

- ROBERT DREYFUS, dr. în medicină, psihiatru şi vindecátor 


„Această carte este temeinică şi fertilă - o carte 
pătrunzătoare şi inspiratoare, care va ajuta milioane de oameni în 
anii care vor veni. Autoarele au făcut un lucru fantastic prezentând 
povestea lui loan al Domnului, cu claritate şi precizie. Nici o altă 
carte despre Ioan al Domnului nu ne oferă o selecţie atât de bogată 
de mărturii de primă mână despre acest om remarcabil”. 

- BILL HAYES, preşedinte şi producător executiv la 
Figure & Films şi Advanced Medical Productions, Inc. 


„Nici o altă carte nu descrie atât de sincer viaţa particulară şi 
povestea personală a mediumului extraordinar şi a vindecătorului 
cunoscut sub numele de Ioan al Domnului. Trebuie să recunoaştem 
că Heather şi Karen dau noi dimensiuni imaginilor noastre despre 
spiritele binevoitoare şi despre vindecarea spirituală”. 

- EMMA BRAGDON, dr. în filozofie, autoare a cărţilor 
Spiritual Allinaces şi Kardec's Spiritism, coproducător al filmului 
Eu nu vindec, Dumnezeu este singurul care vindecă. Omagiu lui 
Ioan al Domnului 


„Această carte inspiratoare vă va duce într-o călătorie a auto- 
vindecării şi speranţei. Vi se vor deschide ochii în privinţa felului în 
care şuvoiul divin al iubirii curge către noi pentru a ne alina 
suferinţele personale. Oriunde v-aţi afla pe calea evoluţiei 
spirituale, trebuie să citiţi această carte!”. 

- TRUDY GRISWOLD, coautor al cărţilor Angelspeake: How to 
Talk with Your Angels şi The Angelspeake Book of Prayer and 
Healing 


„loan al Domnului este unul din cele mai importante 
documente scrise vreodată despre capacitatea de vindecare 
spirituală şi despre misterele metafizice dezvăluite în lumea 
noastră de astazi”. 

- JENNY LAUREN, autoare a cărţii Homesick. 

Am ascultat si am privit cu ochii deschişi. 
Mi-am revărsat sufletul în lume căutând necunoscutul în cunoscut. 
Și cânt de uimire cu voce tare.* 
- Rabindranath Tagore, mistic şi poet indian (1861-1941) 


*Aşa cum a fost parafrazat de Amit Goswami în cartea 
The Self-Aware Universe (Universul conştiinţei de sine) 


Dedicăm această carte mediumului Joào Teixeira de Faria, 
cunoscut si iubit sub numele de ,Ioan al Domnului" (Joào de Deus; 
John of God) şi mulţimii de spirite sensibile si elevate care lucrează 
la Casa de Dom Inácio de Loyola din Abadiânia, Brazilia. 
Devotamentul lor, plin de iubire, in slujba omenirii, este într- 
adevăr fără margini. In cele din urmă, dedicàm această carte 
Spiritului care se trezeste in fiecare dintre noi. 

Insusi faptul de a-ţi consacra viaţa vindecării societăţii 
„colective”, fără a pretinde să fii adulat în vreun fel, spune multe 
despre smerenia sa deosebită. Rugăciunea noastră, cartea noastră, 
cântecul nostru, răspund acestui uimitor dar pe care Spiritul Divin 
ni l-a dăruit aici pe pământ. 

Fie ca această carte să reflecte, cu modestie, imensa noastră 
iubire şi recunoştinţă faţă de mediumul Joào şi faţă de spiritele 
călăuzitoare, pentru vindecările care depăşesc orice închipuire. 


Mulţumim 
Heather Cumming Karen Leffler 

PREFAŢĂ 


Niciuna dintre noi nu a întreţinut vreodată ideea că ar trebui 
să scriem o carte despre loan al Domnului, dar în iarna anului 
2003, Entitatea ne-a spus: „Nu doar că ar trebui să scrieţi o carte, 
ci chiar trebuie!”. Şi astfel a început munca de strângere a 
mărturiilor despre vindecările deosebite care au avut loc în Casa. 
În timp ce Heather aduna consemnări, Karen se ocupa de 
fotografiile spiritelor. Părea să fie o unitate perfectă a energiilor şi 
a deprinderilor. Atunci când Sebastian, secretarul Casei, a auzit ce 
făceam noi, ne-a împărtăşit şi el o mulţime de consemnări. Curând 
cartea începea să prindă contur. 

Munca noastră ne-a demonstrat că cei mai mulţi, dacă nu 
chiar toti vizitatorii Casei simțeau iubirea necondiționată din prima 
clipă în care se întâlneau cu Entăţile. Prima impresie este extrem 
de profundă şi nu poate fi surprinsă aşa cum trebuie de o 
consemnare descriptivă a experienţei. Şi totuşi, cuvintele sunt 
singurele noastre mijloace prin care putem transmite emoţiile 
trăite de cei care au fost în Casă. Prin urmare, în această carte, 
veţi citi povestiri miraculoase, transpuse chiar în cuvintele 
oamenilor care au trăit vindecările; ea oferă o fereastră în inimile 
celor care au fost atinşi şi vindecati de Entităţile iubitoare şi 
sensibile. Şi dacă nu sunt suficiente cuvintele, veţi vedea şi 
manifestările fizice ale energiei spiritelor - dezvăluite nouă cu 
permisiunea lor - în diferitele fotografii făcute în Casă. 


După ce au vizitat Casa, multi oameni spun că vieţile lor s-au 
schimbat; în loc să vorbim despre iubire ca despre un obiectiv, mai 
bine să ne trăim viaţa din iubire. Experiențele lor personale ne 
reamintesc faptul că divinitatea este o lucrare în devenire. Casa 
oferă numeroase instrumente spirituale pentru împlinirea acestei 
strădanii. Judecata şi spiritul critic cedează în faţa iertării, 
tolerantei, respectului, faptelor bune şi hotărârii de a ne trăi viaţa 
cu demnitate, ca personalităţi autentice. Ne-au fost dăruite atât de 
multe lucruri de către Entitàti, călăuzele noastre spirituale, familie 
şi prieteni. Sprijinul şi încurajarea lor au fost imense şi suntem 
extrem de recunoscătoare pentru aceste binecuvântări. 

Avem speranţa că această carte vă va introduce în activitatea 
lui Ioan al Domnului si a Casei. Citind această carte, veţi deschide 
uşa acestei activităţi în viaţa dumneavoastră - fie că veţi vizita sau 
nu Casa. Sperăm că veţi trái şi dumneavoastră o parte din 
binecuvântările pe care noi le-am primit. 

Brazilienii au o vorbă care spune că Dumnezeu a fost inspirat 
atunci când a creat Brazilia; suntem din toată inima de acord cu 
acest lucru. Şi credem că Dumnezeu a fost deosebit de inspirat 
atunci când l-a adus pe lume pe mediumul Joào Teixeira de Faria. 


INTRODUCERE 


Entitatea (Dr. Jose Valdivino) a cerut din nou instrumentele. 
Am deschis sertarul special, am luat cu grijă şi i-am dus tava cu 
instrumente. El a ales un cutit de sculptat în lemn, un cuţit obişnuit 
de bucătărie, cu tăişul dintat. A trecut cu mâna pe deasupra 
ochilor bărbatului şi i-a spus să se relaxeze. A deschis ochiul, a 
apăsat puternic şi a răzuit. „Vedeţi, aici este”, a spus el, în timp ce 
ştergea cuțitul pe cămaşa bărbatului. Am putut vedea ceva mic, 
închis la culoare. Știu fără nici un dubiu, după ce am văzut atât de 
multe astfel de operații, că nu era un corp străin înlăturat din acel 
loc, ci mai degrabă ceva mult mai profund, pe care doar Entităţile 
il pot vedea. Entităţile privesc ochiul ca pe o reprezentare a 
întregului sistem corporal nelimitat la ochiul fizic. Inţeleg 
procedura ca pe o înlăturare simbolică, la nivel fizic, însă pornind 
de la mai multe nivele şi implicând mai multe organe diferite. „O 
filho esta curado pode levar" (Fiul este vindecat. Poate fi luat), a 
spus el si i-a scris rețeta şi recomandările post-operatorii... 

- din jurnalul lui Heather 


Aflat în transă deplină, mediumul Ioan (João, în limba 
portugheză) devine flexibil ca o trestie. Isi lasă trupul, cu deplină 


încredere, în seama spiritelor neintrupate, numite Entitàti, toate 
acestea fiind oameni deosebiți în cursul vieților trăite în lumea 
fizică. Această formă de pătrundere a unei persoane vii de către un 
alt spirit este cunoscută drept încorporare. Aceste spirite 
transcendente sunt capabile să folosească trupul mediumului Ioan 
pentru a realiza vindecări prin operaţii de chirurgie spirituală, 
vizibile şi invizibile. Mediumul loan poate încorpora în jur de 
treizeci şi şapte de Entitáti, dar o singură Entitate se poate 
încorpora o dată. Această entitate specifică se poate totuşi 
schimba, în funcţie de nevoile unui anumit pacient. În afara 
Entităţii încorporate la un moment dat, există un foarte elevat 
grup, format din mii de spirite, care lucrează asupra unei 
persoane, în timp ce Entitatea încorporată supraveghează 
vindecarea. Vom numi acest grup falangă. Un spirit poate fi 
specializat în diabet sau în afecţiuni ale inimii, altul în suferinţe 
emotionale. Aceste Entităţi servesc omenirea cu speranţa de 
alinare a suferințelor si a  necazurilor din această lume 
pământească. Acest serviciu face parte din procesul /or de evoluţie. 
Ioan al Domnului şi-a îndeplinit misiunea ca medium timp de peste 
patruzeci şi opt de ani (din 1958) şi a contribuit la vindecarea a 
peste opt milioane de oameni. 

Oamenii care au fost văzuţi de Entităţi sunt călăuziţi si 
protejaţi continuu după aceea. Vieţile lor încep să devină o parte 
din curentul de iubire divină care se revarsă din aceste Entităţi. 
Acest curent le curăţă vieţile aşa cum curăţăm o oglindă pentru a o 
face să reflecte cât mai perfect imaginile. Vizitatorii Casei cer pur 
şi simplu ajutor şi li se dă ajutorul de care au nevoie. Este o 
adevărată revelaţie să-ţi da seama că există mii de spirite care 
lucrează cu acelaşi imens devotament ca şi loan al Domnului 
pentru alinarea suferințelor omenirii. Este greu de conceput o 
asemenea bunătate învăluind şi vindecând fiecare persoană doar 
pentru că a cerut cu sinceritate ajutor. Acesta este începutul 
credinţei adevărate, care, la rândul ei, evoluează în mod firesc prin 
dorinţa de a-i sluji pe ceilalţi. 


Ce se află într-un nume? 


Sunt multe „voci” diferite în această carte, pentru că autoarele au 
inclus interviuri cu mulţi oameni legaţi într-un anumit fel de Ioan al 
Domnului şi de activitatea sa în Casă, inclusiv prieteni şi parteneri 
de afaceri din oraşul natal, voluntari ai Casei şi cei care au venit şi 
vin din lumea întreagă pentru vindecare. 

De-a lungul întregii cărţi, entităţile încorporate în Ioan al 
Domnului sunt uneori numite de persoanele intervievate. In aceste 


cazuri, numele Entitátii este consemnat in paranteze - de exemplu, 
„Entitatea (Dr. Augusto)”. Atunci când spiritul specializat 
încorporat este necunoscut, apare doar „Entitatea”. Atunci când 
sensul este evident, este dat numai numele Entităţii. 

joào Teixeira de Faria este numit în mod obişnuit „loan al 
Domnului” de miile de oameni veniţi din întreaga lume, cu toate că 
lui João, omul, nu-i place acest nume. El preferă să fie numit 
„Mediumul João”. Atunci când vorbim despre el la modul general, îl 
numim „loan al Domnului”. Insă vorbim despre el ca „Entitate” sau 
ca „Părintele Pai”, atunci când este pătruns de spirite încorporate. 

Entităţile şi Mediumul João folosesc adeseori termenul filho, 
care este masculin şi înseamnă „fiu”, şi filha, care este feminin şi 
înseamnă „fiică”. Sunt folosiţi, de asemenea, termenii „copii” şi 
„copii ai Casei”. Aceste cuvinte pline de afecţiune exprimă 
înrudirea noastră spirituală in căutarea comună a sporirii 
sufleteşti. 

loan al Domnului a autorizat şi a participat pe deplin la 
scrierea acestei cărţi despre viaţa şi misiunea sa, despre Entităţi si 
despre Casă. A contribuit cu numeroase puncte de vedere şi cu 
detalii - începând cu Capitolul 1, în care sunt prezentate tinereţea, 
sărăcia şi, în cele din urmă, descoperirea calităţilor sale de 
medium care intră deplin în transă. 

In Capitolul 2, autoarele descriu o vizită la Itapaci, locul in 
care s-a născut Ioan al Domnului. In acest capitol, urmărim o zi din 
viţa sa deosebită şi un interviu înregistrat video, în cursul căruia 
este pătruns de spirite şi Entitatea vorbeşte. 

Capitolul 3 cuprinde un interviu frumos şi impresionant cu 
Ana Keyla Teixeira Lorengo, soţia Mediumului Joào. Ana isi 
deschide inima şi vorbeşte despre soţul ei şi despre viaţa lui ca 
medium. Ea ne permite să aruncăm o privire asupra omului şi 
misiunii sale, dar şi să aflăm lucruri minunate despre Casă. 

In Capitolul 4, cititorilor le va fi prezentată Brazilia şi o scurtă 
descriere a unei călătorii la Abadiânia, satul din podişul central al 
Braziliei în care se află centrul de vindecare al lui Ioan al 
Domnului. In acest capitol, sunt incluse şi contribuţii ale 
voluntarilor şi ale altor mediumi din Casa. 

Capitolele 5, 6 şi 7 oferă o privire mai profundă asupra Casei, 
astfel încât cititorii să poată trăi ei înşişi această experienţă. 
Capitolul 8 povesteşte o călătorie uimitoare cu Ioan al Domnului în 
Peru. Problemele spiritismului şi ale Entitátilor sunt discutate în 
Capitolul 9, care cuprinde informaţii fundamentale privind vieţile 
unora dintre Entităţi. Spiritualismul este o mişcare ai cărei membri 
cred că spiritele morţilor pot comunica, printr-un medium - o 
persoană ce joacă rolul unui canal de comunicare - cu oamenii 


aflati in viatá. Spiritismul este o colectie de principii si de legi 
spirituale bazate pe învăţăturile lui lisus. În Brazilia se află mai 
multe centre pentru studierea Spiritismului decât oriunde în lume. 

Capitolul 10 cuprinde descrieri ale vindecărilor miraculoase, 
povestite de vizitatorii Casei, urmate de o postfață, de bibliografie 
şi de lecturile recomandate. In secţiunea rezervată fotografiilor, 
sunt prezentate multe fotografii rare, inclusiv incredibilele 
fotografii ale spiritelor, realizate de Karen Leffer. 

Dr. Amit Goswami a spus: „Totul începe prin conştientizare”, 
iar noi vedem Casa drept un model de activitate, o dovadă vie a 
faptului că, într-adevăr, conştiinţa este un element fundamental al 
Universului. Noi ne angajăm activ în propria vindecare prin voinţa 
noastră liberă, prin liberul nostru arbitru, prin intenţia noastră de 
a ne oferi acestei Constiinte pentru vindecare şi elevare spirituală. 
Atunci când este privită din această perspectivă, vindecarea ce are 
loc nu mai este miraculoasă, ci constituie pur şi simplu o parte 
dintr-o paradigmă ştiinţifică. 


Cuvânt înainte 


loan al Domnului este mai mult decât o simplă persoană; este 
un fenomen ştiinţific de importantă excepţională şi eu doresc să 
completez expunerea frumoasă şi plină de iubire a fenomenului 
care este Ioan al Domnului cu o explicaţie ştiinţifică. 

In încercarea noastră de găsi un sens al lucrurilor, din când în 
când, căutările a două persoane şi înseşi acele persoane intră într- 
o corelaţie. Fizica cuantică, atunci când este interpretată în mod 
adecvat în cadrul primatului conştiinţei, face posibilă explicarea 
unei asemenea corelaţii ca un aspect al unei non-localizări 
cuantice. Non-localizarea cuantică implică existenţa unei 
comunicări fără semnale, ce are loc prin intermediul 
interconectării numite conştiinţă, care ne conectează în afara 
spaţiului şi timpului; deci nu e nevoie de nici un semnal pentru o 
astfel de comunicare. Puteţi chema oamenii prin capacitatea de 
comunicare fizică non-locală, dar atenţie! Noi toţi avem în mod 
potenţial această capacitate. Fenomenul care se află în spatele 
fenomenului loan al Domnului este special deoarece corespunde 
unei manifestări mai degrabă neobişnuite a acestei capacităţi. În 
cazul lui Ioan al Domnului, un comunicator, Ioan al Domnului (aka, 
Mediumul Joào) este pătruns de spirite - are un trup în plan fizic - 
însă celălalt comunicator este destrupat, fără trup fizic. 


Prin urmare, explicarea fenomenului Ioan al Domnului implicà 
întrebări cum ar fi: „Pot exista entităţi destrupate?; Poate o 
persoană vie să comunice cu o entitate destrupată?; Cum este 
determinată dovada ştiinţifică? 

Ei bine, dragi cititori, tineti-và bine. Toate aceste întrebări pot 
fi formulate şi li se pot da răspunsuri la nivel ştiinţific. In această 
carte, veţi citi despre un fenomen credibil din punct de vedere 
ştiinţific, desi controversat. De asemenea, veli citi despre 
vindecarea prin iubire necondiționată, iar acest lucru are si el o 
explicaţie ştiinţifică. 

Dacă vorbiti cu oameni de ştiinţă de modă veche - susţinători 
declaraţi ai filozofiei materialismului ştiinţific, care consideră toate 
fenomenele drept manifestări ale materiei - ei vor afirma că a vorbi 
de o entitate destrupată „miroase” a dualism. „Orice interacţiune 
are nevoie de schimburi de energie, iar energia lumii fizice nu se 
pierde niciodată. Cum ar putea astfel de entităţi destrupate, 
presupus non-fizice, să interacţioneze cu o entitate fizică, de 
exemplu cu un medium?, vă vor întreba ei, plini de sine. —— 

Există un răspuns la această ,acuzatie" de dualism? In fizica 
cuantică, toate obiectele sunt posibilităţi cuantice. Experienţa 
noastră privind obiectele materiale este cea care le atribuie 
calităţile materiale pe care le simţim cu organele noastre de simţ. 
Ceea ce deschide chestiunea existenţei altor posibilităţi, care ar 
putea fi trăite diferit: nu prin simţuri. 

Metafizica paradigmei schimbătoare, care susţine că fizica 
cuantică ne cere să „subscriem la ea” (altfel ne-am împotmoli în 
paradoxuri logice de nerezolvat), consideră conştiinţa drept 
fundamentul oricărei existente. În acest fundament, alte posibilităţi 
cuantice coexistă cu posibilităţile materiale, din care conştiinţa să 
poată alege pentru a-şi crea experienţe altfel decât pe calea 
simţurilor. Noi avem cu toţii experienţe legate de ,simtirea" 
energiilor vitale, de conceperea sensurilor la nivel mental, de 
intuirea valorilor/arhetipurilor, cum ar fi iubirea, frumusetea, 
adevărul si dreptatea. Nu există dualism în interacţiunea 
conştiinţei cu lumile fizică, mentală, vitală şi arhetipală, deoarece 
aceste lumi sunt posibilităţi ale conştiinţei înseşi, din care aceasta 
alege experienţele pe care le manifestă. Energiile noastre vitale, 
sensurile noastre mentale şi arhetipurile noastre intuitive sunt non- 
fizice/meta-fizice, fără îndoială, însă interacţiunea lor cu lumea 
fizică este mediată de conştiinţă. Prin urmare, din nou, nu este 
vorba de dualism. 

Astfel, noi avem nu doar un trup fizic, ci şi un suflet (psyche), 
format din componente vitale, mentale şi arhetipale, care sunt 
toate cuprinse în conştiinţă. Putem noi oare supravieţui morţii 


trupului fizic? Desigur, corpurile subtile supravietuiesc alături de 
temelia lor, care este conştiinţa însăşi. Da, existenţa destrupată 
este posibilă! 

O cercetare teoretică amănunţită ne dezvăluie multe lucruri!: 


1. Deşi lumile vitală şi mentală nu au structuri, aşa cum are 
lumea fizică, pe măsură ce ne trăim viaţa, experienţele 
trăirii produc o modificare funcţională a posibilităţilor 
vitale şi mentale pe care le folosim cel mai des, creându-ne 
corpuri vitale şi mentale funcţionale, corelate cu corpul 
fizic. Deci, nu numai că există supravieţuire după moartea 
corpului fizic, ci şi o anumită individualitate în ceea ce 
supravieţuieşte. Spre deosebire de memoria fizică, ce 
moare o dată cu trupul fizic, există memorii cuantice 
subtile cuprinse în corpurile noastre vitale şi mentale. 
Aceste memorii supraviețuiesc şi chiar pot fi rechemate în 
întrupările viitoare. Când se întâmplă acest lucru, noi 
dobândim  reintruparea. Eu numesc entitatea care 
supravieţuieşte si se reintrupeazá o monadă cuantică. 

2. Ceea ce supravietuieste deci nu este componenta istoricà a 
ego-ului nostru, ci numai ceea ce noi numim caracterul, 
tendintele si tiparele obisnuintelor noastre. 

3. Totuşi, alegerea conştientă dintre posibilităţile trăirii unor 
evenimente reale necesită existenţa unui corp fizic. Aşadar, 
existenţa destrupată după moarte este lipsită de experienţe 
în curs de desfăşurare. Materialiştii se pot linişti; lucrurile 
nu se petrec ca într-un film realizat la Hollywood! 

4. Însă, dacă dispunem de un corp material, ce se întâmplă 
atunci? Să presupunem o persoană întrupată, un medium, 
care, printr-un acord anterior fără limitare spaţială, privind 
fenomenele de semnificare-prelucrare, permite în mod 
periodic unei monade cuantice destrupate să folosească 
trupul său fizic pentru a produce traire/experientà! Astfel 
are loc comunicarea printr-un medium, numită channeling 
în alte lucrări şi încorporare în această carte. 

5. Dacă acest model este corect, atunci, în cursul unei 
comunicări de tip channeling, atât caracterul mental, cât 
cel şi vital al mediumului ar fi înlocuite de caractere 
mentale şi vitale diferite. Un caracter mental diferit ar fi cel 
mai bine indicat de o succesiune diferită de deprinderi 
mentale. Un caracter vital diferit ar fi indicat nu doar de 
seturi diferite de deprinderi vitale, ci şi de capacitatea de a 


1 Aşa cum le-am prezentat, pe scurt, în cartea mea Physics of the Soul (Fizica sufletului). 


functiona in cadrul unei game noi cu mai multi parametri 
fiziologici. 


Mediumul Ioan preia memoria cuanticá a altei persoane, care 
a trăit mai demult si a murit. Într-adevăr, atunci când Ioan al 
Domnului preia aceste informaţii, el îşi transformă brusc caracterul 
pentru a radia iubirea necondiționată care îi vindecă pe cei care au 
nevoie de vindecare. 

Cum putem dovedi că însuşi caracterul mediumului Joăo-loan 
al Domnului se schimbă atât de dramatic încât să constituie o 
provocare pentru ştiinţă? Heather Cumming şi Karen Leffler au 
realizat documentarea, consemnarea si surprinderea faptelor, 
adesea cu ajutorul fotografiilor, pentru a dovedi, dincolo de orice 
îndoială raţională, cá mediumul Joào -Ioan al Domnului dobândeşte 
capacităţi extraordinare atunci când „încorporează” sau preia 
mesajele unei entităţi destrupate. 


AMediumul Joào-Ioan al Domnului nu a fost vreodată pregătit 
ca doctor, cu atât mai puţin la nivel de chirurg. Totuşi, 
atunci când preia informaţiile de la o anumită entitate, el 
realizează cu succes operaţii chirurgicale asupra unor 
pacienţi cu diferite afecţiuni şi suferinţe. 


AComportamentul, poziţia şi mişcările corpului, precum şi 
felul în care vorbeşte mediumul Joăo-loan al Domnului se 
schimbă atunci când încorporează o entitate. El emană 
iubire, pe care ceilalţi oameni o pot simţi. 


APoate cea mai impresionantă dovadă consemnată în această 
carte este întâmplarea petrecută atunci când loan al 
Domnului a avut un atac cerebral care i-a provocat 
paralizia unei părţi a corpului. În primul rând, în acea 
perioadă, în mod ciudat, de câte ori loan al Domnului 
prelua mesajele unei entităţi, se comporta normal; nu mai 
era paralizat. În al doilea rând, şi mai ciudat, mediumul 
Joăo-loan al Domnului era capabil să preia mesajele unei 
entităţi şi să opereze asupra propriului său corp. Şi-a 
revenit din acea paralizie şi este sănătos până în ziua de 
astăzi. În al treilea rând, mediumului Joăo-loan al Domnului 
îi vine rău, în mod normal, atunci când vede sânge, dar 
acest lucru nu s-a întâmplat în timp ce îşi opera propriul 
trup în condiţii de transă. Acest lucru a continuat să se 
întâmple şi în alte situaţii de preluare a mesajelor şi de 


efectuare a unor operaţii de către mediumul Joăo-loan al 
Domnului. 


Autoarele consemnează că există acum un minuţios protocol 
de vindecare, dezvoltat în jurul mediumului Joăo, care permite 
oricui să vină şi să fie vindecat. Protocolul, în care alţi mediumi îl 
asistă pe loan al Domnului, se aseamănă cu vindecarea prin 
rugăciune şi prin energia vitală, cu excepţia cazurilor în care sunt 
implicate calităţile sale de medium şi fenomenul de channeling. 
Intelegem acum din ce în ce mai mult vindecarea prin rugăciune ca 
o vindecare cuantică - auto-vindecare prin salturi cuantice de la 
ego-ul nostru, care suferă separat, la stările holistice ale conştiinţei 
noastre. Un salt cuantic este o „tranziţie discontinuă”. Într-adevăr, 
sunt multe cazuri în care vindecarea este instantanee, fiind valabil 
acest punct de vedere ?. 

De fapt, deşi vindecarea cuantică are nevoie de un salt 
cuantic, este adesea obligatoriu ca pacientul să întreprindă un 
proces creator prelungit, constituit din patru etape: pregătirea sau 
„lucrul”, relaxarea sau „lăsarea în seama fiinţei”, saltul cuantic 
brusc în înţelegerea fenomenului şi manifestarea. În vindecările 
petrecute în Casa lui Ioan al Domnului, pacienţii trebuie să treacă 
adesea printr-un proces de pregătire si de  ,lásare în seama 
fiinţei”, înainte de a avea loc saltul cuantic al vindecării. 

Mesajul principal al acestui Cuvânt înainte este că fenomenul 
loan al Domnului este pe deplin credibil din noua perspectivă a 
„Ştiinţei în lăuntrul conştiinţei”. Insă nu vreau să las impresia că 
această carte despre Ioan al Domnului este importantă doar pentru 
ştiinţă. Adevărul este că ea îi va inspira pe mulţi oameni să 
experimenteze energiile iubirii şi puterea de vindecare, daruri care 
sunt disponibile fiecăruia dintre noi. Am cercetat eu însumi acest 
subiect, atât în plan teoretic, intelectual, cât şi practic, 
experimental, şi afirm cà Entităţile care comunică prin Ioan al 
Domnului sunt disponibile oricăruia dintre noi. În vorbirea 
obişnuită, o asemenea entitate este numită un spirit câlăuzitor sau 
o călăuză spirituală. Puterea creatoare a vindecării cuantice este, 
de asemenea, disponibilă fiecăruia dintre noi, cu condiţia să vrem 
să parcurgem acest proces creator. 

In sfârşit, vreau să spun că, deşi eu nu l-am întâlnit personal 
pe loan al Domnului, autoarele au realizat o expunere atât de 
minunată şi de plină de iubire despre el, încât, după citirea acestei 
cărţi, simt cá îl cunosc pe Mediumul João, simt iubirea 


? A vedea cartea mea The Quantum Doctor (Medicul cuantic), pentru detalii suplimentare 
privind acest subiect. 


neconditionatà a Entităţilor care comunică prin el. Dacă citiţi 
aceastá carte, cred cá veti simti aceeasi inspiratie. 

Ce aş mai putea să spun? In această carte sunt prezentate 
energiilor iubirii manifestate pe plan local, in Brazilia, iar Heather 
şi Karen au făcut posibilă împărtăşirea acestor energii la nivelul 
întregii lumi, indiferent de locul în care trăim! Le sunt 
recunoscător pentru acest lucru şi sper că şi dumneavoastră veţi fi. 

Amit Goswami, dr. în filozofie 


Capitolul 1 
BĂIATUL, BĂRBATUL, MEDIUMUL 


Sunt cel mai fericit om din lume, pentru că Dumnezeu mi-a 
încredinţat această misiune. 
- Joao Teixeira de Faria 


João Teixeira de Faria s-a născut într-o familie de origine 
modestă, în satul Cachoeira da Fumaca, în Statul Goiás, din centrul 
Braziliei. Mama sa, Francisca Teixeira Damas, era cunoscută 
tuturor sub numele de Dona luca. Era o gospodină harnică, care şi- 
a consacrat viaţa creşterii copiilor săi, fiind iubită şi respectată de 
toti cei care o cunoşteau. Joào este foarte mândru de mama sa si 
vorbeste despre ea cu multà iubire si admiratie. Ín anii 1940 si 
1950, nu erau drumuri pavate şi nici alte elemente de 
infrastructurá in acea parte a Braziliei. Drumurile care legau 
orasele erau pline de noroi, aveau pe margine garduri si tarcuri 
pentru vite si serpuiau printre ferme si sate. Atunci cánd a inceput 
construirea de drumuri pavate, pe la sfársitul anilor 1950, mama 
lui João a deschis un mic hotel si a asigurat hrana muncitorilor de 
la drumuri, pentru a mări venitul destul de mic al familiei. Joào 
spune adesea cá mama sa a devenit cunoscută datorită mâncării 
gustoase pe care o pregătea. Tatăl lui Joăo, Jose Nunes de Faria, 
cunoscut sub numele de Juca Faria, îşi câştiga existenţa din munca 
de croitor si ca proprietar al unei curátátorii. El s-a străduit fără 
succes să-şi susţină familia. Joào, cel mai mic dintre copii, avea 
patru frati, Americano, José, Francisco si Abilio, precum şi o soră, 
America. Fraţii săi nu mai trăiesc, dar sora sa trăieşte în Anápolis 
şi este acum în vârstă de optzeci şi trei de ani. 

joào a crescut în oraşul Itapaci, din Statul Goiás. Itapaci este 
la circa 170 de kilometri (105 mile) de Abadiânia, unde se află 
acum Casa de Dom Inácio de Loyola. João, sau Ioan, numele sub 


care era cunoscut băiatul, a început să lucreze de la vârsta de şase 
ani, în atelierul de croitorie al tatălui său, unde croia stofa, pentru 
a mări veniturile modeste ale familiei. La această vârstă fragedă, el 
învăţa deja meseria care i-ar fi putut susţine, în ultimă instanţă, 
misiunea spirituală. Înaintea reformelor sociale din anii 1960, era 
ceva foarte obişnuit pentru elevii din interiorul Braziliei să 
părăsească şcoala după numai câţiva ani de educaţie. Ei trebuiau 
să-şi câştige existenţa având grijă de vite sau de alte animale 
domestice, ducând mâncare muncitorilor la câmp sau lucrând în 
fabricile de cărămidă. De obicei, copiii începeau să înveţe o 
meserie de la vârsta de opt sau nouă ani. 

joào a urmat şcoala primară la Grupo Escolar Santa Teresinha 
din Itapagi, însă după doi ani, sărăcia l-a obligat să renunţe la 
învăţătură şi să meargă la muncă. El a muncit din greu ca săpător 
de puțuri, ca zidar si în multe alte activităţi care presupuneau 
muncă manuală şi mult efort. Joào nu şi-a mai reluat studiile si, 
până astăzi, nu ştie nici să citească, nici să scrie. Da, acest 
clarvăzător strălucit, natural, câştiga bani de buzunar să se poată 
duce la sala de jocuri, unde prezicea evenimentele cu mare 
precizie. Tot ce îşi aminteşte Joào din acea perioadă este 
întoarcerea din „zbor”. După ce primea bani, el revenea la sala de 
jocuri. Este şi astăzi un jucător excelent. De asemenea, îşi 
aminteşte că mergea cu ţăranii printre lanuri, îndreptându-şi 
mâinile către rădăcini şi plante, pentru a le vindeca. 

Prima ocazie consemnată, în care s-au manifestat capacităţile 
paranormale ale lui Joào, a avut loc atunci când el avea nouă ani, 
fiind împreună cu mama sa în vizită la alţi membri ai familiei din 
oraşul Nova Ponte. Era o zi frumoasă, fără nori, dar João a avut o 
premonitie că urma să vină o furtună puternică. A început să arate 
cu mâna casele, inclusiv casa fratelui său, spunând că aveau să fie 
doborâte sau că le vor fi luate acoperişurile. A rugat-o pe mama lui 
să plece înainte de venirea furtunii. Deşi nu era prea convinsă, 
mama i-a făcut pe plac fiului său şi au căutat adăpost în casa unui 
prieten din apropiere. Exact aşa cum prezisese, furtuna cu tunete 
şi fulgere a pornit ca din senin şi a distrus ori a avariat grav 
aproape patruzeci de case din cele o sută cincizeci aflate în acel 
orăşel. 

Era greu să găseşti de lucru în Itapaci si João a fost obligat să 
plece în lume, căutând un loc de muncă. Viaţa era grea, el 
mergând din oraş în oraş pentru a găsi locuri în care puterea lui de 
muncă să fie necesară. Intr-o zi, pe când se afla în Campo Grande, 
din Statul Mato Grosso, departe de casă, João era înfometat, obosit 
şi singur - şi din nou nu avea de lucru. Intristat şi slăbit de foame, 
a căutat adăpost sub un pod de la marginea oraşului. Intentiona să 


se scalde în râu înainte de a porni din nou să caute de lucru. În 
timp ce se apropia de marginea apei, o femeie frumoasă l-a strigat. 
L-a invitat să se apropie şi au petrecut o după-amiază memorabilă 
discutând. În dimineaţa următoare, amintindu-şi frumuseţea şi 
amabilitatea tinerei femei, a fost atras spre râu să vorbească din 
nou cu ea. A fost uimit să găsească o coloană strălucitoare de 
lumină, pe care era aşezată femeia. A fost şi mai uimit auzind-o 
cum îl strigă pe nume. 

l-a spus lui João să meargă la Centrul Spiritist al 
Mântuitorului Hristos. Joăo i-a urmat sfatul şi, atunci când a ajuns, 
directorul Centrului s-a apropiat de el şi l-a întrebat dacă se numea 
„João Teixeira de Faria”. Directorul i-a spus că ştia de venirea lui si 
că îl aştepta. Exact în acel moment, Joào a leşinat. Când şi-a 
revenit, după câteva ore, era tare stânjenit şi îşi cerea scuze, 
spunând că leşinase de foame. Erau mulţi oameni în jurul lui şi 
cineva i-a spus că încorporase Entitatea Regelui Solomon, şi că 
peste cinzeci de oameni fuseseră vindecati în urma acestei 
întâmplări. Congregația a fost fermecată de calităţile sale de 
medium şi de capacitatea de vindecare pe care o dovedise. 

Joăo se considera doar un adolescent sleit de puteri. Era 
dezorientat de atenţia care i se acorda. Insista cà nu făcuse nimic, 
repetând că doar leşinase şi nu ştia despre ce vorbeau oamenii. 
Directorul, sensibil faţă de zăpăceala tânărului, l-a luat deoparte cu 
blàndete. I-a explicat cá Entitatea de Lumină cunoscută sub 
numele de Regele Solomon îi ceruse lui Joăo să se întoarcă exact la 
ora 2:00 după-amiaza, în ziua următoare, pentru a relua lucrul. Mai 
mult, directorul i-a spus că ar fi fost onorat să rămâne peste noapte 
în casa lui, putând astfel să discute despre întâmplările zilei şi 
despre alte subiecte spirituale. 

Directorul l-a condus pe Joào acasă la el şi l-a servit cu 
mâncare multă, dar foarte simplu pregătită. Lui Joào i-a fost greu 
să mănânce, pentru că nu mâncase de mai multe zile. După masă, 
a fost condus în camera sa, unde avea un ventilator şi o plasă 
pentru tántari. Nu locuise niciodată în asemenea condiţii de lux. In 
dimineaţa următoare, după o altă masă minunată, el se gândea: 
mai bine mănânc tot, atât timp cât pot, fiindcă sunt sigur că-mi vor 
spune să plec în curând. 

Joăo a revenit la Centru cu gazda sa, explicându-i nervos că 
nu era un medium practicant şi că nici nu înţelegea medicina sau 
lumea spirituală. Nu avea o explicaţie pentru ce se întâmplase în 
ziua precedentă. Era de fapt îngrozit fiindcă nu înţelegea ce se 
aştepta de la el la ora 2:00 după-amiaza. După ce grupul s-a reunit 
şi s-a terminat rugăciunea de început, Joăo a încorporat din nou 


Entitatea Regelui Solomon si vindecarea bolnavilor a început 
iarăşi. 

În următoarele câteva luni, a urmat o perioadă intensă de 
instruire si de călăuzire spirituală de către Entităţi. Mediumul João, 
aşa cum a început să fie numit acum, a fost îndrumat să-şi dedice 
viaţa vindecării altor oameni. João avea şaisprezece ani atunci 
când a avut prima sa experienţă de medium. Sărăcia îl obligase să 
plece în lume căutând de lucru, dar îl ajutase şi să-şi găsească 
rostul. În Mato Grosso, el şi-a găsit adevărata sa misiune: să-l 
slujească pe Dumnezeu şi să slujească omenirea. 

Mai târziu şi-a dat seama că femeia frumoasă de la marginea 
apei era spiritul Sfintei Rita de Cascia. 

Atunci când Heather l-a întrebat pe Mediumul Joào ce-i 
spusese Sfânta Rita în acea zi, el a răspuns: ,Iubeste şi crezi într-o 
fiinţă superioară, care este Dumnezeu. Am fost întotdeauna un 
adept fervent al Sfintei Rita de Cascia. Ea a comunicat cu mine de- 
a lungul acelei zile, apărând ca o coloană strălucitoare de lumină, 
şi am fost călăuzit în multe aspecte spirituale”. 

În următorii cinci-şase ani, Mediumul Joào a călătorit prin 
toată Brazilia, mângâindu-i pe suferinzi, vindecându-i pe bolnavi şi 
sfătuindu-i pe toti cei care veneau la el. In timpul acelor zile de 
început, era cunoscut sub numele de Joáo Curador (loan 
Vindecătorul); totuşi, el refuza să fie numit curadeiro (vindecător) 
sau milagreiro (făcător de minuni). 

În timp ce practica munca extraordinară de vindecare a 
bolnavilor, în cursul primilor ani, Mediumul Joào a fost persecutat 
de membrii instituţiilor medicale şi religioase, care erau 
amenințate de prezenţa sa în oraşele lor. Nici nu mai stie de câte 
ori a fost arestat şi acuzat de practicarea clandestină a medicinii. 
Urmărit permanent, el căuta întotdeauna să se adăpostească de 
autorităţi. 

În Brazilia, a avut loc o revoluţie în 1962, în urma căreia a 
venit la putere un guvern militar. In 1964, a fost înfiinţată noua 
capitală, Brasilia. João s-a dus la Brasilia pentru a-şi oferi serviciile 
în calitate de croitor militar. Fiindcă era prea tânăr, nu a fost 
autorizat să facă uniforme, dar i s-a dat posibilitatea să coasă un 
lot de pantaloni obişnuiţi. Experienţa sa de croitor i-a impresionat 
pe noii săi angajatori, a fost promovat curând croitor cu normă 
întreagă şi i s-a permis să facă uniforme pentru armată. 

Mediumul João a continuat activitatea de vindecare în linişte, 
printre altele, însă vestea despre darurile sale vindecătoare a 
depăşit curând porţile cazărmii. Într-o zi, el a încorporat o Entitate 
care a operat piciorul rănit al unui medic, acesta vindecându-se pe 
loc. Doctorul a fost fermecat de darurile Mediumului João şi, din 


acea zi, el a devenit vindecătorul spiritual pentru autorităţile 
militare şi civile. A fost avansat maestru croitor şi a devenit 
protejatul lor timp de aproape nouă ani. Prin urmare, a fost ferit de 
persecuții în tot acest timp şi a călătorit mult în întreaga Brazilie, 
fiind trimis de armată. 

Aceşti ani edificatori l-au influenţat foarte mult pe João şi i-au 
trezit o pasiune lăuntrică arzătoare de a deveni un om de afaceri 
de succes. El avea nevoie să ştie cum să obţină bani pentru a-şi 
putea susţine misiunea spirituală. Faima incipientă i-a adus unele 
oportunităţi de afaceri şi el a profitat de ele. De atunci, şi-a plasat 
banii într-o fermă de vite şi într-o mină. Joào are un dar înnăscut 
pentru afaceri şi a investit cu înţelepciune, ceea ce îi permite să se 
concentreze asupra misiunii sale de alinare a suferinzilor şi de 
ajutorare a săracilor. Cu toate că Mediumul João a promis 
Entităţilor că nu va pretinde niciodată fixarea unei plăţi pentru 
serviciile sale, Casa acceptă cu recunoştinţă donaţii. 

Deşi mulţi oameni de afaceri, jurişti şi politicieni sunt de 
acord că loan al Domnului este un om de afaceri inteligent şi 
iscusit, el este mâhnit de lipsa lui de educaţie formală. De multe 
ori, îi venea să plângă, admițând că nu poate nici măcar să scrie un 
cec. Ar fi vrut să studieze şi poate că ar fi devenit avocat. Ba mai 
mult, atunci când este întrebat dacă a dus o viaţă grea, el neagă cu 
fermitate orice suferinţă şi afirmă că a fost binecuvântat încă de la 
naştere. 


Capitolul 2 
O ZI DIN VIAŢA LUI JOÃO, OMUL 


Pentru cei care cred, cuvintele nu sunt necesare; 
Pentru cei care nu cred, cuvintele nu sunt posibile. 
- Dom Ignatius de Loyola 


În februarie 2005, Karen a îngenunchiat în fata Entităţii, 
recunoscătoare pentru iubirea profundă şi pentru binecuvântările 
pe care le primise. El i-a luat mâna cu blândeţe, în timp ce 
lacrimile începeau să-i curgă pe obraji. Trebuia să se întoarcă în 
America peste două zile. El i-a spus: „Vai com a benca de Deus, 
filha” (Mergi cu binecuvântarea lui Dumnezeu, fiică). Apoi s-a 
întors către Heather şi i-a spus: „Ce faci mâine, fiică Heather. i-ar 
face plăcere să insotesti 150 de oameni la cascadă?” 


„Karen si eu plánuim să mergem la ltapagi, oraşul 
Mediumului João, să facem fotografii pentru carte", a răspuns 
Heather. 

El strângea între dinţi capacul pixului pe care îl folosea la 
scrierea retetelor. Noi ne gândeam că putea să fi încorporat 
Entitatea doctorului Valdivino. Era un obicei pe care îl avea dr. 
Valdivino atunci când contempla. „Bine”, a spus el. „Mediumul 
joào va fi acolo mâine. Voi cere altcuiva să însoţească fiicele la 
cascadă”. 

Mai târziu, în aceeaşi zi, Maninho, un şofer de taxi, ne-a spus 
că Mediumul Joăo îi ceruse să ne aducă acasă la el, la ora şase 
dimineaţa, în ziua următore, fiindcă i-ar fi făcut plăcere să ne 
însoţească la Itapaci. Eram emotionate că aveam ocazia de a 
petrece ziua cu Maninho, cu Mediumul João si cu soţia sa Ana. Ne 
asteptam sà fie o privire revelatoare asupra vietii de familie a 
acestui om extraordinar. 

Ne-am sculat in acea sâmbătă la cântatul cocosilor şi ne-am 
dus direct la Anápolis, unde locuia Mediumul Joào. Pline de 
entuziasm, plecasem cu o oră mai devreme, aşa încât am oprit la 
casa lui Joachim. li promisesem că-l luăm cu noi să-şi viziteze 
mama, care locuia în Itapaci. In tinereţe, Joachim şi mama sa 
lucraseră la spălătoria familiei şi livraseră haine pentru croitoria 
familiei lui Joăo. Acum Joachim lucrează în Casă şi vinde delicioase 
deserturi cu nucă de cocos. După regulile ospitalităţii din Brazilia, 
Joachim a insistat să ne aşezăm şi să servim o cafezinho (cafea 
neagră) dulce, înainte de a pleca. 

Nu prea îndrăzneam să-l deranjăm pe Mediumul João aşa 
devreme, dar a sunat telefonul şi el ne-a întrebat uşor dojenitor: „E 
ora şase. Unde sunteţi?” Am convenit să ne întâlnim cu el pe 
drum, în maşina în care eram cu Maninho şi cu Joachim. Aşa cum 
vorbisem, în jur de ora şapte, o autofurgonetă a trecut pe lângă noi 
claxonând. Ana era alături de el. Ne-a făcut semn cu mâna să-l 
urmăm, în timp ce a ieşit din şosea, oprind la o prăvălie cu nuci de 
cocos. Incepea o zi minunată. Mediumul João o cunoştea pe 
bătrâna care vindea nuci de cocos şi ne-a povestit despre soţul ei, 
care fusese tratat de Entităţi timp de mai multi ani şi care nu mai 
trăia acum. Mediumul João nu trecea niciodată prin fata prăvăliei 
fără a opri să cumpere o nucă de cocos şi fără să-i vorbească. A 
tăiat câte o nucă de cocos necoaptă, verde, pentru fiecare dintre 
noi, şi ne-am aşezat la o masă, în prăvălia de la marginea şoselei, 
sorbind sucul cu arome delicate. Lichidul cetos-albicios nu este nici 
dulce, nici acru, şi este foarte bogat in minerale. Mediumul João 
ne-a amintit virtuțile vindecătoare ale acestei băuturi, care este 
prescrisă de medicii din Brazilia în cazuri de deshidratare. 


Următoarea noastră oprire a fost peste o jumătate de oră, la o 
prăvălie cu pepeni. A ales cu grijă un pepene roşu pentru noi, 
bătând cu încheieturile degetelor în câţiva, până când a auzit 
sunetul potrivit. Tăind pepenele minunat, ne-a dat fiecăruia câte o 
felie mare. Ne-am aplecat astfel încât sucul dulce să nu curgă pe 
mâinile şi pe hainele noastre, ci direct pe pământ. Ne-a mai dat şi 
alte felii. Aşa cum spunea soţia sa Ana, „E imposibil să ţii regim 
alături de Mediumul Joăo. Nu numai că-i place mâncarea, dar este 
întotdeauna o gazdă generoasă. Pentru el, mâncarea şi mai ales 
mâncarea din belşug este un element esenţial al ospitalităţii. Este 
şi un bucătar excelent”. 

A părăsit prăvălia cu pepeni, lăsând în urmă un nor de praf, 
iar noi am pornit după el. Aveam de mers vreo trei ore până la 
destinaţie şi a fost greu să ne ţinem după el. Am oprit din nou la 
marginea oraşului Itapaci. Mediumul Joáo ne-a dus la o casă din 
chirpici, cu pământ pe jos şi cu mulţi pui umblând liberi prin curte. 
Un bătrân ne-a urat bun venit şi ne-a condus spre grădina de 
legume. I-a spus Mediumului João să se servească singur. Ne uitam 
la Mediumul Joào cum tăia cu briceagul, plin de avânt, legumele. 
Astăzi, era departe de enormele responsabilităţi ale Casei. A pus 
un braţ plin de legume într-un coş, pentru ca bătrânul să-i spună 
cât costă. 

Bărbatul a exclamat: „Te cunosc. Eşti João de Deus (Ioan al 
Domnului). Am venit cu soţia la tine. Trebuie să fie vreo douăzeci 
de ani de atunci. Aráti bine, nu te-ai schimbat”. 

Mediumul Joăo l-a înconjurat cu braţul şi l-a întrebat: „Cum se 
simte? S-a vindecat?” 

Omul şi-a strigat soţia. „Dumnezeu să vă binecuvânteze. Sunt 
complet vindecată”, a răspuns ea. 

Mediumul Joăo s-a îndreptat spre un cocoş şi doi pui, care 
erau ţinuţi într-un coş făcut din nuiele, cerând să-i cumpere. Puii 
urmau să fie duşi la ferma lui şi lăsaţi de prăsilă. 

Karen făcuse fotografii de când plecasem din Abadiânia. 
Atunci când Mediumul João a tăiat legume proaspete, acum câteva 
clipe, lumina spiritelor era clar surprinsă în apropierea lui. Când 
Karen a făcut o fotografie, în momentul în care el deschidea coşul, 
şi alta în care Maninho prindea puii, trei globuri albe distincte 
puteau fi văzute plutind deasupra coşului. 

Din punctul de vedere al unui şaman, Heather se întreba dacă 
nu cumva cele trei globuri luminoase erau sufletele afectate ale 
puilor. Trauma provocată de închiderea într-un coş putea să fi fost 
amplificată. Era ca şi cum cineva ar povesti un accident de maşină. 
Oamenii spun uneori că pot să se vadă pe ei înşişi de la distanţă, 
după un accident. O parte a conştiinţei lor s-ar putea să le fi 


părăsit corpul în momentul impactului, permitándu-le să vadă 
scena traumatică de departe. Conform concepţiei şamanilor, este 
vorba de un mecanism de supravieţuire cunoscut sub numele de 
afectare (sau de pierdere) a sufletului şi poate să apară atât la 
animale, cât şi la oameni. 

Am mers apoi cu maşina prin Itapaci, un orăşel cu bulevarde 
strájuite de copaci si cu biserici vechi. Mediumul Joao a oprit la 
casa părinţilor săi şi ne-a arătat cu mâna trei case simple, într-o 
vecinătate familială tihnită. Mergând pe jos până la cea mai mică 
dintre case, el a pus mâna pe zid şi a spus cu mândrie: „Aici am 
crescut. Karen, fă o fotografie. Sigur că nu mai arată aşa cum a 
fost. După mulţi ani, am reuşit să o cumpăr şi să mai construiesc 
alte două, pentru mama şi tatăl meu”. 

Pacu si Oswaldo Moura Machado l-au imbrátisat pe Mediumul 
João. Erau prieteni din copilărie. Mediumul João i-a imbrátisat cu 
dragoste pe fiecare si apoi a spus: „Omul acesta era mult mai 
înstărit decât mine. Atunci când ne-am întâlnit prima dată, tatăl 
meu era foarte sărac şi noi abia aveam un acoperiş deasupra 
capului. Am început să lucrez în croitoria tatălui meu de la vârsta 
de şase ani. Pacu şi cu mine ne duceam să luàm de la el rufe 
pentru spălat şi apoi le duceam înapoi. Mulţumesc lui Dumnezeu 
că acum sunt cunoscut în toată Brazilia şi am putut călători în 
multe ţări ale lumii. Fără Mila lui Dumnezeu, nimic din toate astea 
nu ar fi fost posibil. Nu as fi putut cumpăra acest loc. Si spun, chiar 
dacă am toate astea, nimic nu este al meu. Adevăratul stăpân a tot 
ceea ce am este Dumnezeu. Eu îmi îndeplinesc misiunea aici şi 
Dumnezeu mi-a dat mai mult decât aş fi putut visa vreodată”. 

Fratele Mediumului Joào, Francisco, murise luna trecută si 
Joăo plănuise să petreacă sfârşitul de săptămână alături de 
cumnata sa Neusa, dar şi să ne arate casa. Ne-a invitat sub o 
terasă acoperită şi ne-a prezentat cumnatei sale. Ea pregătea masa 
de prânz într-un adăpost deschis, făcut din buşteni. Casa era o 
locuinţă simplă, cu camere mici şi cu pereţi albi. In camera de zi, 
erau fotografii ale Mediumului João, ale familiei si ale iubitei sale 
mame. Cele trei case aveau curtea comună şi erau unite printr-o 
verandă podită cu gresie. Casa cea veche era cam dárápánatá. 
Intr-un colt, era un rezervor cu apă rece si o scândură pentru 
spălatul rufelor, elemente de bază ale caselor ţărăneşti din 
Brazilia. 

Ana se apucase să spele legumele proaspăt culese şi să 
pregătească nişte gustări. A refuzat orice ajutor şi ne amuza 
întreţinând o conversaţie vie. Intre timp, Mediumului João se 
relaxa în casa care îi plăcea atât de mult. Ne-a prezentat câţiva 
prieteni: 


„Tânărul acesta este fiul lui Pacu. A lucrat la fermele mele si 
la unele din proiectele mele. Este zidar şi constructor. Munceşte 
din greu să-şi câştige existenţa. O să modifice casa fratelui meu, 
unde va locui în continuare cumnata mea. Nu am fost înstăriți, asa 
cum cred oamenii. Am fost foarte săraci. Aici m-am născut. Sunt 
mândru de rădăcinile mele şi păstrez legătura cu prietenii mei din 
trecut”. 

Mediumul João i-a dat bani lui Maninho şi l-a rugat să se ducă 
la magazin să cumpere ceapă, usturoi, ardei verde şi două 
kilograme şi jumătate de roşii. „Dar, te rog, ai grijă ca roşiile să fie 
bine coapte. Grăbeşte-te, nu vrem să ni se facă foame. O să 
pregătesc eu masa pentru toti". Mediumul Joáo ne-a dus la 
cuptorul exterior, in care ardeau bucáti mari de lemn. A pregátit 
grătarul, aşezat peste foc, asa cum se obisnuieste in Brazilia. 
Turnánd mult ulei intr-o tigaie mare, a adáugat usturoi si orez alb, 
o măsură pentru fiecare fel de mâncare. Fumul se ridica în valuri 
în jurul nostru, în timp ce el mesteca orezul. „Vă place să gátiti?", 
ne-a întrebat el. „Mie îmi place să gătesc. O să vedeţi că sunt un 
bucătar bun. Imi place să gătesc mai ales în aceste vechi 
adăposturi deschise. Hei, bucătare, adu apă”. 

Mediumul Joào s-a dus la rezervorul cu apă si a stropit 
costitele de porc, continuând să discute cu noi. „Am fost 
întotdeauna un bucătar bun, nu-i aşa, Joachim? Găteam pentru tine 
când erai puşti. De fapt, felul ăsta de mâncare nu se găteşte în 
tigaie, ci pregătind carnea de porc cu sare şi condimente şi lăsând- 
o la soare. După câteva zile, carnea de porc „gătită” la soare se 
adaugă la carnea de pui. Dă o aromă minunată. Heather, spune-le 
tuturor că au voie să mănânce carne de porc şi ardei astăzi. Si, 
fiindcă veni vorba, apa care curge prin aceste robinete a fost 
energizată exact ca apa din Casa de Dom Inácio. Puteţi mânca şi 
bea orice doriţi aici. Nimic nu vă va face rău. 

Am petrecut o după-amiază minunată, mâncând ceea ce ne 
pregătise Mediumul João. Oamenii aflaseră că venise la Itapaci si s- 
a format un şir continuu de vizitatori, care îşi arătau recunoştinţa 
sau doreau să fie ajutaţi. Un anumit slujitor al bisericii s-a adresat 
cu vorbe nepotrivite cumnatei, încercând să obţină bani de la 
Mediumul João. Acesta din urmă i-a vorbit cumnatei cu diplomatie 
şi cu îndemânare, iar bărbatul a plecat repede. 

Ne-am retras sub veranda cu gresie. Un băiat a venit să ne 
vândă îngheţată dintr-o lădiţă cu gheaţă. A avut succes, fiindcă 
Mediumul João a cumpărat toată inghetata pe care o avea şi l-a 
trimis să mai aducă. Anei îi era desigur foarte greu să-l facă pe 
Mediumul Joăo să respecte regimul. Atât Entitátile, cât şi medicii, 


îi recomandaserá un regim alimentar strict, însă el rareori tinea 
acest regim. 

Urmând exemplul Mediumului Joào, noi toti ne-am întins pe 
gresia răcoroasă, la umbră, să ne facem siesta. Un cocos, care 
scápase si se urcase pe gard si apoi pe acoperis, ne-a trezit brusc. 
Mediumul Joào a sărit si a pornit să-l prindă, împreună cu 
Maninho. A fost o adevărată demonstraţie sportivă si s-au întors 
victorioşi. 

Noi am petrecut restul după-amiezii stând întinse pe podeaua 
de gresie şi discutând cu Mediumul Joào. Ne-a vorbit mult şi ne-a 
spus poveşti minunate, unele create special să ne distreze. Era 
imposibil să nu râdem şi cu cât râdeam mai mult, cu atât îl 
încurajam să continue. Heather, care îşi petrecuse o mare parte 
din viaţă în Brazilia, îşi amintea de după-amiezile liniştite de la 
fermă, din vremea adolescenţei, când stătea şi discuta cu 
crescătorii de vite şi cu familiile lor. 

În timp ce ne pregăteam să plecăm, astfel încât Mediumul 
joào şi Ana să se poată bucura de o seară liniştită împreună, el s-a 
ridicat şi ne-a spus. „Luaţi-le interviuri celor doi prieteni ai mei, 
pentru cartea voastră. Ei mă ştiu mai bine decât oricine. Apoi veţi 
vorbi cu mine”. 


Luiz Orlando vorbeşte despre Mediumul Joao: 

Mă numesc Luiz, dar Joăo îmi spune Dos Ocolus (Cel cu 
ochelari). M-am născut în Rio de Janeiro. Acum vreo zece ani, 
Mediumul João mi-a făcut o mare favoare fără să ştie. Fiica mea 
Deborah l-a întâlnit la Rio si a venit la Casa de Dom Inácio, pentru 
o consultatie cu Entitátile. După ce a auzit cá locuiam în Itapaci, 
Mediumul Joăo a adus-o personal să mă viziteze. Acum trăieşte în 
America, dar din anumite motive ne-am înstrăinat. E hotărârea ei. 
Îi simt lipsa. 


Mediumul Joao a intervenit: 
Dar va citi acest mesaj şi va păstra legătura cu tine. 


Ochii lui Luiz au lăcrimat şi el a continuat: 

Ar fi un răspuns la rugăciunile mele. Vedeţi - nu e de mirare 
că Mediumul João are o reputaţie atât de extraordinară în această 
regiune şi în toată Brazilia. Intotdeauna are grijă de alţii. Numai în 
acest oraş, are grijă de mii de oameni, cu bunătate şi generozitate. 
De mulţi ani, am auzit de acest om extraordinar, care este iubit 
pentru altruismul şi dragostea faţă de semeni. Mă mândresc că nu 
sunt doar prietenul lui, ci avem şi o relaţie de încredere în 


investitia sa intr-o miná de aur. Joào, poti sá te bazezi pe mine cá 
voi fi mereu prietenul tàu credincios. 


Mediumul João ni-l prezintă pe Vilmar: 

Mi-ar face plăcere să vi-l prezint pe Vilmar. El este prietenul 
şi partenerul meu în investiţiile noastre miniere. Mă cunoaşte de 
mulţi ani. Mi-a cunoscut părinţii. M-a cunoscut în calitate de 
croitor, dar m-a însoţit şi în misiunea mea, nu doar în Statul Goiâs, 
ci şi în alte state ale Braziliei. 


Vilmar vorbeşte despre Mediumul Joao: 

Sunt puţin mai mic decât Joăo. M-am născut în 1953, dar il 
cunosc de când mă ştiu. Nu ne uităm amintirile din copilărie. Sunt 
martorul greutăților prin care a trecut când era mic. Sărăcia l-a 
obligat să părăsească şcoala. Uneori, am trudit împreună. 
Mediumul Joăo nu a ocolit niciodată munca, oricât de grea ar fi 
fost. Primii ani au fost foarte grei. Itapaci e un orăşel şi era greu să 
găseşti de lucru, aşa încât a trebuit să-l părăsim pentru a găsi un 
loc de muncă. Această căutare l-a scos în lume. In Mato Grosso, la 
şaisprezece ani, el şi-a găsit adevărata sa misiune: să-l slujească pe 
Dumnezeu şi omenirea. De atunci, şi-a urmat cu credinţă datoria. 
În cele din urmă, şi-a deschis o croitorie şi o spălătorie, pentru a-şi 
asigura existenţa consacrată slujirii celorlalţi. 

Şi eu am plecat în lume şi am ajuns vânzător de covoare şi de 
lenjerie. A fost greu, dar întâmplarea fericită a făcut să mă 
întâlnesc cu Mediumul João în călătoriile mele. Il căutam. Sunt 
adept al Spiritualismului şi am deplină încredere în ceea ce face el. 
De atunci, am rămas prieteni. Acum suntem parteneri în investiţia 
minieră, prin care sprijinim multe familii din zonă. Afacerea 
minieră îi permite Mediumului Joăo să-i ajute pe alţii. Noi angajăm 
muncitori din zonă şi sprijinim industriile auxiliare, dar scopul 
principal este susţinerea Casei şi a altor programe de caritate. 

Suntem mai mult decât prieteni, suntem frati. In acest sens 
fratern, legătura noastră este mai profundă decât cea dintre fraţii 
de sânge. Vă pot spune cu toată convingerea că destinul meu în 
această viaţă este să sprijin misiunea lui Joăo. Am fost în Europa, 
în America de Nord şi în Coreea de Sud, pentru a dezvolta afacerea 
în domeniul minier. Intenţia este să extindem activitatea minieră 
ca să putem susţine misiunea umanitară. Mi-e greu să vorbesc 
despre relaţia mea cu Joào şi despre respectul meu enorm faţă de 
munca lui. O să fie o carte pe cinste. Uneori João spune că ar vrea 
să se poată odihni o zi întreagă, dar el nu e stăpân pe viaţa sa. Şi-a 
lăsat viaţa în seama lui Dumnezeu. Entităţile îl cheamă la orice oră 
din zi şi din noapte. Trebuie să fie mereu pregătit pentru munca 


spiritualà, dar si pentru asigurarea personalului si pentru bunul 
mers al activitátilor. 

Intreaga după-amiază, Ana a tot încercat să-şi convingă soţul 
să-şi perie părul, căci era ciufulit după siesta. El nu a luat în seamă 
rugăminţile ei şi a continuat să stea întins pe podeaua de gresie, 
ascultând interviurile. Deodată s-a ridicat, i-a zâmbit poznaş şi a 
început să-şi perie părul ostentativ. Karen a surprins momentul în 
care a izbucnit în râs. 

Apoi, Mediumul Joào ne-a acordat un interviu, adeseori 
părând că încorporează Entităţi, în timp ce vorbea si îşi scotea 
ochelarii din când în când. Karen, care înregistra interviul pe o 
casetă video, a început să simtă prezenţa Entităţilor şi nu şi-a mai 
schimbat poziţia pe podeaua de gresie, pentru a putea să ţină 
camera nemiscatà. Simtise puternica prezenţă energetică a 
Entităţilor aproape întreaga zi, dar acum aceasta devenea şi mai 
profundă. 


Heather: Medium João, erati în Itapaci ori în Mato Grosso 
atunci când ati început să încorporaţi pe deplin Entităţile de 
Lumină? 

Mediumul João: Toată viaţa mea am fost un adept credincios 
al Sfintei Rita de Cascia. Din leagăn am crescut în credinţa 
creştină catolică. Un Spiritist trebuie să citească şi să studieze 
mult şi eu nu am putut să-mi termin studiile, fiindcă misiunea mea 
a început foarte devreme. Prima dată când am primit o încorporare 
deplină a fost în Campo Grande, la Centrul Spiritist al lui Hristos 
Mântuitorul. De atunci, am continuat această misiune timp de 
patruzeci şi opt de ani. Aşa cum ştiţi, am lucrat în aproape fiecare 
stat din Brazilia, inclusiv în capitală, precum şi în multe alte ţări 
din întreaga lume. 

Eu nu predic o anumită religie, nici nu predau o anumită 
religie. Credinţa mea este Universală. Cred în Creator. Cred în 
Maica Domnului. Cred în Sfinţii Apostoli şi în sfinţi în Loja 
Masonică. Cum aş putea să spun că sunt Spiritist, când l-am 
cunoscut pe Chico Xavier, pe care îl numesc Papă al Spiritismului?? 
Cum aş putea să mă compar cu el? Am avut marea onoare deamă 
îngriji de trupul lui Chico Xavier până la înmormântare. Ştiu că 
Dumnezeu mă va ajuta şi trupul meu se va odihni în acest oraş, 
Itapaci, unde ne aflăm astăzi împreună. Rămâne să impliniti voi 
această dorinţă, fiindcă ştiu că, în cele din urmă, voi părăsi această 
lume. Ca toţi spiritiştii cu bună practică, doresc să mă alătur unei 
cete de spirite din Împărăţia Spiritelor, să împlinesc misiuni 
caritabile şi să alin suferinţele omeneşti. Totuşi, trupul meu va fi 


3 Despre Chico Xavier şi Spiritism vom discuta în capitolele următoare. 


înmormântat în Itapaci, alături de trupul mamei, al tatălui si al 
fraţilor mei. 

Heather: Vă rugăm să ne spuneţi cum a fost să vizitaţi Grecia 
şi să mergeţi pe urmele Sfântului Apostol Pavel. A fost o experienţă 
profundă pentru dumneavoastră? 

Mediumul Joào: Sunt încântat cà m-ati întrebat. Cred cá 
rádácinile multor religii pornesc din Grecia. Spiritistii si oamenii de 
altă religie - Evanghelistii, Catolicii, adepţii lui Allan Kardec - toti 
cred acest lucru. Am fost foarte bine primit de oamenii buni din 
Grecia. M-au dus într-un loc unde era o placă pusă în cinstea 
Sfântului Apostol Pavel. Ana o să vă arate fotografia. M-am aşezat 
în acel loc şi am transmis un mesaj celor care erau în jurul meu. 
Mesajul nu era de la mine, ci de la „Oamenii Legii”, care sunt 
Spirite pline de Compasiune şi de Credinţă (Entităţile). Nu am 
cunoaştere. Nu ştiu nimic. Nu ştiu nici să-mi scriu cecurile. M-am 
rătăcit şi Ana m-a găsit într-o biserică, alături de preoţii cărora mă 
spovedeam. 

Ana: Da, e adevărat. Până şi episcopul ortodox, care a 
participat la lucrare şi a stat alături de tine în fiecare zi, vărsa 
lacrimi de recunoştinţă pentru vindecările pe care le primise. 

Mediumul Joào: Mă voi întoarce în Grecia, într-o zi. E bine 
că bunul meu prieten Vilmar este aici, fiindcă nu i-am spus de 
cinstea - pe care Dumnezeu mi-a făcut-o - de a ajunge în zona 
unde urmau să aibă loc Jocurile Olimpice. Ana era cu mine. Cum 
am început ceremonia de deschidere pentru lumea spirituală, Dr. 
Augusto de Almeida s-a încorporat în mine şi a transmis o 
binecuvântare specială pentru Jocurile Olimpice, care urmau să 
înceapă peste câteva săptămâni. 

Heather: Noi vă suntem recunoscătoare pentru prezenţa 
dumneavoastră la Washington, la începutul războiului din Irak. 
Chiar dacă fratele vă murise cu două zile înainte, aţi lăsat totul 
deoparte si ati oferit asistenţă spiritualà.* 

Mediumul Joăo: Erati cu mine la Washington D.C., in acea zi 
din martie 2003, dar pot să-i povestesc lui Vilmar. Ana era şi ea de 
faţă. A venit un cuplu. Bărbatul era un marinar pensionat, iar fiica 
lor făcea parte din trupele americane trimise în Irak. Ne-au arătat 
fotografia fiicei lor şi ne-au cerut protecţie pentru ea. Entitatea l-a 
asigurat pe tată că fiica lor va fi pe deplin protejată. 

Heather: Îmi amintesc bine, Medium João. Am tradus 
discuţia cu acel cuplu. Entitatea le-a cerut să revină în ziua 
următoare cu un obiect de îmbrăcăminte al fiicei. Au adus una din 
bluzele ei şi Entitatea mi-a spus să am grijă să o aduc în Brazilia. 


^ Mediumul João a călătorit la Washiton D.C., la 20 martie 2003. Era o mică adunare, formată 
din circa 120 de oameni, iar el a numit-o „misiune pentru pace”. 


Cànd am revenit in Brazilia, am dus Entitátii cutia cu toate numele 
şi fotografiile adunate. Primul lucru pe care a dorit să-l primească 
de la mine a fost bluza acelei fete. A tinut-o în mâini o clipă şi apoi 
a pus-o cu grijă în coş. Voia să ştie când vor veni părinţii şi fiica lor 
la Abadiânia. Mi se transmisese de către un membru al grupului că 
fiica se întorsese cu bine din Irak. 

Mediumul João: Ştiu cà il am pe Dumnezeu alături de mine 
şi Spiritele pline de Compasiune. Nimeni nu călătoreşte singur. 
Hristos nu călătorea singur, căci erau cu el nu doar cei 
Doisprezece Apostoli, ci 120 îl însoțeau. [Mediumul João îşi scoate 
ochelarii şi pare să încorporeze o Entitate.] Hristos a dovedit că 
erau alti 4.000 de însoțitori, atunci când a împărţit pâinea si 
peştele. Toţi era Apostoli ai lui Hristos. Spiritele Ajutătoare nu 
călătoresc niciodată singure. Ele formează o falangă, un grup de 
Spirite pline de Compasiune, care lucrează împreună pentru 
împărăţiile spirituale. Cred în lisus Hristos şi cred în Dumnezeu, 
fiindcă el este Tatăl meu. Tot ceea ce fac, toată lucrarea mea, este 
pentru Tatăl. Tatăl îmi dă tot ceea ce am nevoie. Din această cauză 
sunt un om fericit. Inima lui Dumnezeu veghează asupra mea. 

Heather: Mulţi oameni mă întreabă cum ar putea să ajute în 
cazul evenimentelor tragice, cum ar fi valurile „tsunami“, 
inundaţiile şi războaiele. Lumea pare să treacă printr-o criză. Aţi 
putea să faceţi unele comentarii privitor la ceea ce putem face 
pentru a ajuta dintr-o perspectivă spirituală? N 

Mediumul João: E bine că-mi puneti această întrebare. In 
primul rând, să ne respectám unii pe alții si să-l iubim pe 
Dumnezeu mai presus de oricine si de orice. Iubirea rezolvă totul. 
Sá aşteptăm iubirea si cuvântul lui Dumnezeu. 

Heather: Và mulţumim pentru timpul petrecut alături de noi, 
Medium João, pentru mâncarea delicioasă si pentru ospitalitate. Và 
mulțumim si pentru interviu. Và suntem profund recunoscători 
pentru tot ce faceți pentru noi si pentru întreaga omenire. 

Mediumul João: Sunteţi întotdeauna binevenite aici. 
Reveniti altă dată si vizitaţi mina de aur. Vilmar si Luiz au 
persisiunea mea să vă arate ţinutul din jur. Este ca un inel, ca un 
cerc. Succesul fiecárui proiect sustine succesul Casei de Dom 
Inácio. Ati venit sá luati un interviu si sá filmati un medium, dar 
vedeti cá sunt un simplu familist, un agricultor, un miner.? 


5, Heather a vizitat mina Mediumului João în 2006. Companii miniere internationale, 
mult mai mari, cu echipamente de ultimá orá, cu garduri inalte si cu paznici, 
înconjurau şi împiedicau dezvoltarea minei sale, care era în contrast izbitor cu 
întreprinderile mari care o mărgineau; exploatarea era primitivă şi rustică, amintind de 
anii 1850, iar veniturile modeste; echipa de căutători tocmai descoperise un nou filon 
aurifer. „Dr. Augusto ne-a spus că Entităţile îl călăuziseră să cumpere drepturile de 
prospectare în domeniul minier, dar acum e obosit şi mina îi ia prea mult timp”, ne-a 
spus mediumul João. Datorită problemelor financiare, Mediumul João a fost nevoit să 


Heather: Înţelegem cá ati suferit, Medium João. Bunul 
dumneavoastră prieten si avocat, Edemar, care và cunoaşte de 
peste treizeci de ani, ne-a confirmat că ati fost arestat şi persecutat 
şi că v-aţi confruntat cu mari pericole. Cu toate greutăţile prin care 
aţi trecut, cum puteţi continua să manifestaţi atâta dedicație, 
generozitate şi umor de bună calitate? 

Mediumul João: Ştiu ce încercaţi să spuneţi. Au fost vremuri 
când eram arestat, dar niciodată pentru crimă sau pentru tâlhărie, 
ori pentru alte lucruri grave. [Isi scoate ochelarii şi începe să 
lácrimeze.] | Am fost arestat fiindcă am răspândit Cuvântul 
Domnului. Sunt unii care cred că urmez această misiunea ca să 
obţin bani. Dacă ar fi fost aşa, nu aş mai fi putut să continui. M-aş 
fi oprit cu mulţi ani în urmă. Cuvântul lui Dumnezeu are un 
început, dar nu are sfârşit. Cuvântul lui Dumnezeu este minunat şi 
este veşnic. Încă mai doresc, într-o zi, să ajung în faţa Dreptului 
Judecător Hristos, în sânul lui Dumnezeu. 

Heather: În limba portugheză, cuvântul Entitate este feminin 
(ca şi în limba română, de altfel). Astfel încât, întotdeauna ne 
referim la Entitate spunând Ea. In acest interviu, Mediumul Joào se 
referă la Cuvântul lui Dumnezeu folosind pronumele feminin Ea. 
Cuvintele sale sunt profunde şi poetice atunci când sunt spuse în 
limba portugheză şi noi vi le oferim în limba Mediumului João: 


Porque a palavra de Deus ela tem começo ela nào tem fim. Ela 
é muito bonita. Ela é eterna. Eu ainda quero um dia chegar no 
tribunal de Christo no seio de Deus. 


Interviul cu Mediumul Joào a fost realizat in orasul 
Itapaci, Statul Goiás, Brazilia, la 5 februarie 2005. 


Capitolul 3 
ANA, SOŢIA MEDIUMULUI JOÃO 


Credința mută munţii din loc; credința este cea care ne 
vindecă si care ne călăuzeşte. 
-Ana Teixeira Lorenco 


Ín acest capitol, Heather ia un interviu doamnei Ana Keyla 
Teixeira Lorenco, soţia Mediumului Joào. Ana începe explicându-ne 
cá familia ei a adus-o in Casa de Dom Inácio la o várstá foarte 
mică. În cele din urmă, prin intervenţia si supravegherea 


închidă prospectiunile miniere în toamna anului 2006. 


Entitàtilor, a devenit evident cà era predestinatà să devină soţia 
Mediumului Joăo, în această etapă a vieţii lui. Ana ne-a oferit o 
perspectivă unică asupra vieţii lui João, omul şi mediumul. De 
asemenea, ne-a oferit şi aspecte interesante privind activităţile 
desfăşurate în Casă, privind spiritualitatea şi calitatea de medium. 

Ana: Am venit pentru prima dată în Casa de Dom Inâcio, la 
vârsta de doisprezece ani, împreună cu familia. Am fost crescută în 
tradiţia catolică şi spiritistă, dar familia mea înclina mai mult către 
spiritism. Încă de la prima mea vizită, Entitatea m-a făcut să-l ajut 
la efectuarea operaţiilor. Purtam tăvile cu instrumente sau 
aduceau vată şi apă. In timp ce urmăream operaţiile, eram 
îngrozită că aşa ceva mi se putea întâmpla şi mie, aşa încât adesea 
dispăream în timpul încorporării. Mă duceam la cascadă sau în 
grădină. Dacă Entitatea m-ar fi chemat, n-ar fi putut să mă vadă. 
Mă întorceam după terminarea operaţiilor şi intram în rând să 
ajung în fata Entitátii. Entitatea îmi chema familia să discute 
despre vindecarea mamei mele. De asemenea, explica procesul 
pregătirii şi aprofundării calităţilor sale şi ale mele de medium. 

Heather: La prima vizită în Casă, aveati o anumită afecţiune 
sau problemă? 

Ana: Am venit în primul rând pentru experienţă, pentru 
trăire. Din câte ştiu, nu aveam nici o afecţiune, însă mama avea un 
chist pe uter. A fost supusă unei operaţii chirurgicale invizibile şi 
chistul a fost înlăturat - a dispărut. Am revenit pentru control după 
patruzeci de zile şi am urmat protocolul cerut de Entităţi. Am 
revenit în mod regulat. La început, vizitam Casa de Dom Inácio o 
dată pe an. Datorită distanţei mari faţă de oraşul în care locuiam, 
Uberaba, din Statul Minas Gerais, vizitele mai frecvente nu erau 
posibile. În cele din urmă, s-a înfiripat o prietenie. Bine, nu chiar o 
prietenie, pentru că munca noastră şi legătura noastră era cu 
Entităţile şi cu mediumii din Casă, care ne explicau protocoalele 
Casei şi ne ajutau să evoluăm spiritual. Rareori îl vedeam pe 
Mediumul João. 

După ce am împlinit douăzeci de ani, Entităţile ne chemau 
întotdeauna, pe mama si pe mine, să-l vedem pe Mediumul Joào, în 
biroul său, după şedinţă. Ne încurajau să stabilim o legătură cu el. 
Nu ştiu de ce, dar simţeam o ... rezistenţă; e probabil cel mai 
potrivit mod de a explica sentimentele din acea vreme. Dar acum 
înţeleg de ce manifestam o anumită rezistenţă. Atunci când l-am 
întâlnit, în sfârşit pe Mediumul Joăo, am avut sentimentul că îl 
cunosteam deja. Aveam deja o profundă legătură de familie. João - 
mă voi referi la el, spunându-i Joăo, fiindcă este soţul meu - mi-a 
spus că şi el a avut acelaşi sentiment. A fost o legătură de la prima 
noastră întâlnire. Am continuat să vin în Casă, ceva mai des decât 


o dată pe an, pe măsură ce anii treceau, dar nu am căutat să 
aprofundez prietenia noastrá. Apoi, intr-o zi, Entitátile au clarificat 
multe lucruri pentru mine si pentru mama mea, intr-o lungá 
discuţie. O reamintire, un remembering, mi-a înlăturat confuzia. 
Acea discuţie a avut loc acum cinci ani, după multe, multe vizite 
făcute în Casă. Joăo şi cu mine ne-am căsătorit peste un an. După 
acea discuţie, am realizat, prin intermediul Entităţilor, o înţelegere 
mai profundă a vieților anterioare petrecute alături de João. Ştiam 
că întotdeauna am avut o legătură şi o anumită hotărâre de a-i sluji 
pe ceilalţi. 

Heather: Credeţi cà Entităţile v-au adus în Casa de Dom 
Inácio la o vârstă atât de fragedă pentru a reface legătura cu 
Mediumul Joăo şi pentru a putea astfel să-l ajutaţi în această etapă 
a vieţii lui? 

Ana: Chiar că nu pot să dau un răspuns complet la această 
întrebare, dar cred că nimic nu este întâmplător şi că fiecare dintre 
noi are o misiune pe Pământ. Ştiu că îmi împlinesc misiunea şi că 
urmez călăuzirea spirituală primită. 

Heather: Timp de multi ani, am observat că Mediumul João 
părea trist, însă atunci când vorbeşte despre dumneavoastră, parcă 
strălucesc stele în ochii săi şi radiază. 

Ana: Acum s-a schimbat, nu-i aşa? El spune că sunt 
insotitoarea (compaheira) lui minunată. 

Heather: Membrii familiei dumneavoastră sunt spiritisti? 

Ana: Da. Sunt parţial spiritişti şi parţial catolici. Am două 
surori şi un frate. M-am născut în Statul Minas Gerais, numit 
traingulo Mineiro, adică triunghiul care cuprinde Brasilia, Uberaba 
şi Goiânia. Se ştie că această zonă are o vibraţie energetică înaltă. 
Este o regiune bine dezvoltată, cu păşuni bogate, care produc cea 
mai bună carne de vită şi cele mai bune produse lactate din zonă. 
Uberaba este oraşul în care Francisco Cândido Xavier a ales să 
trăiască - Chico, aşa cum este cunoscut de brazilieni. 

Heather: L-aţi cunoscut pe Chico? 

Ana: O, da. L-am cunoscut şi am participat la activităţile 
Casei sale de Rugăciuni. Era un om într-adevăr extraordinar. Cred 
că lumea întreagă a pierdut o inimă pură atunci când a murit el. 

Heather: Simt iubirea necondiționată atunci când sunt cu 
Mediumul João si cu Entităţile. Este ceva ce nu am simţit vreodată 
înainte de a veni în Casa de Dom Inácio. Aţi simţit acest fel de 
iubire în apropierea lui Chico Xavier? 

Ana: Da, desigur. Era extraordinar să fii să alături de el. Am 
participat la sărbătorirea Crăciunului la Chico timp de multi ani. In 
ziua de Crăciun, el dăruia bani şi alimente multor oameni, care 
stăteau la rând. Personalul Casei de Rugăciuni alegea oamenii cu 


multe luni înainte, în funcţie de nevoile fiecăruia, de greutăţi sau 
de sărăcia lucie. De Crăciun şi în următoarele trei zile, aceşti 
oameni stăteau la rând, iar Chico le dăruia un zâmbet, cuvinte 
plăcute, o călduroasă strângere de mână şi călăuzire plină de 
compasiune. Împărţea darurile personal. Ati fi putut vedea cum 
oamenii simțeau că primesc totul din gesturile sale simple şi din 
profunda lui compasiune, iubire şi bunătate. 

Heather: A petrecut Mediumul João mult timp alături de 
Chico Xavier? L-am întrebat odată dacă îl considera pe Chico drept 
mentorul său şi el răspuns: „Cuvântul lui era poruncă pentru 
mine”. 

Ana: O, da. Au fost prieteni buni. De două ori am avut 
plăcerea să merg împreună cu Joăo în vizită la Chico. Odată, Chico 
avea trupul foarte slăbit. Era cu vreo două luni înainte de a muri. 
Fiul său, Euripides, ne-a spus că Chico ar fi încântat să-l 
primească pe Joào. Chico se îmbrăca întotdeauna impecabil si se 
simţea jenat să fie văzut în pat, atât de bolnav şi de slăbit. Chico s- 
a bucurat nespus atunci când João a intrat în camera sa. În timp ce 
joào s-a aplecat să-l imbrátiseze, Chico i-a şoptit ceva la ureche. 
Nu am auzit ce i-a spus Chico, dar sunt sigur că João a primit şi a 
înţeles mesajul pe care i l-a transmis. A fost emotionant pentru noi. 

Data următoare când am venit împreună a fost la 
înmormântarea lui. Chico a fost conducătorul mişcării spiritiste. 
Ultima călătorie a fost foarte tristă, însă vibraţiile spirituale erau 
extraordinar de puternice. 

Heather: Am auzit cà Chico i-a trimis Mediumului Joào, acum 
vreo treizeci de ani, un mesaj în care spunea că Abadiânia era locul 
unde trebuia să fie construită Casa de Dom Inâcio. Ne puteţi spune 
ceva despre acest lucru? 

Ana: Joăo poate să vă răspundă cel mai bine la această 
întrebare, dar cred că este adevărat. Atunci când l-am vizitat pe 
Chico împreună cu Joào, am observat profunda consideraţie, 
respectul şi iubirea pe care Chico le manifesta faţă de João. Am 
văzut atât mesajul original, cât şi mesajul retransmis prin 
channeling în 1993, acesta din urmă fiind o notità „psihografiată” 
de Chico prin Entitatea Bezerra de Menezes, în care Abadiânia era 
desemnată drept locul în care avea să se desfăşoare misiunea lui 
Joăo. 


(de scanat!!! 
Mesajul lui Chico, re-transmis prin channeling, semnat şi 
binecuvântat pentru această carte de Dom Inácio. 


Am avut privilegiul deosebit, in timpul uneia din vizitele 
noastre la Uberaba, să-l insotesc pe Mediumul Joào la Centrul 
Spiritist, unde mà duceau când eram mică. Preşedintele Centrului 
era, de asemenea, unul din vechii prieteni ai lui Joào. El ne-a spus 
că ar fi încântat ca Joào să rămână şi să participe la activităţile 
Centrului. Din nefericire, datorită lipsei de timp şi obligaţiei de a 
ne întoarce la Abadiânia, nu am putut să rămânem. Dar s-a 
întâmplat ceva uimitor în acea zi. Preşedintele Centrului i-a spus 
lui Joào că îi murise mama şi regreta profund cá nu avea nici 
măcar o fotografie a ei. Joào, mediumul, a fost capabil să 
materializeze o fotografie a mamei acelui om. Am văzut asta cu 
ochii mei. Îi puteţi întreba şi pe Joăo despre această întâmplare şi o 
să confirme. 

Heather: Am văzut materializări ale unor cristale, făcute de 
Entităţi, si am citit relatări ale unor asemenea materializări de 
pietre, fotografii şi cristale. Se întâmplă frecvent astfel de lucruri 
în Casa de Dom Inácio? 

Ana: Cred cá se intàmplà in Casá. De fapt nu am vázut cu 
ochii mei alte materializări în afara acelei întâmplări, dar am auzit 
multe mărturii de la alţi oameni. Pentru noi, ca spiritişti, nu e un 
mister. Cred în materializare aşa cum cred în încorporare şi în 
transportarea sufletelor pierdute. Imbrăţişez orice fenomen despre 
care vorbeşte şi ne care ni-l revelează Evanghelia Spiritistă. 

Heather: Sunt mulţi vizitatori care vin la Abadiânia din lumea 
întreagă şi acest sătuc devine supraaglomerat, poate chiar 
copleşit. Cum putem noi păstra armonia şi echilibrul? 

Ana: Cred că străinii care vin în Abadiânia sunt un element 
foarte pozitiv pentru sat. In acelaşi timp, există şi aspectul negativ. 
De multe ori, în loc să ne concentrăm pe aspectele spirituale, 
accentul alunecă spre elementele comerciale şi materiale. Din ce în 
ce mai mulţi brazilieni vin la mine şi-mi spun: „Casa pare să fie 
plină de străini. Trebuie să fiu străin ca să pot veni în Casa de Dom 
Inácio?" Le spun: „Nu. Fireşte că nu. Este casa lui Joăo”. Joào a 
avut numeroase invitaţii să locuiască în alte locuri din lume, însă 
nu le-ar accepta niciodată. Casa lui, adevărata lui casă este aici în 
Abadiânia, în Brazilia. 

Străinii care vin aici au o mentalitate diferită de cea a 
brazilienilor. Mulţi dintre ei sunt ca Sfântul Toma Necredinciosul, 
cel care se îndoia. Ei au nevoie să vadă pentru a crede şi îşi pun 
multe întrebări. Cercetează mai mult, urmăresc operaţiile şi caută 
să simtă energia. Această cercetare intensă este foarte benefică 
pentru Casa de Dom Inácio, pentru că îi confirmă activitatea. Ajută 
la clarificarea îndoielilor privind activitatea spirituală desfăşurată 


in Casá si chiar despre managementul, comportamentul, totala 
dedicație si implicare în slujire a Mediumului João. 

Heather: Multi vizitatori nu urmeazà pe deplin protocoalele 
stabilite de Entitáti. Uneori ei nu cinstesc si nu respectă regulile 
obisnuite ale Casei. Noi intelegem cá aceste protocoale ne sunt 
date pentru siguranţa noastră si pentru ca vindecarea să fie mai 
eficientă. Sunt îngrijorată de faptul cá Abadiânia ar putea deveni o 
„tavernă” spirituală sau că Entităţile ori Mediumul João ar putea 
obosi datorită haosului care s-ar instala. 

Ana: În cuvintele Mediumului João: „Dumnezeu este cel care 
vindecă - Eu nu vindec pe nimeni” (Quem cura é Deus eu nào curo 
ninguem). Trebuie sá venim intotdeauna cu inima deschisá, pentru 
că întotdeauna căutăm ceva. Noi venim aici, deoarece căutăm 
vindecarea, spirituală sau fizică. In acest caz, dacă urmărim 
vindecarea - chiar dacă suntem neîncrezători - trebuie să venim cu 
inima deschisă. Dacă venim în Casă cu inima plină de bucurie, vom 
putea să ne vedem atât îndoielile, cât şi ceea ce suntem capabili să 
credem. 

Avem nenumărate exemple de oameni care au sosit în casă 
plini de îndoieli şi au fost puşi la încercare. Au fost martori ai 
operaţiilor şi oamenii s-au vindecat pe loc. Au urmărit cu 
neîncredere şi au întrebat: „Cum se poate întâmpla aşa ceva?” Văd 
cu propriii lor ochi şi totuşi nu există o explicaţie. Unii oameni 
revin în Casă cu inimile mai luminate. Sunt acum mai deschişi şi 
mai dornici să accepte experienţa fără emoţii negative. În sine şi 
asta e un fel de vindecare. Nu se mai simt coplesiti de neîncredere. 
Acum sunt mai receptivi faţă de propria vindecare. O persoană 
plină de îndoieli şi de gânduri negative nu este pregătită să 
primească vindecarea - la nivel mental, emoţional, fizic sau 
spiritual. 

Uneori oamenii vin în Casă cu o altă persoană care este într- 
un scaun cu rotile sau cu un prieten care are probleme, dar 
primesc ei înşişi o vindecare profundă. Deşi nu erau conştienţi de 
propria lor infirmitate, ei au primit vindecarea de care aveau 
nevoie. Acest lucru este posibil, deoarece au venit cu inimă supusă 
şi cu credinţă. Credinţa mută munţii din loc. Credinţa ne vindecă şi 
ne călăuzeşte. 

Heather: Sunteţi de acord că efectuarea unui pelerinaj la 
Casa de Dom Inácio, renunţarea la confortul material de acasă si 
înfruntarea necunoscutului constituie o parte din procesul de 
vindecare? Dorinţa de a trăi simplitatea şi frumuseţea acestui ţinut 
este oare necesară pentru cei care caută o vindecare mai 
profundă? 


Ana: L-am însoţit pe Joào în numeroase călătorii în străinătate 
şi am observat că uneori o persoană are nevoie de un tratament 
mai profund. Energia Casei de Dom Inácio, curentul Casei, sunt 
necesare pentru acest tratament. Concentrarea energiei în acest 
loc este diferită, este mai puternică. Fiecare persoană ar trebui să 
continue tratamentul stabilit de Entitate, dar în acelaşi timp să 
înţeleagă faptul că, dacă entitatea le cere să revină în Casa de Dom 
Inâcio din Abadiânia, acest lucru este necesar doar pentru un 
tratament mai profund şi mai eficient. 

Heather: Vă rugăm să ne povestiţi despre experienţele pe 
care le-aţi avut cu Mediumul Joào în Grecia. 

Ana: João s-a întâlnit cu oamenii din Grecia în anul 2004 şi eu 
am avut ocazia să merg cu el. Am fost primiţi cu foarte multă 
căldură. Joào s-a întâlnit cu mii de oameni în decurs de trei zile. 
Mulţi dintre ei veneau pentru prima dată în fata Entitátilor 
încorporate de el , să facă fotografii, să-l imbrátiseze. Fiecare îi 
mulțumea din suflet. 

Un episcop ortodox, care a participat în prima zi, m-a 
impresionat. La sfârşitul şedinţei, Entitatea i-a vorbit episcopului şi 
i-a spus că îl va vindeca. Episcopul a rămas încremenit. Nu spusese 
nimănui despre boala sa. S-a emoţionat şi i-au dat lacrimile. A 
revenit în fiecare zi. A intrat în centru rugându-se; s-a rugat 
întreaga zi şi a plecat tot rugându-se. L-am văzut cum plângea. Era 
uimit şi l-a întrebat pe translator: „Cum ar putea cineva care vine 
din lumea cealaltă (din lumea spiritelor), pe care nu l-am văzut 
niciodată - nici măcar nu-i ştiu numele - să-mi arate exact locul 
afecțiunii mele?” Episcopul a rămas toate cele trei zile, iar în 
ultima zi, a scos un medalion pe care îl avea la gât şi i l-a dăruit lui 
Joăo. 

Heather: Mediumul Joào mi-a spus că, atunci când a fost în 
Grecia, a vizitat locul în care a stat odinioară Sfântul Apostol Pavel. 
Aţi fost şi dumneavoastră acolo? 

Ana: Da. Am fost la Placa, la inscripţia comemorativă din 
locul în care a propovăduit Sfântul Apostol Pavel. A fost 
emotionant pentru Joào. Alt lucru care m-a impresionat a fost că 
foarte multi oameni voiau ca João să le viziteze casele. Am mers în 
casele câtorva oameni care vizitaseră Casa de Dom Inácio. Spre 
încântarea noastră, am văzut multe obiecte care aminteau de Casa 
din Abadiânia: imagini cu Dr. Augusto, Dr. Valdivino şi Dr. Oswaldo 
Cruz, cristale şi fotografii. Acolo, în cealaltă parte a lumii, erau 
fotografii cu Joào, inclusiv unele făcute în momentul încorporării 
unor Entităţi. Am fost extrem de emotionati de acest lucru, dar si 
de ospitalitatea cu care am fost primiţi. 


Heather: Si casa mea e plină cu imagini şi cu fotografii ale 
Entităţilor si ale lui João. Experienţa vizitării Casei de Dom Inácio a 
transformat vieţile a milioane de oameni. Nu am întâlnit niciodată 
pe cineva care să spună că nu a fost influenţat în mod profund de o 
astfel de vizită. 

Ana: Nimeni nu mi-a spus că viaţa i s-a schimbat în rău după 
ce a vizitat Casa de Dom Inácio. Din contră, mi-au spus că vieţile 
lor s-au schimbat în bine şi unii s-au transformat profund. E o sursă 
de mare bucurie. Această casă este unică pentru aceia dintre noi 
care cunosc elementele de bază ale spiritismului. Cred că sunt 
foarte puţini mediumi în lume care ar putea desfăşura munca pe 
care o întreprinde Mediumul Joăo. Folosesc termenul muncă, 
gândindu-mă la munca pe care Entitátile o realizează prin el, 
pentru că nu João face această muncă. Entităţile sunt capabile să 
lucreze prin João, datorită dorinţei lui de a primi, de a fi prezent - 
şi datorită faptului că este dedicat slujirii celorlalţi. Pot să spun 
într-adevăr, fiind soţia lui, că nu e o sarcină uşoară să-i slujeşti pe 
ceilalţi, pentru că nu sunt zile şi ore stabilite. El este permanent 
implicat. De multe ori, stabilim o dată să vizităm un prieten sau pe 
unul dintre copii săi, dar suntem nevoiţi să contramandăm 
întâlnirea. Planurile noastre se schimbă pentru a-i putea ajuta pe 
oamenii care au nevoie de el. Este dedicat sută la sută acestei 
misiuni. Trebuie să spun că, dacă aş fi în locul lui, nu cred că aş 
putea să mă angajez la fel mult ca el. Se scoală în fiecare 
dimineaţă la ora 2:00, să-i ajute pe oameni. Cum ştiţi, fiindcă aţi 
călătorit cu noi, doarme foarte puţin. 

Heather: Încorporează Entitáti sau lucrează prin rugăciune şi 
meditaţie în timpul nopţii? 

Ana: Fiecare caz este unic. Uneori o persoană are nevoie de 
ajutor spiritual şi, prin rugăciunile şi gândurile lor, cer Entitátilor 
şi Mediumului Joào să-i ajute. Chiar dacă o persoană se află în 
cealaltă parte a lumii, puteţi fi sigure că va primi energia transmisă 
prin concentrarea şi rugăciunea Mediumului Joào si că suferinţele 
sale vor fi alinate. Entităţile răspund întotdeauna. 

Heather: Întotdeauna sunteţi senină şi amabilă. Şi totuşi, nu 
aveţi o viaţă uşoară. 

Ana: E puţin mai complicat uneori pentru noi. De exemplu, 
majoritatea oamenilor au program cu ore de muncă şi perioade în 
care se aşteaptă să vină acasă. Noi nu avem program fix. Joào 
pleacă uneori la ora 3:00 sau 4:00 dimineaţa ori vine acasă foarte 
târziu. Ne putem face planuri să petrecem un sfârşit de săptămână 
liniştit sau o cină cu prietenii, iar în clipa următoare să fim nevoiţi 
să plecăm la São Paulo ori în alt oras, unde João este chemat să 
lucreze pe neaşteptate. Programul său este dictat de cele mai 


inalte instante spirituale. Am intotdeauna bagajul pregátit, ca sá 
putem pleca imediat. 

Heather: Páreti mult mai inteleaptà decât và arată vârsta. 

Ana: Entitátile mi-au spus cà sunt un suflet matur după multe 
intrupári, dar eu nu simt cu adevárat acest lucru. Da, stiu cà sunt 
protejată si călăuzită de Entitáti si sunt recunoscátoare lui 
Dumnezeu pentru asta. 

Heaher: Este oare cel mai bine sá lucrezi in plan spiritual la 
ora 2:00 dimineata? 

Ana: Cred cá ar trebui sá ne facem datoria oricánd. De 
fiecare dată când ne rugăm, beneficiem spiritual atât noi, cát si 
ceilalţi. Dacă suntem capabil să ne alăturăm în rugăciune într-un 
moment în care ştim că şi alţii se roagă, putem crea un puternic 
curent de energie. Totuşi, an auzit că entităţile spun anumitor 
oameni: „Lucraţi la ora 2:00 dimineaţa?” Cine sunt eu să spun când 
e mai bine să lucrezi? Cred că fiecare persoană are dreptul de a 
alege singur, liberul arbitru, şi se călăuzeşte singură. Dacă simtiti 
că trebuie să vă rugaţi într-un anumit moment, atunci pur şi simplu 
deschideti-và inima către Dumnezeu în acel moment. Când mergeţi 
la culcare, cereti Entităţilor să vă binecuvânteze în timp ce dormiti 
şi lucraţi altă dată. Cred că orice moment dedicat meditatiei si 
rugăciunii este benefic. 

Heather: Mediumul Joăo ne-a vorbit într-un interviu despre 
vizita la Washington D.C., la o săptămână după începerea 
războiului din Irak. Am primit incredibila sa chemare pentru pacea 
lumii. 

Ana: Cred că a fost ceva providential faptul că vizita s-a 
desfăşurat în acel loc. Energia şi concentrarea oamenilor erau 
minunate. Ei şi-au exprimat din nou intenţia străveche de a 
contribui la pacea şi la vindecarea planetei. Dorinţa lor de a trăi 
într-o lume fără război era foarte puternică. Entităţile au 
manifestat o putere de vindecare deosebită, aşa cum am văzut cu 
toţii. Suntem recunoscători pentru ocazia de a lucra împreună 
pentru pacea lumii şi, desigur, multi au fost vindecati la nivel 
spiritual şi fizic. 

Heather: Ce faceţi dumneavoastră şi Mediumul Joào pentru 
relaxare? 

Ana: Ne place mult să pregătim mâncăruri simple, cu multă 
iubire. Uneori invităm prieteni apropiaţi să petrecem seara 
împreună. Lui João îi place să stea la una din fermele sale şi le 
acordă multă atenţie. Se bazează pe veniturile obţinute din aceste 
ferme şi din activitatea minieră pentru buna funcţionare a Casei. 
Este important să amintesc faptul că el sprijină şi alte centre 
spirituale şi cantine pentru săraci din Brazilia. Sunt multe 


cheltuieli. Peste treizeci de oameni sunt angajati cu program 
complet doar în Casa de Dom Inácio din Abadiânia. Cheltuielile 
sunt enorme. Nu numai cheltuielile obişnuite, cum ar fi 
electricitatea, ci si supa oferitá gratuit in Casa si la o cantiná 
pentru săraci din cealaltă parte a oraşului. Personalul si multi 
voluntari primesc gratuit o masă de prânz în fiecare zi. Donaţiile si 
contribuţiile nu acoperă aceste cheltuieli, astfel încât susţine 
activităţile cu bani din veniturile personale. Munceste din greu în 
domeniul minier, în ferme şi în alte proiecte de afaceri pentru 
susţinerea Casei. De asemenea, ajută nenumărați tineri care îşi 
continuă studiile la colegiu sau la universitate. Joào sponsorizează 
mulţi oameni, dar nu vorbeşte niciodată despre asta. Cred că este 
un exemplu impecabil de generozitate şi de filantropie. Dăruieşte 
necondiţionat şi cu multă bunătate celor aflaţi în nevoie. Atunci 
când cineva are nevoie de un scaun cu rotile, de o locuinţă 
temporară, să-şi continue studiile, el răspunde solicitărilor. 
Mediumul Joăo a construit o altă Casă în sudul Braziliei, unde sunt 
trataţi cei afectaţi de comportamente dependente (droguri, alcool, 
fumat etc.). 

Heather: Ce sfaturi aţi da cuiva care vine pentru prima dată 
în Casa de Dom Inácio? 

Ana: Atunci când intraţi în Casă pentru prima dată, de fapt, 
de fiecare dată, rugati-và la Izvorul Divin - oricare ar fi el pentru 
dumneavoastră - să vă dăruiască împlinirea vindecării pentru care 
aţi venit, fie la nivel spiritual, fie emoţional, fie fizic, fie la nivelul 
relaţiilor. Veniti cu inima deschisă faţă de tot ceea ce căutaţi şi cu 
credinţa că veţi fi vindecati. Am primit atât de mult în Casă si cred 
că asta se datorează credinţei mele profunde. Nu numai că mama 
s-a vindecat, ci şi fratele meu a fost supus unei operaţii „non- 
fizice”. Pe atunci, el nu pricepea natura vindecării. Se simţea 
sănătos. Dar acum înţelege pe deplin ce s-a întâmplat. 

Am primit nu doar vindecării fizice, ci şi rezolvări ale 
problemelor de zi cu zi din lumea pământească. Dacă venim cu 
credinţă şi cu bucurie, primim ceea ce dorim. Şi cel mai important 
lucru, toate au loc prin rugăciunile şi concentrarea puternică din 
încăperile în care Entitátile ne slujesc. Nu este necesar să mergeţi 
la Entitàti cu fiecare cerere pentru asistenţă şi clarificare. 
Entităţile pot vedea ce aveţi nevoie. S-ar putea să vă ceară să vă 
exprimati în scris întrebările. Uneori, timpul nostru în fata Entităţii 
este limitat, însă putem să-i înmânăm o solicitare scrisă mai 
detaliată. 

Heather: Cred că dacă abordàm Entitatea cu credinţa: „lată 
Ceresc, cred că mă vei ajuta”, Entităţile ne citesc vibraţiile, 
gândurile şi dorinţele reale. Sunteţi de acord? 


Ana: Eu cred cà putem pátrunde in suflet prin ochi. Cred cá 
Entitàtile privesc prin noi, ca si cum am fi transparenti; ca si cum 
ar privi printr-o sticlă străvezie. Cred că tot ce nu e bine în noi 
porneşte de la nivelul spiritual. Entităţile văd originea fiecărei 
probleme. De exemplu, dacă o persoană are probleme cu vezica 
urinară, cauza ar putea fi la nivel spiritual sau emoţional. Vezica 
urinară va fi vindecată la nivel fizic atunci când aceste probleme 
vor fi corectate. Nivelul fizic este întotdeauna ultimul care se 
vindecă. De asemenea, este posibil ca problema să se manifeste la 
vezica urinară, dar să-şi aibă originea într-un alt organ. Când acel 
organ va deveni sănătos, vezica urinară se va vindeca. 

Heather: Este adevărat că atunci când ne apropiem de 
Entitate cu credinţă, spunând: „Cred, Tată, că Tu ştii ce am nevoie 
pentru cea mai profundă vindecare”, le dăm Entităţilor libertatea si 
permisiunea de a lucra asupra cauzelor problemelor noastre şi de a 
depăşi limitările noastre? 

Ana: Noi avem liberul nostru arbitru, libertatea de a alege. 
Entităţile nu lucrează fără permisiune. Depinde de ceea ce doreşte 
fiecare persoană. Trebuie să fi fost martorii unei situaţii în care 
Entităţile i-au spus unei persoane cà are nevoie de tratament. 
Entităţile întreabă dacă persoana doreşte să urmeze tratamentul. 
Dacă va reveni de câte ori va fi nevoie şi i se va cere? Dacă 
persoana refuză, înseamnă că a făcut deja o alegere şi Entitatea nu 
va insista. Poate că, după un timp, persoana va reveni şi va spune 
că este pregătită să fie vindecată. Entităţile vor ajuta, fireşte, dar 
poate că a trecut prea mult timp şi situaţia este acum mai 
complicată. Totul depinde de meritul, credinţa şi liberul arbitru al 
fiecăruia. 

Heather: Înţeleg. Và referiti la bucuria de a sta în fata 
Entităţilor si de a-i permite lui Dumnezeu să vă vindece, pregătind 
scena marii vindecări. 

Ana: Înţeleg că este adevărat. Suntem cu toţii înrudiţi, 
suntem toti frati şi surori. Entitátile nu deosebesc o persoană, 
socotind-o mai valoroasă decât alta. Ele ne iubesc pe toţi la fel de 
mult. Uneori Entitatea petrece mult timp vorbind unei singure 
persoane, dar puteţi fi siguri că se adresează fiecăruia în acelaşi 
timp. Nu există favoritism. Câteodată oamenilor li se pare că 
rândul lor a trecut prea repede. Ei spun: „Dar atunci când a fost 
rândul altora, au petrecut mai mult timp vorbind cu Entitatea”. 
Chiar aici putem observa alunecarea spirituală, fiindcă persoana 
manifestă gelozie. Trebuie să ne iubim unii pe alţii fără deosebiri. 
Trebuie să ne străduim să avem gânduri curate. Atunci când avem 
astfel de gânduri negative, când ne concentrăm asupra persoanei 
care a petrecut mai mult timp cu Entitatea, resimtim invidie si 


resentimente, înseamnă cá alunecăm. Noi dám şi primim 
permanent energie, iar gândurile noastre pot „polua curentul”. Ne 
putem simţi trişti atunci când trecem prin fata Entităţii şi aceasta 
pare să nu ne acorde atenţie. Putem aştepta cu disperare un 
cuvânt mângâietor de încurajare, dar gândiţi-vă ca la un semn cá 
altcineva are nevoie acum de mai multă atenţie, iar dumneavoastră 
vă simtiti bine. Să mergem în sensul curentului este o ocazie 
deosebită de a dărui şi de a primi mila lui Dumnezeu, graţia divină. 
De fiecare dată când mi s-a spus să mă las în voia curentului, am 
mulţumit pentru o nouă ocazie de a mă afla într-un spaţiu sacru. 

Heather: Cred că atunci când ne lăsăm în voia curentului, cel 
mai bine este să ne deschidem inimile şi să devenim un canal de 
vindecare pentru noi înşine şi pentru toţi fraţii şi surorile noastre. 
În acest fel, ne deschidem către lumina vindecătoare pentru binele 
nostru al tuturor. Asta e ideea? 

Ana: Da. Nimeni nu e perfect. Suntem conectaţi cu 
Divinitatea, atunci când ne lăsăm în voia curentului. Suntem mai 
aproape de Dumnezeu şi putem dobândi iertarea pentru greşelile 
noastre. Prin greşeli, eu înţeleg afectarea celorlalţi prin 
comportamentul nostru inconştient; de exemplu, o replică plină de 
mânie sau o observaţie plină de invidie. Ne deschidem inimile, 
comunicăm cu Dumnezeu şi primim călăuzire atunci când ne lăsăm 
în voia curentului. Primim binecuvântări divine de la falanga 
Entităţilor de lumină care lucrează pentru noi. Noi putem trimite 
lumina să asiste Entităţile, să vizualizăm încăperile pline de lumină 
şi să ne urmăm intuiţia. 

Heather: Doamnă Ana, vă mulţumim că ne-aţi împărtăşit din 
înţelepciunea dumneavoastră şi pentru amabilitatea, iubirea şi 
compasiunea pe care le-aţi manifestat. 

Ana: Şi eu vreau să vă mulţumesc, Doamnă Heather, pentru 
ajutorul, generozitatea şi devotiunea pe care o aveţi faţă de Casa 
de Dom Inácio. 

Interviul cu Doamna Ana Teixeira Lorenco a fost 
realizat in orasul Anápolis, din Brazilia, la 22 februarie 
2005. 


Capitolul 4 
DRUMUL CĂTRE CASA 
Între paralelele 15 şi 20, unde s-a format un lac, 


a luat naştere o mare civilizaţie. 
- Dom Bosco 


După ce aterizezi in Brasilia, pe unul din cele mai 
încântătoare aeroporturi din lume, atmosfera Braziliei începe 
imediat să prindă viaţă. Zona împrejmuită în care se află case de 
bilete şi vânzători de alimente este plină de oameni care vin şi 
pleacă. Dacă este prima întâlnire cu brazilienii, veţi observa cât de 
frumoşi şi de veseli sunt. Au o dezinvoltură uimitoare. Indiferent ce 
greutăţi ar întâmpina, ei sunt de obicei fericiţi. 

Şoferii de taxi îi duc şi-i aduc pe cei nou veniţi până la şi de la 
Abadiânia, localitate aflată la circa o oră şi jumătate de aeroport. 
Mireasma dulce a ierbii pătrunde prin ferestrele deschise. Norii se 
ridică şi se agită, formând cascade de lumină şi culoare, care îţi 
farmecă simţurile. Par destul de aproape încât să ajungi la ei şi să-i 
atingi. 

Brasilia este capitala Braziliei şi a fost construită conform 
viziunii lui Dom Bosco, un preot italian, născut în 1815, care a 
întemeiat Ordinul Silezian. Dom Bosco a avut un vis profetic în 
anul 1833, despre care a spus cam aşa: „Între paralelele 15 şi 20, 
se află o vale lungă şi largă, în apropierea unui lac. Atunci când vor 
fi exploatate bogăţiile care se găsesc în aceşti munţi, se va înălța 
aici un pământ al fágáduintei, unde va curge lapte şi miere si va fi 
un belşug de necrezut”. 

Preşedintele Juscelino Kubitschek şi-a îndeplinit promisiunea 
făcută în campania electorală de a construi noua capitală după 
îndrumările lui Dom Bosco. Construită în anii 1960, capitala 
Braziliei are forma unui avion; fuzelajul cuprinde ministerele şi 
clădirile guvernamentale, iar aripile sunt formate din hoteluri, 
clădiri pentru afaceri şi locuinţe. Resedintele preşedinţilor si vice- 
preşedinţilor Braziliei se află în cabina pilotului, în cockpit. 
Proiectantul original al oraşului a fost arhitectul futurist Oscar 
Niemeyer. 

Abadiânia este situată la aproximativ 115 kilometri (71 de 
mile) la sud de Brasilia. Temperatura medie este de 20,52C (699F). 
Luna cea mai caldă este decembrie, cu o medie de 299C (859F), iar 
cea mai rece este iulie, cu o medie de 139C (559F). Abadiània are o 
populatie de 12.750 de locuitori, cu localitátile din jur. Altitudinea 
este de 1.052 metri deasupra nivelului mării (3.451 picioare). 

Drumul către Abadiânia trece prin păduri virgine, printre 
dealuri şi păşuni fertile, pline cu turme de vite albe din rasa 
Brahmin. Orăşelul Abadiânia se vede de la mare distanţă. Deşi a 
fost odinioară un sat liniştit şi plin de praf, pătrunderea străinilor a 
dus la mărirea comunităţii. Mai mult, prăvăliile sunt făcute din 
chirpici sau din cărămizi modelate şi arse pe loc. Din ce în ce mai 
multe pousadas (mici hoteluri) au apărut de-a lungul drumului, 


pentru a găzdui miile de oameni care vin să-l vadă pe Ioan al 
Domnului: între trei sute şi două mii în fiecare zi. 

Îmbrăcaţi complet în alb, oaspeţii coboară pe strada 
principală pentru prima lor şedinţă obişnuită de dimineaţă. 
Entităţile de lumină care lucrează prin Ioan al Domnului preferă ca 
vizitatorii să se îmbrace în alb, pentru că astfel câmpurile 
energetice ale aurei lor sunt mai vizibile. Oameni în scaune cu 
rotile, bătrâni şi tineri, orbi şi cei care au diferite afecţiuni vin spre 
Case de Dom Inácio de Loyola căutând să se vindece. Recent au 
fost construite porţi noi, iar energia vindecătoare a Casei poate fi 
simțită imediat ce treceţi prin ele. In mod inexplicabil, dar palpabil, 
Entităţile sunt deja la lucru; fundalul dumneavoastră lăuntric 
începe să se schimbe. Oamenii pot respira mai uşor în această 
atmosferă de iubire spirituală, îşi lasă deoparte poverile şi grijile şi 
participă la rugăciune. 

Drept în faţa porţilor, se află magazinul de cristale, o 
construcţie mică, de unde se pot obţine bilete de intrare în 
„camerele curente” si de trecere prin fata Entităţilor. In magazin 
puteţi găsi cărţi, rozarii, cristale şi, cel mai important, apă 
binecuvântată de entităţi. Mergând spre sala principală, unde toţi 
vizitatorii se adună pentru şedinţele obişnuite, un bufet oferă 
produse alimentare şi delicatese locale, sucuri şi delicioasa apă 
proaspătă de cocos. Alături, este o cameră plină cu obiecte de care 
oamenii nu au mai avut nevoie - bastoane, scaune cu rotile, 
ochelari, sunt aruncate la grămadă. În sala principală 
sunt scaune şi bănci confortabile, unde oaspeţii aşteaptă ca şedinţa 
să înceapă, pe o mică scenă, în partea din faţă. Pe pereţii din jurul 
nostru sunt agátate imagini ale Entităţilor, ale lui Iisus Hristos şi 
fotografii. La un televizor mic pot fi urmărite casete video cu loan 
al Domnului, în timp ce face operaţii. Sala de operaţii, camerele 
curente ale Entităţilor si o infirmerie cu douăsprezece paturi sunt 
dincolo de uşile din faţa sălii principale. Vizitatorii îşi petrec cea 
mai mare parte a timpului în rugăciune şi meditaţie în aceste 
locuri. Voluntarii din infirmerie au grijă de oamenii care se refac 
după operaţiile fizice suferite, până când aceştia se pot întoarce în 
siguranţă la pousadas, pentru a se odihni în continuare. Grădinile 
Casei sunt pline de flori şi de arbori de mango şi de avocado. 
Terasa pentru meditaţie are o privelişte minunată, cu privelişti 
spectaculoase la apusul soarelui. Valea se întinde pe mai multe 
mile către un platou şi este împădurită cu arbori plini de flori, iar 
un drum de pământ roşu - obişnuit în Brazilia - ne duce spre 
cascada sacră, ascunsă privirii. Clădirea care adăposteşte 
camerele de tratament cu cristale este pe partea dreaptă, alături 
de grădini. 


Casa a fost proiectată să poată găzdui sute de vizitatori in 
fiecare zi. În faţa grădinii este bucătăria, unde se pregăteşte o 
supă spirituală gratuită pentru oaspeţii Casei, în zilele de miercuri, 
joi şi vineri. Această incintă este un spaţiu sacru şi tuturor celor 
care intră li se cere să manifeste bunătate şi respect faţă de toţi 
fraţii şi surorile lor atâta timp cât se află in Casa de Dom Inácio. 
Oamenii se roagă pentru sănătatea fiecăruia, deoarece atunci când 
o persoană se vindecă, toţi se vindecă. O viaţă echilibrată şi 
armonioasă - în asta constă pacea şi liniştea Casei. 

Oaspetii fac plimbări pe vale în diminetile liniştite, când roua 
nu s-a ridicat încă. Pentru a ne acomoda cu ritmul acestui frumos 
tinut, adesea putem admira papagali albaştri, galbeni sau roşii, din 
diferite specii, colibri, şoimi, tucani, ciocănitori şi păsări secretar. 
La Abidiânia puteţi vedea si bufnite. 

Entităţile, recunoscând creşterea numărului de vizitatori, au 
început să extindă infrastructura Casei, pentru a putea face faţă 
situaţiei. O nouă extindere a camerei Entitátilor a fost terminată în 
anul 2004, iar camerele curente au fost dotate cu sisteme de 
ventilaţie. Mulţi dintre ghizii şi vizitatorii recunoscători se oferă să 
investească timp şi bani în proiectele noastre de îmbunătăţire a 
infrastructurii. Pentru a ajuta la extinderea Casei, donațiile sunt 
binevenite. 


FIII CASEI 

Mulţi oameni minunati lucrează ca angajaţi sau ca voluntari în 
Casa de Dom Inácio, pentru a ajuta la împlinirea misiunii 
Mediumului Joào. Câteva din relatările lor sunt incluse în paginile 
care urmează, dar sunt multi filhos care şi-au consacrat vieţile 
sprijinind Casa şi au o contribuţie importantă la succesul 
activităţilor desfăşurate aici. Din nefericire, nu putem cuprinde 
decât o mică selecţie, datorită spaţiului limitat, dar multe alte 
istorisiri ale unor vindecări miraculoase sunt redate în capitolul 10. 

A 
O ÎNTÂLNIRE ÎNTÂMPLĂTOARE 
Sebastiáo sa Silva Lima 

Sebastião (Sebastian) s-a născut în 1952, in Olhos de'Agua, 
Statul Goiás, din Brazilia. El este secretarul oficial al Casei. 
Sebastian salutá pe fiecare vizitator al Casei, in fiecare zi de 
miercuri, joi şi vineri, indiferent dacă Mediumul João este prezent 
sau este plecat într-o călătorie. Este un medium foarte implicat şi 
perspicace, care lucrează în Casă de peste treizeci de ani. 
Cunoscut si sub numele de Tião, este infirmier autorizat si 
profesor, dupá ce a predat opt ani la seminar. Sebastian incepe 
şedinţele de vindecare cu rugăciunile de binecuvântare. 


Sebastian l-a întâlnit prima dată pe Joào din întâmplare. Se 
îndrăgostise de o tânără drăguță, care era „bocitoare”. Pe vremea 
aceea, erau oameni plătiţi să bocească la privegherea morţilor. Se 
ducea spre locul unde lucra şi acolo a întâlnit pentru prima dată 
Entităţile. I s-a spus apoi să-l întâlnească pe Mediumul João. 


Sebastian vorbeşte despre Mediumul João: 

Era foarte derutant. Ochii lui îşi schimbau culoarea: căprui, 
verzi şi apoi cel mai profund albastru. Atunci când l-am întâlnit 
pentru prima dată pe Joào, el mi-a spus că mă aştepta de foarte 
mult timp. Am devenit prieteni şi de atunci sunt alături de el. 
Mama sa, Dona luca, a fost cea mai minunată femeie. Mă trata ca 
pe fiul ei şi-mi cerea întotdeauna să stau aproape de Joăo. Am 
văzut atât de multe vindecări miraculoase, începând de la SIDA 
până la redarea vederii unor orbi. Odată, Entitatea s-a adresat 
către trei bărbaţi: „Cei care nu au credinţă, îmi străpung pielea”. 
Le-a arătat unde să taie în zona pieptului, pe trupul Mediumului 
Joăo. Când el a trecut cu mâna peste rana sângerândă, aceasta s-a 
vindecat şi s-a închis sub ochii noştri. Uneori Entitatea se uită la o 
persoană şi îi cere să-şi ridice cămaşa sau bluza. Apare atunci 
taietura unei operaţii făcute fără să o fi atins măcar. Adeseori trece 
cu mâna pe deasupra unor răni şi ele se vindecă pe loc. 

Atunci când Mediumul Joào a suferit un atac cerebral si a 
rămas cu o semi-paralizie pe o parte a corpului, Entităţile au 
coordonat operaţiile chirurgicale asupra propriului său corp şi ela 
revenit la normal, aşa cum îl vedeţi acum. Când a fost ales locul 
pentru Casă, Dom Inácio a fost încorporat si a marcat locul unde se 
găseşte acum sala principală şi triunghiul. Odată, am fost 
interogati la postul de poliţie - în vremea aceea se întâmpla destul 
de des, deşi acum i se permite să lucreze fără a i se face greutăţi. 
Entitatea s-a încorporat şi i-a spus şefului de post că fiica sa avea o 
boală de inimă şi trebuia să facă o operaţie la spital. Fata, în vârstă 
de şaisprezece ani, a fost adusă în faţa lui şi el a ţinut un cuţit de 
bucătărie deasupra inimii, fără să facă vreo tăietură. In acea 
noapte, fata a avut dureri mari şi a fost dusă la spital. La 
radiografie se puteau vedea urmele unei cusături interioare, în 
zona dureroasă. După opt zile, părinţii au adus-o la control. Fiica 
şefului de post se vindecase şi nu a mai avut nevoie de operaţie. 
Cred că fusesem chemaţi la interogatoriu în acea zi pentru a putea 
să o ajutăm pe tânăra faţă. Aşa că eu sunt aici şi voi continua să 
slujesc alături de Joăo atâta timp cât va fi nevoie de mine. 

Am povestit de multe ori următoarea întâmplare cu rozariul. 
Eram cu Mediumul João şi cu alte două persoane din Casă la São 
Paulo. În timp ce ne pregăteam să ne întoarcem, un bărbat a venit 


la mine si mi-a inmánat patru rozarii mici, lucrate din lemn. M-am 
uitat la ele şi apoi am vrut să-i mulţumesc omului, dar acela 
dispăruse. Eram uimiţi, dar eram obişnuiţi cu lucrurile ciudate care 
se întâmplau în jurul Mediumului Joăo. Nu ştim niciodată la ce să 
ne aşteptăm când suntem alături de el. Am pus un rozariu în 
buzunarul cámásii lui João şi câte unul în buzunarele celorlalţi trei. 
Am mai discutat şi apoi am plecat. Ei se întorceau cu autobuzul şi 
noi aveam de luat un avion. Un pilot care vizita frecvent Casa ne 
oferise gratuit biletele de avion. Mediumul João atipise în timp ce 
aşteptam să fie anunţat zborul nostru şi pur şi simplu nu l-am putut 
trezi. Am pierdut avionul. Eu eram supărat, dar Mediumul Joáo era 
foarte emoţionat. li povestea tinerei femei, care venise din nou la 
el, că avusese un vis atât de intens, încât nu dorise să se trezească. 
Se referea la Santa Rita. Am plecat cu avionul următor. 

Pe la jumătatea drumului, am fost chemaţi la cabina pilotului. 
Era ceva foarte obişnuit, deoarece Mediumul Joào este bine 
cunoscut. Ni s-a spus să nu ne îngrijorăm, însă avusese loc un 
accident cu avionul pe care îl pierdusem şi noi eram pe lista 
pasagerilor. Pilotul voia să transmită prin radio numele noastre la 
aeroportul din Goiânia, pentru ca familiile noastre să fie liniştite că 
eram nevătămaţi. Se aştepta ca posturile de televiziune să anunţe 
accidentul şi la aeroport s-ar fi creat haos. Eram recunoscători că 
pierdusem primul avion. 

Am băgat mâna în buzunar şi am dat de rozariul pe care îl 
primisem, dar era spart. I l-am arătat lui João şi căutând rozariul 
pus în buzunarul său, l-a găsit tot spart. A doua zi, i-am sunat pe 
prietenii noştri. Când şi-au verificat buzunarele, şi rozariilor lor 
erau sparte. Cred că am fost protejaţi de o energie puternică în 
acea zi. 


A 
SIMŢUL URGENTFEI 
Martin Mosqueira 


Martin este translator şi unul dintre principalii asistenţi ai 
Mediumului Joào. Este binevoitor, răbdător, plin de compasiune si 
devotat misiunii Mediumului João. Răspunde de îmbunătățirile 
aduse clădirilor şi de proiectele Casei, inclusiv deschiderea unei 
noi cantine pentru săraci in Abadiânia. In afara responsabilităţilor 
din cadrul casei, Martin şi soţia sa Fernanda administrează două 
pousadas, numite Namaste şi Irmâo Sol Irma Lua. De mai mule ori, 
Entitatea i-a spus lui Martin: „Nu-ţi face griji. Nu vei fi niciodată 
într-un scaun cu rotile”. 


Martin explică felul cum l-au liniştit Entitatile: 

Am venit pentru prima dată in Casa de Dom Inácio, din 
Argentina, in 1993. Mama m-a făcut să vin aici. Mai întâi am dus-o 
la un medic specialist pentru durerile cronice de spate. Medicul a 
făcut tot felul de analize şi investigaţii, un control complet al stării 
ei de sănătate, şi apoi i-a spus să meargă în Brazilia, la Ioan al 
Domnului. 

Mai târziu, mergeam cu maşina prin Buenos Aires - ştiţi că e 
un oraş enorm de întins - în drum spre casă, în oraşul La Plata. 
După vreo două ore de mers, am oprit la marginea oraşului să luăm 
benzină şi să mâncăm. Era un simplu birt într-o parcare pentru 
camioane. Am făcut comanda şi am început să discutăm cu alt 
client. Am vorbit despre multe lucruri, dar omul i-a spus mamei că 
ar trebui să meargă în Brazilia, să-l consulte pe Ioan al Domnului, 
fiindcă el ar putea să o ajute în privinţa durerilor de spate. Bine, 
asta ne-a atras atenţia. Nu era o simplă întâmplare că ni se 
spusese de două ori să mergem în Brazilia în mai puţin de două 
ore. Desigur, am venit aici, la Abadiânia. M-am simţit imediat 
foarte bine. Mă simţeam ca acasă. Am cunoscut-o pe Fernanda în 
Abadiânia şi ne-am căsătorit. Curând, am deschis prima noastră 
pousada. Mama şi-a cumpărat şi ea o casă aici şi îşi petrece cea 
mai mare parte a timpului lucrând în cadrul Casei de Dom Inâcio. 
Sunt foarte multe întâmplări despre vindecári, pe care le-aş putea 
povesti, dar iată una singură despre coloana mea vertebrală: 

Era în aprilie 2000, când fiul meu avea doar o lună. Mă jucam 
cu fiul soţiei din prima căsătorie, care arunca un avion de jucărie în 
toate direcţiile. La un moment dat, avionul a ajuns pe acoperişul 
casei învecinate. Vecina era plecată şi nu era nimeni altcineva 
acasă, aşa că m-am urcat pe acoperiş să iau avionul. Am încercat 
să calc cu multă grijă pe ţigle, însă deodată o ţiglă s-a spart şi eu 
am căzut prin acoperiş, ajungând pe podea. Ah! A fost cumplit. In 
cădere, îmi rupsesem mâna, căci simţeam o durere sfâşietoare în 
braţul stâng. M-am uitat la braţ şi am văzut osul într-un unghi de 
75 de grade faţă de mână. Pielea nu fusese străpunsă, dar braţul 
era evident rupt. Zăceam pe spate. M-am ridicat încet; spatele mă 
durea mai puţin, dar braţul trebuia îngrijit imediat. Ne-am dus la 
Spitalul de Ortopedie din Anâpolis. Medicul voia să mă opereze şi 
să-mi pună şuruburi şi o placă metalică. Am refuzat toate astea şi 
am acceptat doar fixarea osului într-un mulaj de ghips. A doua zi, 
intro vineri, am ajuns în fata Entităţii. Părea să fie cam 
nemulţumit de ceea ce vedea. A dat din umeri şi mi-a spus să las 
lucrurile aşa cum sunt. 

Durerea a început să fie mai puternică spre sfârşitul 
săptămânii. Mâna se umflase si presa mulajul de ghips. Durerea 


era puternică şi mâna zvácnea mereu. M-am dus din nou in fata 
Entitátii miercuri, arătându-i mâna umflată şi spunând cà má 
doare. Mi-a spus: „Ar trebui să fii fericit. Ai fi putut fi într-un scaun 
cu rotile”. Mi-a spus să stau liniştit şi că mă voi vindeca. Durerea 
se intetea în timp ce stăteam acolo. Am simţit cum se înfierbântă 
locul, ca şi cum cineva ar fi ţinut o tigaretà aprinsă pe degetul meu 
mare, chiar sub unghie. Durerea era cumplită în acel loc. M-am 
uitat dacă nu tinea cineva o tigaretá aprinsă. La sfârşitul şedinţei, 
durerea şi senzaţia de fierbinte au încetat brusc, dar când m-am 
uitat la degetul mare, am văzut o tăietură mică şi un cerc negru şi 
albastru, în locul unde simtisem arsura. Uite, asta e cicatricea. 

Dr. Augusto (Entitatea) mi-a spus că făcuse trabalho, un 
termen pe care Entităţile îl folosesc pentru a descrie munca lor 
spirituală. Peste două luni, dr. Augusto l-a chemat pe Antão şi i-a 
cerut să-mi scoată ghipsul. Am ieşit şi Antăo a început să taie 
ghipsul cu un ferăstrău din lemn. Mi-a fost puţin teamă, dar el a 
scos ghipsul perfect. Mâna şi braţul erau grele, fără forţă şi nu 
răspundeau comenzilor. Entitatea mi-a spus să nu-mi fac griji; după 
un timp, prin exerciţii, îşi vor recăpăta puterea. Acum e foarte 
bine. Nu a mai fost nevoie de şuruburi sau de placă metalică. 

Pe 27 septembrie, în acel an, Entitatea ne-a spus să nu 
mâncăm carne roşie până la noi recomandări şi că, în nouăzeci de 
zile, va avea o surpriză pentru mine. Am făcut un semn în calendar. 
În decembrie, îmi conduceam familia spre Argentina, luând-o încet, 
pentru a putea să vizităm şi familia Fernandei pe drum. Pe 17 
decembrie, aflându-ne în casa familiei mele din La Plata, am simţit 
deodată, în zona spatelui, o durere puternică, ce devenea din ce în 
ce mai greu de suportat. În ajunul Crăciunului, eram încovoiat de 
durere şi mergeam îndoit de la brâu. Familia m-a dus la medic, 
care mi-a prescris tablete antiinflamatoare puternice şi mi-a spus 
că aveam nevoie de o tomografie computerizată (CAT scan). 
Situaţia s-a înrăutățit şi, în ziua de Crăciun, un prieten care avea o 
clinică şi-a deschis cabinetul şi mi-a făcut o tomografie 
computerizată. La două zile după Crăciun. Am fost la un renumit 
specialist din La Plata. S-a uitat la tomografie şi mi-a spus că 
trebuie neapărat să fac operaţie imediat. Aveam o hernie de disc 
foarte gravă, de peste doi centimetri, la vertebrele L5 şi S1. Atunci 
când m-am aplecat să iau o foaie de hârtie de pe podea, a fost 
îngrozit şi mi-a spus că trebuie să nu mă mai aplec. Chiar mergând 
pe stradă, puteam să mă prăbuşesc şi să ajung paralizat într-un 
scaun cu rotile. Era o urgenţă reală. 

Eram pe 27 decembrie - la exact nouăzeci de zile de când 
Entitatea îmi spusese că îmi va face o surpriză. Eram dărâmat. 
Familia dorea să fac imediat operaţie, dar eu mă simţeam sfâşiat 


de îndoială. În sufletul meu ştiam cà Entitátile mă puteau vindeca, 
însă cum aveam eu să ajung înapoi la Abadiânia? Următoarele 
câteva zile au fost extrem de stresante. Familia era exasperată că 
eu amânam operaţia, pentru că medicul îmi convinsese rudele de 
starea mea precară de sănătate. 

Nu puteam să dorm. Orice poziţie, în picioare, în şezut sau 
culcat, era o adevărată agonie. Durerea era insuportabilă şi nu 
ceda cu nici un chip. Chirurgul mi-a recomandat să nu mai iau 
medicamente pentru relaxarea mușchilor, dar să iau în schimb 
morfină. El spunea că relaxarea muşchilor putea să amplifice 
traumatismul şi hernia de disc putea să „plesnească” complet, ceea 
ce ar fi provocat, fără îndoială, o paralizie. Chirurgul văzuse multe 
cazuri similare, dar nici unul atât de grav ca al meu. El realizase o 
procedură chirurgicală specială pentru a corecta această formă de 
hernie, cu o rată de succes de circa 80 la sută. Ajutase numeroşi 
şoferi de camion şi de autobuz, care conduceau pe distanţe mari şi 
sufereau de aceeaşi afecţiune. 

I-am telefonat Mediumului João, care mi-a spus că Entităţile 
examinau situaţia. l-a transmis Fernandei instrucţiuni să ne 
îmbrăcăm amândoi în haine albe şi să lucrăm asupra mea, la ora 
2:00 noaptea, cu rugăciune şi cu vindecare prin punerea mâinilor. 
Entităţile i-au spus că mă vor ajuta. Atunci când am telefonat din 
nou, Mediumul Joăo mi-a spus să mă întorc la Casa de Dom Inâcio, 
cu orice mijloc: cu autobuzul, cu avionul, cu camionul, călare sau 
cu căruţa. Eu avem de ales mijlocul de transport, dar el îşi asuma 
întreaga responsabilitate a călătoriei. Mi-a spus că Entităţile 
promiseseră că vor stăpâni situaţia. Spre groaza familiei mele, am 
hotărât să conduc eu însumi maşina. Sora mea a venit cu mine si a 
condus jumătate din cei trei mii de kilometri. Era ca şi cum m-aş fi 
aruncat orbeşte într-un bazin adânc, fără să ştiu dacă bazinul are 
apă. Dar cred in Entitáti şi dacă oamenii vin din toată lumea să fie 
trataţi de ele, trebuia să am şi eu încredere şi credinţă. Dacă 
Entităţile mi-ar fi spus să rămân în Argentina şi să fac operaţia, asa 
aş fi făcut. 

Am ajuns la Abadiânia într-o noapte de vineri, însă a trebuit 
să aştept până miercurea următoare pentru a mă consulta cu 
Entităţile. Medicul din Argentina îmi dăduse morfină, care abia má 
ajutase. Miercuri, Entitatea mi-a spus să revin pentru operaţie la 
ora 2:00 după-amiaza. La ora stabilită, stăteam întins pe un pat 
maca. Este o masă de masaj din sala de operaţii, folosită pentru 
vindecarea profundă. Am închis ochii şi mi-am aşezat corpul într-o 
poziţie confortabilă. Mi s-a părut că a durat doar o secundă, dar 
când am deschis ochii, am văzut oameni trecând pe lângă mine. 
Aşteptam să aud cuvintele lui Sebastian, care ne pregătea pentru 


operaţie, însă în loc de asta, cineva a venit să mă ridice. Era 
sfârşitul şedinţei. Trăisem o alunecare completă în timp. Întreaga 
şedinţă, care durase o oră şi jumătate, trecuse într-o clipită. Eram 
extenuat şi m-am dus acasă să mă odihnesc, simțind că trebuia să 
respect foarte serios recomandările Entităţilor. După opt zile, am 
început să prind puteri încet-încet. 

Intr-o zi, Entitatea (Dr.Augusto) mi-a ridicat cămaşa şi a 
trecut cu mâna sau poate cu un bisturiu de-a lungul părţii 
inferioare a coloanei mele vertebrale. Altă dată, când a lovit uşor 
cu palma în zona lombară, am simţit o zdruncinătură ca şi cum 
vertebrele se realiniaseră. Durerea a început să cedeze lent în 
următoarele două luni, până când, într-o zi, m-am trezit şi nu mai 
aveam nici o durere. După cum vedeţi, coloana mea este acum 
dreaptă, puternică şi complet refăcută. 

Atunci când o persoană nu poate ajunge personal la Casa de 
Dom Inácio, se realizează o operaţie pe un înlocuitor. Cu 
permisiunea si sub indrumarea Entitátilor, inlocuitorul intrá in sala 
de operaţii în ziua stabilită si se concentrează asupra prietenului 
aflat în nevoie, care este acasă. Totuşi, persoana care primeşte 
vindecarea trebuie să urmeze regimul recomandat. Entitatea a 
trimis un prieten la cascadă să fie înlocuitorul meu pentru 
procedura pe care voiau să o aplice pentru mine la cascadă. În 
cazul lui Martin, prietenul l-a reprezentat la cascadă. 


A 
LUCAS VREA SĂ AIBĂ UN FRATE 
Sandro Teixeira de Faria 

Sandro este unul dintre fiii Mediumului João. A terminat 
facultatea de drept şi a lucrat în Casa de Dom Inâcio timp de mulţi 
ani. Sandro coordonează activitatea de producţie a DVD-urilor si 
casetelor video si se ocupă de problemele referitoare la 
calculatoare şi la afaceri. El vorbeşte adesea despre faptul că este 
fiul unuia dintre cei mai puternici vindecători din lume. Nu a fost 
uşor pentru el să trăiască în umbra tatălui său, dar îl iubeşte şi îl 
admiră profund pe João. Sandro are un fel de a fi atrăgător şi un 
zâmbet strălucitor. 

Fiul lui Sandro, Lucas, îi aduce multă bucurie. În ultimii câţiva 
ani, Lucas s-a dus la Entitate (Dr.Augusto) de foarte multe ori şi a 
spus: „Vovo (Bunicule), vreau un frăţior. M-am săturat să fiu singur 
la părinţi”. 

„Acum un alt miracol urmează să aibă loc”. Sandro se 
luminează, în timp ce ne anunţă vestea emoţionantă. ,Trompele 
soţiei mele sunt legate, iar eu am avut un accident auto foarte grav 


acum câţiva ani, care a culminat cu o vasectomie. Ne-am gândit că 
n-o să mai putem avea copii, dar soţia mea a dat naştere celui de-al 
doilea fiu al nostru, un dar de la Entităţi. Poate şi datorită 
stáruintelor fiului nostru Lucas. 


A 
DOM INÁCIO ADUCE ÎNAPOI UN DOCTOR DIN LUMEA DE 
DINCOLO 
Dr. Roger 


Dr. Roger Queiroz era medic psihiatru într-un spital renumit 
din Brasília, capitala Braziliei. Era sceptic in privinta problemelor 
spirituale si venise la Casa de Dom Inácio doar pentru a le aduce 
pe mama si pe sotia sa. A refuzat orice asistentà din partea 
Entitátilor pentru el însuşi. S-a bucurat de vizita făcută in Casă, 
deoarece oamenii erau amabili şi prietenoşi, însă lua în derâdere 
tratamentele şi operaţiile efectuate aici. Tensiunea arterială mare, 
lipsa de mişcare şi un regim alimentar bogat îi provocaseră o boală 
de inimă la vârsta de 49 de ani. Entitatea s-a oferit să-i facă 
operaţia necesară, spunându-i că se va vindeca, dar dr. Roger a 
refuzat cu încăpățânare. 

Situaţia s-a agravat până când, în cele din urmă, a ajuns să 
aibă nevoie de operaţie. Dr. Roger s-a dus la spital să fie operat de 
colegii săi. În timp ce aştepta să fie dus la operaţie, a simţit o 
prezenţă, un spirit care părea că-l ajută. Prostii, s-a gândit el. Nu 
trebuie să mă sperii de eventualitatea unei operații şi familia mea 
discută mereu despre spirite. Peste câteva clipe, a suferit un 
puternic infarct miocardic şi a fost dus în grabă la secţia de 
tratament intensiv (Intensive Care Unit = reanimare), dar era prea 
târziu. Dr. Roger a murit pe masa de operaţie. Chirurgul i-a spus 
soţiei doctorului Roger, Marilena, care a telefonat imediat la Casa 
de Dom Inácio şi l-a rugat pe Sebastian să transmită Entităţilor 
vestea. Sebastian a telefonat Entităţii, care a spus că trupul nu 
trebuia scos din secţia de tratament intensiv până după ora 3:00 
după-amiaza. Ea trebuia să rămână alături de trupul soţului. Dr. 
Roger primea ajutor şi trupul lui nu trebuia mişcat. 

Certificatul de deces preciza ora morţii la 10:15 A.M. Era ceva 
nemaiauzit în Brazilia să laşi un trup atât de mult timp după deces 
în secţia de tratament intensiv (la reanimare). Inmormântarea are 
loc de obicei în următoarele douăzeci şi patru de ore. Totuşi, 
pentru că le fusese coleg şi lucrase în spital, chirurgului i-a fost 
milă de văduvă şi a dat ordin ca trupul să nu fie scos din secţie 


până la întoarcerea sa, la ora 3:00 după-amiaza. O asistentă 
trebuia să rămână alături de trup. 

Între timp, Dr. Roger, simţea că zboară deasupra Casei de 
Dom Inácio. Simtea cum era dus în adâncul Pământului, unde 
vedea straturile de cristale de cuart si rául care curgea sub Casá. 
El relatează că s-a răcorit in acel minunat suvoi de apă. In acelaşi 
moment, în timp ce trupul era întins în secţia de tratament 
intensiv, asistenta a relatat că, în mod inexplicabil, din corp a 
tàsnit o cantitate de apă, care a stropit podeaua. 

Apoi, Dr. Roger a călătorit într-un loc cu suferinţe cumplite, o 
zonă întunecată, în care oamenii umblau fără rost, pierduţi, 
tulburati si  singuratici. Când povesteşte această parte a 
întâmplării, întotdeauna luptă cu greu să nu izbucnească în plâns. 
Este o amintire vie şi groaznică. Din ceaţă, s-a apropiat de el un 
preot (Dom Inácio). În acel moment, Dr. Roger era dezorientat, 
derutat. Se întreba: De ce m-ar cáuta un preot? Sunt un 
necredincios şi am râs adesea de „oamenii în sutană” şi de 
biserică. 

Entitatea (Dom Inácio) şi-a anunţat prezenţa şi l-a imbrátisat 
pe Dr. Roger. Apoi l-a dus într-un loc de o frumuseţe deosebită. Dr. 
Roger se minuna de splendorile din jurul sáu - nu mai văzuse 
niciodată aşa ceva. li depăşeau imaginaţia. L-a întrebat pe Dom 
Inâcio de ce erau împreună si el i-a explicat că o insotise adesea pe 
soţia sa la Casa de Dom Inácio, dar nu credea în lucrarea 
Entitátilor. Dom Inácio îi dădea sfaturi doctorului Roger, 
explicându-i că nu mai era în trupul său. A continuat cu 
învăţăturile sale profunde şi i-a spus că mai avea multe de făcut şi 
trebuia să ajute multi oameni. I s-a amintit că era liber să aleagă si 
că decizia finală îi aparţinea. Atunci când a fost de acord să 
desfăşoare munca spirituală sugerată de Dom Inâcio, i s-a spus că 
se poate întoarce în trup să-şi reia viaţa pământească. 

Dr. Roger a deschis ochii şi a cerut apă cu puţin timp înainte 
de ora 3:00 după-amiază. Infirmiera a fugit din sală, în stare de 
şoc. Dr. Roger era impresionat de reacţia ei rapidă, dar curând s-a 
neliniştit fiindcă apa nu mai apărea. Două infirmiere se uitau prin 
uşa întredeschisă, dar nu intrau. În cele din urmă, a sosit un doctor 
şi i-a făcut o examinare completă. Nu-i venea să creadă, pentru că 
Dr. Roger era viu şi părea să nu fi avut vreo afectare a creierului. 
În următoarele două zile, medicii au făcut o serie de analize, dar nu 
au găsit nici o explicaţie, iar Dr. Roger a fost externat. Urmând 
recomandările lui Dom Inăcio, s-a dus fără întârziere la Casa de 
Dom Inácio, cu soţia sa. In timp ce traversa sala principală, în 
drum către sala obişnuită, Mediumul João a ieşit din biroul său şi l- 
a imbrátisat pe Dr. Roger. Soptindu-i la ureche: ,Fiule, a fost 


foarte greu, dar esti acasá. Acum sunt multe de fácut". Era de fapt 
Dom Inácio, care se incorporase in Mediumul Joào si pronuntase 
acele cuvinte. 

Viata doctorului Roger s-a schimbat complet. El cálátoreste, la 
invitaţia unor organizaţii spirituale, pentru a-şi povesti 
întâmplarea. Este suplu şi sănătos şi, prin viaţa lui, îi slujeşte pe 
ceilalţi. A ajutat mulţi oameni care sufereau de depresie şi erau în 
pragul sinuciderii. 

Odată, în timp ce el şi soţia sa Marilena plecau din Rio de 
Janeiro pentru a se întoarce la Brasilia, s-a simţit „tras înapoi”. 
Învăţase să răspundă chemării. S-au dus la Copacabana şi luau 
masa de prânz, în timp ce aşteptau pe plajă să vadă ce se va 
întâmpla. El urmărea o femeie care sărea pe valuri şi era apoi 
azvârlită violent de curent şi răsturnată pe nisip. Curentul era 
periculos în acea zonă de plajă, iar vântul bătea puternic. Femeia a 
repetat mişcările de mai multe ori, eforturile sale devenind din ce 
în ce mai slabe. Dr. Roger era nedumerit şi s-a dus spre ea. A văzut 
că era între două vârste şi i-a spus: „Ascultaţi, valurile sunt 
periculoase. Vă puteţi îneca”. Ea era furioasă şi i-a spus să o lase în 
pace, pentru că ea chiar asta încerca să facă - să se înece. Simtea 
că nu avea nici un motiv să trăiască. 

Dr. Roger a rămas alături de ea şi i-a spus povestea sa. Şiel 
se gândise că viaţa lui era pustie şi superficială, dar acum se 
bucura de fiecare clipă cu recunoştinţă. Femeia l-a întrerupt şi le-a 
cerut doctorului Roger şi soţiei sale să o ducă acasă. Locuia într-un 
apartament uriaş, la mică distanţă de plajă. Era proprietara celei 
mai mari părţi din clădire. A fost de acord că era bogată material, 
dar săracă spiritual. Acum este cu totul alt om şi se bucură de 
viaţă. Ea şi Dr. Roger au devenit buni prieteni. 

Dr. Roger are multe alte întâmplări de povestit despre 
misiunea sa. Este un om fericit. Spune că va părăsi această lume 
atunci când Dom Inácio îl va chema la el. Nu a sosit încă vremea, 
dar el va fi pregătit şi nu îi este teamă. Dr. Roger a beneficiat de o 
adevărată trezire spirituală şi îşi înţelege misiunea. 

Sebastian ne aminteşte că soţia doctorului Roger este cea 
care merită tot respectul, deoarece credinţa ei a îndemnat-o să 
telefoneze la Casa de Dom Inâcio pentru a primi ajutor. A fost 
nevoie de un curaj imens şi de convingere nestrămutată ca o 
femeie îndurerată să sfideze autorităţile medicale şi să le convingă 
să nu ducă trupul soţului ei la morgă. 


A 
DEMASCAREA UNUI SARLATAN 
Edemar Goncalves Rocha 


În anul 1973, Edemar l-a vizitat pe prietenul sáu Niltacio, care 
era bolnav. Soţia acestuia, Nati, era supărată pentru că un 
vindecător venise în casa lor spunându-le că, dacă îi dau bijuteriile 
şi ceasurile, el le va aduce înapoi energizate şi Niltacio se va 
vindeca. Din nenorocire, era un şarlatan care le furase bunurile. 

Edemar era şi el tulburat de această situaţie şi, fiind jurist, a 
considerat că era datoria lui să găsească hoţul şi să recupereze 
bunurile furate. Mai târziu, în acea după-amiază, o lua pe soţia sa 
de la şcoala unde lucra, ca de obicei. Ea era emotionatà fiindcă un 
mare vindecător, loan al Domnului, îi vizitase un prieten şi coleg 
de serviciu. Acel vindecător, spunea ea, era asemenea celebrului 
medium Ze Arrigo, care intra în transă şi încorpora pe Dr. Fritz 
(spiritul unui faimos chirurg german). Ea dorea ca Edemar să 
meargă imediat cu ea şi să-l întâlnească. 

Edemar ne spune povestea: 

Crezând că acel om era impostorul care îi tâlhărise pe 
prietenii mei, eram nerăbdător să ajung acolo cât mai repede 
posibil, să-l dau de gol şi să fie arestat. Ştiindu-mă sceptic, soţia 
mea a fost surprinsă de dorinţa mea de a o însoţi, dar am păstrat 
doar pentru mine adevăratele mele motive. 

După ce a ajuns la casa Mariei, m-am dus la medium şi l-am 
întrebat dacă aş putea să-l privesc mai de aproape. Mediumul Joăo 
mi-a răspuns: „Desigur; oricine poate să vadă”. Apoi a încorporat 
Entitatea şi m-a invitat să stau în picioare în faţa lui. A cerut unei 
femei să se aşeze pe un taburet în faţa lui şi a operat-o ştergând-o 
mai întâi la ochi cu vată îmbibată în agheasmă. Apoi i-a răzuit 
ochiul cu un cuţit obişnuit. Era un cuţit de bucătărie, cu lama 
zimtatá. Fata ei era senină; nu a dat nici un semn de durere în 
cursul întregii operaţii. Urmăream foarte atent totul de la mai 
puţin de treizeci de centimetri. Mai târziu, ea a spus că nu a simţit 
nici o durere. Eram uimit. Nu era nimic aranjat, în mod clar, aşa 
cum mă aşteptam. : 

Dupá operatie, am intrebat Entitatea: ,Imi puteti spune de ce 
am nevoie?" Entitatea mi-a spus cà era nevoie de o operatie la 
ochiul stâng. Din nou, eram uimit. Doar cu câteva zile înainte, má 
dusesem la medicul oftalmolog cu o iritatie acută la ochi. Medicul 
îmi explicase că era astupat canalul lacrimal şi ar fi fost necesară o 
operaţie. Nimeni nu ştia că fusesem la oftalmolog, nici măcar soţia 
mea. Confirmarea adevărului era în faţa mea. Entitatea m-a invitat 
să mă aşez. Era îngrozit şi am început să transpir puternic, 
crezând că îmi va răzui ochiul. Entitatea mi-a cerut să mă întorc cu 
faţa spre mulţime. Voiam să o iau la fugă de acolo; tremuram de 
teamă. Dar m-am gândit că eram bine cunoscut în zonă. Aveam o 
reputaţie bună ca avocat de succes, ferm şi necompromis. Preluam 


cele mai dificile cazuri si aveam un palmares bun, nu doar in statul 
meu, ci si în alte state in care am lucrat. Cum m-ar fi privit lumea 
dacă as fi devenit las si as fi fugit, după ce femeia permisese să-i fie 
răzuit ochiul? Reputatia mea ar fi avut de suferit. Multimea ar fi 
râs de mine si mi-aş fi pierdut clienţii. Aşa cá am rămas pe loc, desi 
fără tragere de inimă. 

Entitatea mi-a şters uşor ochiul cu agheasmă şi mi l-a curăţat 
cu un pămătuf, nu cu un cuţit. Nu am simţit absolut nici o durere. 
Ochiul mi s-a vindecat pe loc şi nu a mai fost vreodată nevoie de 
operaţie la canalul lacrimal. Apoi am cerut Entităţii să mă ajute în 
problema auzului. Eram pilot şi trebuia să am auzul bun la 
examenul pentru licenţa de zbor. Entitatea a spus: „Aş putea să 
vindec această ureche acum, dar este o plată dintr-o viaţă trecută. 
Dacă v-aş vindeca acum această problemă, ar apărea o altă 
complicatie pe trupul dumneavoastră, posibil si mai gravă, fiindcă 
plătiţi o datorie dintr-o viaţă trecută. Nu pot vindeca această 
afecţiune acum, pentru că nu sunteţi copt din punct de vedere 
spiritual. Trebuie să slujiti şi să lucraţi in plan spiritual. Abia apoi 
aş putea să mă ocup de problema dumneavoastră”. 

Peste ani, problema mea cu urechea nu s-a agravat. Am fost la 
un chirurg, care mi-a spus că ar putea face o operaţie, dar cu mare 
risc. Am hotărât să nu spun nimănui despre sfatul primit de la 
Entitate şi să trăiesc acceptând că am o problemă cu auzul. Nu am 
reuşit să prind hoţul căutat, dar l-am întâlnit pe adevăratul 
vindecător, Joăo de Deus. De asemenea, am găsit în el un minunat 
prieten. 


Edemar continuă: 

Nu e ficţiune. Sunt satisfăcut doar atunci când pot include 
toate amănuntele şi adevărul absolut. Sper cà mă suportati şi să 
aveţi îngăduinţă cu mine. Prima dată când am venit la Abadiânia, 
Casa de Dom Inácio era pe cealaltă parte a şoselei, într-o casă 
minusculă. Locuiam în Colinas in acea vreme, dar mă duceam la 
Coneicào da Araguaia, din Statul Para, cu afaceri şi să-mi vizitez 
vărul. În timp ce mă apropiam de vărul meu, el le spunea 
prietenilor că dorea să-l găsească pe vindecătorul care făcea 
minuni. l-am spus: „Îl cunosc eu. Îl cheamă João de Deus. Este 
prietenul meu, dar am pierdut legătura cu el”. Mama lui Alberto, 
mătuşa mea, era foarte bolnavă şi nu putea să călătorească. Mi-a 
cerut să-l găsesc pe Joào şi să-l aduc în Statul Para, să o vindece. 
Auzisem că Mediumul Joăo lucra în Abadiânia şi am călătorit fără 
oprire toată noaptea să-l găsesc. 

Când am ajuns la bordeiul țărănesc în care Mediumul João îşi 
desfăşura munca, erau deja vreo sută de maşini acolo. Când a 


apărut maşina lui Joào, îmi făceam probleme. O să mă recunoască 
în mulţime? Trecuserá multi ani de când nu ne mai văzusem. 
Imediat ce s-a dat jos din maşină, Mediumul João a spus: „Ce mai 
faci, Edemar?" N-a invitat să rămân în casa lui din Anápolis. De 
acolo, cu multă bunăvoința, s-a întors cu mine până în Statul Para, 
parcurgând cei 2.000 de kilometri (1240 de mile) şi a tratat-o cu 
succes pe mătuşa mea. Cred că asta spune mai mult decât volume 
întregi despre profunzimea prieteniei lui, despre conştiinţa cu care 
îşi face munca şi despre bunătatea sa plină de iubire. 

Cu altă ocazie, Mediumul João a fost arestat în Arapoema, în 
Statul Tocantins. Devenisem bun prieteni pe vremea aceea. 
Ocazional, Mediumul mă solicita pentru rezolvarea unor aspecte 
juridice. M-am dus la închisoare să-l eliberez pe cauţiune. De-a 
lungul anilor, medici supăraţi şi necredincioşi răzbunători au 
căutat să-l vadă arestat. Desi Mediumul João a suferit în mâinile 
autorităţilor, el simte cá a avut o viaţă binecuvântată si cá nu a 
suferit niciodată. Nu se plânge niciodată în legătură cu aceste 
evenimente. După ce a fost eliberat, primarul i-a permis 
Mediumului João să folosească noua clădire a şcolii pentru munca 
sa. Am fost martorul multor vindecări minunate în această şcoală. 
Odată, o femeie a fost adusă în stare de invaliditate totală. Era 
paralizată şi fusese adusă pe un şezlong. A putut să iasă singură 
din şcoală după operaţie. E doar una dintre sutele de vindecări 
făcute de Entităţi, pe care le-am văzut cu ochii mei. 

După multi ani, Mediumul Joào a venit la Colinas, unde 
locuiam eu. Lucra şi locuia în casa primarului. Am fost să-l vizitez 
acolo unde lucra. Entitatea încorporată în acea zi era Sfântul 
Ignatius de Loyola. L-am întrebat: „Sunteţi Sfântul Ignatius de 
Loyola?" El a răspuns: „Dom Inácio este suficient” (In spiritism nu 
sunt sfinţi, datorită perspectivei universale care consideră că toţi 
suntem egali). Dom Inácio mi-a spus să-l însoțesc pe Mediumul 
João si un grup mic de oameni până la un râu de la marginea 
oraşului. Mi-a spus că ar trebui să port o cămaşă albă şi să intru cu 
Mediumul Joào în apă. Dom Inácio m-a învăţat să spun în gând 
rugăciunea Tatăl nostru în timp ce eram la râu şi apoi să invoc 
numele lui loan Botezătorul. Entitatea mi-a spus: „Vei vedea ce se 
întâmplă”. 

Când am ajuns la râu, am făcut aşa cum fusesem învăţat. M- 
am rugat şi apoi am spus „loan Botezătorul”. Mediumul João a 
încorporat imediat o Entitate. Trăsăturile sale fizice s-au 
transformat. Ochii păreau bulbucati. Comportamentul lui s-a 
schimbat; părea să aibă o energie enormă. Corpul său părea să 
crească în ochii mei, devenind mai robust. Trăsăturile i se 
schimbaseră în mod evident: oasele obrajilor erau mai largi, mai 


solide, expresia lui era solemná si serioasá. Puteam sá cred doar cá 
era Ioan Botezătorul. Incorporánd Entitatea, Mediumul João s-a 
scufundat in apă si a inotat, rămânând sub apă cam două minute. 
Mediumul Joào nu stie sá inoate. Cànd a iesit la suprafatá, tinea 
strâns în mână un peste mare. Entitatea s-a scufundat din nou in 
apă si a ieşit după câteva minute, dar era Joào neincorporat. 
Trăsăturile erau din nou cele ale Mediumului João. Mai tinea in 
mână peştele destul de mare, care era acum deformat de apăsarea 
mâinii. El mi-a spus că altădată, când o anumită Entitate fusese 
încorporată într-un râu, mulţi peşti au murit datorită puterii 
enorme a energiei. 

Un grup de femei care spălau rufe în josul râului, în acea zi, 
au văzut plutind multi peşti morti. Mediumul João mi-a spus cà nu i 
se permisese să divulge identitatea Entităţii. Admit cà acest 
fenomen mă ameteste; nu-l înţeleg. Alţii s-ar putea să creadă cá am 
născocit povestea, dar Mediumul Joào spune: „Este în întregime 
adevărată”. Imi place să cred că acei peşti fuseseră eliberaţi 
pentru o renaştere la un nivel superior. 

Am venit sceptic şi am rămas credincios. Puteţi vorbi cu soţia 
mea; vă va confirma tot ce v-am spus şi vă va spune cum m-am 
schimbat. Noi am fost martorii atât de multor vindecări şi ea îşi 
aminteşte şi mai bine amănuntele. La fiecare şase-opt săptămâni, 
călătoresc la Abadiânia, pentru a sluji ca medium în Casa de Dom 
Inácio, să consult Entităţile şi să-mi vizitez prietenii. 


A 
PARALIZAT DE LA BRÂU ÎN JOS 
Jose Ribeiro 


Jose este medium în camera curentă de chirurgie. Vocea sa 
melodioasă poate fi auzită când se roagă şi conduce activităţile. 
Deţine un magazin general în apropiere de Casa de Dom Inácio. 

Jose locuia în Statul Para, atunci când a intrat în Marina 
Militară Braziliană, la începutul anilor 1980. În ziua de 19 
noiembrie 1992, în timp ce nava sa era staționată în Rio de Janeiro, 
el şi un coleg mutau echipamente, când deodată Jose a simţit că 
picioarele îi paralizează. A simţit şi o durere puternică coborând pe 
partea stângă a corpului. Jose s-a prăbuşit şi a fost dus în grabă la 
spital. Investigaţiile au pus în evidenţă o hernie de disc la 
vertebrele D8 şi D9. A fost trimis la Spitalul Marinei Militare din 
Belem şi apoi la spitalul similar din Brasilia. Specialiştii a ajuns la 
concluzia că era un caz neoperabil. După trei luni de reabilitare la 
Spitalul Sara Kubitcheck, el a revenit acasă la soţia şi fiica sa. Era 
paralizat de la brâu în jos. 


José Ribeiro relatează: 

Am visat cà sosisem intr-un sanctuar vindecátor si mi s-a spus 
sá trec de linie si sá mà duc direct intr-o anumità incápere. Era o 
scenă vie si mi-a rămas imprimată în memorie. Auzisem de Casa de 
Dom Inácio. Fratele meu, care locuieste in Brasília, credea cá 
numai stiinta ar putea sá má vindece, insà mi-a dus, fárá tragere 
de inimá, fotografia in fata Entitàtii. I s-a spus sá-mi dea trei sticle 
de agheasmá şi să mă ducă la Casa de Dom Inácio. Am început să 
elimin cheaguri de sânge în urină, la mai puţin de o oră după ce am 
băut agheasmă. 

Împotriva dorințelor familiei mele, l-am convins pe fratele 
meu să mă ducă la Casa de Dom Inácio, în decembrie 1994. Ploua 
cu găleata şi tocmai reuşisem să ajungem până la intrarea în sala 
principală. Entitatea a coborât de pe platforma unde operase, a 
lăsat mulţimea şi a venit direct spre mine. Mi-a luat mâna în mâna 
lui si a spus: „Ţi-a luat mult timp, dar ai ajuns, în sfârşit, aici. Poţi 
să rămâi trei zile? Voi începe să lucrez asupra ta”. 

Entitatea m-a trimis direct în sala de operaţii, trecând pe 
lângă alte încăperi, aşa cum văzusem în vis. Aşadar vindecarea 
mea a început, după doi ani în care zăcusem într-un pat maca şi 
primisem energie. „Fiule, vei avea dureri mult mai mari, dar te vei 
face bine”, a spus Entitatea (Sfântul Ignatius de Loyola), înainte de 
a face o operaţie invizibilă asupra mea. Am fost foarte bolnav în 
acel sfârşit de săptămână şi toată săptămâna următoare. Sora mea 
era foarte îngrijorată. Nu puteam să înghit mâncarea, ci doar să 
beau apă de cocos şi alte lichide. Miercuri, a întrebat dacă ar 
trebui să fiu dus la un spital. Entitatea i-a spus să aibă răbdare şi 
pe la sfârşitul săptămânii mă voi simţi mai bine. M-am simţit într- 
adevăr mai bine şi toate îndoielile noastre au cedat în cele din 
urmă. N 

Voiam să cumpăr un teren şi să-mi construiesc o casă. În acea 
noapte am avut alt vis puternic: Se făcea că era o grămadă uriaşă 
de moloz şi eu stăteam într-un hamac lângă ea. A doua zi, când 
veneam spre Casă, în scaunul cu rotile, am observat în dreapta 
mea o grămadă de moloz şi un anunţ „De vânzare”. Ştiţi că am 
cumpărat terenul foarte uşor şi mi-am construit dormitorul exact 
cum văzusem în vis. Soţia mă părăsise curând după accident, dar 
eu reuşisem să obţin dreptul de îngrijire a fiicei mele. Este aici cu 
mine. Mi-am extins magazinul, asigurând locuri de muncă familiei 
şi şi părinţilor mei, care s-au mutat şi ei aici. Prin viziuni şi vise, am 
ajuns să-mi înţeleg Karma. Duc o viaţă liniştită şi fericită, alături de 
o parteneră de viaţă minunată. Mă vindec la mai multe nivele. Nu 


merg încă, dar sunt foarte optimist. Voi merge din nou într-o zi, dar 
chiar dacă nu voi putea, tot voi continua să fiu un om fericit. 


A 
UN SPIRITIST FERVENT 
Euler Nunes de Oliveira 
Euler a lucrat în domeniul bancar până la pensionare, în 
1999. Vorbeşte mai multe limbi străine şi a fost un fervent 
practicant spiritist timp de patruzeci de ani. Este medium al Casei 
de Dom Inácio si profesor de spiritism. Euler răspunde tuturor 
scrisorilor care sosesc pe adresa Casei cu un cuvânt de mângâiere 
şi câteva rânduri din Evanghelii. Euler are exemplare din 
Evanghelii în mai multe limbi şi poate să răspundă la scrisori cu un 
mesaj în limba celui care a trimis scrisoarea. 


Euler isi spune povestea: 

Eram cam sceptic atunci când am venit pentru prima oară în 
Casa de Dom Inácio. Rămâneam în spatele sălii, stând în picioare 
dincolo de linie şi privind cu atenţie. Mă întrebam în mintea mea 
dacă într-adevăr era sau nu o Entitate încorporată în loan al 
Domnului. Am rugat entitatea să-mi spună cine este, ca să nu am 
îndoieli privind autenticitatea sa. Entitatea era încorporată în 
trupul Mediumului Joào şi mi-a spus că este Dr.Oswaldo Cruz. Apoi 
a făcut mai multe operaţii. 

Atunci când operaţiile s-au terminat, Entitatea s-a întors cu 
spatele şi a pornit să părăsească sala mergând spre camera 
curentă. În timp ce se apropia de uşa de intrare în camera curentă, 
s-a oprit, s-a răsucit şi a venit unde stăteam eu. Entitatea m-a fixat 
din priviri şi mi-a cerut un stilou şi o coală de hârtie. A semnat 
hârtia şi a spus: „Sunt Dr. Oswaldo Cruz. Puteţi verifica semnătura 
mea din vremea când lucram într-o funcţie publică”. Cu un zâmbet 
larg, s-a răsucit şi a plecat să-şi continue munca de vindecare. În 
acest fel, am primit răspuns la întrebarea pe care o aveam în gând. 
Aşa a început munca mea în Casa de Dom Inácio. 

lată coala de hârtie cu semnătura sa. Nu am mai spus această 
poveste nimănui până acum. O puteţi împrumuta şi scana pentru 
cartea dumneavoastră. Acesta este adevărul. (această semnătură a 
fost comparată cu documentele oficiale semnate de Dr. Cruz în 
timpul vieţii şi confirmată în acest fel). 


(De scanat!!! textul în limba portugheză 


(Traducerea: Casa de Dom Ignácio - Abadiánia - Statul Goiás 
Ziua: 13.01.2000 

Semnătura 

Semnătura doctorului Oswaldo Cruz - medic şi prefect de 
Sorocaba, SP., psihografiată de Mediumul Joăo Texeira de Faria în 
Abadiânia - Go - în ziua de 13.01.2000, la ora cinci, care a fost 
confirmată prin comparaţie cu semnătura prefectului din acea 
epocă.) 


Semnătura doctorului Oswaldo Cruz 


A 
MISIUNEA SUFLETULUI 
Heather Cumming 

M-am născut în Brazilia, unde părinţii mei scoțieni conduceau 
o fermă de vite în interiorul ţării. O plimbare până la ferma vecină 
sau până în satul vecin dura cel puţin două ore mergând călare şi 
totuşi aceste distanţe mari favorizau un sentiment profund de 
înrudire între familii, un sentiment de comunitate cu rezonanţe 
adânci în sufletul meu. Călărind prin fermă alături de cow-boy, 
care lucrau pământul şi aveau grijă de vite, am învăţat cât este de 
importat să trăieşti în armonie cu natura; şamanii locali m-au 
învăţat tradiţiile de vindecare ale băştinaşilor. Educaţia şcolară 
tradiţională am început-o acasă, cu mama mea, apoi am urmat o 
şcoală cu internat la São Paulo şi liceul, tot cu internat, în Scotia. 
Totuşi, internatul te făcea să te simţi străin şi nu mă simţeam bine 
într-un mediu care era rece şi lipsit de iubire. Cu dorul de Brazilia, 
m-am întors acasă la vârsta de şaisprezece ani; la treizeci de ani, 
m-am căsătorit şi m-am mutat în Statele Unite. Încă tânjind după o 
viaţă mai spirituală, am studiat şamanismul şi, în final, am înfiinţat 
o firmă în care aplic proceduri practice de vindecare. 

În vara anului 2000, eu şi fiul meu ne-am vizitat familia din 
interiorul Braziliei. O parte din practica mea de vindecare 
şamanică implica organizarea de excursii în zona Amazonului 
pentru a-i vizita pe şamanii triburilor braziliene. In timp ce mă 
pregăteam pentru una din aceste expediţii, am auzit despre Ioan al 
Domnului şi am fost imediat atrasă de ideea unei vizite. Nu 
auzisem până atunci de Ioan la Domnului, însă experimentasem o 
„cunoaştere a trupului” citind o carte despre el. La puţin timp 
după asta, mi s-a cerut să conduc un grup mic de oameni la Casa 
de Dom Inácio, pentru vindecare. Fiul meu şi cu mine am urcat 
într-un autobuz, am călătorit toată noaptea şi am ajuns în faţa 
Entitátii (Dr. Augusto) în dimineaţa următoare. Aveam un 


sentiment profund că toate căile vieţii mele mă indreptaserá către 
acest moment de deschidere. După ani de aspirații, îmi gásisem 
„casa spirituală” în Abadiânia. Ştiam că îmi găsisem adevărata 
chemare din această viaţă. 

Stând în picioare în faţa Entităţii cunoscute drept Dr. 
Augusto, lăcrimam fără să mă pot controla, pe măsură ce amintirile 
îmi inundau fiinţa. Mă gândeam: Ce este iubirea necondiționată? 
Răspunsul mă ocolise toată viaţa. 

„De ce plângeţi, filha?” a întrebat Entitatea. 

„Nu am mai trăit niciodată o asemenea iubire, Tată”, am spus, 
plângând cu suspine. 

A trecut în spatele meu, a luat mâna fiului meu Ben în mâna 
lui şi a scris o reţetă. Apoi ne-am aşezat amândoi în camera 
curentă. 

Un val de energie a trecut peste mine, în timp ce simţeam o 
mână în interiorul trupului, presându-mi şi ridicându-mi plămânul. 
Durerea era asemănătoare cu cea a extragerii unui dinte - o 
senzaţie obişnuită de „tragere şi zvâcnire”, pe care o ai după 
anestezie. Simteam miros de eter şi retrăiam o experienţă foarte 
vie a unei amintiri din copilărie, când mi-au fost scoase amigdalele. 

În ziua următoare, la cererea Entităţii, Sebastian m-a dus pe o 
scenă să urmăresc o operaţie. Fascinată, l-am observat pe Dr. 
Augusto cum folosea un cuţit obişnuit pentru a opera o hernie 
abdominală si apoi ochiul unui bărbat. După ce operaţia s-a 
încheiat, mi-a recomandat să fac cinci şedinţe de tratament pe 
patul cu cristale şi apoi să vizitez cascada sacră. Am întrebat dacă 
aş putea să aduc mici grupuri de oameni la Casa de Dom Inácio, ca 
să poată şi ei să resimtă puterea lui vindecătoare. 

,Aduceti grupuri cât de mari doriţi”, a răspuns Dr. Augusto. 

Mă simţeam fără echilibru, în timp ce un alt val de energie îmi 
străbătea corpul şi am ajuns la Sebastian să mă sprijine. Dar era 
prea târziu; m-am prăbuşit imediat, lăsându-mă în seama puterii 
vindecătoare a binecuvântării doctorului Augusto. Mai târziu, m- 
am trezit la infirmerie, unde surori voluntare îmi ofereau agheasmă 
din Casa de Dom Inâcio. În patul de lângă mine era bărbatul care 
fusese supus operaţiei şi acum mânca supa servită gratuit în Casă. 
El mi-a spus că hernia lui nu-l mai durea şi cà acum vedea perfect. 
Peste douăzeci de minute, simtindu-mà complet energizată, am fost 
dusă de unul dintre mediumi la cascada sacră. Am intrat în apă în 
linişte, cu adâncă recunoştinţă pentru vindecarea şi 
binecuvântările de care avusesem parte. 

Am primit nenumărate daruri care mi-au transformat viaţa de 
la prima mea vizită în Casa de Dom Inácio. Aş vrea să vá 


impártásesc o poveste foarte puternicá, ce demonstreazá modul in 
care Entitátile au grijă de toate aspectele vietilor noastre. 

Cu două zile înainte de data la care trebuia să mă întâlnesc cu 
grupul meu din Abadiânia, am primit vestea că fiica mea era foarte 
bolnavă. Eram sfâşiată între dorinţa de a-i sări în ajutor şi cea de a- 
mi îndeplini obligaţiile de conducător al unui grup. Nu voi uita 
niciodată porunca fermă a fiicei mele, atunci când am telefonat 
acasă: „Tu trebuie să rămâi la Casa de Dom Inácio; iti soseşte un 
grup. Poţi face mai mult pentru mine acolo, decât venind acasă. 
Dacă pleci acum, voi refuza să te văd. Ingrijeste-te de grupul tău”. 

În acea primă zi petrecută în Casă, Sebastian mi-a cerut să 
asist la rugăciunea de deschidere. Simtindu-mi oboseala, m-a luat 
de mână şi m-a dus la sala curentă, spunând: „Ceva vă tulbură 
profund; aşezaţi-vă aici”. Peste câteva minute, mi-a adus un pahar 
cu suc din fructe de Passiflora (Floarea Patimilor). M-am aşezat şi 
am plâns în linişte, concentrându-mă asupra fiicei mele. Deodată o 
mână m-a tras şi m-am trezit uitându-mă în ochii Entitátii, care mi- 
a spus: „Nu vreau să te văd aşa! Inainte de a ne cere ajutorul 
pentru fiica ta, am venit să-ţi spun că noi avem grijă de ea. Nu 
trebuie să te îngrijorezi. Se va simţi foarte bine. Ştiţi că noi ne 
îngrijim de toate aspectele vieţii copiilor Casei. Unde îţi este 
credinţa?” Era blând, dar puţin cam aspru. 

Uimită şi liniştită, eram asigurată ştiind că Sasha şi copiii 
noştri, noi toţi, suntem protejaţi şi cineva are grijă de noi în toate 
privintele. Entităţile ne iubesc la fel de mult şi de necondiţionat. 
Am fost binecuvântată cu o viaţă minunată. Este un privilegiu să 
mergi alături de colegii căutători în aceste călătorii spirituale - 
fiind martori şi întărindu-ne legăturile, pe măsură ce creştem, ne 
schimbăm şi ne vindecăm. Asa cum promisese Entitatea, Sasha s-a 
simţit într-adevăr mult mai bine. A terminat colegiul şi se bucură 
de o viaţă bogată şi plină. Sunt foarte mândră de ea şi îi respect 
curajul, stráduinta şi hotărârea de a-şi urma calea. 

Am trăit vindecarea în multe feluri, de la prima mea vizită în 
Casa de Dom Inâcio, inclusiv un chist ovarian, care a „dispărut”, 
aşa cum promisese Entitatea, iar vindecarea a fost apoi confirmată 
prin ecografie (examinare cu ultrasunete). Şi totuşi, cea mai 
profundă vindecare vine din îndeplinirea rolului meu de fiică a 
Casei de Dom Inácio: un membru al familiei de mediumi, care şi-au 
consacrat vieţile slujirii Casei şi misiunii de vindecare a lui loan al 
Domnului. În prezent, slujirea mea are două aspecte: în primul 
rând, sunt ghid oficial al Casei, fiind translator pentru vizitatorii de 
limbă engleză şi spaniolă şi aducând în mod regulat grupuri la 
Casa de Dom Inácio. În al doilea rând, îl asist pe Ioan al Domnului 


in misiunile de vindecare in afara Casei, insotindu-l in cálátoriile in 
străinătate şi fiind translator pentru el si pentru Entităţi. 

Cu imensă apreciere si recunoştinţă îmi ofer viaţa în slujba 
familiei mele, Casei de Dom Inácio, lui loan al Domnului, 
Entităţilor şi planului lui Dumnezeu, pentru atingerea celor mai 
potrivite capacităţi şi virtuţi şi pentru binele nostru al tuturor. 
Intenţia şi rugăciunea mea sunt să pot sluji cu smerenie şi cu 
cinste şi rog să mi se arate cum să fac acest lucru. 


A 
UN PORTRET AL VINDECĂRII 
Karen Leffler 

Provin dintr-o familie tipic americană, din clasa de mijloc, şi 
m-am bucurat de o copilărie lipsită de griji. Mă pregăteam să intru 
la un colegiu, cu intenţia de a urma o carieră în diplomaţie, dar la 
şaptesprezece ani, am suferit o pierdere atât de mare, încât viaţa 
mi-a fost complet schimbată. Motivată de o intensă dorinţă de a 
face ceva în această lume, am început să caut adevăratul rost al 
vieţii şi al morţii. Am petrecut mulţi ani căutând să ajung din afară 
la înţelegerea spirituală şi dorind să simt că am „o inimă pură”. 

În 1972, am petrecut patru luni în India, studiind cu Avatarul 
Satya Sai Baba. Am primit multe învățături profunde şi 
binecuvântări în tot acest timp. De asemenea, am primit şi un semn 
fizic de la această fiinţă iluminată: un inel negru din piatra lunii, un 
lingam Ishwara, care s-a materializat special pentru mine“. A fost 
pentru prima dată când am simţit iubirea necondiționată. In ultima 
zi în care eram la colegiul său din Braindavan, Sai Baba m-a 
întrebat ce doream şi eu am răspuns: „O inimă pură”. Incă o dată, 
el a materializat un cub din zahăr indian: „Acesta îţi va curăța 
inima, dar trebuie să lucrezi; trebuie să meditezi”. Minunea şi 
farmecul acelei zile a fost darul de a fi asistată de Sai Baba - dea 
avea ocazia să cer şi să fiu ascultată şi de a lăcrima pentru această 
profundă recunoaştere a Iubirii Divine. După ce mi-am aşezat capul 
pe picioarele sale, în semn de recunoştinţă (aşa cum este obiceiul 
în India), m-am întors acasă. 

Dorind să împărtăşesc şi altora această experienţă care mi-a 
schimbat viaţa, am înfiinţat un Centru Sai Baba şi am continuat să 
lucrez şi să împărtăşesc minunile pe care le văzusem. Insă, o dată 
cu trecerea timpului, mi-am dat seama că nu puteam să menţin 
fluxul constant de pace şi de iubire pe care îl simţeam în prezenţa 
sa. Privind în urmă, am constatat că nu am înţeles pe deplin munca 


$ Conform mitului indian, lingamul şi yoni simbolizează unirea puterilor cosmice ale zeului 
Shiva şi ale consoartei sale Uma. 


profundă de care aveam nevoie pentru a dobândi şi „a cultiva” o 
inimă pură. 

Fiind căsătorită şi locuind în California de Nord, într-o casă 
construită de mine şi de soţul meu, sufeream de migrenă, încă din 
copilărie, şi de epuizare fizică. Şi cum afacerea mea în domeniul 
fotografiei arhitecturale era prosperă, am simţit o dorinţă 
inexplicabilă de a face mai mult. Întâlnirea întâmplătoare cu un 
prieten mi-a oferit informaţii despre un vindecător remarcabil din 
Brazilia. La sosirea în Abadiânia, după câteva săptămâni, am simţit 
că „sosisem acasă”. 

Când am venit în fata Entitátii (Dr. Augusto), pentru prima 
dată, si l-am privit în ochi, m-am simţit ca si cum as fi privit chiar 
în inima lui Dumnezeu. Profund emotionatá, am stat la rând în acea 
dimineaţă, recunoscând aceeaşi iubire necondiționată pe care o 
trăisem în India, cu mulţi ani în urmă. Indiferent câţi oameni ar fi 
la rând, aceste fiinţe extraordinare îşi fac timp să ne vadă pe 
fiecare dintre noi, prescriindu-ne plante medicinale, oferindu-ne 
sfaturi şi spunându-ne: „Vă ajut; nu vă faceţi griji; vă ajut”. 

Ajutorul a venit în timp ce stăteam în fata Entităţii (Dr. 
Augusto). Inima îmi bătea puternic, atunci când translatorul Casei 
m-a condus în faţa sa. Mi s-a spus că puteam cere orice doream. 
Doream vindecare fizică, dar m-am trezit spunând: „Vreau să-l 
cunosc pe Dumnezeu”. Translatorul m-a întrebat dacă sunt într- 
adevăr pregătită să primesc ceea ce am cerut. Fireşte că nu eram. 
Această întrebare mi-a schimbat complet viaţa. Treptat, am început 
să înţeleg inconştient că nu eram dispusă să fac munca lăuntrică 
cerută pentru o astfel de transformare. Nu-mi amintesc prea multe 
din ceea ce mi s-a spus în acea dimineaţă, în afară de ordinul blând 
al doctorului Augusto: „Luaţi loc în camera mea curentă şi lucraţi”. 
Îmi amintesc doar sentimentul profund de iubire şi lacrimile 
recunoaşterii care mă copleşeau. Nu mi se spusese cum să lucrez; 
nu erau reguli stabilite pentru meditaţie, contemplatie sau 
rugăciune. Însă puteam să simt cum Entităţile lucrau alături de 
mine, folosindu-mi cadrul lăuntric pentru a má cáláuzi către acele 
momente uimitoare de auto-eliberare. In camera curentă, am 
început să cunosc aspecte îndelung negate ale propriei mele fiinţe. 
Am trăit regretul, bucuria şi adânca recunoştinţă în noua mea cale 
de auto-descoperire. Slujirea mea începuse. 

În timpul sejurului meu aici, am fotografiat operaţiile fizice 
efectuate pe scena Casei. Atunci când m-am uitat la fotografii, pe 
display-ul camerei mele digitale, am observat anumite distorsiuni 
luminoase: raze de lumină radiind din cristalul aflat pe altarul de 
lângă Mediumul João, precum şi alte apariţii luminoase 
neobişnuite. Curând mi-am dat seama că fotografiile surprindeau 


energia spiritelor. Atunci când i-am arătat fotografiile lui 
Sebastian, secretarul Casei, era vizibil emoţionat, vorbind repede 
în portugheză. Heather mi-a tradus, explicându-mi că fotografiile 
erau un dar din partea Entităţilor. Heather mi-a spus că mi se 
permisese să surprind esenţa spiritelor. Entitatea a cerut ca 
fotografiile să fie înrămate şi aşezate în sala principală pentru a 
putea fi văzute de toţi. Ele au devenit o sursă de inspiraţie şi o 
dovadă palpabilă a energiei vindecătoare manifestate în Casa de 
Dom Inácio. Puţine lucruri ştiam despre imensele schimbări care 
aveau să aibă loc în viaţa mea exterioară, deoarece viaţa mea 
lăuntrică se schimbase ca urmare a chemării sincere a Entitàtilor 
în ajutor. 

Foarte fericită de noua mea viaţă, destul de prinsă în 
schimbările cerute de intrarea într-un univers necunoscut, aduc 
mulţumiri inimii lui Dumnezeu. Sunt profund recunoscătoare 
pentru sprijinul pe care Entităţile mi l-au dat de-a lungul 
procesului de vindecare personală. După ce am trecut de la viaţa 
mea confortabilă de aproape patruzeci de ani, de pe Coasta de Vest 
pe Coasta de Est, în căutarea „Sfântului Graal” (sau Sfântului 
Potir), am ajuns să-mi cunosc în mod repetat părţile mai întunecate 
ale vieţii mele şi am învăţat să o îndrăgesc şi să o înţeleg mai bine. 
Extinderea conştiinţei noastre până la nivelul subtilitátilor, cum ar 
fi întrebarea „Cine suntem de fapt?”, este ceea ce eu doresc să 
dăruiesc celorlalţi: să dăruiesc credinţă celor care se îndoiesc, 
speranţă celor bolnavi, slavă lui Dumnezeu şi Eului nostru Superior 
şi să manifest smerenie în fata extraordinarei slujiri a Entitátilor si 
a omului plin de compasiune care este loan al Domnului. 


(De scanat planul de la pagina 66 şi apoi de introdus 
textul în limba română - de la stânga la dreapta şi de sus în jos) 


Camera curentă a Entităţii Intrarea Casei 
Camera curentă a Entitátii - Mediumi permanenti 
Camera curentă a mediumilor Infirmeria de recuperare Birouri 
Sala de operatii Scená Sala video 

Sala principalà Depozitul de scaune cu rotile/Muzeu 
Biroul lui Sebastian Birouri Bufet Magazin 
Cantina (pentru supa gratuită) X Zona grădinilor Farmacie 
Camerele de tratament pe pat de cristale Biroul managerului 

Capitolul 5 


CASA DE DOM INÁCIO DE LOYOLA 


Dragá Joáo, prieten scump, Abadiánia este locul binecuvántat 
al misiunii tale iluminate si al păcii tale sufleteşti. 
- Dr. Bezerra de Menezes, mesaj transmis prin Chico Xavier 


După ce a petrecut mai mulţi ani în capitala federală 
Brasilia, sub protecţia armatei, Mediumul Joăo a început să 
călătorească din oraş în oraş, vindecând pe cei bolnavi. Autorităţile 
medicale s-au simţit din nou amenințate. Mediumul João dorea de 
mult timp să aibă un sanctuar în care oamenii să poată veni pentru 
tratament. 

În 1978, Entităţile i-au trimis Mediumului João un mesaj care 
i-a schimbat viaţa, prin intermediul veneratului său prieten şi 
mentor Francisco „Chico” Cândido Xavier. Chico a fost probabil cel 
mai prolific scriitor din lume care a tratat subiecte metafizice şi 
spiritiste. Aproape necunoscut în Europa şi în America de Nord, el 
a fost îndrăgit de brazilieni şi profund iubit de Mediumul Joăo. 
Chico şi-a dedicat viaţa ajutorării săracilor. A scris peste patru sute 
de cărţi spiritiste bestseller, donând toate drepturile de autor 
pentru acţiuni caritabile. 

Chico a primit mesajul psihografiat (transmis prin 
channeling, sub forma cuvintelor scrise) de spiritul lui Bezerra de 
Menezes, care l-a determinat pe Mediumul João să-şi stabilească 
un centru pentru practicarea activităţilor sale caritabile. Mesajul 
lui Menezes desemna minusculul oraş Abadiânia drept un loc 
potrivit pentru ridicarea sanctuarului. Era imperativ să aibă acces 
la o cascadă din apropiere. Urmând aceste instrucţiuni, Mediumul 
joào a început să caute terenul destinat centrului. 

Mediumul Joăo nu a avut niciodată de gând să renunţe la 
Abadiânia, dar în 1993, o altă comunicare a venit prin intermediul 
lui Chico Xavier, care încorporase din nou spiritul lui Bezerra de 
Menezes, mesaj prin care se confirma faptul că Abadiânia era locul 
destinat pentru edificarea centrului de vindecare al Mediumului 
João. Mesajul spunea: „Prezado João, caro amigo, Abadiânia é o 
abençoado recinto da sua iluminada missão e de sua paz” (Dragă 
joào, prieten scump, Abadiânia este locul binecuvântat al misiunii 
tale iluminate şi al păcii tale sufleteşti) - Chico Xavier, Uberaba, 18 
septembrie 1993. 

Mediumul João a închiriat o colibă primitivă, cu o singură 
cameră, lângă postul de poliţie din Abadiânia. Domnul Hamilton 
Pereira, primarul localităţii Abadiânia, a devenit prietenul lui Joăo 
şi a hotărât să-i asigure o protecţie sigură vindecătorului. S-a dus 


direct la presedintele Asociatiei Medicale din Goiás, care detinea o 
fermă de vite pe teritoriul oraşului. Domnul Hamilton a cerut o 
garantie că Asociaţia Medicală îi va permite Mediumului Joào să 
practice munca lui spirituală, cu prevederea ca el să construiască 
un centru permanent în Abadiânia. S-a ajuns la o înţelegere şi 
siguranţa Mediumului Joâo a fost garantată. 

Putin mai târziu, în acelaşi an, familia domnului Hamilton a 
donat terenul pe care se află acum Casa de Dom Inâcio. Locul se 
afla într-o păşune, departe de centrul oraşului. A fost construită o 
clădire mică, modestă, iar Mediumului Joào i s-a permis, în cele din 
urmă, să lucreze fără interferenţe. Nu era electricitate în apropiere 
în acea vreme. Casa este situată într-o poziţie minunată, de unde 
se pot vedea dealurile şi văile din apropiere şi este centrată pe un 
vortex (un vârtej) natural de energie creat de stratul de cristale de 
cuarţ din subsol. 

Casa a fost numită oficial Casa de Dom Inácio de Loyola 
(Casa Sfântului Ignatius de Loyola), în cinstea uneia dintre 
principalele Entitáti care îl călăuzeşte pe Mediumul Joào, Dom 
Inácio de Loyola sau, mai scurt, Dom Inácio. Culorile casei sunt 
albastru deschis, asemenea cerului, si albul, urmând solicitarea 
explicită a lui Dom Inâcio, într-o viziune transmisă Mediumului 
joào. Dom Inácio de Loyola a fost întemeietorul Ordinului Iezuit 
sau al Ínsotitorilor lui lisus (Apelativul Dom exprimă mai mult 
respect decât Mr. şi este similar cu Sir). 

Mama Domnului Hamilton, Dona Rosinha, a construit prima 
pousada pentru vizitatori, alături de poarta din faţă a Casei. Purta 
numele ei şi acum este cunoscută drept Pousada Santa Rita. 

Mediumul João locuieşte in Anápolis, la treizeci şi cinci de 
kilometri (21 de mile) distanţă de Casă. El este proprietarul a două 
ferme de vite şi are un parteneriat în exploatarea unei mine de aur 
şi a unei mine de smaralde. Copilăria în condiţii de sărăcie şi 
munca fizică grea din adolescenţă l-au ajutat să devină la 
maturitate un întreprinzător şi un fermier de succes. El este 
extrem de conştient că munca lui spirituală are nevoie să fie 
sprijinită financiar prin proiectele sale de afaceri. Isi ia rareori o 
vacanţă, pentru că este într-un ciclu continuu de activităţi pentru 
sprijinirea misiunii sale. Mediumul Joào lucrează in Casa de Dom 
Inácio în zilele de miercuri, joi şi vineri. De mai multe ori pe an, el 
merge la o Casă afiliată din sudul Braziliei şi în alte state. Pleacă 
pentru aceste şedinţe, cu avionul, vineri noaptea şi efectuează 
tratamente în masă în zilele de sâmbătă, duminică şi luni, 
călătorind spre Casă în ziua de marţi, pentru a-şi putea relua 
activităţile din Abadiânia, începând cu ziua de miercuri. De 
asemenea, a călătorit în multe alte ţări, cum ar fi Peru, Portugalia, 


Germania, Statele Unite ale Americii, Grecia si Noua Zeelandă, 
intorcándu-se intotdeauna la Abadiània pentru sedintele regulate 
ale Casei de Dom Inácio. 

Mediumul João are o statură impunătoare. Are peste 1,80 m 
înălţime (şase picioare), are o ţinută aleasă si o sensibilitate 
deosebită, pornită din smerenie. Ochii săi limpezi, albaştri, 
strălucesc atunci când lucrează, dar pot să-şi schimbe culoarea în 
cursul încorporării unei Entităţi. Atunci se schimbă şi trăsăturile 
sale fizice. De exemplu, când este încorporat Dom Inácio, 
Mediumul Joào şchiopătează şi caută sprijinul cuiva, în timp ce 
merge. Asta datorită faptului că Dom Inácio a fost rănit grav de un 
proiectil de tun la picior, în secolul al XVII-lea. Ochii lui Dom Inácio 
par mult mai mari şi de un albastru mai închis decât ai Mediumului 
Joăo şi emană o atât de puternică transmisie de iubire de la 
această Entitate, încât rareori vezi ochi care să nu lăcrimeze atunci 
când încorporează. Uneori, părul Mediumului Joào pare să fie mai 
des sau mai rar, în funcţie de spiritul care este încorporat. 
Ocazional, o Entitate îşi face cunoscută identitatea. Mai des, 
Entităţile pot fi identificate prin atributele şi trăsăturile lor 
deosebite, prin comportamentul şi felul lor de a vorbi. 

Entitátile au propria lor personalitate, unică. Entităţile 
încorporate mai frecvent pot fi recunoscute şi adeseori se identifică 
ele însele. Dr.Augusto, de exemplu, îşi anunţă singur prezenţa, cu 
autoritate: „Sunt Dr. Augusto de Almeida!" Alte Entitáti din falanga 
doctorului Augusto il onoreazá atunci cánd sunt incorporate, 
spunând într-un limbaj de modă veche: „Salutare Dr. Augusto!" Dr. 
Augusto pare să fie foarte elevat, fiind foarte cinstit şi respectat de 
membrii grupului său. O Entitate i-a cerut lui Karen să-i facă o 
fotografie şi, când Heather a întrebat: „Cum te cheamă, Părinte?”, 
răspunsul a fost: „lubire!”. 

Altă dată, cineva a dorit să ştie numele Entităţii. Când a 
întrebat, i s-a răspuns: „Nu contează numele meu. Sunt din falanga 
lui Dom Inácio. Toti fiii Casei au cinstea să-l vadă pe Dom Inácio. 
Nu sunt vrednic să-i îngenunchez la picioare”. Acela era desigur un 
spirit foarte elevat, care nu era interesat să fie recunoscut. Nu ştim 
foarte exact care din cele peste treizeci şi cinci de Entitáti era, însă 

încorporează cel mai frecvent. De asemenea, Entităţi feminine se 
încorporează în trupul Mediumului Joào, dar în acest caz, tonul 
vocii nu i se schimbă. În diferite situaţii, Entităţile iau locul una 
alteia, intrând şi ieşind din trupul Mediumului Joăo de mai multe 
ori în timpul unei singure şedinţe. După zdruncinătura de la 
începutul încorporării, înlocuirile sunt simultane şi ceva mai line, 
iar observatorii nu sunt de obicei conştienţi că ele au loc. 


Heather vorbeste despre o interactiune specificà cu 
Entitàtile: 

Odată discutam despre boala Lyme în Statele Unite cu 
Entitatea încorporată. Am spus că această boală este transmisă de 
o căpuşă minusculă şi că este epidemică. Adăugând faptul că ştiam 
mulţi oameni, inclusiv copii, care sufereau de această boală, am 
cerut ajutor. Entitatea mi-a spus că o să aibă o lotiune special 
preparată şi că îmi va arăta cum să o aplic. Mi-a cerut să revin 
săptămâna următoare. 

Când am venit în fata Entitátii, peste o săptămână, si am 
întrebat despre lotiunea specială, mi-a spus să má asez în camera 
curentă. Apoi mi-am dat seama că acea Entitate nu recunoscuse 
solicitarea mea. Prima Entitate încorporată căreia îi vorbisem 
trebuie să fi fost Dr. Oswaldo Cruz, iar în acea zi era o Entitate 
diferită. 

Cu ocazia următoarei mele călătorii la Abadiânia, am adus o 
fotografie a persoanei afectate de boala Lyme în fata Entităţii. In 
timp ce mă apropiam, mă gândeam: Dr. Augusto este cel 
încorporat, însă Dr. Cruz este cel care mă va ajuta în această 
problemă. Am arătat fotografia Entităţii si i-am explicat 
preocupările mele legate de boala Lyme. Entitatea mi-a dat o 
retetà si mi-a spus la revedere. 

Nu fácusem mai mult de trei pasi, atunci cánd m-a chemat 
înapoi. Entitátile se schimbaserá si acum era încorporat Dr. 
Oswaldo Cruz. „Ai dreptate, fiică. Eu, nu dr. Augusto, sunt cel care 
te ajută în acest caz. Mă duc să-ţi aduc o reţetă. Se unge pielea asa 
(mi-a arătat cum să procedez) şi să nu spui nimănui ingredientele”. 
Mi-a spus să aştept, în timp ce a trimis după Antão. Apoi i-a dat lui 
Antão lista cu plantele medicinale pe care trebuia să le găsească 
pe câmp şi i-a explicat cu atenţie cum să prepare un litru de 
lotiune. Nu pot să dau reţeta respectivă, deoarece anumite 
expresii, prescriptii şi mantre trebuie păstrate confidential, pentru 
a nu risipi puterea şi sanctitatea informaţiilor. 


x x * 


Mediumul João a suferit, în anul 1987, un atac cerebral, care 
l-a lăsat parțial paralizat pe o parte a corpului. Ochii şi mâinile 
păreau atrofiate, intepenite şi cumva deformate. Totuşi, în timpul 
încorporării, trupul lui părea la fel de sănătos cum fusese înainte 
de atacul cerebral. Într-o zi, Entitatea s-a încorporat şi a efectuat o 
operaţie pe trupul Mediumului Joăo, tăindu-l în partea stângă, mai 
jos de stern. După această operaţie, Mediumul João a revenit la 


starea normală de sănătate, pe care o avusese înainte de atacul 
cerebral si pe care o are şi astăzi. Mediumului João i se face rău şi 
leşină la vederea sângelui, ceea ce este desigur o confirmare cá el 
nu este „prezent” în timpul încorporării - nici măcar cu acea ocazie 
în care „el” se opera pe sine, aflat în interiorul Entitátii. 

În iulie 2004, Mediumul João i-a cerut prietenului sáu de 
încredere Hamilton să preia funcţia de manager al Casei de Dom 
Inácio. El avusese anterior o carieră politică îndelungată şi de 
succes, iar acum avea o slujbă bine plătită şi locuia în oraşul 
Goiânia, atunci când a răspuns solicitării prietenului său şi s-a 
mutat din nou în Abadiânia. 


Domnul Hamilton vorbeşte despre Mediumul João: 

Abadiânia datorează dezvoltarea şi prosperitatea de astăzi 
acestui om extraordinar. Foarte necesarul progres şi extinderea 
oraşului au avut loc numai datorită prezenţei Mediumului João. A 
fost un influx de noi rezidenţi, care şi-au construit locuinţe şi au 
început noi afaceri. Mediumul Joăo susţine multe proiecte în acest 
oraş, în special unele destinate forţelor de poliţie şi de securitate. 
Doar în ultimii doi ani, a donat patru motociclete poliţiei civile. 
Donează cu generozitate celor nevoiaşi, oferind pachete cu 
ajutoare în întreaga regiune şi asigură fonduri pentru proiecte în 
domeniul educaţiei şi construcţiilor. De asemenea, asigură locuri 
de muncă în Casa de Dom Inácio, la cantinele pentru săraci si în 
fermele sale. În acest an, a deschis o altă cantină pentru săraci 
lângă primărie. Îl înţeleg pe acest om bun, generos şi complex, şi 
cred că este important pentru mine să rămân alături de al. Am 
acceptat această funcţie, pentru că îmi cinstesc şi îmi iubesc 
prietenul. Ne cunoaştem de peste treizeci de ani. Misiunea lui nu 
este una uşoară şi sper să-i mai uşurez o parte din poveri. 


Supă spirituală 

Aparecida Rosa Reis şi soţul ei Mario au sosit la Casa de 
Dom Inácio pentru tratament, in 1978. Aparesida era grav bolnavă 
şi foarte slăbită. Fusese diagnosticată cu cancer la ovare şi uter şi 
pierdea sânge în mod constant. Avea de înfruntat un viitor sumbru. 
Entităţile i-au cerut să rămână o perioadă nedeterminată de timp 
pentru a fi tratată. A închiriat o cámárutà în apropiere de Casă si 
pregătea masa pentru ea şi soţul ei. 

După un timp, a început să trimită diferite feluri de mâncare 
Mediumului Joăo, care s-a bucurat şi a dorit să o întâlnească. 
(Entitatea o trata, nu Mediumul Joào, care nu avea amintiri 
personale privind şedinţele ei de vindecare). Mediumului Joào a 
insistat să-i furnizeze ingredientele pentru mâncărurile preparate. 


Pe măsură ce Aparecida se vindeca si prindea puteri, Joao i-a dat 
vase mai mari, cantităţi mai mari de ingrediente si a invitat-o să 
gătească pentru membrii Casei. Mâncarea pregătiră de ea era 
destul de bună şi ea realiza o combinaţie sănătoasă, folosind carne, 
pui, orez, leguminoase şi legume. Mâncarea era atât de delicioasă, 
de fapt, încât într-o zi, membrii Casei au mâncat prea mult şi erau 
apatici şi somnoroşi la şedinţa de după-amiază. Entitatea a hotărât 
ca masa de la miezul zilei să fie înlocuită cu o supă mai 
consistentă, care ar fi mai uşor digerabilă. De atunci, s-a servit 
supă după şedinţele de dimineaţă. 

Cuvintele de despărţire pe care Entităţile le spun atunci 
când părăsesc trupul Mediumului Joào sunt întotdeauna o invitaţie 
de a face astfel încât fiecare să primească supă şi agheasmă. 
Totuşi, cantitatea de supă nu este pregătită doar pentru oaspeţii 
Casei. Oricui îi e foame şi vrea să mănânce o poate face. O masă de 
prânz completă este oferită întregului personal al Casei şi se 
prepară întotdeauna mai multă mâncare, pentru voluntari şi pentru 
oaspeţii Mediumului Joăo. El nu poate suporta gândul ca cineva să 
rămână flămând, astfel încât este întotdeauna mai multă mâncare 
disponibilă. Există o bucătăreasă a cărei singură obligaţie este să 
pregătească supa. Legumele sunt curățate marti dimineaţa şi 
voluntarii sunt întotdeauna  bineveniti să ajute. In fiecare 
dimineaţă, bucătăreasa numără rândurile ocupate cu oaspeţi din 
sala principală şi din camerele curente, pentru a aproxima numărul 
celor care vor servi supă. Pe 31 iulie, de ziua Sfântului Ignatius de 
Loyola, de exemplu, ea dublează sau chiar triplează cantitatea. 
Bucătăreasa care prepară supa găseşte remarcabil faptul că atunci 
când găteşte supa acasă, cu exact aceleaşi ingrediente, nu are 
acelaşi gust cu supa pregătită in Casa de Dom Inácio. Supa este 
special impregnată cu energie de către Entităţi şi acesta este un 
alt aspect al procesului de vindecare. Entităţile le cer tuturor 
oaspeţilor să se odihnească în linişte în camerele lor şi să nu 
părăsească hotelurile timp de douăzeci şi patru de ore după ce au 
fost supuşi unor operaţii chirurgicale. Atunci când planificati o 
călătorie la Casa de Dom Inácio, asigurati-vá cá ati anunţat 
pousada sau hotelul in care vá odihniti dupá operatie. Supa vá va fi 
trimisă în cameră, astfel încât să nu pierdeţi nici o zi din procesul 
de vindecare. 

In afara supei oferite în Casă, Mediumul Joào mai distribuie 
peste 80.000 de porţii de supă la cantinele sale pentru săraci, 
aflate în alte localităţi din Brazilia. 


Mediumul Joáo Teixeira de Faria concluzionează: 


Cu peste douăzeci şi opt de ani în urmă, am înfiinţat Casa de 
Dom Inácio pe pământul localităţii Abadiânia - acest pământ 
binecuvântat in care Dumnezeu m-a aşezat să-mi îndeplinesc 
misiunea. Sunt doar un instrument în mâinile sale divine. 
Dumnezeu, în infinita sa bunătate şi compasiune, permite 
Entităţilor de lumină să vă asigure vouă, fraţii şi surorile mele, 
vindecare şi mângâiere. 

Am fost căutător de pietre preţioase şi ştiu că piatra 
prețioasă trebuie să sufere un proces de tăiere şi de şlefuire pentru 
a-şi dezvălui frumuseţea. Dacă vedem o gemă în starea ei naturală, 
nu-i putem aprecia valoarea, dar odată slefuitá, îi este pusă în 
evidenţă splendoarea. Fiecare fiu şi fiică este un diamant rar al 
creaţiei, dar trebuie şlefuit, ceea ce implică durere şi suferinţă, 
pentru împlinirea misiunii înalte a fiecăruia şi pentru atingerea 
stării potrivite de conştiinţă. 

Lumea trece prin mari transformări, generând, prin urmare, 
mari suferinţe, astfel încât trebuie să ne punem încrederea şi 
credinţa în Unica Fiinţă Supremă, care este Dumnezeu. 

În concluzie, vă transmit ca mesaj cuvintele lui lisus Hristos 
din Evanghelia după Ioan (15, 12): „Aceasta este porunca Mea: să 
vă iubiţi unii pe alţii, aşa cum v-am iubit Eu pe voi”. 


(Legendele fotografiilor cuprinse între paginile 74 şi 75) 


Nota Editorilor: Neclaritatea unor fotografii reprezintă de fapt „energia 
spiritului” surprinsă de cameră şi nu este un artificiu obţinut prin focalizarea 
nepotrivită a imaginii. Pentru a vedea întreaga serie de fotografii din Casa de 
Dom Inácio, vă rugăm vizitaţi www .beyondword.com sau 
www.worthathousandwords.info . 


João de Deus, cu numele complet João Teixeira de Faria, s-a născut 
în Cachoeira da Fumaça, Statul Goiás (acum Cachoeira de Goiás), 
Brazilia. O fotografie a Mediumului Joào în jurul vârstei de 17 ani, 
la începutul misiunii sale de vindecare 


Mediumul Joăo în jurul vârstei de treizeci şi cinci de ani, insotind-o 
pe mama sa, Dona luca, la biserică. A fost deosebit de devotat 
mamei sale 


Ana Keyla Teixeira Lorengo, soţia Mediumului Joào, şi-a dedicat 
viata sprijinirii sotului ei, misiunii sale si Casei 


Mediumul Joăo mănâncă pepene si bea apă de cocos la právália de 
la marginea soselei, in orasul copiláriei sale, Itapaci, la vreo patru 
ore de mers cu maşina de la Abadiânia 


Casa copiláriei Mediumului Joào 


Mediumul Joào îşi coase si îşi calcă hainele în locuinţa sa din 
Anápolis 


Mediumul João repară şi coase hainele Anei la o maşină de cusut 
pe care a răscumpărat-o, după ce o vânduse cu treizeci şi cinci de 
ani în urmă 


Grădinile tropicale luxuriante ale Casei de Dom Inácio, în care 
vizitatorii pot medita în linişte 


Vedere de pe terasa Casei de Dom Inâcio, de unde vizitatorii se pot 
bucura de minunate privelişti la apusul soarelui şi pot asculta 
cântecele păsărilor braziliene 


La solicitarea doctorului Augusto de Almeida, cascada sacră 
Cachoeira de Lázaros, din apropierea Casei, a fost fotografiată 
(deşi acolo sunt plăcuţe cu semnul „Fotografiatul interzis”), pentru 
ca oricine să poată vedea energia pe care o radiază 


Scaunul Entităţii, în care Mediumul João stă în timp ce milioane de 
oameni trec prin faţa lui pentru vindecare 


Mediumul Joăo dă mâna cu Martin, în timp ce încorporează fiinţa 
care îi va folosi trupul pentru vindecare 


În timpul încorporării unei Entităţi, trupul Mediumului João începe 
să se cutremure, în timp ce îşi părăseşte conştient trupul şi lasă 
Entitatea să intre, gata să desfăşoare procedurile de vindecare 
pentru şedinţa din acea zi 


Dr. Augusto a observat că această fotografie a spiritului „arată 
puterea acestui cristal, care a fost scos de la adâncimea de 
doisprezece metri” 


Heather Cumming traduce discuţia dintre Mediumul Joào şi un 
vizitator al Casei, care ţine în braţe un copilaş. Fotografia nu este 
greşit focalizată, ci surprinde vârtejurile energetice folosite pentru 
vindecare 


Triunghiul din sala principalà, unde oamenii isi pun capul, se roagá 
şi aşează mesaje si imagini. În timp ce vizitatorii îşi odihnesc capul 
pe acest triunghi, ei pot simţi cum cerul atinge pământul, un portal 
se deschide şi lumina se revarsă 


Prima dintr-o serie de trei fotografii care surprinde energia 
manifestată în timpul unei operaţii chirurgicale. În această 
fotografie, capul bărbatului acoperă faţa lui lisus, în timp ce 
Heather îi ţine cămaşa ridicată, pregătindu-l pentru operaţie 


În timp ce Entitatea începe operaţia chirurgicală, o lumină galbenă 
radiază din icoana lui lisus, aflată în spatele pacientului 


Observati cum culoarea de deasupra capului pacientului se 
estompează spre sfârşitul operaţiei 


Expresia calmă a pacientei arată că nu o doare, în ciuda faptului că 
Entitatea tocmai a introdus şi a răsucit în nasul ei un cleşte 
chirurgical Kelly de 6 inci (15 cm). Cleştele fusese anterior 
înfăşurat în vată îmbibată în agheasmă 


În timp ce cleştele Kelly este scos, putem vedea energia care 
radiază din capul si din mâinile Entitátii. Entităţile au confirmat 
faptul că până la nouă afecţiuni pot fi tratate prin acest tip de 
procedură 


Francisco Xavier spălându-şi mâinile după operaţie. Adeseori 
sângele dispare înainte ca el să aibă timp să se spele pe mâini 


Entitatea Doctorului Augusto, concentrată asupra muncii sale 


Icoana de altar a lui Dom Inácio, realizată de Sirlei Lerner, se află 
deasupra scaunului Entităţii. Despre povestea Sirlei în capitolul 10 


Această pictură reproduce chipul doctorului Augusto de Almeida în 
viaţa sa trecută. El a trecut în lumea spiritelor in 1908. A se vedea 
capitolul 9, despre „Spiritism si Entitàti" 


Aproximativ 2.500 de oameni aşteaptă să fie văzuţi de Entitate în 
Atlanta, Georgia, în aprilie 2006 


Sala curentă a Entităţii, în Atlanta, Georgia, unde oamenii sunt 
aşezaţi să primească şi să ofere energie pentru vindecare 


Capitolul 6 
SALA PRINCIPALÁ SI CAMERELE CURENTE 


Egoismul ne face să vedem competitori în fiecare om. 
Fraternitatea găseşte frati şi surori în toti oamenii. 
- Chico Xavier 


Capacităţile extraordinare şi  dedicatia manifestată de 
Mediumul João şi de falanga de spirite pline de compasiune pe care 
el le încorporează au fost studiate şi testate prin metode 
ştiinţifice.” Filme documentare de televiziune, prezentări media şi 
cărţi au constientizat acest fenomen miraculos pentru milioane de 
oameni, care altfel nu ar fi putut auzi de el. Mii de oameni vin din 
lumea întreagă pentru a cere ajutor şi alinare. Vin din toate 
categoriile sociale şi au toate tipurile de afecţiuni, iar multora 
dintre ei li s-a spus că au boli terminale sau incurabile. De 
asemenea, vin mulţi oameni care caută elevare şi transformare 
spirituală. Un şir continuu de doctori, oameni de ştiinţă, specialişti 
în fizica cuantică, politicieni, profesori, actori şi realizatori de film 
din toată lumea au fost trataţi de Entităţi. Omenii celebri şi cei 
obişnuiţi, indiferent de culoarea pielii, de credinţă şi apartenenţă 
religioasă, sunt trataţi fără favoritism. 


SALA PRINCIPALĂ A 

Clădirea centrală a Casei este o sală mare de întrunire. In 
zilele de miercuri, joi şi vineri, toţi vizitatorii se adună în această 
„Sală principală”, la ora 8:00 dimineaţa şi 2:00 după-amiaza, fiind 
îmbrăcaţi în haine albe, deoarece albul favorizează vizibilitatea 
câmpului energetic sau aura. Negrul sau alte culori închise 
îngreuiază vederea trupurilor noastre de către Entităţi si, prin 
urmare, desfăşurarea activităţii de vindecare. 

Sebastian începe prin a conduce spunerea cu voce tare a 
rugăciunii Tatăl nostru. Această rugăciune universală serveşte ca 
mijloc de concentrare şi de focalizare. Rugăciune în grup creează 


7 Dr. Alfredina Arlete Savaris, teză post-universitară: „Curas 


Paranormais Realizadas por Joáo Teixeira de Faria”; Robert 
Pellegrino- Estrich, The Miracle Man (Omul miracol. Viaţa lui João 
de Deus. Tradusá in limba románá, Bucuresti, Editura Satya Sai, 
2006), cap. 11, „Observaţii ştiinţifice”. 


un curent care se extinde şi îi sustine pe toti cei prezenţi. Fiecare 
persoană este o rază a acestei forte creatoare a vieţii, pe care o 
numim Lumină, Prana, Qi sau Ki. Fiecare persoană este ca o 
singură rază de lumină. O sută de raze devin un lanţ puternic sau 
un curent de lumină. Cuvântul corrente înseamnă, în limba 
portugheză, ,lant" sau „curent”, ca în cazul electricităţii. Toti cei 
care se roagă sau meditează împreună sunt conectaţi în acest mare 
lant. În Casa de Dom Inácio, această procedură este numită 
menţinerea curentului. Atunci când cineva este focalizat în 
rugăciunile si meditaţiile sale, Entităţile îşi pot utiliza mai bine 
energia vindecătoare. 

Păstraţi-vă intenţia de a dărui tuturor iubire şi tot ce este 
mai bun, în timp ce stati în camera curentă. Dacă simtiti cà vă 
„fuge mintea”, repetati pur şi simplu această intenţie. Nu 
deschideţi ochii si nici nu încrucişaţi mâinile şi picioarele. 
Entităţile simt scăderea energiei atunci când faceţi astfel si acest 
lucru rupe lanţul conştiinţei si face ca activitatea Entităţilor să 
devină mai dificilă. Când curentul se defocalizează ori slăbeşte, el 
poate provoca dureri celor aflaţi sub tratament. De asemenea, 
poate provoca dureri fizice în trupul Mediumului João si al altor 
mediumi din Casă. Un curent puternic, bine focalizat, ne aduce pe 
fiecare dintre noi într-o stare mai înaltă de conştiinţă. Toate 
diferenţele noastre individuale sunt depăşite atunci când ne 
contopim într-o stare de Unitate. În acest fel, participăm cu toţii la 
co-creatie: o colaborare deschisă, aflată în desfăşurare, cu 
Entităţile, în cadrul căreia ne concentrăm pe singura intenţie de a 
sluji şi de a dărui tot ce este mai bun tuturor. 

Curând Sebastian le cere tuturor celor cărora li s-a spus că 
vor fi supuşi unor operaţii spirituale să formeze un rând. El ii 
însoţeşte în sala de operaţii, alăturată Sălii principale, unde se 
aşează pe bănci ori se odihnesc pe paturi, cu ochii închişi. Urmând 
îndrumările primite de la mediumii Casei, pacienţii se pregătesc 
pentru operaţii chirurgicale invizibile sau fizice. 

În timp ce spune Rugăciunea Iubirii Aproapelui Caritas, 
Mediumul João încorporează o Entitate - de obicei în camera sa 
curentă şi uneori în Sala principală. Intrând în transă completă, 
conştiinţa sa obişnuită este suspendată, iar corpul său devine un 
vas pentru Entităţi. Atunci când este „în entitate”, statura sa, 
privirea şi vorbirea sa sunt clar diferite de cele ale omului João. 
Toţi cei prezenţi simt iubirea şi puterea care se revarsă prin el, 
afirmând „posedarea” sa benefică de către Entitatea spirituală. Aşa 
cum ne reaminteşte mereu loan al Domnului: „Eu nu vindec pe 
nimeni; Dumnezeu vindecă. Eu sunt doar vasul”. După aproximativ 
zece minute, Entitatea spune o rugăciune în limba portugheză, 


intră în sala de operaţii şi declară: „În numele lui Dumnezeu, 
operaţia s-a încheiat”. 

Entitatea se întoarce apoi în cea de-a doua cameră curentă şi 
se aşează într-un balansoar de lemn. Alături de el se află un 
aranjament mare din cristale, pe o masă simplă, care serveşte 
drept altar. Masa are şi un sertar, în care se păstrează tăvile cu 
instrumente pentru operaţiile fizice. Entitatea îşi ia stiloul şi începe 
ziua cu solicitarea: ,Aduceti fiii din rândul celor veniţi a doua 
oară”. Pacienţii din rândul celor veniţi a doua oară se adună, sunt 
numărați şi se duc la prima cameră curentă. 


PRIMA CAMERĂ CURENTĂ: Şcoala Mediumului 
Prima cameră curentă este adesea numită şi școala mediumului, 
fiind locul în care participanţii învaţă să-şi amplifice capacitatea de 
a canaliza, de a transmite lumina şi de a păstra intervalul necesar, 
în timp ce primesc şi dăruiesc energie. Mediumii Casei folosesc 
imagini şi rugăciuni pentru a-i ajuta pe vizitatori să-şi focalizeze 
intenţia şi să-şi aprofundeze înţelegerea spirituală implicată în 
această lucrare. Sunt permanent doi mediumi în această cameră. 
Ei locuiesc în apropiere şi, fiind vindecati, se întorc să slujească. 
Sunt aproximativ şaizeci de mediumi în Casă, slujind în orice 
moment prin menţinerea curentului. 

Trecerea prin prima cameră curentă este ca o trecere printr- 
o maşină de spălat spirituală; fiecare este îmbăiat în lumina 
spirituală în această trecere. Câmpul energetic al fiecărei persoane 
este curăţat la toate nivelurile, în timp ce se acordă cu frecvenţa 
înaltă a curentului. Acum e momentul în care fiecare persoană 
priveşte în lăuntrul propriei fiinţe şi îşi afirmă intenţia de a se 
vindeca. Este momentul în care se cere Entităţilor să meargă la 
rădăcina cauzei care determină blocarea sănătăţii şi a vitalităţii. 
Cu această simplă cerere de ajutor, le dám Entităţilor permisiunea 
de a începe lucrarea spirituală în colaborare cu dorinţa de 
împlinire a fiecărei persoane. Vindecarea nu are loc în timp ce 
stăm la rând sau în faţa Entităţii. Ea are loc în timp ce stăm în 
curent, cu ochii închişi, cu mintea şi cu sufletul focalizate pe 
legătura cu Sursa. Fiecare dintre noi primeşte puteri prin 
revelarea directă de către Entităţi, în timp ce stăm în curent. 
Aceasta este ocazia oferită de Entităţi de a ne putea dezvolta 
discernământul individual prin rugăciune şi meditaţie: stând 
nemiscati si conectándu-ne cu înţelepciunea noastră lăuntrică. 
Informaţiile necesare pentru vindecarea noastră vin sub diferite 
forme: viziuni (clarviziune), sunete (claraudiţie), culori, miresme, 
vibrații şi chiar prin amintiri. În timp ce învăţăm să ascultăm şi 
avem încredere în această comunicare, se stabileşte în noi 


călăuzirea Entităţilor, iar noi ne reconectám cu propria noastră 
Divinitate. Această conştiinţă extinsă este temelia vindecării şi 
multi oameni se întorc din Casa de Dom Inácio cu o pace lăuntrică 
pe care nu au cunoscut-o inainte. Fiecare persoaná a invátat, prin 
experienţă directă, cum să se despováreze de propriile afecţiuni 
fizice şi emoţionale. 


A DOUA CAMERĂ CURENTĂ: Camera curentă a Entitátii 

Una câte una, fiecare persoană trece prin fata Entităţii şi este 
scanată de spiritele care vor permite vindecarea. Pentru unele, 
efectul este imediat - pentru altele, vindecarea se desfăşoară în 
timp. Celor mai mulţi oameni li se cere să revină. Fiecare persoană 
este văzută ca o hologramá, atunci când stă în faţa Entitátii, care o 
vede la nivel energetic, ceea ce permite Entitátii accesul 
instantaneu la orice aspect al istoriei” fizice, emotionale şi 
spirituale a persoanei, deoarece boala este în primul rând o „in- 
dispoziţie” a spiritului. Având permisiunea şi numai pentru cel mai 
mare bine al fiinţei, Entităţile încep procesul de vindecare la toate 
nivelurile. Trebuie să ne asumám responsabilitatea pentru 
acţiunile noastre. Doar prin disponibilitatea de a avea încredere şi 
de a ne lăsa în voia lui Dumnezeu ne vindecăm. Aşa cum spunea 
Mediumul João: „Aici nu e vorba de magie. Aici practicàm Iubirea 
lui Dumnezeu”. 

Entitatea poate prescrie plante medicinale, vă poate invita 
să staţi în camera sa curentă, vă poate trimite în prima cameră 
curentă sau vă pregăteşte pentru operaţie. Pregătirea pentru 
operaţie poate cuprinde o perioadă de meditaţie în camerele 
curente, terapie în patul cu cristale sau deplasarea la cascadă (a se 
vedea capitolul 7). Prezenţa în continuare a unei persoane în 
camera curentă a Entităţii este permisă doar la cererea Entităţii. 
De obicei, invitaţia este valabilă pentru o perioadă de douăzeci şi 
patru de ore. Vizitatorii se întorc apoi în rândul care trece a două 
oară, pentru a primi următoarele instrucţiuni. Mediumilor Casei li 
se spune adeseori să stea în curent perioade extinse de timp. 
Uneori Entitatea vă poate cere să vă aşezaţi în sala de operaţii sau 
în prima cameră curentă. Fiecare din aceste încăperi este la fel de 
importantă şi de vitală în menţinerea echilibrului, armoniei şi 
înaltei frecvenţe a energiei necesare vindecării. Pentru a cinsti 
Entitatea şi a asigura cea mai înaltă vindecare, este important să 
urmăm protocoalele, mergând în oricare din camerele curente 
către care suntem îndrumați. 

Camera curentă este un banchet spiritual, care trebuie 
respectat prin acceptarea de bunăvoie a standardelor stabilite de 
Entitàti. In aceste camere, trebuie să ne păstrăm concentrarea la 


acelaşi nivel si tuturor vizitatorilor li se cere să urmeze diferitele 
protocoale adecvate fiecăruia. Odată, Entitatea s-a ridicat, s-a dus 
în sala mică de operaţii, s-a aşezat pe o bancă şi a continuat să 
aştepte trecerea oamenilor din rând prin faţa sa şi să scrie reţete. 
Când a fost întrebată dacă e vreo problemă în camera sa, a 
răspuns: Nimeni nu se concentrează în cealaltă cameră. Oamenii 
stau cu ochii deschişi şi nu sunt focalizati, aşa încât lucrez de aici. 
Energia este mai puternică”. 

O dată ce ati întâlnit Entităţile, ele vor începe să vá re- 
acordeze oriunde aţi fi, indiferent de camera în care sunteţi. 
Lucrarea continuă şi atunci când sunteţi în camera de hotel şi după 
ce vă întoarceţi acasă. Puteţi restabili oricând legătura cu 
Entităţile prin meditaţie şi rugăciune. Nu sunteţi niciodată singuri, 
deoarece familia spirituală a Casei de Dom Inâcio vă susţine cu 
iubire oriunde în lume. 


CONECTAREA LA CURENT 
O frecvenţă înaltă de energie pozitivă este transmisă atunci când 
oamenii sunt împreună în camerele curente. Gândurile pozitive şi 
rugăciunile mediumilor sprijină reciproc grupul, fiecare intrând în 
rezonanţă şi în coerenţă cu conştiinţa divină. In loc să vă 
concentrați pe boală sau pe durere, concentraţi-vă pe imaginea 
stării de bine. Vizualizaţi-vă întregi şi deplini - dansând, cântând la 
un instrument sau vocal, jucându-vă sau alergând de-a lungul plajei 
- toate lucrurile pe care v-ar plăcea să le faceţi. Folosiţi-vă toate 
simţurile fizice pentru a crea o imagine mentală, o viziune a 
dorințelor manifestate deja. Energizati-và imaginea mentală si 
echilibraţi orice dizarmonie focalizându-vă pe ceea ce vă aduce 
bucurie. Veţi începe să zâmbiţi şi veţi simţi o veselie, o bună 
dispoziţie lăuntrică. Această înflăcărare lăuntrică este cea care vă 
înalţă conştiinţa şi frecvenţa în rezonanţă divină. O dată ce sunteţi 
în armonie vibraţională cu Divinitatea, concentrati-và pe primirea 
şi dăruirea de energie divină. Declaraţi că vindecarea 
dumneavoastră are loc deja. Gândurile şi imaginile pozitive 
amplifică mult curentul şi ajută Entităţile, care se bazează, în 
lucrarea lor, pe această energie pozitivă, cu frecvenţă înaltă. 
Curentul este asemenea unei orchestre care interpretează o 
simfonie minunată. Entitatea este dirijorul, care ne conduce, în 
timp ce noi cântăm împreună în perfectă armonie. Dar atunci când 
cineva îşi încrucişează braţele sau picioarele sau când altcineva 
deschide ochii, armonia este afectată. Tempo-ul se pierde. Dacă 
începeţi să nu vă simtiti bine, păstraţi-vă calmul cu iubire si 
compasiune, ieşiţi în linişte si duceti-và în grădină, aşezaţi-vă pe o 
bancă ori sub un copac. Bucurându-vă de aerul proaspăt, de 


miresmele pământului si de cântecul păsărilor, reconectaţi-vă la 
curentul naturii. Închideţi ochii si vizualizati-vá cum vá rácoriti sub 
o cascadă de lumină, care curge prin toate  celulele 
dumneavoastră, conectându-vă la curent. În acest fel, data viitoare 
când veţi sta în camerele curente, veţi deveni un instrument mai 
bine acordat. Amintiti-và că orice disconfort ati resimti ar putea să 
fi fost activat de Entitáti pentru a vă ajuta să păstraţi legătura cu 
durerea emoţională si pentru a o înlătura. 


SALA DE OPERATII 

Când sunteţi invitati să faceţi o operaţie chirurgicală, de obicei 
aceasta se efectuează în sala de operaţii. Există două feluri de 
chirurgie spirituală: invizibilă şi fizică. Trupul nu este atins fizic în 
cursul unei operaţii invizibile şi majoritatea oamenilor aleg această 
posibilitate. Entităţile urmează anumite criterii pentru chirurgia 
fizică. Ea este oferită între optsprezece şi cincizeci şi trei de ani. 
Cei care suferă de epilepsie, de boli de inimă, de diabet sau care 
urmează chimioterapie sau radioterapie nu sunt eligibili. Nu există 
o diferenţă între chirurgia fizică şi cea invizibilă efectuată în Casa 
de Dom Inácio. Cei care doresc chirurgie fizică declară adesea cá 
au nevoie de o dovadă palpabilă a procesului de vindecare. Până la 
nouă operaţii chirurgicale diferite pot fi efectuate simultan de 
către Entitáti. Operatiile chirurgicale fizice pot cuprinde şi 
introducerea în cavitatea nazală a unui dispozitiv hemostatic cu 
vată îmbibată în agheasmă. De asemenea, ochiul poate fi răzuit cu 
un cuţit. Acest tip de operaţie nu este doar pentru tratamentul unei 
afecţiuni oculare, deoarece ochiul reflectă întregul organism. 
Astfel, prin răzuirea ochiului pot fi vindecate alte părţi ale corpului. 
Entităţile pot să înlăture fizic anumite tumori în cursul operaţiilor. 


CEI CARE AU VENIT PENTRU PRIMA DATĂ, PENTRU A DOUA 
OARĂ ŞI LA CONTROL 

Rândul celor care au venit pentru prima dată este format din 
oameni care întâlnesc entitatea pentru prima dată. Rândul celor 
care vin pentru a doua oară este format din cei care au mai vizitat 
anterior Entitatea. Întotdeauna treceţi în rândul celor veniţi a doua 
oară după prima şedinţă cu Entitatea. Dacă nu aţi mai fost fizic în 
Casă, dar altcineva a prezentat Entităţii fotografia dumneavoastră, 
puteţi considera că ati fost deja vázut(à)". Deci, ar trebui să treceţi 
tot în rândul celor veniţi a doua oară, la prima vizită în casă. 
Rândurile de la ora 8:00 dimineaţa şi 2:00 după-amiaza sunt pentru 
cei care au trecut deja prin fata Entităţii şi li s-a cerut să revină 


8 Cititorii care intenţionează să vină la Casa de Dom Inácio sunt rugaţi să vadă capitolul 7, 
„Instrumente, modalităţi şi rugăciuni”, pentru mai multe sugestii de a „menţine curentul”. 


intr-un alt moment. Pot fi mai multe motive pentru asta. O altà 
Entitate ar trebui să vadă persoana respectivă sau Entitatea ar 
putea să grăbească trecerea rândului pentru a proteja trupul 
Mediumului Joào, care se poate să fie prea obosit. In sfârşit, rândul 
pentru control este format din oameni care au suferit operaţii 
chirurgicale fizice sau spirituale şi revin după opt zile, pentru a fi 
revàzuti de Entităţi. Această procedură permite Entităţilor să vadă 
cum a evoluat vindecarea, să scoată firele şi să adapteze 
tratamentul. La fel procedează medicii chirurgi, care cheamă 
pacienţii la control postoperator. Entităţile ne amintesc faptul că 
lucrează împreună cu reprezentanţii medicinii oficiale şi le cer 
pacienţilor să urmeze protocolul medical convenţional şi să nu 
renunţe la tratamentele prescrise de medicii pe care Entităţile îi 
numesc doctori pământeşti. 


O ZI ÎN CAMERELE CURENTE 


Eu dau sănătate, dar numai Dumnezeu dă viaţă. 
- Dr. Augusto de Almeida 


Heather relatează în jurnalul ei unele vindecări la care 
a fost martoră: 

Am fost înlocuitor la operaţie pentru o prietenă, azi 
dimineaţă. Entitatea mi-a spus să stau în curent şi să mă 
concentrez asupra prietenei mele. Am început să mă rog, cerând 
purificare şi curăţare, multumind Entităţilor şi dorind să fiu un 
canal curat pentru lumina vindecătoare a lui Dumnezeu. Am 
început să mă concentrez asupra prietenei mele, ţinând în mână o 
bucăţică de hârtie cu numele şi adresa ei. Am manifestat 
recunoştinţă pentru vindecarea pe care eram sigură că o primea 
deja. Energia a început să se reverse în mâna mea şi am simţit un 
val profund de emoție, în timp ce continuam să mă concentrez 
asupra ei. 

În acel moment, Dr. Augusto de Almeida s-a încorporat şi şi- 
a anunţat prezenţa. L-am auzit vorbind, dar părea foarte departe. 
Energia din cameră era puternică şi valurile de energie treceau 
prin trupul şi prin mâna mea. Am văzut culori strălucitoare care se 
revărsau peste prietena mea. Am conştientizat Entitatea care 
stătea în faţa mea, chiar în timp ce anunţa că şedinţa de operaţii se 
încheiase. 

Acum trei ani, Dr. Augusto marcase fotografia prietenei mele 
cu un „X”, indicând faptul că ar trebui să vină în Brazilia. Entitatea, 
văzând din nou fotografia, a afirmat de două ori că trebuie să vină 
la Casa de Dom Inácio. Am simţit că era Dr. Augusto. A rămas 


acolo vreo patru minute si apoi a spus: ,Clarificati-và intentia si 
concentrati-và". Din nou valuri de energie mi-au trecut prin trup si 
prin máná - culori strálucitoare se revársau asupra mea. 

,Cum se simte? Doriti sá-i telefonati acum sau mai tárziu? Ar 
fi mai bine ceva mai târziu. Puteţi continua să-i trimiteţi energie. 
Cu iubire”, a spus, cu voce emfatică, dar cu un ritm plin de iubire. 
,Duceti-i trei sticle cu apă. Boala sa a lucrat pe ascuns timp de 
zece, ba chiar doisprezece ani. Aici nu practicăm magia. 
Vindecarea ei va dura. Modul de hrănire este foarte important. 
Spálati frunzele (legumele) şi fructele foarte bine înainte de a le 
mânca - nimeni nu le spală aşa cum trebuie. Există un spital 
deasupra Casei şi Entităţile ajută pe oricine, nu doar pe cei cărora 
li se fac operaţii chirurgicale. Toţi fiii şi mediumii primesc energie. 
Eu dau sănătate. Dar numai Dumnezeu dă viaţă. Ştiţi cine sunt. 
Sunt Dr. Augusto de Almeida. Pot intra copiii care vin pentru a 
doua oară”. 

Când s-a dus să se aşeze, am lăcrimat, inundată de iubire. 
Cred cà Entităţile pot auzi expresia recunostintei din inimile 
noastre, care depăşeşte nepotrivirea cuvintelor. 

Stăteam în picioare să o ajut pe Tânia, unul din mediumii 
Casei şi conducătorul camerei curente. Tânia avusese un accident 
de maşină care ar fi trebuit să o lase paralizată. A ajuns la Casa de 
Dom Inácio suferind cumplit de o durere de spate, după o operaţie 
complexă la coloana vertebrală. Acum ea este la slujbă, primind în 
acelaşi timp ajutor pentru vindecare. Ea stă în picioare lângă 
Entitate şi ajută cu orice are nevoie. Calitățile sale de medium sunt 
deosebite şi ea vede şi simte energia cu uşurinţă. Funcţia ei 
implică o mulţime de responsabilităţi. Sunt şi alţi voluntari, dintre 
care unii locuiesc departe de Abadiânia, care au această funcţie. Ei 
se schimbă între ei din când în când. După ce şedinţa din camera 
curentă s-a încheiat, conducătorul (în acest caz Tânia) lucrează în 
altă cameră, spălând cu grijă instrumentele şi urmând îndrumările 
date de Entitáti. Ia coşul cu fotografii şi cu bucăţi de hârtie care 
sunt adunate de sub triunghiuri, unde mulţi oameni se roagă, şi le 
duce într-o cameră specială, unde Entităţile le acordă atenţie în 
continuare. De asemenea, Tânia pregăteşte camera din punct de 
vedere energetic, cu rugăciuni, în fiecare zi. 


Ziua continuă: 

A fost o altă dimineaţă îndelungată pentru Entitate şi pentru 
trupul Mediumului Joào. Şase autocare au venit din sud, după o 
călătorie de peste treizeci de ore. Au loc atât de multe vindecări. 
Consultatile desfăşurate in tăcere de către Entitate sunt 
întrerupte din când în când de izbiturile răsunătoare ale 


bastoanelor si cárjelor luate de entitate si aruncate prin camerá. 
Clipe miraculoase si gratie neîntreruptă se revarsă în cele trei ore 
şi jumătate de menţinere a curentului. In acel moment, era vibrant 
şi de neuitat, dar fără să fie înregistrat, curând devine asemenea 
visului şi pare că depăşeşte realitatea. 

Într-un anumit moment, o femeie cu o excrescentá tare, de 
mari dimensiuni, pe încheietura mâinii drepte, se apropie de 
Entitate. Entitatea (Dr. Jose Valdivino) cere instrumentele. Tânia a 
luat tava cu instrumente şi mi-a dat mie cutia cu vată să o ţin într- 
o mână şi apa binecuvântată în cealaltă. El s-a mişcat astfel încât 
noi să stăm în stânga lui, în timp ce el masează zona excrescentei. 
A întins mâna după bisturiu şi l-a scos din ambalajul steril de 
hârtie. L-a luat şi a început să taie excrescenta, care fusese tare ca 
piatra cu puţin timp înainte. Punând jos bisturiul, a stors țesutul si 
ne-a arătat cum se scurgea puroiul şi apoi sângele şi bucăţi de 
ţesut. A şters cu şervetul şi a cerut bandă chirurgicală. Tânia a luat 
cutia cu banda chirurgicală şi a început să o desfăşoare. 

„Această bandă nu mai este sterilă”, a spus Dr. Valdivino. 
Ştiaţi că doar mâinile şi trupul Mediumului Joào sunt sterile?” 

Tânia a oferit în schimb bandaje, dar cum le scotea din 
ambalajul de hârtie, el i-a spus din nou că nu sunt sterile. „Ce veţi 
face acum?”, a întrebat el. Eram amândouă complet dezorientate, 
deoarece procedura normală era ca Tânia să-i înmâneze banda. A 
urmat o tăcere groaznică, în timp ce ne privea, aşteptând un 
răspuns. 

Pot să ţin eu capacul cutiei, să v-o înmânez şi apoi să trageţi 
banda? am spus eu. 

„Da, aşa va fi bine, si acum, dati-mi vă rog nişte tifon, fiică 
Tânia”. El a tăiat nişte tifon şi l-a pus pe rană, care era acum 
complet plată cu o tăietură de vreo doi centimetri şi jumătate (1 
inch), aproape invizibilă. Mi-a cerut să frec degetul mare, 
arătătorul şi mijlociul între ele, timp de câteva secunde. Apoi şi-a 
pus degetul arătător pe vârful degetului meu arătător. „Acum, 
degetul tău este sterilizat şi poţi ţine acest tifon pe rană”. A tăiat 
banda şi eu am luat arătătorul de pe rană, în timp ce el a pus 
banda peste tifon. I-am întins vasul cu apă şi prosopul să se spele 
pe mâini, observând că sângele care fusese pe mâinile sale 
dispăruse deja. Zâmbea şi stropea cu apă în timp ce îşi spăla 
mâinile în vas. 

„Pronto. Acabou. Sentiu dor? (Gata. S-a terminat. Ai simţit 
vreo durere?). Femeia plângea si îi săruta mâinile - nu simtise 
absolut nici o durere. 

Tânia şi eu am presupus că Entitatea a trimis un mesaj către 
cineva, poate către un doctor aflat în camera curentă, poate un 


sceptic, informându-l că doar trupul Mediumului era steril. Fácuse 
afirmaţiile cu voce tare şi clară dintr-un anumit motiv şi cu 
siguranţă pentru a-l proteja pe Mediumul João. 

În timpul pauzei de prânz, am avut onoarea să o cunosc pe 
Dona Margarida. Ea şi Sebastain ne-au povestit timp de o oră 
despre „zilele de altădată”. 


Dona Margarida ne impártáseste experienţele sale: 

Trebuia să fim mereu pe drum pentru a ne feri de autorităţi, 
atunci cànd Mediumul Joào isi desfásura activitatea. A petrecut 
mult timp cu câte o singură persoană în acea vreme. Nu erau atât 
de mulţi oameni cum sunt acum. Patruzeci de oameni i-ar fi luat o 
zi întreagă, dacă socotim discuţia cu Entităţile şi efectuarea 
operaţiilor individuale. Mi-e dor de zilele acelea. Astăzi Entitatea 
mi-a zâmbit, dar vremea aceea s-a dus. Mi-a spus că nu trebuie să 
mai stau vreodată la rând, fiindcă am fost alături de el atâţia ani. I- 
a spus lui Sebastian să mă aducă la el la începutul şedinţei. 

Eram bucătăreasa grupului în zilele de început. Uneori 
aveam un singur ou şi puţin orez pentru noi toţi. Era greu să 
asigurăm diversitatea. Un timp, am aplicat tratamentele într-o 
căsuţă cu o bucătărie mică şi două camere în care lucrau 
Entităţile. Sebastian, iti aminteşti când au dat pe dinafară 
toaletele? Era o singură toaletă pentru toţi acei oameni. Chiar şi 
Mediumul João căra găleți cu materiile urât mirositoare din toaletă 
şi le arunca într-o groapă. După aceea, ne-a spus să ne odihnim, în 
timp ce el ne-a pregătit cel mai minunat prânz. Este un excelent 
bucătar, ştiţi. Poate prepara o mâncare din câteva firimituri, iar 
orezul gătit de el este cel mai bun pe care l-am mâncat vreodată. 

Noaptea, trebuia să dormim cu toţii pe o saltea pusă direct 
pe podea. „Într-o zi”, ne-a promis el, „voi găsi un loc liniştit, unde 
să putem lucra şi nimeni să nu ne mai alunge”. Mediumul João a 
înfiinţat Casa de Dom Inácio, din Abadiânia, la puţin timp după 
aceea. Casa a fost ridicată în mato (între tufişuri), exact aşa cum 
spusese el. Sunt atât de fericită să-l văd acum în această clădire 
mare, desfăşurându-şi munca în siguranţă şi ajutând atât de mulţi 
oameni. Visul lui s-a realizat. Nu ne-am închipuit niciodată că 
lucrurile vor merge atât de bine - să nu ne mai ascundem şi să nu 
mai suferim din cauza sărăciei. Dumnezeu va continua să ne ajute 
pe noi toţi. Dar mi-e dor de zilele de altădată şi ne felul în care ne 
distram. 


Sebastian ne împărtăşeşte amintirile sale: 
Imi amintesc de vremea în care rândurile erau foarte lungi, 
formate din sute de oameni, veniţi cu multe autocare, iar sălile de 


lucru erau foarte mici. Fiecare operaţie chirurgicală era 
individuală şi ne lua mai multe ore să vedem pe fiecare în parte. 
Nu aveam infrastructura de care dispunem acum. Sala principală 
era mică şi nu erau scaune. Se umplea la întreaga capacitate, cu 
rândurile ocolind grădina. Incepeam la ora 8:00 dimineaţa şi la ora 
11:00 mediumii din sălile curente se schimbau pentru ca primul 
grup să poată lua masa şi să se odihnească. Lucrul continua. 
Mediumul Joào nu se oprea. Din fericire, funcţiile trupului său 
încetau în timpul încorporării, iar Entităţile îi hrăneau trupul cu 
apă de cocos. Noi terminam noaptea târziu. E bine că acum avem 
perioade de odihnă. Mediumul Joào este mai în vârstă si are nevoie 
să se odihnească şi să mănânce. Totuşi, aşa cum vedeţi, el doarme 
foarte puţin. 


Heather ne împărtăşeşte observaţiile sale: 

Şedinţa de după-amiază începe cu rugăciunile de 
deschidere. Apoi Entitatea a luat de mână un bărbat care fusese 
programat pentru operaţie chirurgicală fizică şi l-a dus pe scenă. li 
cere să se aplece spre perete, în faţa icoanei cu lisus. Eu îi ţin 
cămaşa ridicată. „E bine să vedeţi asta. Uitaţi”, mi-a spus 
Entitatea. A făcut un semn cu două degete în josul pieptului şi apoi 
în sus, într-o mişcare în formă de U. Brusc, pieptul omului a 
început să transpire şi pielea şi-a schimbat uşor culoarea. În 
continuare, Entitatea a luat bisturiul din ambalajul de hârtie şi a 
făcut o mică incizie de vreo cinci centimetri (2 inchi), la dreapta şi 
mai jos de piept. „Fiţi atentă. Vedeţi ce fac eu cu energia”. A pus 
două degete exact deasupra tăieturii şi energia a redus curgerea 
sângelui. A luat cleştele chirurgical şi a prins pielea. A făcut două 
cusături rapide si sângerarea s-a oprit. In seria de fotografii 
realizate de Karen, puteţi vedea cum se schimbă lumina în jurul 
icoanei cu lisus Hristos, în cursul operaţiei. Entitatea l-a chemat pe 
Martin pentru ca următorul bărbat aflat la rând să se sprijine pe 
spinarea sa, în timp ce făcea operaţia folosind un bistiriu pentru a 
curăța o excrescentá de pe mâna bărbatului. După ce a înlăturat 
tumoarea, a dat un ac şi aţă unui observator, un dentist, să coasă 
tăietura. Dentistul încerca şi tot încerca să treacă acul prin piele. 
Entitatea a zâmbit şi a spus cu blândeţe: „Energia creată de 
anestezie va începe să cedeze. Acum o să termin eu în locul 
dumneavoastră”. Din două mişcări rapide, suturile erau gata. 
Personalul Casei, prompt şi priceput, l-a dus imediat, într-un scaun 
rulant, la sala de refacere. Sângerarea încetase. l-au pus agheasmă 
şi infirmierele voluntare l-au îngrijit cu iubire şi cu rugăciuni. 

Întorcându-se pe scaunul său din camera curentă, Entitatea 
a anunţat: „Aduceţi copiii care au venit pentru a doua oară”. Si 


astfel a continuat in acea dupá-amiazá: Entitatea a scris retete, a 
fácut o pauzá pentru a oferi un sfat, un zàmbet, cáteva cuvinte de 
încurajare si uneori chemând medicii si juriştii să vină şi să fie 
martorii unei vindecări. Mai multi oameni care fuseseră vindecati 
au venit să mulţumească. Sebastian a adus o bătrână japonezo- 
braziliană gârbovită în faţă. Ea îl vizitase pe Mediumul João timp 
de mai multi ani. l-a dat o reţetă si a anunţat de cât timp venea la 
Casa de Dom Inácio. Femeia avea nouăzeci şi doi de ani. Fa a 
zàmbit de bucurie şi s-a dus liniştită să stea in camera curentă. 

Spre sfârşitul şedinţei, o femeie a adus-o pe mama sa din 
camera curentă. I-a cerut Entităţii să o ajute pe mama ei, deoarece 
avea dureri mari provocate de artrită, încât nu mai putea să 
gătească nici măcar pentru ea însăşi. Entitatea s-a ridicat în 
picioare şi a pus mâinile pe umerii mamei, a închis ochii şi a spus 
cu voce tare: „Cel care a creat râurile şi copacii te vindecă acum 
pe tine”. Trupul ei s-a cutremurat uşor. A condus-o până la cana cu 
apă şi i-a spus să toarne puţină apă şi să o bea. „Mai e vreo 
durere”, a întrebat. A tremurat, confirmând că durerea dispăruse, 
dar s-a întors îngrijorată la el. „Acum picioarele, vă rog”, a spus ea. 
El a zâmbit şi a pus mâinile pe genunchii ei. „Acum mergeţi să 
lucraţi în curent. Vă ajut”. S-a aşezat din nou la locul său şi rândul 
a continuat să treacă prin faţa lui. 

Mai mulţi oameni i-au înmânat trandafiri Entităţii, care a 
zâmbit binevoitor şi i-a dat Tâniei să-i împartă celor din camera 
curentă sau celor care veneau la rând. Trandafirii care au fost 
ţinuţi în mână de Entitate par să reziste mai mult timp, în special 
dacă sunt puşi într-o vază cu agheasmă. La sfârşitul şedinţei, 
Entitatea a cerut să se facă rugăciunea de încheiere şi a anunţat că 
„se înalţă”. L-a rugat pe Dumnezeu să-i curețe pe toti mediumii si 
toate încăperile. „Rămâneţi în pacea Domnului”, a spus el în 
linişte. Apoi trupul Mediumului Joào s-a cutremurat uşor şi a pornit 
încet şi fără zgomot spre camera lui. 


A 
PLANTE MEDICINALE ŞI REŢETE, O MUNCĂ FĂCUTĂ CU 

IUBIRE 

Antáo 

Antão l-a asistat pe Mediumul João timp de douăzeci şi patru 
de ani. E mare de statură şi stă toată ziua dincolo de uşă, privind 
cu atenţie pentru a-l proteja pe Mediumul João. Nu-şi părăseşte 
postul până când Mediumul João nu a plecat din Casă. El tine o 
evidenţă referitoare la câţi oameni participă în fiecare zi şi în ce 
rând se aşează. Tot el conduce fiecare rând în fata Entităţii si 
spune câţi oameni mai sunt la rând. Aceste informaţii numerice 


sunt importante pentru Entităţi din motive pe care noi nu le 
intelegem. Uneori Entitatea va spune: ,Antào, nu stii sá numeri? 
Sunt mai multi oameni în acest rând decât in evidenţa ta". Este 
aproape imposibil sá numeri oamenii dintr-un ránd, in timp ce vin 
şi pleacă şi Antào trece cu uşurinţă peste dojana blândă, cu un 
zàmbet larg. 


Antão ne vorbeşte despre plantele medicinale prescrise 
după operaţiile chirurgicale: 

Retetele din plante medicinale sunt preparate de obicei sub 
formă de lichid. Amestecăm preparatul în vase mari şi îl punem în 
recipiente de sticlă de circa o jumătate de litru (o pintă). 

Prepararea este o muncă neîntreruptă, făcută cu iubire. 
Toate sticlele sunt aşezate pe rafturi. Mediumii farmacişti sunt 
instruiți de Entitáti. Când aduc retetele şi sticlele împreună, 
lichidele - sau capsulele cu Passiflora pe care le folosim acum - 
sunt impregnate cu energie adecvată fiecărei persoane. Preparatul 
îşi schimbă culoarea, consistenţa şi chiar mirosul. Făcând noi 
înşine preparatul din acelaşi amestec de plante, suntem mereu 
uimiti că, la deschiderea sticlelor, fiecare este unică şi diferită de 
alta. Ele sunt într-adevăr binecuvântate personal pentru fiecare 
dintre noi. Puteţi vedea cu adevărat acest lucru. Nu e posibil să 
vedem schimbările în cazul capsulelor, dar se întâmplă la fel. 
Atunci când Mediumul Joăo călătorea în alte părţi ale ţării, noi 
umpleam două camioane mari cu sticle pline cu lichid preparat. 
Trebuia să conducem cu multă grijă pe şoselele accidentate, 
pentru ca sticlele să nu se spargă. 

Uneori ni se terminau preparatele din plantele medicinale şi 
trebuia să preparăm noi cantităţi în timpul nopţii, pentru şedinţa 
din dimineaţa următoare. Asta se petrecea adesea în corturi 
improvizate si în condiţii climatice extreme. Mediumul João stătea 
toată noaptea cu noi. Nu pleca până nu terminam treaba şi era 
satisfăcut că toţi aveam un loc confortabil în care să dormim. 
Adeseori, când se crăpa de ziuă, nici unul dintre noi nu adormise. 
Unii dintre noi continuam să preparăm plantele medicinale, în timp 
ce alţii începeau să se pregătească pentru şedinţa de dimineaţă. 
Mediumul Joào făcea cafeaua si ne ajuta în diverse feluri. Sunt 
devotat acestui om bun şi generos. Voi fi alături de el până când va 
pleca si se va alătura lui Dom Inácio si Doctorului Augusto în 
împărăţia spiritelor. Dar să nu vorbim despre asta. Mediumul Joào 
va fi aici pentru foarte, foarte mult timp. 


CAPITOLUL 7 


INSTRUMENTE, MODALITĂŢI SI RUGĂCIUNI 


Nu am vindecat niciodată pe nimeni. 
Dumnezeu vindecă. Dumnezeu şi credința. 
- Joao Teixeira de Faria 


TRIUNGHIUL SACRU DIN CASA DE DOM INÁCIO 


După intrarea în Sala principală a Casei, privirile ne sunt 
atrase de marele triunghi din lemn fixat pe peretele din spatele 
scenei. Vizitatorii folosesc triunghiul ca loc de rugăciune şi de 
conectare cu Entităţile. Rugăciuni scrise şi fotografii sunt puse pe 
latura de jos a triunghiului până se umple. În acel moment, un 
medium ia bucăţile de hârtie şi fotografiile si le duce Entitátii. 

Din punct de vedere istoric, triunghiul este unul dintre cele 
mai vechi simboluri. Hexagrama - o figură în formă de stea, 
realizată prin suprapunerea inversată a două triunghiuri - este 
asociată cu protecţia şi cu respingerea energiei negative. Simbolul 
poate fi găsit într-un număr de credinţe şi de culturi: în iudaism, 
Steaua lui David; în cabalism, Serifah; în hinduism, Shatkona; iar 
în creştinism şi unele secte păgâne, Pecetea lui Solomon, în care 
reprezintă unirea contrariilor - vârful primului triunghi este 
îndreptat spre cer şi vârful celui de-al doilea spre pământ, în planul 
terestru. In sens universal, triunghiul simbolizează transmutatia 
obţinută prin unirea a două elemente contrare, cum ar fi 
masculinul şi femininul divin. În Casa de Dom Inâcio, triunghiul 
este un simbol oferit pentru a ne ajuta să ne concentrăm, astfel 
încât să ne conectăm imediat cu Divinitatea. Văzut ca un cadru, 
triunghiul este îmbinarea a trei principii care călăuzesc o viaţă 
spirituală adevărată: iubirea (toleranța, respectul şi bunătatea faţă 
de alţii), ajutorul (grija pentru comunitate, prin fapte bune) şi 
adevărul (să fim noi înşine cu adevărat). Aşa cum a remarcat 
Entitatea Dr. Valdivino: „Triunghiul simbolizează Sfânta Familie şi 
centrul lui este Unicul Dumnezeu cel veşnic şi mereu prezent”. 


(Legenda imaginii de la pagina 92 !!!) 


Triunghiul de deasupra a fost binecuvântat de Entităţi pentru 
cititorii acestei cărţi. Puteţi copia fotografia triunghiului. Puneti 
capul pe triunghi şi vă rugaţi, pentru a trimite Entităţilor dorinţele 
dumneavoastră. Puteţi să vă scrieţi necazurile şi cererile pe o 
bucată de hârtie, pe care o puneţi la baza triunghiului. După 
câteva zile, luaţi hârtia si o ardeti. Privind flacăra, concentrati-vá 


pe intenţia de a lăsa grijile in seama lui Dumnezeu. Apoi vizualizati 
multele binecuvântări care v-au fost trimise. 


VINDECARE 

Cu fiecare nouă zi, avem ocazii să ne vindecăm de boli ori să 
mai dobândim altele. Mai presus de orice, cel mai bun medicament 
este o voință sănătoasă, pentru că o voință slabă slăbeşte 
imaginaţia, iar o imaginaţie slabă slăbeşte trupul. O boală a 
trupului poate crea o boală a sufletului, iar o boală a sufletului 
poate provoca o boală a trupului. 

- Andre Luiz, mesaj transmis de Chico Xavier 


Entităţile văd trupul ca pe o hologramă; ele sunt capabile să 
vadă câmpul nostru energetic şi să aibă acces la întregul nostru 
trecut karmic (efectele cumulative ale tuturor faptelor noastre). In 
timp ce stăm în fata Entităţilor şi solicităm vindecarea, trebuie să 
înţelegem că intrăm într-un parteneriat: colaborăm la realizarea 
vindecării noastre folosindu-ne liberul arbitru într-un mod pro-activ 
şi făcând un efort concertat de a ne schimba stilul de viaţă, 
obiceiurile şi orice alte lucruri care nu ne mai slujesc binele 
suprem. Înainte de a merge la Casa de Dom Inácio, întrebaţi-vă ce 
înseamnă vindecare pentru dumneavoastră. Analizati-vá cu atenţie 
aşteptările şi modul în care doriţi să contribuiţi la propria 
vindecare. Vindecarea vine sub multe forme; uneori primim 
vindecare în moduri neaşteptate sau neclare pentru noi. Este 
important să rămânem cât mai deschişi posibil faţă de întregul 
proces, să ne ascultăm voinţa şi să avem compasiune faţă de noi 
înşine. Să luăm următorul exemplu privind felul în care lucrează 
Entităţile: 

Karen avea migrene şi cerea să fie vindecată şi să scape de 
durere. Avea accese de dureri de cap de când era copil şi vomita 
pentru a-şi alina durerea. Entitatea (Dr. Augusto) i-a spus că va 
primi tot ceea ce solicită, dar nu i-a dat un termen. La a doua sa 
vizită, peste un an, ea a venit în fata Entităţii şi a cerut din nou 
ajutor pentru migrenele sale. Entitatea a privit-o şi a spus: „Da, are 
dreptate. Această fiică a avut dureri de cap toată viaţa. O ajut”. I-a 
pus mâna pe cap şi a trimis-o în camera curentă. Din acea zi nu a 
mai avut niciodată dureri de cap. În timpul dintre cele două vizite, 
durerile sale de cap se acutizaseră. A avut mai multe crize de 
vindecare si a fost mai atentă la multe aspecte ale vieţii sale. In 
cele din urmă, a fost pregătită să accepte vindecarea fizică. 


Dacă mergeţi în fata Entitátilor si le cereti să và ,repare", 
ele vor încerca; cu toate acestea, vor încerca si să vă facă să 
constientizati cà ,reparatia" nu và va rezolva cu adevărat 
karma. Termenul de vindecare a fiecárei persoane este diferit. 
Cineva care are cancer e posibil să nu-şi poată permite să 
aştepte vindecarea fizică. Fiecare persoană are liber arbitru. 

Starea noastră de bine în plan fizic este alterată de credinţe, 
de karma la nivel spiritual şi de karma păstrată în trup la nivel 
celular. Vindecarea este rezolvarea acelei alterări, astfel încât 
trupul să poată primi un mesaj direct de la nivelul divin. 

Următorul exemplu ne arată diferenţele dintre procesele de 
vindecare pe care le putem trăi în Casa de Dom Inâcio: 

O persoană este bolnavă şi tot ce ştie să spună este: „Mă 
doare burta. Am o soţie şi cinci copii. Nu-mi pot lucra 
pământul. Vor muri de foame! Vindecati-má". Entităţile nu 
merg la un nivel mai înalt de vindecare. Preocuparea lor este 
să aline durerea acestui om, pentru ca el să-şi poată relua 
activitatea, să-şi cultive pământul şi să-şi susţină familia. Ele îşi 
da seama că durerile nu vor înceta în viaţa lui. S-ar putea să-şi 
prindă mâna într-un utilaj de la fermă ori să-i moară un copil 
datorită bolii. Omul nu caută iluminarea în acest moment. El 
vrea doar să nu-l mai doară burta, ca să poată lucra şi să-şi 
poată întreţine familia. 

Altă persoană vine cu aceeaşi durere de burtă şi spune: 
„Vindecaţi-mă!” Acest om are o practică spirituală profundă. El 
vede că tine tensiunea şi mânia în pântec. El înţelege cá are 
nevoie de o vindecare mai profundă. În acest caz, Entităţile s-ar 
putea să nu lucreze la fel de repede pentru a vindeca durerea 
abdominală. Depinde de karma persoanei respective. Durerea 
nu este necesară pentru a învăţa. Este necesar să acordăm 
atenţie. 

Entităţile îi vor trece în revistă şi îi vor analiza karma şi 
profunzimea capacităţii sale de înţelegere. Ele vor lucra cu eul 
lui superior pentru a-i înţelege cea mai profundă intenţie. Ele 
nu manipulează niciodată. Nu vor mai păstra durere sau 
distorsiuni în trup pentru a vă determina să acordati atenţie. 
Colaborati cu Entităţile la obţinerea propriei vindecări. Dacă 
vreţi într-adevăr să acordati atenţie, fiindcă intenţionaţi să 
rezolvati ambele probleme, să và vindecati trupul, dar şi 
nivelele mai profunde, asta vor face Entităţile, vă vor ajuta să 
vă vindecati trupul şi vor continua să vă sprijine în dobândirea 
unei vindecári mai profunde.? 


? Fragment dintr-o sedintá cu mesaje preluate de scriitoarea si profesoara Barbara Brodsky. 


Entităţile si Mediumul João ne reamintesc mereu că 
vindecarea are loc în colaborare cu medicina tradiţională. Ei ne 
îndeamnă să continuăm tratamentele medicale şi să adăugăm pur 
şi simplu capsulele de Passiflora - nu să le înlocuim, ci să le 
adăugăm. Entităţile nu và vor spune niciodată să nu mai luaţi 
medicamentele prescrise de medicul dumneavoastră. Ele ne 
amintesc faptul că doctorii tereştri sunt şi ei mesageri ai lui 
Dumnezeu. 

Uneori, oamenii vin la Casa de Dom Inácio în fazele 
terminale ale bolii. Organele lor sunt prea epuizate pentru a mai 
păstra energia unei vindecări fizice. Noi nu considerăm că este 
vorba de un eşec şi nici nu ar trebui să vedem situaţia ca o 
judecată privind dorinţa sau capacitatea persoanei de a primi 
vindecarea. Vindecarea are loc şi la nivel spiritual şi karmic, iar 
sufletul primeşte adesea un sprijin deosebit în pregătirea pentru 
această trecere. Mulţi membri de familie care au pierdut o fiinţă 
dragă, după ce l-au vizitat pe Ioan al Domnului, ne-au împărtăşit 
seninătatea şi stăpânirea de sine a persoanei dispărute şi ne-au 
explicat cum întreaga familie a participat la procesul de vindecare. 
Un astfel de caz a implicat o tânără grav bolnavă de cancer şi care 
depindea de tratamentul cu morfină în momentul în care a ajuns la 
Casa de Dom Inácio. Se deshidratase şi fusese dusă la spital, unde 
i se făcuse perfuzie cu o soluţie intravenoasă pentru înlocuirea 
fluidelor şi mineralelor din corp. A prins puteri şi, după câteva zile, 
durerea i-a dispărut complet. S-a întors în America într-o stare de 
seninătate şi cu mintea complet limpede. Familia ne-a împărtăşit 
că trecerea a fost foarte liniştită, iar membrii familiei s-au simţit 
puternic sprijiniți. 

Mediumul João sugerează că o persoană extrem de bolnavă 
ar putea să fie cel mai bine ajutată prin trimiterea unei fotografii la 
Entităţi mai întâi, iar Entitátile vor spune dacă persoana este sau 
nu este destul de puternică pentru a face deplasarea la Casa de 
Dom Inácio. De asemenea, vor oferi sfaturi privind protocoalele de 
vindecare cele mai potrivite persoanei: plante medicinale, 
agheasmă sau poate o operaţie cu înlocuitor. Oricare din aceste 
tratamente ajută substanţial la vindecare şi persoanei i se va spune 
când este suficient de puternică pentru a putea întreprinde 
călătoria. Din nefericire, sunt cazuri în care persoane în faze 
terminale pornesc în călătorie spre Casa de Dom Inácio cu intenţia 
de a nu se mai întoarce vreodată acasă. Aceste situaţii sunt 
periculoase şi adesea provoacă dificultăţi procedurale şi juridice 
Casei şi Mediumului João. 

Suntem rugaţi să luăm în serios vindecarea noastră în Casă, 
care include următoarele: să bem agheasmă din belşug, să ne 


odihnim suficient, să respectàm restricţiile din regimul alimentar, 
să gustăm supa oferită în Casă şi să nu primim tratamente de la 
alţi vindecători în decurs de patruzeci de zile după operaţiile 
chirurgicale. Chirurgia spirituală oferă o vindecare puternică şi 
chiar dacă s-ar putea să nu simtiti că ati suferit o operaţie, este 
important să fiti vigilenti şi să nu và suprasolicitati: de exemplu, să 
mergeţi pe jos la cascadă, în loc să luaţi un taxi, să ridicaţi obiecte 
grele, să porniţi în călătorii sau în plimbări prea lungi. Aceste 
lucruri afectează adesea suturile interne, care s-ar putea să nu fie 
vizibile la suprafaţa corpului. Astfel de situaţii au fost puse în 
evidenţă prin radiografii sau prin rezonanţă magnetică (RMN). 


Heather ne impártáseste o întâmplare de după operaţie 
Odată am transmis către patru persoane recomandarea 
postoperatorie obişnuită de a se odihni timp de douăzeci şi patru 
de ore. Am fost surprinsă să le văd pe trei dintre ele plimbându-se 
pe câmp în faţa hotelului, în acea după-amiază. Mi-au spus că nu 
simțeau nici o durere şi erau convinse că nu avea nevoie să se 
odihnească. Le-am îndemnat imediat să se întoarcă în pat, dar în 
timpul cinei toţi trei vomitau. Oamenii erau convinşi că mâncarea 
era de vină. Am vrut să fiu sigură în privinţa cauzei simptomelor pe 
care le aveau si am cerut Entităţilor permisiunea de a-i aduce pe 
acei oameni în fata lor. (Suntem sfătuiţi să nu revenim în camerele 
curente cel puţin douăzeci şi patru de ore după o operaţie 
chirurgicală, deoarece câmpul auric este deschis, lăsând persoana 
vulnerabilă din punct de vedere energetic. Recomandarea includea 
şi precizarea cá nu trebuia să revină la Casa de Dom Inácio, pentru 
a trece prin fata Entităţii). Entitatea i-a arătat pe trei dintre ei şi le- 
a spus că de-abia resimteau efectele chirurgiei spirituale şi că 
trebuia să se întoarcă în pat. Celei de-a patra persoane i s-a spus: 
„Vă veţi simţi mai rău timp de patru zile, dar veţi pleca vindecat”. 
S-a întâmplat exact aşa cum a spus Entitatea. Persoana venise cu 
myasthenia gravis şi de atunci este sănătoasă şi nu mai are nici un 
simptom al bolii. 

Carlos Appel, doctor în medicină, este medium al casei şi s-a 
mutat recent la Abadiânia, venind din sudul Braziliei. Fiica sa, 
Tânia, desfăşoară alternativ activitatea de conducătoare a primei 
camere curente şi de asistentă în sala de operaţii. Dr. Carlos este 
bun prieten al Mediumului João şi slujeşte cu generozitate Casa si 
comunitatea din jurul ei în calitate de medic. li suntem foarte 
recunoscători pentru serviciile sale. Recent, el a scris acest articol: 

Modalitatea primară de vindecare din Casa de Dom Inácio 

de Loyola este prezenţa lui Dom Inácio (Sfântul Ignatius) si a 
altor Entitáti foarte elevate spiritual, care ajuta la 


transformarea energiilor mai dense în lumină. Această 
capacitate este dobândită prin curentul de energie generat de 
meditaţia participanţilor din camerele curente, care produce 
un nivel înalt de frecvenţe vibratorii şi creează energia folosită 
de Entitáti. De asemenea, curentul sustine şi asigură vigoare şi 
protecţie pentru loan al Domnului şi trupul/mintea/spiritul său 
în cursul dificilului proces de încorporare. Un beneficiu 
important este oferit participanţilor la meditaţie, pentru că 
aceste frecvenţe înalte transformă frecvențele mai joase din 
trupurile lor. 

Este o procedură complicată pentru majoritatea Entitátilor 
să pătrundă în planul nostru de vibrații joase şi implică o 
enormă cheltuială de energie pentru tratarea suferințelor 
noastre fizice şi spirituale. Mulţi „fraţi şi surori” nu reuşesc să 
aprecieze sacrificiul Entităţilor si nu le urmează sfaturile, în 
special atunci când acest lucru cere o schimbare a stilului lor 
de viaţă sau o profundă dezvoltare personală. 

Proprietăţile vindecătoare ale suplimentelor obţinute din 
plante, care sunt impregnate cu energie pentru fiecare 
persoană individual, au nevoie de un mediu psihologic 
fundamental şi de un anumit regim alimentar pentru a putea fi 
eficiente. Unii oameni găsesc că e greu să-şi schimbe stilul de 
viaţă si obisnuintele fizice, emotionale sau mentale, dar şi să 
respecte sfaturile spirituale pe care le-au primit, insà asteaptá 
totuşi o vindecare miraculoasă. Vindecarea nu poate fi realizată 
datorită lipsei unei implicări personale în procesul de 
vindecare. 

Uneori vindecarea fizică nu are loc, deoarece obiectivul 
principal al Entităţilor este diferit de propriul nostru obiectiv; 
ele se concentrează în primul rând asupra vindecării în 
împărăţia spiritelor nemuritoare. Se concentrează asupra 
elevării sufletului pentru a se alinia şi a intra în armonie cu 
Legea Divină. Câteodată o boală este necesară pentru Spirit. 
Legea o poate socoti utilă pentru a păstra trupul slab şi a 
preveni o îmbolnăvire mai gravă, care ar putea duce la 
continuarea suferinţei spirituale sau la suferinţe în vieţile 
viitoare. Mulţi oameni iluminati îşi dau seama că durerea şi 
suferinţa pot fi cele mai eficiente leacuri pentru vindecarea 
spirituală. Noi suntem răspunzători pentru starea noastră de 
sănătate sau de boală, pentru bucuria sau tristeţea noastră. 
Fiecare persoană trebuie să răspundă de propria sa 
vindecare.!9 


10 Dr. Carlos Appel, Abadiânia, 4 februarie 2006. 


ÎNDRUMĂRI PRIVIND CAMERA CURENTĂ 


ÎMBRĂCĂMINTEA 

Aşa cum am discutat anterior, Entităţile preferă ca fiecare 
persoană care vine pentru vindecare să poarte haine albe pentru a 
mări vizibilitatea câmpului auric. 


ŢINEŢI OCHII ÎNCHIŞI 

Întotdeauna ţineţi ochii închişi în cursul şedinţelor de 
vindecare, indiferent în ce cameră curentă luaţi loc. Acest protocol 
permite Entităţilor să păstreze astfel circuitul curgerii energiei. 


BRAŢELE ŞI PICIOARELE 

Păstraţi mâinile şi picioarele neincrucisate pentru a păstra 
curentul puternic. Acest lucru ajută Entităţile să folosească energia 
disponibilă pentru vindecare. Atunci când ne încrucişăm braţele şi 
picioarele în camerele curente, păstrăm curgerea energiei doar 
pentru noi. Devenim un inel rupt al lanţului. Curentul slăbeşte 
chiar şi atunci când o singură persoană îşi încrucişează braţele şi 
picioarele sau îşi deschide ochii. Entitátile sunt sensibile la acest 
fenomen şi la slăbirea corespunzătoare a curentului de energie. 


MENŢINEREA CURENTULUI 

Scriitoarea şi profesoara Sandra Ingerman conferenţiază si 
predă în întreaga lume învăţăturile şamanice de transformare a 
toxinelor din mediul înconjurător şi din trupul nostru. Următorul 
fragment din cartea Sandrei Medicină pentru Pământ este o 
formulă puternică despre care credem că va fi de mare ajutor în 
menţinerea energiei curentului: 


Pentru a vindeca Pământul prin transformare, trebuie să 
chemaţi propria divinitate şi să vă aláturati comunităţii 
pentru a da naştere energiei sfinte, divine, care vă poate 
transforma mediul în care trăiţi. Formulele folosite pentru 
transformare sunt: intenţie, iubire, armonie, focalizare, 
unire, concentrare şi imaginaţie. 


Intentie: trebuie să aveţi o intenţie clară de a înlătura 
sentimentele egoiste de separare şi să vă folosiţi energia 
spirituală pentru a crea vindecare şi transformare în spaţiul 
sacru. 


Iubire: trebuie să vă iubiţi pe dumneavoastră, pe ceilalţi 
oameni şi toate fiinţele pentru a invoca energia divină. 


Armonie: trebuie să và armonizati energia cu propria latură 
spiritualà si cu energia spiritualà a celorlalti. 


Focalizare: este nevoie de intenţie focalizată pentru a 
transforma energia intr-un grup. 


Unire: atunci când permiteti energiei spirituale proprii să 
fuzioneze cu energia spirituală a celorlalţi, creaţi copilul 
divin. Această energie poate crea transformarea. 


Concentrare: trebuie să vă concentrați eforturile în 
menţinerea intenţiei de a aduce iubire, armonie şi unire în 
mediul înconjurător. 


Imaginatie: trebuie să apelati la imaginaţie pentru a crede cà 
puteţi contribui într-adevăr la crearea unui spaţiu sacru.!! 


CASCADA 


Entitatea recomandă adesea o excursie la cascada sacră, pe 
care o consideră o parte din tratamentul vindecător. Toate 
cascadele sunt sacre, aşa cum este natura însăşi. Natura reflectă 
fără efort cel mai înalt adevăr a ceea ce suntem. Poeţii ne amintesc 
să găsim refugiu în natură, scriind despre frumuseţea ei 
neasemuită. Apele liniştite, vârfurile munţilor înalţi, pădurile 
nepătrunse, luxuriante, contribuiau odinioară la odihna oamenilor. 
Acum, datorită comunicaţiilor rapide şi altor tehnologii, omenirea 
este inundată cu imagini, sunete şi privelişti pentru amuzamentul 
şi distracţia noastră, care ne fac să uităm legătura noastră 
înnăscută şi intimă cu elementele. 

Cascada Casei, cunoscută sub numele de Cachoeira de 
Lázaros, se află la o jumătate de milă distanţă de Casa de Dom 
Inácio. Cascada însăşi este mică, fiind ascunsă la capătul unei 
poteci care coboară prin pădure şi mărginită pe ambele părţi de 
stânci cenuşii netede. Cascada este energizatá de Devas (fiinţe 
spirituale) ale naturii si de ingeri atrasi in zoná de activitatea lui 
Ioan al Domnului. Atunci când intraţi în acest spaţiu sacru, aliniati- 
vă forţei vibratorii mai înalte şi participaţi la curăţarea spirituală. 
Vizita la cascadă este o ocazie de împrospătare a trupului şi a 
conştiinţei. Entitátile vă cer să urmaţi câteva recomandări simple: 

A Mergeţi la cascadă numai cu permisiunea Entităţilor. 


11 Sandra Ingerman, Medicine for the Earth (Medicină pentru Pământ). New York, Three 
Rivers Press, 1994. 


AMergeti intotdeauna cu cineva. Limitati-và sederea la mai 
puţin de cinci minute. Respectati-i pe cei care aşteaptă. 

ANu aduceti lumánári, sápun sau alte obiecte la cascadá si 
nu luaţi bucăţi de stâncă sau de cristal. 

A Respectaţi sanctuarul şi nu aruncaţi gunoaie în mediul 
înconjurător. 

„Bărbaţii şi femeile ar trebui să meargă separat, preferabil 
în grupuri. 

A Să aveţi costum de baie. Nu trebuie să faceţi fotografii. 

A Odihniţi-vă timp de patruzeci si opt de ore după operaţie. 
Luaţi un taxi până la cascadă, după controlul post-operator 
efectuat la opt zile de la operaţie. 

A Vă rugăm să nu vizitaţi cascada după ora 5:00 după- 
amiaza. 


Heather relatează: 

Am văzut şerpi de mai multe ori la cascadă. Vă spun nu 
pentru a vă speria, ci pentru a fi atenţi. Să nu uităm că ne bucurăm 
de acest spaţiu cu întreaga creaţie. Fiţi atenţi unde puneţi piciorul, 
urmaţi potecile şi nu mergeţi acolo după lăsarea întunericului. 
Luaţi un însoțitor cu dumneavoastră atunci când vizitaţi cascada. 

Şerpii sunt creaturi extraordinare; ei nu doresc să vă facă 
rău. Sunt un simbol al transformării. Asemenea şerpilor, şi noi 
dorim să scăpăm de vechile noastre obiceiuri, de „pieile groase”, 
să ne bucurăm de lumina noastră lăuntrică şi să trăim într-un loc 
luminos. Putem chema în ajutor puterea şarpelui în lucrarea 
noastră. 

Deşi ni se cere în mod expres să nu facem fotografii la 
cascadă, cu un anumit prilej, Entitatea (Dr. Augusto) i-a cerut lui 
Karen să meargă acolo: „Fă şapte fotografii, nici mai multe, nici 
mai puţine. Vor fi un dar pentru tine”. Atunci când Karen a arătat 
fotografiile Entităţii, aceasta i-a arătat prezenţa subtilă a spiritului 
în fiecare imagine. Există o frecvenţă vibrationalá în orice lucru şi 
imaginile pot fi un instrument puternic pentru vindecare. 
Fotografiile din această carte ne pot ajuta să ne conectăm nu doar 
cu rezonanţa divină a Casei de Dom Inácio, ci şi cu corpurile 
noastre spirituale de lumină. Acest lucru creează un câmp puternic 
de energie vindecătoare care ne poate ajuta să ne transformăm şi 
care ne înalţă. 


TRATAMENTELE CU CRISTALE 

Patul cu cristale este o modalitate de vindecare ce foloseşte 
un aranjament de cristale tăiate şi luminate special. O şedinţă pe 
patul cu cristale este adesea prescrisă de Entitáti pentru întinerire, 


acordare si pregátire pentru procesul ulterior de vindecare. Aceste 
şedinţe ajută la echilibrarea, curăţarea şi refacerea matricii 
energetice a corpului. 

Şedinţele pe patul de cristale durează douăzeci de minte. 
Persoana tratată stă cu faţa în sus şi cu ochii închişi, scăldându-se 
în energia luminii cristalelor. Luminile colorate corespund celor 
şapte chakre, adică acei centri energetici care trimit energia prin 
sistemul nostru energetic şi prin meridiane. Strălucirea luminii şi a 
culorilor prin fiecare cristal, după un tipar alternativ, creează o 
amplificare în spirală a energiei vitale. Chakra este un cuvânt 
sanscrit care înseamnă „roată” şi se referă la cei şapte centri 
energetici ai corpului. Chakrele sunt aliniate într-o coloană 
centrală ascendentă, de la baza coloanei vertebrale până la 
creştetul capului. Chakrele se rotesc şi „torc” energia forţei vieţii 
(Prana/Qi/Chi/Ki), pentru a menţine corpul fizic şi corpurile subtile 
în echilibru. Sistemul meridianelor, aşa cum este descris în 
medicina chineză, este o reţea de căi energetice ale forţei vitale a 
corpului. 

Cristalele sunt capabile să transmită, să depoziteze şi să 
moduleze energia. Structura superior organizată a cristalelor de 
cuarţ permite fotonilor să se deplaseze fără a fi captati si 
condensati ca în alte forme ale materiei. Cristalul este deci un 
instrument cu ajutorul căruia putem folosi lumina si energia în 
moduri specifice. Efectele dătătoare de sănătate ale terapiei cu 
cristale provin din vibrația cristalelor care intră în rezonanţă cu 
apa din celulele şi țesuturile noastre. Apa structurată are tensiunea 
superficială şi proprietăţile de legătură crescute. Starea pură a 
apei se găseşte în țesuturile cu celule sănătoase. Celulele 
canceroase si alte celule bolnave contin apă nestructurată. 
Tiparele vibraţionale amplificate de tratamentele pe patul de 
cristale efectuate în Casa de Dom Inâcio manifestă niveluri din ce 
în ce mai înalte de ordine, armonie si conştienţă. Adesea, prezenţa 
Entităţilor poate fi resimţită în cursul acestor tratamente. 


AGHEASMA SAU APA BINECUVÂNTATĂ 

Apa este unul din elementele primare ale corpului - 
aproximativ 70 la sută din corpul uman îl reprezintă apa - alături 
de elementele pământ, foc, aer şi eter. Ea ne umple celulele cu 
Prana/Qi/Chi/Ki dătătoare de viaţă şi ne hrăneşte. Deshidratarea 
ne epuizează repede forţa vitală, dar ne putem energiza cu apă 
pură. Sângele este râul nostru interior, care duce hrana în întregul 
corp şi elimină toxinele. Ca să-l citām pe Masaru Emoto, autorul 
cărţii Viaţa secretă a apei (tradusă în limba română, la Editura 
Adevăr Divin, Braşov, 2007): „Apa are memorie şi poartă cu sine 


gândurile si rugăciunile noastre. Cum suntem formati din apă, 
indiferent unde ne-am afla, rugăciunile noastre vor fi purtate către 
întreaga lume”. 

Apa din Casa de Dom Inácio a fost energizatá de Entitáti 
pentru a ne ajuta sá ne vindecám. Noi bem apa binecuvántatá ca 
parte a protocolului de vindecare, în timp ce suntem la Abadiânia, 
dar şi acasă. Oamenii trec printr-un puternic proces de detoxifiere 
atunci când sunt în Casă, iar deshidratarea este evitată prin 
respectarea recomandării de a bea doi sau chiar mai mulţi litri de 
apă pe zi. Entităţile prescriu uneori doar apă, nu si plante 
medicinale. Ele au recomandat ca apa binecuvântată din casă să fie 
turnată într-un pahar şi nu băută direct din sticlă. Dacă trebuie să 
vizitaţi Casa ori trebuie să participaţi la un program cu loan al 
Domnului, într-o altă ţară, asigurati-và că luaţi o anumită cantitate 
din această apă binecuvântată atunci când vá întoarceţi acasă, 
pentru a continua şi a întări procesul de vindecare. 

Casa de Dom Inácio a primit numeroase mărturii privind 
efectele vindecătoare extraordinare ale acestei ape. De exemplu, o 
femeie a venit la Casa de Dom Inácio cerând ajutor pentru tatăl ei, 
care primea ultimele îngrijiri într-un spital. Entitatea i-a spus să ia 
o sticlă cu apă binecuvântată din Casă şi să meargă direct la spital. 
Trebuia să-i pună tatălui ei apă pe pleoape şi pe buze. A doua zi, 
tatăl şi-a revenit şi este încă în viaţă, după opt ani. 

Kathy Clifford a venit, în iulie 2005, slăbită şi aproape în 
agonie, ca urmare a unui cancer osos. Şi-a adus chiar şi patul 
special cu arcuri, ca să poată dormi pe el. I s-a dat vată si o sticlă 
cu apă binecuvântată şi i s-a sugerat prietenei sale Margaret să-i 
ungă spinarea cu apă, vizualizând-o ca pe o lumină lichidă. 
Durerea i-a fost imediat alinată şi a putut să doarmă bine. Kathy a 
continuat să folosească acest tratament în fiecare seară a sejurului 
ei în Brazilia. Când a revenit, spre sfârşitul anului, luase în 
greutate aproape patru kilograme şi nu mai avea nevoie de patul 
special. Capitolul 10 cuprinde o descrierea mai amănunţită a 
experienţelor de vindecare trăite de Kathy Clifford cu loan al 
Domnului. 

O altă femeie, care suferise o amplă operaţie chirurgicală 
într-un spital din Statele Unite, şi-a tratat jumătate din cicatricea şi 
umflătura de mari dimensiuni cu apă binecuvântată din Casa de 
Dom Inácio. Cealaltă jumătate nu a tratat-o cu apă. A observat o 
diferentá uimitoare in procesul de vindecare. Zona tratatá s-a 
vindecat aproape imediat, în timp ce partea din cicatrice netratată 
s-a vindecat într-un timp mult mai îndelungat. 


CALITATEA DE MEDIUM AL CASEI 


Noi toti suntem mediuni, in mod inerent, insá ocazional 
Entitatea declară cà o anumită persoană este „Medium al Casei”, 
cere ca numele să-i fie înregistrat la biroul Casei şi i se eliberează 


o carte de 


identitate semnată de Mediumul João. Această 


recunoaştere îi aduce şi responsabilităţi mai mari, o parte dintre 
ele fiind prezentate mai jos: 


1. 


2. 


Să se obişnuiască şi să urmeze întocmai Regulile 
Casei şi să-i informeze şi pe ceilalţi despre ele. 

Să-i asiste cu amabilitate pe cei care vin în Casă. Să 
manifeste întotdeauna iubire de semeni şi să 
comunice cu toată lumea cu iubire, compasiune, 
respect, iertare, smerenie şi bunătate. Amintiti-và 
că, atunci când vă implicaţi în aceste activităţi, 
creaţi un mediu plin de pace şi de armonie pentru 
toţi. 

Respectaţi regula tăcerii în Sala principală şi în 
camerele curente în cursul şedinţelor de vindecare. 

Acordati asistenţă, oricând este necesar, în timpul 
şedinţelor, pentru formarea unor rânduri ordonate 
în sala principală şi amintiţi vizitatorilor să păstreze 
tăcerea, să ţină ochii închişi, să nu-şi încrucişeze 
braţele şi picioarele. 

Să respecte întocmai orele de prezentare în 
camerele curente: 7:45 dimineaţa şi 1:45 după- 
amiaza. Să intre întotdeauna din prima cameră 
curentă şi nu din sala de operaţii. Să vină la timp şi 
să participe la rugăciunea de început. Să ajute la 
informarea celorlalți privind orarul şedinţelor 
curente. 

Să asigure intrarea pe un singur rând şi în linişte pe 
uşa sălii curente. Să acorde prioritate celor cu 
invaliditate. 

Să-şi asigure evoluţia intelectuală şi spirituală citind 
cărţile lui Chico Xavier şi Allan Kardec, precum şi 
cărţile editate de Casa de Dom Inácio. 

Să acorde asistenţă oamenilor care merg la cascadă 
şi să asigure respectarea regulilor de comportament 
în zona cascadei. 

Să evite să-l deranjeze pe Mediumul João prin 
intrarea excesivă în biroul său, pentru consultaţii 
între şedinţe. Este important să cinstim şi să 
respectăm dreptul său la viaţă intimă, amintindu-ne 
că este esenţial pentru sănătatea şi starea de bine a 


Mediumului Joăo să se odihnească în aceste 
intervale. 


RUGĂCIUNI 

După ce vă ridicaţi, mulţumiţi lui Dumnezeu pentru 
binecuvântarea vieţii. Dacă nu sunteţi obişnuiţi să vă rugați, stati 
linistiti şi amintiti-và vechile gânduri de seninătate şi de optimism 
cu câteva clipe inainte de reluarea activităţii. 

-Entitatea Andre Luiz, mesaj transmis de Chico Xavier 


Rugăciunea favorită a Mediumului João este Rugăciunea 
Iubirii Aproapelui (Caritas). El începe întotdeauna sesiunile de 
vindecare vorbindu-le celor care au venit pentru prima dată despre 
această rugăciune şi cerându-le să continue spunerea ei până când 
el încorporează Entitátile. Noi vă oferim aici Rugăciunea Iubirii 
Aproapelui, integral, în străvechea sa versiune aramaică a 
Rugăciunii Domnesti, asa cum a fost scrisă înainte de a fi fost 
tradusă în greacă şi în latină, precum şi Rugăciunea Maicii Divine. 


RUGĂCIUNEA IUBIRII APROAPELUI (CARITAS) 

Doamne Dumnezeule, Tatăl nostru, care ai puterea şi 
bunătatea, dă putere celor care suferă că nu au ce le trebuie, 
luminează-i pe cei care caută adevărul, pune compasiune şi 
caritate în inimile oamenilor. 

Doamne Dumnezeule, dă-i călătorului o stea călăuzitore, 
mângâiere celor neliniştiţi şi odihnă celor bolnavi. 

Tatăl nostru, dă-i cáintà celui vinovat, adevăr spiritului, 
îndrumător copiilor şi tată orfanilor. 

Stăpâne, bunătatea Ta să acopere toate creaturile Tale. 

Milostiveşte-Te Doamne de cei care nu te cunosc şi dă 
nădejde celor care suferă. În marea Ta bunătate, dă voie duhurilor 
mângâietoare să răspândească peste tot pacea, nădejdea şi 
credinţa, 

Doamne Dumnezeule, o rază de lumină, o scânteie a iubirii 
Tale poate să pârjolească pământul. Dă-ne voie să bem din fântâna 
bunătăţii Tale roditoare şi veşnice şi toate lacrimile se vor usca, 
toate durerile se vor alina, şi doar inima şi gândul se vor înălța 
spre tine ca un strigăt de recunoaştere şi de iubire. 

Precum Moise pe munte, Te aşteptăm cu braţele deschise. O, 
Putere. O, Bunătate, O, Frumuseţe. O, Perfecţiune. Vrem să ne 
bucurăm de marea Ta milă. 

Doamne Dumnezeule, dă-ne tărie să ne urmăm calea şi să ne 
înălţăm către Tine. Dă-ne iubirea curată a semenilor nostri. Dă-ne 


credinţă si ratiune. Dă-ne smerenia care va face ca sufletele 
noastre să oglindească chipul Tău. 
Amin. !? 


RUGĂCIUNEA DOMNEASCĂ 

(Tradusă direct din limba aramaică în engleză, şi nu din 
aramaică în greacă, în latină, în engleza veche, în engleza 
modernă). 

O, Creator ceresc a tot ce străluceşte şi vibrează. Moaie 
táràna fiinţei noastre şi Te sălăşluieşte întru noi. 

Umple-ne cu puterea ta creatoare, pentru ca misiunea 
noastră să poată da roade. 

Fă astfel încât fiecare din faptele noastre să rodească după 
voia Ta. 

Dă-ne nouă înţelepciunea de a face şi de a ne bucura de ceea 
ce orice fiinţă are nevoie pentru a creşte şi a înflori. 

Dezleagă firele încurcate ale sorții care ne leagă, precum si 
noi îi dezlegăm pe alţii din încâlceala greşelilor trecute. 

Nu ne lăsa să fim ispititi de ceea ce ne-ar distrage de la 
rostul nostru adevărat, ci luminează-ne ocaziile acestei clipe. 

Că Tu eşti temelia şi viziunea rodnică, naşterea, puterea şi 
împlinirea, cum toate se adună şi se întregesc din nou. Amin. 


RUGĂCIUNEA MAICII DIVINE 

Maica noastră, al cărei trup este Pământul, 

Sfântă este fiinţa Ta. Grădina Ta creşte. 

Voia Ta se va face în cetăţile noastre, aşa cum e în natură. 

Îţi mulţumim astăzi pentru hrană, aer şi apă. 

Iartá-ne păcatele faţă de Pământ, asa cum si noi învăţăm să 
ne iertàm unii pe alţii. 

Şi nu ne lăsa pe noi să pierim, ci ne izbăveşte de 
nechibzuinta noastră. 

Cà a ta este frumuseţea şi puterea si toată viaţa, de la 
naştere până la moarte. 

De la începuturi până la sfârşit. Amin. 

Aşa să fie în vecii vecilor. Binecuvântată să fie. 


ÎNDRUMĂRI POSTOPERATORII 

Protocoalele Casei de Dom Inácio sunt aduse la zi cu 
regularitate. Vă rugăm să verificaţi împreună cu personalul Casei 
sau cu ghidul dumneavoastră instrucţiunile noi. 


12 Psihografiată în noaptea de Crăciun a anului 1873, de Doamna W. Krell, in Bordeaux, 
Franţa, din partea spiritului Entitátii Caridas (Caritas sau Caritatea). Din Cartea de rugăciuni 
ale Casei. Casa de Dom Inácio, Abadiânia, Brazilia. 


RESTRICTII PRIVIND REGIMUL ALIMENTAR 

După operaţiile chirurgicale si atunci când luaţi plante 
medicinale, vă rugăm să urmaţi aceste recomandări privind 
regimul alimentar: abtineti-và să folosiţi ardei iute, alcool, carne de 
porc şi orice produs care conţine carne de porc, inclusiv slănină, 
şuncă, salam, cârnaţi şi supe, cum ar fi mazăre boabe cu şuncă. 


ACTIVITATEA SEXUALĂ ŞI EXERCIŢIUL FIZIC 

După operaţie este necesară o perioadă de odihnă de 
patruzeci de zile. Exerciţiile fizice extenuante, cum ar fi alergarea, 
yoga, marşul forţat sau ridicarea greutăților ar trebui evitate. Este 
necesară abstinenta sexuală timp de patruzeci de zile după prima 
operaţie şi timp de opt zile după orice operaţie ulterioară. 
Trupurile noastre au nevoie de această energie vitală pentru a se 
vindeca. Orice mişcare extenuantă ar putea influenţa operaţia 
profundă şi poate chiar suturile interne. 


ATAŞAMENTUL ŞI POSEDAREA DE CĂTRE SPIRITE 

Fenomenele de ataşament şi de posedare a oamenilor de 
către spirite neevoluate, destrupate sunt întâmplări obişnuite care 
sunt tratate in Casa de Dom Inácio, deşi majoritatea oamenilor nu 
sunt conştienţi şi nu sunt afectaţi de ele. Aceste spirite sunt atât de 
ataşate de planul terestru, încât nu sunt conştiente că şi-au părăsit 
trupurile. Entitàtile le eliberează cu iubire şi compasiune, pentru a 
se putea duce în lumea spiritelor, de care aparţin. Călăuziţi de o 
echipă de Entitàti, mediumi special instruiți (cunoscuţi ca mediumi 
de transport) lucrează în camerele curente şi dau ajutor în acest 
efort. 

Acest tip de curăţare, de asemenea, vindecă persoana de 
care s-au ataşat spirite dezorientate. Unul din motivele pentru care 
este atât de important să ţinem ochii închişi în camerele curente, 
atunci când medităm, este să avem o protecţie suplimentară şi să 
ajutăm lucrarea lăuntrică ce se realizează constant spre binele 
fiinţelor vii şi a spiritelor destrupate. Este întotdeauna important 
să ne rugăm şi să ne eliberăm de emoţiile negative. Acest lucru ne 
întăreşte câmpul energetic. Spiritele dezorientate, destrupate, nu 
sunt interesate de câmpul auric al unei persoane pozitive, iubitoare 
şi fericite - exact aţa cum o infecţie nu poate străpunge sistemul 
nostru imunitar atunci când acesta este sănătos şi puternic. Există 
un văl de protecţie deasupra Casei de Dom Inâcio şi a întregii zone 
care ne fereşte pe fiecare de aceste vibrații joase si de 
ataşamentele spiritelor. 


PLECAREA DIN CASA DE DOM INÁCIO 


Mulţi oameni pleacă spre casă vinerea si este o presiune 
suplimentară să primeşti pe fiecare înainte de plecare. Trupul 
Mediumului João este obosit, iar Entităţile vor ca şedinţa de după- 
amiază să se desfăşoare cât mai lin posibil. Entitatea se supără 
uneori şi spune: „Această persoană a fost văzută azi dimineaţă. A 
fost tratată în camera curentă.” 

La sfârşitul şedinţei, fiţi atenţi la invitaţia conducătorului 
camerei curente de a vă lua la revedere de la Entitate şi de a primi 
retetele cu plantele medicinale recomandate. Această invitaţie este 
doar pentru oamenii care nu au trecut prin fata Entităţii în acea 
dimineaţă. Vă rugăm să rámáneti aşezaţi până când sunteţi 
chemaţi să formaţi un rând. Curgerea curentului este întreruptă 
atunci când toţi se ridică în acelaşi timp. Întotdeauna deplasaţi-vă 
în linişte si cu atenţie. Dacă ati trecut prin fata Entitátii în cursul 
şedinţei de dimineaţă, puteţi folosi timpul pentru a spune rugăciuni 
de recunoştinţă. Vizualizaţi o limpezire şi o curăţare pentru 
dumneavoastră şi pentru ceilalţi oameni din camera curentă, 
înainte de plecare. Entitatea va alege unul sau doi mediumi pentru 
a face rugăciunea de încheiere. Ei ne vor cere să participăm la o 
rugăciune de curăţare spirituală pentru întreaga lume, pentru 
Abadiânia, pentru Casa de Dom Inâcio şi pentru fiecare persoană 
aflată acolo în acea zi. Rugăciunea de încheiere este pentru 
protecţia şi vindecarea noastră continuă. 


CAPITOLUL 8 
CĂLĂTORII ÎN STRĂINĂTATE 


De ce nu mă invită la spital? Aş putea să-i ajut şi pe ei. 
-Dr. Oswaldo Cruz, aprilie 2006 


Mediumul Joào a călătorit în multe ţări. Entitátile i-au cerut 
să facă această muncă şi, mereu credincios angajamentului său, el 
călătoreşte oriunde îl îndrumă spiritele călăuzitoare. Aceste 
călătorii scurte, dar intense, în cursul cărora vede mii de oameni 
într-o zi, atârnă greu asupra Mediumului Joăo. Trupul său este 
puternic, dar munca este extenuantă din punct de vedere fizic şi el 
se solicită intens în slujba omenirii. Este foarte dedicat misiunii 
sale şi în acelaşi timp ne reaminteşte omenia sa. 

La urma urmelor, Mediumul João este brazilian. Se distrează 
oriunde se duce. Călătoreşte puţin, însă nu vrea să i se acorde o 
atenţie specială. Este mereu preocupat de bunăstarea personalului 


care îl însoţeşte, asigurându-se că fiecare s-a instalat confortabil si 
este bine îngrijit. El preferă să rămână în camera de hotel şi 
adeseori adună în jurul său câţiva prieteni, în cursul serii, pentru a 
mânca, a discuta, a râde şi a povesti. Uneori ascultă muzică şi 
dansează samba. li place să joace feste, însă umorul său nu este 
niciodată răutăcios ori jignitor. Intr-o zi, după ce văzuse trei mii de 
oameni, în Germania, Mediumul Joăo povestea întâmplări minunate 
din vremea copilăriei sale. Alteori, îi este greu să doarmă noaptea, 
după şedinţe de vindecare îndelungate, şi rămâne treaz până 
dimineaţa. Aşa cum am mai spus, el lucrează spiritual în jurul orei 
2:00 noaptea şi asta înseamnă adeseori mai multe ore. 

Atunci când lucrează în alte ţări, Entitatea va spune adesea 
oamenilor: „Vreau să te văd în Brazilia”, sau „Pentru lucrarea ta, 
trebuie să te văd în Brazilia”. Deşi curentul poate fi creat oriunde, 
curentele create temporar nu au aceeaşi putere cu cel menţinut la 
Abadiânia. Mediumul João este mai liber să facă operaţii 
chirurgicale în Brazilia, iar oamenii primesc aici o transmisie mai 
profundă a energiei spirituale. Curentul din Casa de Dom Inácio 
creează un puternic câmp de forţă datorită concentrării 
mediumilor cu experienţă. Acest câmp energetic puternic are o 
temelie mai amplă: energia emisă de ţinutul însuşi. În Abadiânia, 
ca şi în multe alte locuri sacre, există un vortex (un vârtej) 
energetic care sustine munca spirituală. Atunci când Entităţile 
sugerează unei persoane să viziteze Casa pentru o vindecare mai 
profundă, acest lucru se datorează faptului că trebuie să resimtă 
acest câmp energetic. 

Deşi Mediumul Joăo nu vorbeşte despre asta, încorporarea 
Entităţilor în diferite locuri din lume este necesară, fiindcă de asta 
depinde evoluţia omenirii. El este un vas pentru răspândirea 
luminii conştiinţei pe întreg Pământul. Fiecare mână pe care o 
atinge, fiecare privire asupra oamenilor, poartă această infuzie 
accelerată de lumină, altruism şi bunăvoință. Ca o lumânare de la 
care se aprind altele, cei atinşi duc această lumină oriunde merg şi 
lumina se răspândeşte cu fiecare om pe care îl întâlnesc la rândul 
lor. 


FALANGA ÎN PERU 

Intr-o zi din anul 2005, în timp ce lucra în camera curentă, 
Heather era preocupată să obţină descrieri de fapte pentru această 
carte, mai ales despre Mediumul Joào şi despre călătoria sa în 
Peru. Entitatea (Dr. Valdivino) a chemat-o şi i-a spus: „Filha, 
mergeţi la magazinul Casei şi cumpăraţi cartea scrisă de Liberato 
Povoa. El a fost cu Mediumul Joăo în Peru. Acolo veţi găsi 
răspunsuri la întrebările dumneavoastră. Puteţi folosi acea carte”. 


Heather a cumpărat cartea recomandată si, in timp ce o citea, 
simţea energia Entitátilor trecând prin cuvântul scris. Liberato 
Povoa este un scriitor prolific in domeniul juridic si este judecátor 
la o înaltă curte de justiţie. Ca vizitator frecvent al Casei si ca 
medium, el este un prieten apropiat şi un om de încredere al 
Mediumului João. 

Mediumul Joăo a fost la Lima, în Peru, pentru prima dată, în 
1991. A fost sponsorizat de funcţionarul guvernamental Luis 
Rosello, care vizitase Casa şi fusese tratat pentru o boală de inimă. 
Mediumul João a luat cu el un „comitet” amplu, format din 
mediumi, jurişti şi infirmieri. Asociaţia Medicală din Peru s-a simţit 
ameninţată de Mediumul João si de capacităţile sale, iar membrii ei 
au făcut în asa fel încât să fie arestat si încarcerat. Multi oameni 
fuseseră deja trataţi şi au răspuns printr-un protest în masă. Mai 
multi medici au garantat pentru el şi Mediumul João a fost imediat 
eliberat. 

S-a consemnat că peste douăzeci de mii de oameni au fost 
vindecati în cursul acestei vizite. Marea majoritate a acelor care 
căutau vindecarea fuseseră afectaţi de holeră, deoarece era o 
epidemie în acea vreme. În timpul acestei călătorii, Entitátile au 
fost vizitate de preşedintele Fujimori, care a fost vindecat de o 
afecţiune musculară la mâini. Fiul său a fost tratat pentru o 
tulburare mentală. Mediumul Joào a fost distins de către guvernul 
peruan cu Medalia de Onoare. 

Liberato Povoa a fost invitat de Mediumul João să-l 
însoţească la următoarea sa misiune în Peru, în 1994. Cartea sa 
Joâo de Deus, Fenomeno de Abadiânia, este frumos scrisă în limba 
portugheză şi am dori să-l onorăm pe judecătorul Povoa, citând, în 
traducere, relatarea sa privind memorabila vizită în Peru a 
Mediumului João: 

Pe 18 ianuarie 1994, am debarcat în zori pe Aeroportul 

International din Lima. Erau deja prezenţi foarte multi oameni. 
Ei cântau şi strigau numele Mediumului Joăo. Poliţia sosise, 
înconjurând zona şi limitând accesul mulţimii. Mediumul Joào 
era asaltat de reporteri de la diferite posturi de televiziune, de 
radio şi de la ziare. 

Eram în drum spre noua destinaţie, unde ne aştepta 
preşedintelei Case de Dom Inácio din Puno. Avionul nostru a 
aterizat pentru scurtă vreme în Arequipa. Nu ni s-a permis să 
coborâm, însă prin hublourile avionului am putut vedea 
mulţimea de oameni care se înghesuia în jurul aeroportului. 
Oamenii sperau să-l privească măcar pe celebrul vindecător. 
Am aterizat în Julaica, pentru că nu era aeroport în Puno. 
Comitetul de primire ne aştepta, deoarece gruparea teroristă 


Sendero Luminoso (aripa militară a mişcării marxiste Poteca 
luminoasă) era foarte activă în zonă. Au fost luate măsuri 
foarte stricte de securitate. Pentru a vă face o idee despre 
importanţa vizitei Mediumului Joăo în Peru, autorităţile din 
Puno primiseră întăriri o sută de militari dintr-o unitate de elită 
a armatei, sub comanda mai multor ofiţeri şi a doi generali: 
Luiz Paz Cardenas şi Luciano Cesar Ramirez Vinatea. Aceste 
forţe ne-au protejat douăzeci şi patru de ore pe zi, nu numai de 
gruparea teroristă, ci şi să nu fim coplesiti de marea de oameni 
disperaţi care doreau să fie binecuvântaţi şi să obţină măcar o 
bucată de îmbrăcăminte sau orice altceva pe care să-l păstreze 
ca pe o relicvă. Organizatorii pregătiseră Clube de Tiro de 
Puno, un poligon de tragere de mari dimensiuni şi un club 
country, pentru ca Entităţile să se poată îngriji de mulţimea de 
oameni. 

În următoarele cinci zile, el a tratat peste 20.000 de oameni. 
S-au efectuat peste o mie de operaţii chirurgicale, fizice şi 
spirituale. La vizita anterioară în Peru, se manifestase o 
anumită rezistenţă a autorităţilor medicale. Pentru această 
călătorie, Mediumul João şi-a luat mai multe măsuri de 
precautie, insistánd asupra prezentei unor medici de profesie si 
a unor functionari guvernamentali locali. In. Puno, au fost 
permanent prezenti mai multi medici militari si civili, pentru a 
fi martori ai lucrării spirituale. 

De asemenea, erau inspectori din partea colegiului de 
medicină, precum şi reprezentanţi ai procuraturii din Puno. 
Şedinţele au început la ora 8:00 dimineaţa şi au continuat până 
noaptea târziu, când Mediumul Joăo s-a întors la hotel. Totuşi, 
lucrarea lui nu s-a limitat niciodată la acest program. A doua zi, 
la ora 6:00 dimineaţă, sute de oameni erau deja aliniati, 
aşteptând cu răbdare în afara hotelului. Acelaşi lucru s-a 
întâmplat seara, la întoarcere. Am găsit o mulţime de oameni 
care aşteptau în spatele forţelor de securitate. Mediumul Joào 
a insistat să-i atingă pe fiecare, unul câte unul. Dacă eram 
norocoşi, ne puteam duce să ne odihnim la ora 2:00 noaptea. 
Eram epuizați la sfârşitul zilei, fiindcă doar doamna doctor 
Meidi si eu eram cei care traduceam din spaniolă în 
portugheză, ceea ce însemna că trebuia să fim alături de 
Entităţi de-a lungul întregii călătorii. 

Ne-am trezit luptându-ne cu problemele legate de marea 
altitudine, Puno fiind la 3.800 de metri deasupra nivelului mării 
şi având o populaţie de 400.000 de locuitori. Hotelul nostru era 
situat pe Lacul Titicaca şi ne-a fost servit ceai din frunze de 
coca, drept remediu pentru răul de înălţime. Aerul era atât de 


rarefiat, încât era greu să respiri. Deschizând ferestrele în 
timpul nopţii, energiile puternice şi briza uşoară dinspre lac ne- 
au făcut împrospătat forţele. 
__ Eram uimit de rezistenţa la oboseală a Mediumului João. 
Inainte de a începe lucrul, s-a mulţumit cu un pahar de suc de 
papaya şi apoi nu a mai mâncat nimic până noaptea târziu. El 
nu mânca nimic în timpul încorporării. După ce se întâlnise cu 
oamenii de la hotel, trebuia să înceapă lucrul cu publicul care îl 
aştepta la club. Bărbaţi, femei şi copii, bătrâni, infirmi şi orbi, 
precum şi alţi oameni afectaţi de diferite boli, au petrecut toată 
ziua aşteptând pe un singur rând, pe o vreme aspră, cu 
temperaturi de 89 Celsius (469 Fahrenheit). Multi petrecuseră 
deja două nopţi dormind la rând, în condiţii de ger şi uneori de 
ploaie. Era un contrast izbitor să vezi oameni bine îmbrăcaţi în 
acelaşi rând cu oameni săraci, aceştia din urmă purtând doar 
pantaloni şi cămăşi din bumbac subţire zorba. Simţul dreptăţii 
nu-i permite Mediumului João să acorde privilegii şi el insistă 
ca bogatii şi săracii să aştepte împreună, fără favoritisme. Nu 
am mai întâlnit niciodată oameni atât de ospitalieri. Până şi 
copiii care abia vorbeau aveau un gest sau un cuvânt de iubire 
pentru noi. Ţinând seama de rândurile nesfârşite, am cumpărat 
bomboane şi ciocolată pentru a le împărţi copiilor, care nu erau 
suficient de bine îmbrăcaţi pentru frigul de afară. Multe mame 
îşi purtau copiii în spate, aşa cum e obiceiul printre indigeni. În 
timp ce primeau darurile noastre simple, era emotionant 
pentru noi să vedem strălucind în ochii lor recunoştinţa 
profundă, după care spuneau încântător: „Gracias, Senhor”. 

Pentru a vă da o idee despre cât de mulţi oameni erau, vă 
spun că nu mai rămăsese nici o sticlă de apă în Punto pentru a 
fi binecuvântată de Entităţi. In ultima zi, am putut vedea 
oameni ducând pungi de plastic pline cu apă de ploaie şi, chiar 
mai des, cu apă tulbure de râu. Eram extrem de îngrijoraţi, 
deoarece erau cunoscute epidemiile de holeră din Peru. Oraşul 
Punto are canale de scurgere deschise. E un miracol cá nu a 
izbucnit holera în timpul celei de-a doua vizite a Mediumului 
Joăo în Peru. În cele din urmă, mai multe camioane au adus apă 
din cel mai apropiat oraş, care se afla la 350 de mile distanţă 
(circa 560 de kilometri). Mediumul Joào nu a permis niciodată 
ca numele lui să fie folosit în scopuri comerciale şi a refuzat 
sprijinul oferit de companiile apă în timpul călătoriei sale în 
Peru. 

Ştirile şi transmisiile din mass-media au stimulat ,caravane" 
de oameni din alte oraşe peruane, precum şi din Bolivia, Chile 
şi Venezuela, să vină la Puno. Jurnaliştii din ţările învecinate au 


venit in masá cu speranta cá vor putea lua un interviu 
mediumului brazilian. 

Sub ochiul vigilent al reprezentanţilor ministerului public 
(procuraturii) şi al medicilor de profesie din Peru, au fost 
efectuate sute de operaţii chirurgicale fizice, pentru o mulţime 
de boli. Unii dintre medici şi dintre funcţionarii publici s-au 
supus voluntar unor operaţii. 

Au avut loc nenumărate vindecări extraordinare, inclusiv în 
cazul unei fete de vreo paisprezece ani, care era dansatoare 
populară într-o formaţie din Cusco. Suferind un accident auto, 
ea era acum obligată să meargă folosind cârje. Entitatea i-a 
masat ambele picioare şi apoi a poruncit: „Mergi. Eşti 
vindecată”. În faţa ochilor neîncrezători a sute de oameni, ea a 
aruncat în mod dramatic cârjele pe jos, cu zgomot răsunător. 
La început cu dificultate, fata a început să meargă susţinută 
doar de ropotele de aplauze ale mulţimii. Mai târziu, am văzut- 
o mergând aproape normal, plângând încă de recunoştinţă şi 
fiind înconjurată de familia sa. 

Au fost multe astfel de cazuri cu cârje aruncate pe jos. 
Aplauzele publicului au atras atenţia echipelor de televiziune şi 
jurnaliştilor, care s-au grăbit să surprindă scena. Mulţi nu-şi 
puteau stăpâni emoţiile în timp ce luau interviuri persoanei 
care fusese vindecată. Doar în cursul unei şedinţe de 
dimineaţă, la solicitarea specială a generalului Cardenas, 
comandantul forţelor armate din Puno, aproape o mie de 
oameni din personalul armatei şi membrii familiilor lor au fost 
văzuţi de Entităţi. 

Din acest grup, a venit un băiat care fusese afectat de boală 
invalidantă şi acum mergea cu mare greutate, fiind complet 
dependent de cârje. Entitatea i-a poruncit să meargă. Puţini 
credeau că era posibil, fiindcă ştiau că băiatul fusese tratat de 
ortopezi si de fizioterapeuti renumiţi, fără nici un rezultat. Era 
o familie de vază din regiune şi cazul său a fost bine 
popularizat. Cârjele i-au fost luate şi băiatul infirm a început să 
meargă. Mulțimea era uimită de faptul că fusese martoră la 
acest miracol. Generalul Paz, care era în mod normal mai 
nepăsător, nu-şi mai putea ascunde lacrimile. 

A sosit un bătrân. Din spusele membrilor de familie care îl 
însoțeau, el asurzise complet la ambele urechi, de mai mulţi 
ani. Entitatea şi-a pus palmele peste urechile bătrânului. După 
câteva clipe, a întrebat familia: „Cum îl cheamă?” 
Răspunzându-i-se că se numea Vicente, Entitatea a cerut unei 
persoane să se dea înapoi cu doi-trei metri şi să se adreseze 
omului cu voce normală. Membrii familiei, ştiind că era 


complet surd, se uitau unii la alţii cu neîncredere. Când a fost 
chemat pe nume, Vicente s-a întors în direcţia de unde se 
auzea vocea. Imediat, altcineva i-a pronunţat numele şi el s-a 
întors cu faţă spre acea persoană. Putea să audă orice i se 
spunea. Bărbatul şi familia sa au plecat cu ochii în lacrimi să 
dea interviuri jurnaliştilor. 

Mai târziu în acea zi, in faţa Entităţii a apărut o femeie cu 
fiul său în vârstă de doisprezece ani. Plângea în hohote de 
recunoştinţă. Ne-a spus că fiul său era alienat mental încă de la 
naştere. Adeseori, avea nevoie să fie imobilizat fizic şi nu putea 
duce o viaţă normală. Până şi înscrierea la o şcoală specială 
sau recurgerea la profesori particulari nu erau soluţii viabile, 
datorită gravităţii tulburării sale mentale. In cursul călătoriei 
anterioare a Mediumului Joào în Peru, nu doar preşedintele 
Fujimori şi fiul său au fost trataţi, ci şi acest băiat alienat 
mental. De această dată, mama sa a stat două zile la rând, cu 
fiul său, în condiţii de ger şi de ploaie măruntă, nu pentru a 
solicita vindecare în continuare, ci pentru a prezenta mărturia 
ei emoţionantă şi pentru a mulţumi Entităţii pentru vindecarea 
fiului ei. Cu vocea sa clară, băiatul ne-a spus că studia la Lima, 
la o şcoală obişnuită şi studiile sale mergeau deosebit de bine. 

Comandantul Mario Garcia Noe din poliţia naţională peruană 
fusese victima unui atac terorist. Acum era paraplegic, în urma 
unei lovituri la coloana vertebrală. Era complet paralizat de la 
brâu în jos. A primit energie de la Entitate şi a stat în curent în 
cursul tuturor şedinţelor. În ultima zi, când noi am plecat din 
Lima, comandantul Mario era deja capabil să se ridice din 
scaunul său rulant. Având încă nevoie de sprijin, i s-a dat 
speranţa unei reabilitări, dacă ar alege să vină în Brazilia 
pentru continuarea tratamentului. 

Înainte de a pleca din Puno, Mediumul Joăo a primit onorul 
unei unităţi militare din statul din care făcea parte oraşul Puno. 
Militarii au trecut prin faţa lui în uniforme de paradă, dându-i 
onorul şi salutându-l, pe o ploaie puternică. Acest onor militar 
este rezervat de obicei şefilor de stat foarte respectaţi. 


VIZITA LUI IOAN AL. DOMNULUI ÎN ATLANTA, GEORGIA 


Oameni veniţi din Statele Unite şi din lumea întreagă s-au 
adunat la Atlanta, Georgia, în primăvara anului 2006. Un strigăt 
colectiv de ajutor a fost auzit în împărăţia spiritelor, atunci când 
oameni bolnavi, imobilizati in cárucioare rulante, afectaţi de 
necazuri,  însinguraţi, s-au revărsat spre marele centru de 
conferinţe. 


Ioan al Domnului a terminat lucrul in Casa de Dom Inácio la 
ora 6:00 după-amiaza, în ziua de vineri, înainte de a trebui să plece 
spre Atlanta. Soţia sa Ana programase zborul astfel încât să 
ajungă, aşa cum se obişnuia, sâmbăta, cu o zi înaintea primei 
şedinţe de vindecare. Ioan al Domnului a fost neobosit în această 
misiune şi, cu toate că trupul său putea fi extenuat de munca 
neîntreruptă, lui i-a făcut plăcere să lucreze şi a fost emoţionat să 
fie alături de cei aproximativ 2.500 de americani care veniseră să-l 
întâlnească pe el şi Entităţile. 

După ce au sosit în Atlanta, el s-a odihnit, aşteptând-o pe 
Heather să-l însoţească la întâlnirea cu voluntarii, să-i fie prezentat 
locul desfăşurării şi să stabilească ce vor face în ziua următoare. 
De-a lungul celor trei zile în care Mediumul João a stat în Atlanta, 
Heather l-a însoţit şi a fost translatorul său personal. De asemenea, 
în cursul şedinţelor, a fost si translatorul Entitátilor. Holul 
principal era o adevărată mare de oameni îmbrăcaţi în alb, în 
fiecare dimineaţă a celor trei zile. Voluntarii îi îndrumau pe 
oamenii care aşteptau să formeze un rând şi îi introduceau în „Sala 
Mare” temporară. loan al Domnului a intrat şi a mulţumit tuturor, 
inclusiv autorităţilor americane, pentru că i-au permis să se afle în 
Atlanta. Apoi s-a întors, a trecut prin cortină şi a intrat în camera 
sa curentă. Tinànd-o pe Heather de mână, şi-a părăsit trupul si a 
încorporat o Entitate. Unul după altul, miile de „copii” au fost 
văzuţi de Entitate. Unii veneau cu respect şi încredere, în timp ce 
alţii erau sceptici. Unii oameni nu ştiau la ce să se aştepte şi 
păreau dezorientati în timp ce treceau prin fata Entitátii. Ei nu 
ştiau cum putea să înceapă vindecarea lor doar cu o scurtă privire 
şi cu un semn făcut cu mâna, urmat de cuvintele: „Voi face 
lucrarea pentru dumneavoastră” sau „Veniţi în Brazilia şi voi 
termina lucrarea”. Mulţi oameni au simţit energia mereu prezentă 
a curentului şi acest lucru le dădea credinţa că o astfel de 
ferestruică în timp era în acelaşi timp o clipă nesfârşită în alte 
dimensiuni, unde vindecarea afecțiunii sau problemei lor începuse 
deja. 

Într-un anumit moment, Entitatea a luat bastonul unei femei 
şi l-a aruncat pe podea, spunându-i să meargă. Ea se simţea bine 
fără baston. lubirea divină vindeca oamenii şi mulţi izbucneau 
spontan în lacrimi, pentru că emoţiile recunostintei nu mai puteau 
fi ţinute în frâu. Oamenii începeau să aibă din nou credinţă în 
Dumnezeu şi îndoielile se risipeau. Vindecarea cea mare, 
vindecarea spiritului, fusese dăruită celor care doreau să o 
primească. 

În timp ce se afla în Atlanta, John Quinones, de la emisiunea 
Prime Time Live, a luat un interviu filmat lui Joào. Entitatea vorbea 


blând şi binevoitor, asigurându-l pe dl. Quinones de legătura sa cu 
Dumnezeu. Atunci când a fost întrebată de ce a venit în Statele 
Unite şi în special la Atlanta, Entitatea a răspuns că a venit fiindcă 
era multă credinţă acolo. A venit datorită iubirii şi el era 
recunoscător că atât de mulţi oameni plecaseră de acasă şi 
făcuseră această călătorie pentru a-l vedea pe el. 

Mediumul Joăo i-a spus lui Quinones: „Nu sunt aici să înşel 
pe nimeni. Sunt aici pentru că Dumnezeu este aici. Suntem aici 
pentru a primi energia lui Dumnezeu, Suflarea lui Dumnezeu. Nu 
am o religie, dar am credinţă în Dumnezeul Universal care este 
Iubirea. Oricine are credinţă şi are o religie este fratele meu, 
fiindcă noi toţi credem în Dumnezeu cel Unic, care este Tatăl 
nostru. 

Atunci când a fost întrebat de ce unii oameni s-au vindecat şi 
alţii nu, Entitatea a răspuns: „Sunt aici să vindec, însă numai 
Dumnezeu dă viaţă”. 

În timpul pauzei pentru masa de prânz şi în cursul serii, loan 
al Domnului şi soţia lui s-au relaxat şi au vizitat nişte prieteni. 
Uneori se întindea pe spate pe canapeaua aflată în sufrageria 
camerei de hotel şi atipea. Se bucura să urmărească programele 
de televiziune, preferând filmele occidentale. După şedinţa de 
dimineaţă, Ioan al Domnului s-a odihnit o oră sau două şi apoi a 
luat o masă de prânz uşoară, după ce s-a asigurat că oamenii săi 
aveau mâncare din belşug. Apoi s-a mai odihnit puţin, pregătindu- 
se pentru continuarea lucrului. 

Ultima zi de şedinţe din Atlanta s-a încheiat la ora 5:30 
după-amiaza, în ziua de marţi. loan al Domnului a plecat imediat 
spre Brazilia, deoarece nu dorea să piardă o zi de activitate în 
slujba comunităţii din Abadiânia. A plecat din Atlanta la ora 8:00 
seara, în noaptea de marţi, iar miercuri, la ora 2:00 după-amiaza, 
era din nou la lucru, încorporând Entităţi la Abadiânia. 

Entităţile care s-au anunţat singure în Atlanta eu fost: Dr. 
Jose Valdivino, St. Francis Xavier şi Dr. Oswaldo Cruz, acesta din 
urmă întrebând chiar dacă erau de faţă medici care doreau să 
discute cu el. Dr. Cruz a fost un bacteriolog strălucit. El a terminat 
facultatea de medicină la vârsta de nouăsprezece ani şi a studiat la 
Institutul Pasteur din Paris. Entitatea a vorbit apoi cu câţiva medici 
care s-au apropiat. (A se vedea capitolul 9, pentru mai multe 
informaţii despre Dr. Cruz). 


Linda | Hamilton, unul dintre participanții la 
evenimentul din Atlanta, descrie experienţa sa: 

Am început să am o artrită la şold cam de pe vremea când 
am născut-o pe fiica mea, în 1996. M-am simţit din ce în ce mai rău 


si am început să merg cu bastonul, cu vreo doi ani în urmă. Înainte 
de a avea artrită, făcusem gimnastică în liceu şi eram dansatoare şi 
patinatoare artistică. 

M-am dus să-l văd pe Ioan al Domnului în Atlanta cu prietena 
mea Anne. Am întâlnit-o în iulie anul trecut la Casa de Dom Inâcio, 
unde venisem amândouă, căutându-ne vindecarea, într-un grup 
condus de Heather. Eram înspăimântată prima dată când am 
trecut prin fata Entitátii în Casă. Auzisem că uneori realiza 
vindecări miraculoase în faţa mulţimii. Ceva, în lăuntrul meu, se 
punea vindecării, dar mi-a plăcut experienţa trăită în Casă şi 
speram că mă voi vindeca. 

La Atlanta, eram într-o cu totul altă stare de spirit. Cele şase 
luni de tratament cu plante medicinale şi chirurgia invizibilă la 
care fusesem supusă lucraseră asupra sufletului meu şi îmi 
îmbunătăţiseră modul de a aborda viaţa. Aveam mult mai multă 
energie după prima vizită în Casă, dar mai aveam dureri, 
inflamație si o anumită intepenire a şoldului şi a genunchiului 
stâng. Încă mai aveam nevoie de baston. 

Cu două săptămâni înainte de a pleca spre Atlanta, am 
primit o vizită la miezul nopţii. In jurul orei 2:00 noaptea, m-am 
trezit din somn ştiind că o fiinţă non-fizică era alături de mine. Nu 
dormeam. Eram puţin alarmată, însă ştiam că vizitatorii erau 
Entităţi, deşi credeam, în acel moment, că era João. Mi-au cerut să 
rămân cu ochii închişi în timp ce lucrau asupra mea, intrând în 
trupul meu dinspre şoldul drept. Am început să mă concentrez mai 
mult asupra energiei mele mentale şi emoţionale privind călătoria 
la Atlanta şi vindecarea mea. l-am spus Annei că Entităţile erau 
deja în Statele Unite să ne pregătească pentru eveniment. 

Am mers cu maşina până la Atlanta, unde ne-am întâlnit cu 
mama mea, care are optzeci de ani şi fusese de acord să vină cu 
noi să-l întâlnim pe Mediumul Joào. Ea nu a putut călători până în 
Brazilia, dar a putut veni în Georgia, unde se născuse. Eram foarte 
mulţumită că venise şi ştiam că acest lucru va fi benefic pentru 
întreaga noastră familie. 

Anne era în fata mea când am trecut prin fata Entităţii, iar 
mama era în spatele meu. Am văzut-o pe Heather traducând pentru 
mine. Am simţit o asemenea iubire şi recunoştinţă pentru 
Mediumul João, pentru Entităţi, Heather şi ceilalţi ghizi ai Casei, 
pentru că ei dăruiau atât de mult. Am simţit o mare duioşie faţă de 
Entitate. I-am şoptit fără glas: „Prieten al lui Dumnezeu”. Simteam 
că este un Prieten al lui Dumnezeu. Şi eu eram prietenă a lui 
Dumnezeu. lar Dumnezeu era Prietenul nostru. Acest punct de 
vedere mă făcea să mă simt cu totul altfel. Puteam să-l privesc şi 
chiar l-am privit pe Dumnezeu în ochi. Îl iubeam din tot sufletul. Ca 


răspuns, m-a privit si el şi mi-a vorbit cu compasiune şi cu iubire, 
spunându-mi: „Chiar ai nevoie de acest baston?” 

Atunci am înţeles că nu mai aveam nevoie de el şi am 
ascultat voia Domnului: „O să arunc bastonul”, am spus. 

Entitatea mi-a luat bastonul şi le-a cerut oamenilor care 
mențineau curentul şi celor aflaţi la rând, inclusiv mamei mele, să 
deschidă ochii şi să vadă minunea. Mergeam ca un rac, clătinându- 
mă şi înclinându-mă într-o parte, dar mergeam fără să mă doară. 
Eram uluită, neintelegànd ce se întâmpla. Mă simţeam ca şi cum 
m-aş fi născut încă o dată, ieşind din nou în lume. Era clipa mea 
fericită. 

Entitatea mi-a cerut să merg şi să stau în curent. Peste 
câteva clipe, a venit un alt om care îşi lăsase şi el bastonul în faţa 
iubirii lui Dumnezeu. Mama şi Anne au mers mai departe pentru a 
trece „primi” o operaţie invizibilă sau o binecuvântare. 

Nu mai fusesem în fata Entităţilor in Atlanta. Eram epuizată 
şi emotionatà. Picioarele mă dureau uneori atât de tare încât nu 
voiam să merg. Alteori, mă simţeam destul de puternică să pot 
merge fără baston. De când m-am întors acasă, mi-am renovat casa 
şi mi-am împachetat lucrurile ca să mă mut, adesea singură, fără 
ajutor. Mă mai sprijineam în baston jumătate din timp, însă deseori 
mergeam fără el, mai ales când renovam casa. Aveam credinţa că 
mă voi vindeca complet, fiindcă Dumnezeu este Prietenul meu şi eu 
sunt Prietena lui Dumnezeu. De-abia aştept să vizitez din nou 
Entităţile şi pe Ioan al Domnului, şi îi mulţumesc pentru sacrificiul 
său în numele omenirii. Datorită lui, ştiu că Dumnezeu lucrează în 
lumea de astăzi. 


CAPITOLUL 9 . 
SPIRITISMUL SI ENTITATILE 


Pentru a fi medium trebuie să-l iubeşti pe Dumnezeu mai 
presus de orice. Iubeste-ti aproapele ca pe tine însuți. Este necesar 
să ai credință profundă într-o putere superioară. 

- loan al Domnului 


Em Nome de Deus! (În numele lui Dumnezeu!), a răsunat 
vocea Mediumului João, în timp ce intra în camera curentă. Sute de 
oameni din toate părţile globului se adunaseră şi se pregăteau 
pentru şedinţa de vindecare din acea zi. 

Erau aşezaţi în meditaţie, în linişte şi cu ochii închişi. Cu o 
cutremurare, Mediumul Joào şi-a părăsit trupul si Entitatea s-a 
încorporat. Constiinta lui Ioan al Domnului, omul, avea să se 


odihnească acum într-o stare similară somnului, până la încheierea 
şedinţei de vindecare din acea zi. 

Dar cine şi ce sunt Entitátile care se află în centrul misiunii 
spirituale a Mediumul Joào? Munca spirituală desfăşurată in Casa 
de Dom Inácio se bazeazá pe principiile Spiritismului: o doctriná 
care examinează cu atenţie relaţiile dintre realităţile fizice si non- 
fizice. Fiintele fizice constituie lumea fizică sau întrupată, în timp 
ce fiinţele non-fizice constituie lumea spiritelor. Văzute în acest 
cadru, Entităţile sunt spirite foarte elevate, destrupate, care revin 
din lumea spiritelor pentru alinarea suferințelor omeneşti. Această 
misiune este facilitată prin dorinţa Mediumului Joào de a-şi oferi 
trupul „ca pe un vas” pentru această lucrare. 

Există o ierarhie spirituală în Casa de Dom Inácio. Constiinta 
Divină este forţa supremă, care acoperă ca o boltă si călăuzeşte 
toată lucrarea. Urmează Entitatea cunoscută sub numele de Regele 
Solomon, apoi Sfântul Ignatius şi grupul său de conştiinţe, numit 
„falanga sa de spirite”. Apoi urmează Entităţile care au fost medici 
în întrupările anterioare: doctorii Augusto de Almeida, Oswaldo 
Cruz şi Jose Valdivino. Mai sunt acele Entităţi fără nume, care 
spun: „Salutare Dr. Augusto”, în timp ce se încorporează. Acestea 
fie fac parte din falanga sa de spirite, fie l-au avut ca mentor pe Dr. 
Augusto. Alte Entităţi ne împărtăşesc prea puţin sau chiar nu ne 
spun nimic despre ele, dar oferă totuşi multă iubire, călăuzire si 
bunătate. Una din aceste Entităţi spune cà se numeşte „Jose” si 
alta „lubire”. Alta afirmă că nu este vrednică să stea în genunchi la 
picioarele Sfântului Ignatius. Această Entitate, care se identifică 
drept membru al falangei Sfântului Ignatius, ne aminteşte că 
oamenii care vizitează Casa sunt cei mai norocoşi, fiindcă pot fi 
împreună cu Sfântul Ignatius, atunci când acesta se încorporează 
în trupul Mediumului Joăo. Şi în timp ce misiunea acestor spirite 
destrupate este să ne ofere vindecare, este important să ne 
amintim că eforturile lor contribuie şi la propria lor evoluţie în 
lumile spirituale. 

In continuare, dăm scurte descrieri a celor mai bine 
cunoscute Entităţi care lucrează în Casa de Dom Inácio. 


SFÂNTUL IGNATIUS DE LOYOLA (1491-1556) 

S-a spus că Sfântul Ignatius de Loyola (cunoscut printre 
vorbitorii de limba portugheză sub numele de Dom Inácio) este un 
sfânt important, despre care se poate spune cu uşurinţă că a fost 
un bărbat care şi-a trăit viaţa cu multă pasiune şi căruia îi plăcea 
să se bucure de femei frumoase, de mâncare şi de băutură. 

Istoricii au scris că era un bărbat mai degrabă atrăgător şi 
frivol, extrem de încăpățânat, plin de mândrie şi foarte dornic să 


dobândească titluri nobiliare. Şi totuşi, acest bărbat, plin de ură de 
sine şi de teamă că Dumnezeu nu-l putea iubi datorită păcatelor 
sale, s-a întors la iubirea şi la mila lui Dumnezeu. O nouă viaţă de 
smerenie, de sărăcie şi de iubire a aproapelui i-a adus pacea 
sufletească. Şi-a consacrat ultima parte a vieţii încercării de a-i 
inspira pe ceilalţi să se preocupe cu seriozitate de propria lor 
sporire spirituală. 

Iñigo de Oñaz y Loyola s-a născut în anul 1491, într-o familie 
nobilă bască, fiind cel mai mic din cei treisprezece copii. Şi-a 
petrecut cea mai mare parte a adolescenţei alături de rudele 
bogate de la curtea Regelui Ferdinand al Spaniei, unde a deprins 
gustul pentru o viaţă rafinată. După moartea Regelui Ferdinand, 
Iñigo s-a înrolat în armată. În 1521, când trupele franceze au 
invadat cetatea Pamplona, Iñigo şi compatrioţii lui s-au angajat 
într-o luptă crâncenă pentru apărarea cetăţii. In timp ce apăra 
fortăreaţa, el a fost grav rănit şi piciorul drept i-a fost sfărâmat de 
un proiectil de artilerie. 

Mândria l-a făcut pe Iñigo să sufere mai multe operaţii 
dureroase, cu speranţa că piciorul deformat se va îndrepta, dar nu 
s-a mai vindecat complet vreodată şi a rămas şchiop pentru tot 
restul vieţii. (Atunci când Sfântul Ignatius se încorporează, 
Mediumul João merge şchiopătând vizibil). Convalescenta a fost 
lungă şi dureroasă, iar Iñigo şi-a găsit refugiu în cărţi. După ce a 
citit toate cărţile din biblioteca familiei, a ales două din ele: o carte 
despre viaţa lui lisus Hristos şi cealaltă despre vieţile sfinţilor. 
Întâmplările privind viaţa aspră, evlavia şi slujirea lui Dumnezeu l- 
au inspirat pe lhigo să-şi re-evalueze viaţa; visurile privind 
eroismul şi actele cavalereşti i-au adus amărăciune, pustiu şi 
depresie. Regretul şi remuscarea îi rodeau sufletul şi, în anul 1522, 
Iñigo a făcut o călătorie la altarul sfânt al Madonei Negre din 
Montserrat (munte în Catalonia, unde se află o mănăstire 
benedictină închinată Fecioarei Negre. N. trad.). Această călătorie 
a fost diferită de multe altele pe care le făcuse înainte, când 
mergea în calitate de cavaler viteaz să primească binecuvântare şi 
protecţie pentru viitoarele bătălii. La altarul Sfintei Fecioare, Inigo 
şi-a depus sabia şi scutul, şi-a mărturisit păcatele şi apoi s-a 
îndreptat spre Manresa. Astfel a început experienţa lui Iñigo în 
trăirea unei vieţi spirituale: să ceară ajutoare pentru azilurile de 
săraci, să postească, să se roage neîncetat şi să facă penitentà 
aspră. 

Iñigo a folosit această ocazie pentru a-şi aprofunda educaţia, 
călătorind prin Spania şi apoi prin Franţa, cufundându-se în lectura 
lucrărilor clasice ale vremii. A urmat colegiul la Paris, o obţinut o 
diplomă în domeniul artelor frumoase, şi-a luat un nume nou: 


Ignatius de Loyola. În cursul călătoriilor sale, a folosit orice prilej 
de a împărtăşi cu alţi oameni experienţele sale spirituale şi a fost 
adesea întemnițat pentru credinţele sale. El a continuat totuşi să 
persevereze, înfruntând greutăţi şi boli şi păstrând o credinţă 
nestrămutată în planul divin al lui Dumnezeu privind omenirea. Si- 
a petrecut ultimii ani ai vieţii educándu-i pe alţii, căutare ce a dus 
la înfiinţarea ordinului cunoscut sub numele de Insotitorii lui lisus 
(sau Ordinul Iezuit), în anul 1540. Şi-a continuat misiunea de a se 
îngriji de nevoile spirituale şi materiale ale săracilor, până la 
moartea sa, în 1556. 

Ignatius a scris mai multe tratate de-a lungul vieţii, bazându- 
se pe propriile experienţe spirituale. Tratatul Exerciţiile spirituale 
ale Sfântului Ignatius a luat naştere din dorinţa sa de a scrie un 
manual cu îndrumări pentru cei care doreau să-şi îndrepte vieţile 
către Dumnezeu. În acest tratat, Ignatius oferă formule precise de 
rugăciune, confesiune şi meditaţie pentru cercetarea şi sporirea 
spirituală în decurs de patru săptămâni. În Casa de Dom Inâcio din 
Abadiânia, timp de trei zile din fiecare săptămână, se pun în 
practică elementele de bază ale tratatului Sfântului Ignatius, 
pentru cá ne oferim noi înşine Divinităţii prin meditaţie şi 
rugăciune pentru cercetare şi sporire spirituală. Ignatius, sfântul 
patron al Casei de Dom Inácio ne-a sfătuit: 

Cu cát ne unim mai mult cu El (Dumnezeul nostru), cu atât 
suntem mai deschişi să primim harurile şi darurile bunătăţii sale 
divine, supreme.? 


SFÂNTUL IGNATIUS ÎN CASĂ 

Sfântul Ignatius se încorporează întotdeauna de ziua morţii 
sale. Energia sa este atât de puternică, încât îşi limitează prezenţa 
la douăzeci de minute, pentru a nu suprasolicita trupul Mediumului 
João cu vibrații de înaltă frecvenţă. Trupul Mediumului João pare 
foarte diferit în timpul încorporării Entităţii Sfântului Ignatius. 
Pare că vibrația înaltă, vastă şi expansivă, a Entităţii este 
comprimată în partea de sus a trunchiului Mediumului João, 
luptând ca şi cum ar căuta să obţină spaţiul în care să cuprindă 
atât de multă lumină şi energie. 

In cursul încorporării din 31 iulie 2005, Sfântul Ignatius a 
îngenunchiat în fata scaunului Entităţii, în timp ce un val de 
energie pulsa în mod vizibil prin toţi cei aflaţi în jur. A privit către 
cer si a spus: „Am fost înălţat la alt nivel”. Trupul Mediumul João s- 
a cutremurat când Sfântul Ignatius a ieşit şi Dr. Augusto a intrat. 
El a anunţat că vibrația Sfântului Ignatius devenise atât de înaltă, 
încât ar fi fost greu pentru oricare alt medium de pe Pământ să 


13 Sfântul Ignatius de Loyola, The Spiritual Exercises of Saint Ignatius, 29. 


încorporeze spiritul Sfântului Ignatius. Dr. Augusto a înmânat apoi 
un trandafir unei femei, unul dintre mediumii Casei, care venise la 
tratament după ce medicul său oncolog îi spusese despre cancerul 
de care suferea că este inoperabil. Dr. Augusto a spus că, în fiecare 
an, în ziua Sfântului Ignatius, el îi oferă un trandafir, sărbătorind 
astfel încă un an de viaţă. Acum, în faţa tuturor celor prezenţi, Dr. 
Augusto a întrebat-o câţi trandafiri primise până acum. Abia 
tinàndu-si lacrimile, ea a răspuns că era al optulea trandafir. 

În ziua de vineri, 28 iulie 2006, Casa sărbătorea ziua 
Sfântului Ignatius.!* Festivităţile pentru acea zi fericită au fost 
planificate timp de mai multe luni, voluntarii Casei pregătindu-se 
pentru primirea autobuzele pline cu brazilieni şi a valurilor de 
străini, care veneau să se închine sfântului patron al Casei. 

Încorporarea din acea dimineaţă părea să dureze mai mult 
timp decât de obicei. Mediumii stăteau în picioare, în tăcere, 
concentrându-şi energia pentru asigurarea spaţiului şi făcând 
rugăciuni de mulţumire pentru prezenţa Entităţilor. Când spiritul 
Sfântului Ignatius a intrat în trupul Mediumul Joào, Heather a 
observat schimbarea fizică a infátisárii lui João: îşi scosese 
ochelarii şi părul se ridicase înainte, în fata ochilor. De asemenea, 
era o diferenţă evidentă în structura părului: strălucirea puternică 
se datora modificării energetice în trupul Mediumului Joăo. Acum 
încorporată complet, Entitatea a spus: „Sunt cel care işi tára 
piciorul”. Sfântul Ignatius îi imbrátisa în tăcere pe cei care se 
apropiau, aşa cum se obişnuia în acea zi. În timp ce oamenii îşi 
deschideau braţele să primească imbrátisarea, ei resimteau imensa 
energie care radia din trupul Mediumului Joào. Apoi Dr. Augusto s- 
a încorporat, s-a aşezat pe scaunul Entităţii, si a spus următoarele: 

Dom Inácio este lumina care străbate. Credinţa si 
concentrarea transformă energia în lumină. Dom  Inácio 
supervizează toate operaţiile care au loc în Casă. El supervizează si 
protejează toate activităţile. Dumneavoastră (arătând către toti cei 
prezenţi) formaţi un cerc pentru concentrarea curentului care 
aduce lumina pentru punerea în practică a binelui. Să faci un cerc 
de lumină pentru punerea în practică a binelui este uşor. 

După ce a spus şi a observat aceste lucruri, ziua de 
vindecare şi de sărbătoare a continuat. 


SFÂNTUL FRANCISC XAVIER (1506-1552) 
Despre Sfântul Francisc Xavier se spune că a fost Apostolul 
Indiei şi al Japoniei. Un om credincios, dedicat salvării sufletelor, el 

şi-a petrecut întreaga viaţă călătorind in ţinuturi depărtate, 
răspândind cuvântul Domnului. Istoricii atribuie succesul misiunii 
lui Xavier extraordinarelor sale capacităţi de negociere; se spune 
că manifesta o blândeţe deosebită şi un profund respect atunci 
când îi iniţia pe „oamenii simpli” în tainele credinţei. 

El s-a născut pe 7 aprilie 1506, la castelul familiei nobile 
Xavier; mama sa era una din moştenitoarele şi tatăl său era 
consilierul regelui Navarei. Era atras de învăţătură de la o vârstă 
fragedă şi a urmat Colegiul Sfânta Barbara din Paris. Acolo l-a 
întâlnit şi s-a împrietenit cu Ignatius de Loyola şi curând a 
împărtăşit viziunea acestuia de a-şi dedica viaţa slujirii lui 
Dumnezeu. El a contribuit la înfiinţarea Ordinului Insotitorilor lui 
lisus. În 1537, Xavier a fost hirotonit preot, iar peste trei ani, ela 
fost numit de regele Portugaliei să-i păstorească spiritual pe 
locuitorii Indiilor Orientale. 

În următorii zece ani, Sfântul Francisc Xavier a înfiinţat, în 
India, China şi Japonia, misiuni care fuseseră considerate prea 
periculoase şi nepotrivite de către Biserica Catolică. Xavier a 
profitat de ocazie pentru a călători; a învăţat repede să vorbească 
fluent limbile localnicilor, a înţeles nevoile lor şi i-a slujit atât pe 
bogaţi, cât şi pe săraci. A dus o viaţă aspră şi plină de greutăţi şi a 
fost persecutat pentru opiniile sale sincere privind exploatarea 
indigenilor de către coloniştii portughezi. 

Sfântul Francisc a murit pe ţărmul unei insule chinezeşti, în 
decembrie 1552. După înmormântare, trupul Sfântului Francisc 
Xavier a fost exhumat cu trei ocazii diferite şi rămăşiţele sale 
pământeşti au fost examinate de mii de medici şi de clerici. Aceste 
examinări au remarcat starea neschimbată a trupului şi s-a 
răspândit repede vestea privind „starea minunată a trupului său”. 
Multe ţări au făcut demersuri faţă Ordinul Insotitorilor lui lisus 
pentru a obţine trupul său. În 1614, după multe deliberări, Ordinul 
Însoţitorilor lui Iisus a hotărât ca braţul drept al Sfântului Xavier - 
care fusese adeseori folosit în ritualul botezului, pentru vindecarea 
bolnavilor şi pentru înfăptuirea minunilor - să fie desprins de trup 
şi trimis la Roma. Bratul a rămas intact si este declarat relicvă a 
unui sfânt. Rámásitele trupului sáu mumificat sunt păstrate într-o 
sfântă raclă (relicvariu), într-o biserică din Goa. 


SFÂNTUL FRANCISC XAVIER ÎN CASA DE DOM INÁCIO 

Amintim o operaţie remarcabilă efectuată de personalul 
Casei în noiembrie 2001, atunci când Sfântul Francisc Xavier s-a 
încorporat în cursul unei şedinţe de vindecare. A lucrat cu „lumină 
intermitentă”, realizând mai multe operaţii extraordinare. O femeie 


din grupul condus de Heather se plângea de o cumplită durere 


cronică de dinţi. Xavier i-a străpuns obrazul drept cu o sondă 
metalică, a făcut o mică incizie în gingie şi apoi o singură sutură. 
După aceea a scos sonda metalică din obraz. Nu s-a văzut nici o 
rană, atât la introducerea, cât şi la scoaterea sondei, şi nu a curs 
nici măcar o picătură de sânge în timpul întregii proceduri. 
Înregistrarea video a operaţiei o arată pe pacientă stând în 
picioare, dreaptă, afirmând calm că nu simte nici o durere. Inainte 
de a pleca, Entitatea a întins braţul drept şi un medium al Casei l-a 
identificat drept Sfântul Francisc Xavier. 

Cu altă ocazie, Sfântul Francisc Xavier s-a încorporat şi a 
luat cârjele mai multor oameni care s-au apropiat de el. În timp ce 
cârjele cădeau cu zgomot pe podea, a ridicat o persoană 
imobilizată într-un scaun rulant şi a invitat-o să meargă prin 
cameră. Apoi a coborât personal până dincolo de linie şi a adresat 
oamenilor mesaje de vindecare. Când s-a apropiat de Heather, şi-a 
întins braţul drept, ţinând palma spre ea şi a întrebat: „Filha, cine 
sunt eu?” Cuvintele „Francisc Xavier” i-au pornit de pe buze. Mai 
târziu, Xavier le-a împărtăşit celor prezenţi o parte din vindecările 
miraculoase pe care le realizase cu ajutorul braţului drept, în 
vremea când era o fiinţă în trup. 

Pe 29 aprilie 2006, o vizitatoare a Casei de Dom Inácio a 
anuntat cà avea daruri pentru Entitate. Primul dar a fost o statuie 
a Sfintei Rita de la mănăstirea din Cascia. Apoi a despachetat o 
frumoasá picturá cu Sfántul Francisc Xavier, pe care o cumpárase 
de la capela din Roma unde era expusă mâna sfântului. Entitatea s- 
a schimbat si a venit Francisc Xavier, care a fost incántat de 
picturá, iar Heather a intrebat dacá portretul ii seamáná bine. El a 
zàmbit cu mare plácere si a spus cá intr-adevár seamáná. Apoi a 
întrebat dacă cineva ştie povestea despre ce s-a întâmplat cu 
braţul său în cursul acelei vieţi. Xavier s-a ridicat de pe scaun şi a 
arătat cu mâna stângă locul în care braţul îi fusese retezat, exact 
mai jos de cot. A mulţumit femeii pentru darul adus şi i-a cerut să 
atârne portretul pe peretele din spatele scaunului său. 


REGELE SOLOMON 

Regele Solomon s-a născut în secolul X î. Hr., fiind al zecelea 
fiu al Regelui David şi al Batşebei. Domnia sa de patruzeci de ani 
asupra israeliților este consemnată în Cartea a treia a Regilor si în 
cele două cărţi ale Cronicilor (sau Paralipomena) din Vechiul 
Testament. În timpul domniei sale, Solomon a făcut eforturi pentru 
extinderea graniţelor regatului său. Cea mai mare realizare a sa a 
fost edificarea Templului Sfânt, monument ridicat pe Muntele 
Mariah pentru păstrarea Chivotului Legii. Templul reprezenta un 
sanctuar în care evreii puteau intra în comuniune cu Dumnezeu, 


conform ritualurilor si pelerinajelor religioase. Templul era aşadar 
considerat un apogeu al succesului bazat pe criterii religioase, 
politice şi comerciale. 

Lui Solomon i se atribuie scrierea mai multor cărţi din 
Vechiul Testament: Proverbele, Eccleziastul şi chiar Cântarea 
Cântărilor. Multe povestiri laice apreciază înţelepciunea şi 
impartialitatea sa în calitate de conducător. Una dintre cele mai 
populare povestiri descrie două femei care au venit la judecată în 
faţa regelui. Cele două femei se certau în privinţa unui copilaş; 
fiecare din ele susţinea că ea este mama adevărată. Regele a 
poruncit ca pruncul să fie tăiat în două. Auzind această poruncă, 
mama adevărată a renunţat la dreptul ei asupra copilului, 
implorându-l pe Regele Solomon să nu-i facă nici un rău. 
Ascultându-i cuvintele, Solomon i-a recunoscut femeii dreptul 
asupra copilului. 

Renumele său de „cel mai înţelept dintre oameni” este cel 
mai probabil inspirat de un pasaj biblic din Cartea a treia a 
Regilor. Solomon, atunci în vârstă de doisprezece ani, este întrebat 
de Dumnezeu ce doreşte ca rege nou numit al Israelului. Solomon 
a cerut darul „să asculte şi să judece întru dreptate poporul, să 
priceapă cumpăna dintre bine şi rău”, la care Dumnezeu a răspuns: 

Pentru că aceasta ai cerut de la Mine, şi n-ai cerut viaţă 
lungă şi n-ai cerut bogăţie şi n-ai cerut vieţile vrájmasilor tài, ci ai 
cerut priceperea de a asculta judecata, iată, ti-am dat după 
cuvântul tău; şi iată, ţi-am dat inimă pricepută şi inteleaptá; inainte 
de tine n-a fost nimeni ca tine şi nici după tine nu se va ridica 
vreunul care să-ţi semene. Dar Eu ţi-am dat şi ceea ce n-ai cerut: si 
bogăție şi slavă, asa că nimeni între regi nu va fi asemenea ţie în 
toate zilele tale. (3 Regi, 3, 12) 

Poate că această inimă plină de compasiune şi de înţelegere 
a fost cea care a vindecat patruzeci de oameni în acea zi 
remarcabilă, la Centrul Spiritist Hristos Mântuitorul, în care 
Mediumul Joào a încorporat pentru prima dată această Entitate de 
Lumină, la sfârşitul anilor 1950. 


SFÂNTA RITA DE CASCIA (1381-1457) 

Numită adesea „Sfânta Imposibilului”, Sfânta Rita de Cascia 
este adorată de cei care duc poveri excepţional de mari în viaţa lor, 
de cele mai multe ori fiind vorba de femei. Asta datorită faptului că 
Sfânta Rita a îndurat numeroase suferinţe ca soţie, ca mamă, ca 
văduvă, şi în ultimă instanţă, în calitate de credincioasă - conform 
practicilor instituite pentru călugărițele augustine. 

Născută in sátucul Roccaporrena din Italia, Tita Lotti era 
singura fiică a unei familii de credincioşi catolici în vârstă. Singura 


dorinţă a Ritei era să-l slujească pe Dumnezeu. Ea vizita adesea 
mănăstirea augustină din Cascia şi spera să fie primită în această 
comunitate. Părinţii aveau alte planuri pentru viitorul ei. Au 
aranjat să o mărite cu un bărbat despre care credeau că-i va 
asigura o viaţă de familie fericită şi lipsită de griji. Rita a fost 
foarte dezamăgiră, însă a ajuns să creadă că era voia lui Dumnezeu 
ca ea să se căsătorească. A început această nouă viaţă cu o 
atitudine plină de respect, acceptându-şi din toată inima datoriile 
de soţie şi de mamă. Din nefericire, soţul ei s-a dovedit irascibil şi 
abuziv. Ea îşi petrecea zilele în rugăciuni şi îndurând o viaţă grea. 

Moartea soţului, ca urmare a unei încăierări violente, i-a 
adus Ritei şi mai multă suferinţă: cei doi băieţi minori doreau să 
răzbune uciderea tatălui lor. Rita îşi sfătuia cu răbdare copiii, 
invátándu-i să se roage şi să ierte. Când indemnurile ei au eşuat, s- 
a rugat la Dumnezeu să acţioneze în numele ei. În mai puţin de un 
an, amândoi fiii au murit, iar Rita a început să-şi dedice viaţa 
ajutorării semenilor. A revenit la mănăstirea din Cascia, încercând 
să le convingă pe călugăriţe să o accepte. La început, călugărițele 
i-au refuzat cererea. Poate se temeau de scandalul legat de 
moartea soţului ei; poate că nu voiau să încalce regula care cerea 
ca novicele să fie fecioare. Cu toate acestea, după o vreme, Rita a 
reuşit să le convingă pe călugăriţe să o primească în rândul lor. 
Unii spuneau că Rita a împăcat familiile implicate în moartea 
soţului ei; o altă povestire spune că Rita s-a aşezat în faţa porţilor 
mănăstirii, cufundatá în rugăciune. Intr-o dimineaţă, călugărițele 
au găsit-o pe Rita între zidurile locaşului, fără să poată explica felul 
în care trecuse prin porţile închise. Indiferent ce poveste am crede, 
Rita a devenit călugăriţă în anul 1413. 

Meditatiile şi rugăciunile sale dovedeau o deosebită evlavie 
faţă de suferinţele îndurate de lisus pe cruce. Într-o zi, pe când se 
ruga, pe fruntea ei, în locul unde ar fi stat coroana de spini, a 
apărut o rană; se spune că a purtat acest stigmat timp de 
cincisprezece ani. În ultimele zile ale vieţii sale, Sfânta Rita s-a 
îmbolnăvit şi a fost tintuità la pat. Se spune că, într-o iarnă, Rita i-a 
cerut unei vizitatoare să-i aducă un trandafir din grădină ei. Când 
vizitatoarea a intrat în grădina din Roccaporrena, ea a fost uimită 
să găsească un singur trandafir înflorit, într-o tufă altfel complet 
ofilită. Pentru a comemora acest miracol, trandafirii sunt 
binecuvántati în fiecare an în bisericile Ordinului Augustinian şi 
oferite credincioşilor. 

Sfânta Rita a murit în anul 1457 şi a fost canonizată în 1900. 
Această fiinţă spirituală iubită, cunoscută pentru spiritul său 
iertător, i-a apărut Mediumului Joăo în Mato Grosso, în tinereţe, 
inspirându-l să înceapă o viaţă în slujba lui Dumnezeu. 


DR. BEZERRA DE MENEZES (1831-1900) 

Dr. Bezerra de Menezes s-a náscut in statul Ceara din 
Brazilia, la 28 august 1831. A absolvit facultatea de mediciná in 
anul 1856 şi curând a început o carieră politică, ce a durat aproape 
treizeci de ani. A fost un membru devotat al Partidului Liberal din 
Brazilia. A devenit un întreprinzător de succes în domeniul 
afacerilor şi a înfiinţat compania de căi ferate Macahe&Campo. 

Ca membru al mişcării spiritiste, Dr. Menezes, împreună cu 
prietenii şi colegii săi Caibar Schutel si Eurípides Barsanulfo, a 
răspândit „Vestea cea Bună” că nu există moarte, ci doar trecerea 
din lumea materială în lumea spiritelor. A fost proclamat 
preşedinte al Federaţiei Spiritiştilor Brazilieni în 1894. Dr. 
Menezes este cunoscut sub numele afectuoase de „Allan Kardec al 
Braziliei” şi de „doctor al săracilor”. 

Dr. Menezes este autorul mai multor cărţi spirituale şi era 
renumit pentru activităţile sale caritabile. Nu avea tarife stabilite 
pentru serviciile sale medicale şi nu a refuzat niciodată să ajute pe 
cineva. Mulţi autori citează cuvintele sale: „Doctorii care refuză să 
acorde asistenţă oamenilor nevoiaşi, indiferent de motiv, dar mai 
ales din motive financiare, activează în afacerea vindecării şi nu 
sunt vrednici să poarte titlul de «Doctor in Medicinà»". Dr. 
Menezes provenea dintr-o familie înstărită, dar a murit sărac la 12 
aprilie 1900, cheltuindu-şi averea pentru a avea grijă de bolnavi şi 
de săraci. 


DR. AUGUSTO DE ALMEIDA (?-1908) 


Nu este suficient să crezi, e nevoie mai presus de orice să fii 
un exemplu de bunătate şi de toleranţă. 
- Dr. Augusto de Almeida 


Dr. Augusto este una din Entităţile cele mai frecvent 
încorporate în Casa de Dom Inácio. El spune cá a avut diferite 
ocupaţii in întrupările anterioare: a lucrat în armată, într-o 
plantație de arbori de cauciuc si a devenit medic. Atunci când Dr. 
Augusto se încorporează, personalitatea sa puternică şi purtarea 
autoritară sunt cel mai uşor de observat. El lucrează serios şi 
repede, nu-i place să fie întrerupt în acest timp, cere ordine şi 
respect. In timpul vieţii ca doctor, a fost martorul multor suferinţe, 
deoarece anestezia nu fusese încă inventată. A remarcat că 
pacienţii săi erau nevoiţi să suporte durerile din timpul operaţiilor 
chirurgicale, ţinând strâns între dinţi bucăţi de lemn sau de pânză 


groasă. Ca spirit iluminat, el s-a dedicat alinării durerilor si 
suferintelor. Dr. Augusto este extrem de bun si este foarte iubit de 
toti cei din Casa de Dom Inácio. 

În 2004, Dr. Augusto i-a chemat pe Martin Mosqueira si pe 
Heather aláturi de el, explicánd cá au trecut nouázeci si sase de 
ani de când şi-a părăsit trupul (a murit). A spus că, în acea viaţă, 
trăise într-o comunitate mică, Jacunda, din statul Para, unde lucra 
la proiectul unei mine de aur cu un grup de europeni. „Atunci toate 
mergeau rău”, a spus el. Părea să se fi pierdut în amintiri pentru 
câteva minute. „Până în ziua de azi e o capelă acolo, dar acum e 
aproape acoperită de apă”. In ziua de Paşti a anului 2003, Dr. 
Augusto a anunţat că fusese înălţat la un alt nivel şi acum este 
„şeriful” acelui domeniu spiritual. 


DR: OSWALDO CRUZ (1872-1917) 

Dr. Oswaldo Cruz s-a născut în statul Sào Paulo, pe 5 august 
1872. Şi-a început studiile la Facultatea de medicină din Rio de 
Janeiro la vârsta de paisprezece ani, absolvind-o după patru ani, cu 
titlul de doctor în medicină. Teza sa de licenţă se ocupa de apă ca 
mijloc de răspândire a microbilor. În continuare, s-a specializat în 
bacteriologie la Institutul Pasteur din Paris. 

El a fost întemeietorul Institutului Federal de Seroterapie, 
cunoscut acum sub numele de /nstitutul Oswaldo Cruz, unde se 
produceau vaccinuri împotriva ciumei bubonice, a febrei galbene şi 
a variolei. Guvernul brazilian a cerut Institutului Pasteur din Paris 
să trimită un specialist care să ajute în lupta împotriva acestor 
epidemii. Răspunsul primit de la Institutul Pasteur a fost cà 
Brazilia dispunea deja de cel mai bun om: Dr. Oswaldo Cruz. 
Acesta a contribuit la iniţierea unor campanii sanitare în întreaga 
Brazilie, care au reuşit să oprească epidemiile din Rio de Janeiro şi 
din alte oraşe, salvând astfel mii de vieţi. 

Dr. Cruz a fost numit director al Serviciului de sănătate 
publică din Brazilia (un fel de minister al sănătăţii), în 1903. Dr. 
Carlos Chagas, unul dintre studenţii săi, a descoperit un parazit 
care era răspunzător de producerea unei afecţiuni cunoscute sub 
numele de Boala Chagas. Acest parazit poartă numele lui Cruz, 
Trypanosoma cruzi. 

În 1907, la al 14-lea Congres International de Igiená şi 
Demografie din Berlin, Germania, Doctorului Cruz i s-a decernat 
medalia de aur, ca o recunoaştere a realizărilor sale. După ce s-a 
retras din funcţia de ministru al sănătăţii, în 1909, el s-a 
concentrat asupra activităţii Institutului de cercetări Oswaldo Cruz 
din Manguinhos, Rio de Janeiro, în cadrul căruia a organizat 
explorări ştiinţifice în interiorul Braziliei şi a adus informaţii 


importante despre popoarele indigene. De asemenea, a pus in 
aplicare programe sanitare in Belem, din statul Para, si in regiunea 
brazilianà Vale de Amazonas. 

Suferind de o afecţiune renală, el a renunţat la cariera 
medicală şi s-a retras în oraşul Petropolis din statul Rio de Janeiro, 
devenind primar onorific al oraşului în 1916. A murit la 11 
noiembrie 1917, la vârsta de patruzeci şi cinci de ani. 

Ca Entitate a Casei de Don Inácio, Dr. Cruz este cunoscut ca 
fiind direct şi deschis în discuţii, dar este, în acelaşi timp, extrem 
de binevoitor şi plin de compasiune. Are cei mai frumoşi ochi, care 
par să reverse iubire necondiționată către toti cei din jurul său. 
Rareori îşi anunţă singur prezenţa spunându-şi numele, însă este 
recunoscut după felul său de a proceda şi după interesul faţă de 
bolile cu cauze virale şi greu de diagnosticat şi de tratat. Adesea el 
cere scoaterea ceasurilor de mână, deoarece îi tulbură curentul. 

Heather relatează că, odată, Dr. Cruz i-a cerut unui voluntar 
să-i permită să ţină în mână ceasul pe care acesta îl purta. 
Voluntarul era mândru de ceasul său fin din import şi i l-a dat 
imediat doctorului Cruz. Mai târziu, în acea zi, omul a observat că 
ceasul i se oprise. S-a dus să-i schimbe bateria. Când ceasornicarul 
a desfăcut ceasul, a descoperit că piesele mecanismului erau 
strâmbe şi contorsionate. După câteva luni, Entitatea Dr. Cruz l-a 
chemat, întrebându-l dacă mai poartă ceasul. Omul a răspuns că 
da, sperând că Entitatea îl va ţine din nou în mână şi poate îl va 
repara. Dr. Cruz a zâmbit şi l-a întrebat dacă ar putea renunţa la 
ceas. Omul a fost de acord. Dr. Cruz a luat ceasul în mâna sa şi 
apoi l-a dat altei persoane. Ceasul a început să meargă din nou, 
fiind la fel ca înainte. 

Cu altă ocazie, Entitatea Dr. Cruz consulta oameni în sudul 
Braziliei. Unui om cu mijloace de trai modeste i-a cerut să vină la 
Casa de Dom Inácio pentru continuarea tratamentului. Acesta a 
răspuns că nu avea bani să vină. Entitatea Dr. Oswaldo a luat 
ceasul de la mâna Mediumului João şi i l-a dat omului, spunându-i: 
„Vinde-l şi vei avea mai mult decât ai nevoie pentru călătoria până 
la Casa de Dom Inâcio”. 


DR. JOSE VALDIVINO 

În sala de operaţii din Casa de Dom Inácio se află o 
fotografie în care puteţi vedea Entitatea Dr. Jose Valdivino atât de 
deplin încorporată încât corpul fizic al Mediumului Joào este 
aproape complet eclipsat de Entitate. Se ştiu foarte puţine lucruri 


de spre Dr. Valdivino care, atunci când este întrebat, răspunde 
simplu că el a fost un „protector al familiilor”. 

Mediumul Joăo crede că Dr. Valdivino a fost judecător într- 
una din vieţile sale. El este extrem de binevoitor, plin de 
compasiune şi de iubire, iar energia sa este deosebit de puternică 
pentru vindecarea celor afectaţi de paraplegie. Atingându-i cu 
mâna şi poruncindu-le să meargă ori să-şi mişte membrul afectat, 
au avut loc numeroase vindecări miraculoase. 


ANDRE LUIZ 

Andre Luiz a fost medic practicat, în primii ani ai secolului al 
XX-lea, în Rio de Janeiro, Brazilia. Spiritul său destrupat este 
cunoscut pentru contribuţiile sale valoroase privind natura 
existenţei de după viaţă. Cele mai memorabile expuneri au fost 
psihografiate de mediumul Francisco C. Xavier în limba portugheză 
şi traduse apoi în limba engleză. Prima carte este o expunere 
personală intitulată Nosso Lar: A Spiritual Home (Nosso Lar: un 
cămin spiritual), care ne oferă prima prezentare detaliată a vieţii în 
lumea spiritelor si ne împărtăşeşte deschis reflectiile privind viaţa 
sa, experienţele de după viaţă şi strădaniile de a scăpa de 
credinţele sale privind natura morţii. Relaţiile sale de colaborare 
cu Xavier continuă şi acum. Luiz ne împărtăşeşte multe din 
atitudinile şi punctele sale de vedere în această activitate. In cea 
de-a doua carte, intitulată And Life Goes On... (Şi viaţa merge mai 
departe...), Luiz ne împărtăşeşte observațiile sale privind 
semnificaţia iubirii şi a prieteniei, precum şi rolurile diferite pe 
care le joacă fiecare dintre ele în evoluţia spirituală a unei 
persoane. 


SORA SHEILA 

Sora Sheila a fost infirmieră în timpul celui de-al Doilea 
Război Mondial. Ea s-a născut în Germania şi a ajutat neobosită 
victimele germane din acea vreme. A murit în timpul unui raid 
aerian, spre sfârşitul războiului. Atunci când Entitatea sau spiritul 
Surorii Sheila este în Casă, se simte o mireasmă puternică de 
trandafiri. 


EURÍPIDES BARSANULFO (1880-1918) 

Euripides s-a născut şi a trăit întreaga sa viaţă în orăşelul 
Sacramento, din statul Minas Gerais, Brazilia. A fost politician, 
ziarist şi educator. Euripides şi-a câştigat curând o reputaţie de 
profesor înţelegător şi pasionat. A fost co-fondatorul şcolii primare 
şi a celei secundare din oraşul său natal. 


Eurípides fusese crescut in traditia catolicá, dar a fost 
fascinat de scrierile si de invátáturile lui Allan Kardec. A condus un 
Centru Spiritist timp de doisprezece ani si apoi a infiintat Colegiul 
Allan Kardec, in 1907. Capacitátile sale de vindecátor si de 
medium erau recunoscute la nivel international. Eurípides era un 
slujitor credincios al invátáturilor şi principiilor lui lisus Hristos. A 
lucrat fără încetare în timpul epidemiei de gripă spaniolă, ajutând 
mii de oameni. Epuizat şi slăbit de eforturile depuse, el a murit la 
18 noiembrie 1918, la vârsta de treizeci şi opt de ani. 


FRNCISCO CÂNDIDO XAVIER (1910-2002) 

Francisco Cândido Xavier s-a născut în oraşul Pedro 
Leopoldo, din statul Minas Gerais, Brazilia, la 2 aprilie 1910. 
Cunoscut sub numele de Chico Xavier şi iubit în Brazilia şi în 
America Latină, el este unul dintre cei mai prolifici scriitori din 
secolul al XX-lea în mişcarea Spiritistă Allan Kardec din Brazilia. S- 
a distins prin uimitoarele sale capacităţi paranormale ca medium, 
îndeosebi prin tehnica numită psihografiere: preluarea prin 
„channeling” a mesajelor transmise de un spirit, pentru a scrie o 
carte bazată pe cunoaşterea împărtăşită de acel spirit. Nu este 
foarte clar dacă Chico este sau nu este unul din multele spirite 
care se încorporează în Casa de Dom Inácio. A fost mentor si 
prieten iubit al Mediumului João. 

Chico a preluat prin channeling peste patru sute de cărţi 
care acoperă o gamă largă de subiecte. Cel mai mult s-a remarcat 
prin lucrările realizate în colaborare cu doi dintre îndrumătorii săi: 
Emmanuel, o fiinţă foarte elevată, care i-a împărtăşit viziunea sa 
despre o nouă formă de creştinism, şi Andre Luiz, medic şi poet 
care a comentat despre natura vieţii de după moarte. Cărţile sale 
s-au vândut în peste 25 de milioane de exemplare şi toate 
veniturile au fost donate pentru ajutorarea săracilor şi bolnavilor. 
În afara activităţii sale de medium, Chico Xavier şi-a consacrat 
viaţa lui lisus Hristos, a fost un umanist activ, folosindu-şi 
capacităţile psihice pentru a-i asigura pe ceilalţi oameni că viaţa 
continuă după moarte. 

Chico Xavier a prezis că atunci când spiritul îi va părăsi 
trupul, Brazilia va fi într-o „zi de sărbătoare”. Chico a murit la 30 
iunie 2002, la vârsta de nouăzeci şi doi de ani. Exact în acea zi, 
echipa de fotbal a Braziliei a câştigat Cupa Mondială pentru a 
cincea oară; într-adevăr, întreaga ţară a fost în zi de sărbătoare. 
Tara mai deplânge încă pierderea lui Chico. În timpul celor două 
zile de priveghere, s-a apreciat că aproximativ 2.500 de oameni pe 
oră au trecut prin faţa sicriului său. Printre cei care i-au adus 
omagii s-au aflat conducători ai Braziliei, dar şi conducători ai 


comunităţilor islamice, mozaice şi creştine. Cărţile lui Chico sunt 
bogate in învăţăminte şi lămuritoare, fiind de mare folos dacă 
intenţionaţi să vizitaţi Casa de Dom Inácio. Operele lui Chico 
Xavier au fost traduse in limba englezá si sunt disponibile la adresa 


WWNW.Sgny.Oorg. 


EMMANUEL 

Fiinţa iluminată cunoscută sub numele de Emmanuel a fost 
îndrumătorul şi mentorul spiritual al lui Chico Xavier. Conform 
însemnărilor lui Chico, Emmanuel a trăit într-una din vieţi în 
vremea romanilor, fiind senatorul Publius Sentulus. Într-o altă 
întrupare, a trăit în Portugalia, în 1517 fiind un conducător 
important al mişcării iezuite, Manuel de Nobrega. Nobrega a fost 
trimis să-i convertească la creştinism pe locuitorii Braziliei şi a 
creat şcoli şi colegii. A fost o personalitate importantă în istoria 
Braziliei, numele său fiind legat de înfiinţarea oraşului Rio de 
Janeiro. Tot din însemnările lui Chico, ştim că, într-o altă viaţă, 
Emmanuel a fost profesor la Universitatea Sorbonne din Paris. 
Emmanuel nu-şi anunţă prea des prezenţa, însă este una din 
Entităţile încorporate prin Mediumul João. 

Atunci când Emmanuel i-a apărut pentru prima dată lui 
Chico, să-l pregătească pentru misiunea sa, el l-a întrebat dacă 
este pregătit pentru această sarcină. Chico a răspuns afirmativ. 
Emmanuel i-a promis că nu-l va părăsi niciodată şi i-a cerut lui 
Chico să urmeze trei reguli în misiunea sa spirituală: 

1. Disciplină 

2. Disciplină 

3. Disciplină 


SPIRITUALISM 

Spiritualismul şi  spiritismul sunt două mişcări ce 
împărtăşesc credinţa că este posibil să comunicăm cu spiritele 
fiinţelor decedate. Spiritele sunt contactate cu ajutorul mediumilor, 
care comunică direct cu aceste spirite pentru a prelua mesajele, 
îndrumările, încurajările şi învăţăturile. Spiritualismul nu urmează 
o anumită doctrină. Spiritismul este o colecţie de principii şi 
învăţăminte primite direct de la spiritele foarte elevate, cum ar fi 
lisus Hristos. Aceste învățături cuprind filozofia si practica 
Spiritismului, la care ne referim sub denumirea dea Doctrina 
Spiritistă. 


ALLAN KARDEC (1804-1896) 


Să te nasti, să mori, să te nasti din nou si să evoluezi în mod 
constant. 
- Allan Kardec 


Allan Kardec s-a náscut in orasul Lyon din Franta, in 1804, 
iar numele său era adevărat Hippolyte Léon Denizard Rivail. Având 
o educaţie aleasă, el şi-a petrecut primii ani ai vieţii urmând studii 
academice în domeniile ştiinţelor, medicinii şi limbilor clasice. Pe 
la mijlocul anilor 1800, interesul lui Kardec s-a concentrat asupra 
fenomenului supranatural al comunicării spiritelor: presupusa 
capacitate a spiritelor de a-şi face cunoscută prezenţa în plan fizic. 
Fascinat de acest subiect, Kardec a întocmit o listă de întrebări şi a 
început să lucreze cu mediumi şi cu „channeleri” renumiţi, în 
încercarea de a consemna ştiinţific aceste fenomene. În 1857, 
rezultatele cercetărilor sale au fost publicate în cartea Le Livre des 
Esprits (Cartea spiritelor, tradusă în limba română: Bucureşti, 
Editura Larry Cart, 1995). Acest tratat a fost prima încercare a lui 
Kardec de a oferi o explicaţie detaliată a relaţiilor dintre lumea 
spirituală şi lumea materială. 

Sunt unii oameni care au o viziune dualistă asupra lumii, 
considerând că realitatea fizică ţine de domeniul ştiinţei, iar toate 
celelalte revin religiei. Spiritismul caută să întindă o punte peste 
această prăpastie, oferind o perspectivă unică privind 
interconectarea acestor două domenii. Kardec credea că toate 
instituţiile de autoritate, ştiinţifice şi religioase, erau incapabile să 
desfăşoare studii obiective privind fenomenele paranormale 
deoarece erau prea cufundate în dogme. El intenţiona să înţeleagă 
relaţiile dintre lumea fizică şi lumile non-fizice, bazându-se doar pe 
discernământul spiritual. Pornind de la premisa că sufletul este 
etern, cercetarea sa urmărea clarificarea stării sufletului de-a 
lungul fiecărei întrupări. Cercetările sale au constituit temelia 
doctrinei spiritiste, care susţine credinţa că numai comunicarea 
directă cu lumea spiritelor permite obţinerea unor răspunsuri 
obiective la întrebarea: cum să duci o viaţă corectă din punct de 
vedere moral. Întregul set de principii este prezentat într-o serie 
de cinci cărţi, care ne prezintă perspective valoroase privind 
scopul şi semnificaţia vieților noastre.'? 

În sensul ei cel mai strict, doctrina spiritistă se ocupă de 
existenţa sufletului şi de starea acestuia după moarte. Ea porneşte 
de la premisa că o Entitate, sau un spirit, este o forţă inteligentă, 
cu voinţă proprie. Comunicarea directă cu aceste spirite se 
desfăşoară cu singurul scop al elevării noastre spirituale, 
individuale şi colective. Pentru activitatea practică, doctrina oferă 


15 A se vedea Bibliografia şi Lecturile recomandate, unde veţi găsi cărţile lui Kardec. 


un set precis de instrumente si indrumári pe care le putem folosi 
fie pentru a fi martori ai acestor comunicári, fie pentru a intra in 
comunicare rodnică si sigură cu aceste spirite. Obiectivul celor 
care se angajează în asemenea comunicări (mediumi) este să-şi 
utilizeze capacităţile de medium într-un mod direct şi folositor. 

Fundamentele filozofice ale doctrinei cuprind invátámintele 
actuale despre spirite. Ca şi noi, aceste spirite sunt angajate într-o 
călătorie în urma căreia pot atinge lumile mai înalte şi mai pure ale 
conştiinţei. Şi datorită acestui lucru, ei ne oferă gratuit învăţăturile 
pe care le-au tras, cu intenţia ultimă de a lămuri relaţia dintre 
Dumnezeu şi noi înşine. Această relaţie este de obicei numită gol 
sau hiatus, în doctrina spiritistă. Ca să-l cităm pe Allan Kardec: 

Doctrina spiritistă este cea care umple acest hiatus. Ea ne 
arată că toate lucrurile sunt legate între ele de la un capăt la 
celălalt al lanţului; că fiinţele, care există într-un număr infinit de 
niveluri, umplu golul dintre Dumnezeu şi noi înşine; şi că aceste 
fiinţe sunt spirite ca şi noi, fiecare aflându-se într-un punct diferit 
al evoluţiei sale spirituale.!* 

Pentru aceia dintre noi care călătorim la Abadiânia, acest gol 
este umplut de Entităţile pline de iubire şi de compasiune din Casa 
de Dom Inácio de Loyola. Mediumul Joăo, care şi-a consacrat viaţa 
slujirii spirituale, este vehiculul prin care vindecarea este dăruită 
şi primită de noi toţi, indiferent cât de departe am ajuns în 
călătoria noastră spirituală. 


1$ Allan Kardec, The Spirit's Book, 31. 

CAPITOLUL 10 
VINDECĂRI MIRACULOASE 


Vindecarea cere: răbdare, perseverenţă, persistentă şi credinţă. 
- Dr. Augusto Almeida 


De-a lungul celor douăsprezece luni în care am adunat 
materiale pentru această carte, s-au strâns peste o sută de mărturii 
despre vindecări. Intâmplările provin de la oameni pe care i-am 
cunoscut personal sau pe care îi văzusem în Casă ori de la oameni 
cu care Entităţile ne-au spus că ar trebui să vorbim. Am fi dorit să 
avem posibilitatea de a le cuprinde pe fiecare din ele, însă pur şi 
simplu nu este suficient spaţiu pentru toate. Suntem recunoscători 
tuturor celor care ne-au împărtăşit remarcabilele lor experienţe de 
vindecare. Să le împărtăşim cu dumneavoastră, exact aşa cum ne- 
au fost trimise, este pentru noi o mare onoare, dar şi un privilegiu. 


A 
O CHEMARE LA VINDECARE 
Phillip C. Bechtel, dr. în medicină 


Am fost neurochirurg în Forth Worth, Texas, în ultimii 
treizeci de ani şi, de asemenea, eram interesat de metodele 
vindecării alternative, căutând căi de a le combina sau urmărind să 
găsesc tiparele fundamentale ale vindecării în armonie cu practica 
medicală standard. In cele din urmă, am început să simt o anumită 
atracţie către America de Sud şi, în sfârşit, am auzit despre un om 
numit loan al Domnului. Prima mea călătorie a fost în februarie 
2002, când am călătorit în grupul condus de Heather Cumming. În 
următorii doi ani, am fost în Brazilia de unsprezece ori. 

În cursul primei mele vizite, l-am urmărit pe Ioan al 
Domnului făcând incizii pe trupul oamenilor, precum şi răzuindu-le 
ochii şi punându-le tampoane cu substanţe hemostatice în nas, fără 
dureri semnificative, cu sângerări foarte slabe sau deloc şi fără nici 
un semn de infecţie. Aceste observaţii m-au forţat să-mi pun 
întrebarea: „Cum se poate aşa ceva?” Formulând această 
întrebare, pe care mintea mea o punea, întrezăream posibilitatea 
că ar putea să fie vorba de ceva mai mult decât un set de practici 
bizare. 


În timpul primei săptămâni petrecute în Casă, am fost 
chemat în fata Entităţii şi am fost întrebat ce miros simt cu ochii 
închişi. La început, am crezut că era un fel de parfum, dar în final 
am spus: un trandafir din soiul „Peach Rose”. Prin asta, Entitatea 
mi-a arătat că m-ar putea învăţa să fac astfel de operaţii. Mi-a 
cerut să găsesc un stilou care să conţină aur sau argint şi să-l 
aduc. Când am îndeplinit cerința, a ţinut stiloul în mână timp de un 
minut şi mi l-a dat înapoi, spunându-mi că a pus energie în el. De 
asemenea, mi-a spus că ar trebui să-l folosesc în munca mea, dar 
numai în cazurile cele mai dificile. 

Nu aveam nici o idee cum să folosesc stiloul sau energia din 
el. Am hotărât, în privinţa stiloului, că aş putea să-l folosesc când 
aveam să simt o oarecare teamă în legătură cu un anumit pacient. 
Am început să le spun unora dintre pacienţii mei despre Ioan al 
Domnului şi despre stiloul pe care mi-l dăduse. l-am întrebat dacă 
le-ar face plăcere să folosesc stiloul. Nici unul nu a refuzat. Aveam 
deci să stau pur şi simplu cu pacientul în rezerva sălii de operaţii, 
ţinând stiloul într-una din mâini şi apoi punând mâna pe zona în 
care trebuia să fac operaţia. Întotdeauna energia părea să 
sporească şi să treacă din mâna mea în corpul pacientului. După 
trecerea unui anumit timp, încetam procedura şi reluam schema 
obişnuită a operaţiei chirurgicale. Nu am folosit această tehnică 
niciodată ca o alternativă la îngrijirea medicală standard. În 
schimb, am folosit-o ca procedură complementară. Am avut 
numeroase experienţe în utilizarea stiloului, ajungând probabil la 
un total de 800. 

La fiecare călătorie în Brazilia, mi se spunea să stau în 
camera curentă, unde aveam să primesc energie. Din când în când, 
primeam încredințarea să lucrez cu o anumită persoană. Prima 
dintre acestea a fost o femeie paraplegică din Franţa, care suferea 
de scleroză multiplă. Mi s-a spus să pun mâna pe gâtul femeii şi să 
stau alături de ea timp de două ore. Entitatea a spus că, la un 
moment dat, ceva avea să „intre în mine”. De asemenea, mi-a spus 
că s-ar putea să-mi pierd cunoştinţa. Datorită acestui lucru, un alt 
mediu trebuia să stea lângă mine pentru eventualitatea în care s-ar 
fi întâmplat să cad. Aşa cum puteţi bănui, eram puţin tulburat şi 
înspăimântat. Totuşi, m-am întâlnit cu femeia si am urmat 
instrucţiunile primite. 

Ceva a intrat în mine după circa o oră şi un sfert de şedere. 
Era o energie pe care o mai simtisem înainte într-un alt loc, în care 
se desfăşura un ritual de vindecare al indigenilor americani, cu 
folosirea unei măşti. Din această experienţă am înţeles că energia 
vindecătoare a Entităţilor este transculturală. Inainte de a pleca, 


după îndeplinirea acelei sarcini, Ioan al Domnului mi-a spus: 
„Acum, pentru că ştii ce este energia, lucrează cu ea”. 

In plus faţă de călătoriile mele în Brazilia, am avut 
nenumărate ocazii de a aplica această experienţă după ce am 
revenit în Texas, de obicei în timpul nopţii. Timp îndelungat, am 
avut o serie de vise în care vorbeam cu loan al Domnului. El îmi 
punea întrebări şi eu răspundeam. Apoi mă trezeam si resimteam, 
timp de o oră sau mai mult, o energie intensă, după care 
adormeam din nou. In anumite ocazii, mă trezeam cu o durere 
puternică la picioare. Durerea era atât de mare, încât abia o putea 
suporta. Mă întrebam: „E de mirare dacă lucrează şi asupra mea?" 
Chiar în acea clipă, durerea dispărea. S-a întâmplat de trei sau 
patru ori. Cred că trupul meu a fost transformat în plan fizic pentru 
a se adapta conducerii energiei. Cu timpul, eram capabil să 
„tolerez” din ce în ce mai multă energie fără efecte secundare 
excesive, în afara unei dificultăţi de concentrare trecătoare şi a 
unei uşoare stângăcii, care durau amândouă între cincisprezece şi 
douăzeci de minute. 

În timpul ultimei mele călătorii în Brazilia, se părea că 
Entităţile terminaserá cu mine - cel puţin în privinţa vizitelor la 
Casa de Dom Inácio. Actionau ca si cum nu existam şi nu mai 
aveau alte instrucţiuni să-mi dea. Atunci cunoaşterea intuitivă mi-a 
permis să înţeleg faptul că încheiasem munca spirituală pe care o 
desfăşuram în Brazilia. Au trecut trei ani de când am fost ultima 
dată acolo. Intr-un anumit moment, l-am întrebat pe Ioan al 
Domnului: „Când ar trebui să revin?”, iar el mi-a răspuns: „Oricând 
vă gândiţi”. Multe dintre răspunsurile pe care mi le dădea aveau 
dublu înţeles şi, în acest caz, mi-am dat seama că probabil mesajul 
subinteles era că putea să revin în Brazilia doar gândindu-mă la 
acest lucru. 

In aceeaşi perioadă in care n-am mai fost în Brazilia, am 
încetat să mai folosesc şi stiloul. Cu o anumită teamă, l-am pus 
într-o frumoasă cutie din piele şi l-am lăsat acolo şi doar din când 
în când mă uitam la el şi îmi aminteam să-l folosesc. Am început să 
lucrez folosindu-mi mâinile, împreună cu stiloul. În acele din urmă, 
am ajuns la concluzia că stiloul era precum o pereche de roţi 
ajutătoare pentru o bicicletă, care sunt foarte utile până înveţi să 
mergi. La un moment dat, roţile sunt înlăturate şi descoperi că poţi 
să-ţi tii singur echilibrul si ai o mobilitate mai mare. La fel a fost 
cazul cu energia şi cu mâinile mele. Am continuat să lucrez şi 
energia continua să apară oricând aveam nevoie de ea. Sunt mereu 
conştient de nivelul scăzut al energiei obişnuite, dar când o 
„solicit” printr-o simplă rugăciune, ea apare întotdeauna. A fost 
doar o singură ocazie în care nu a apărut. In acel moment, lucram 


cu o femeie bolnavă, aflată într-o fază terminală, si nu a apărut 
absolut nimic. Am considerat că nu avea nici o legătură cu ceea ce 
se întâmpla şi nu reprezenta un eşec în munca pe care o făceam. 

Folosesc această procedură într-un mod foarte simplu: ţin 
mâna pacientului, o pun în contact cu genunchii mei şi folosesc apă 
şi o lumânare. Spun o rugăciune în care îl rog pe Dumnezeu să-mi 
pună mâinile în mâinile Sale, astfel încât, atunci când ating 
pacientul, o fac în mâinile lui Dumnezeu. Când spun această 
rugăciune, energia apare imediat. Durează un interval variabil de 
timp, de obicei între douăzeci şi treizeci de minute, şi apoi 
încetează brusc, de la sine, fără nici o interferenţă din partea mea. 

Nu ştiu ce este energia sau cum acţionează. Într-adevăr, am 
fost informat în camera curentă că nu ar fi absolut necesar să ştiu 
şi acesta e un răspuns suficient pentru mine. Am observat că 
energia pare să inducă o vibraţie „simpatetică” în fiinţa căreia îi ţin 
mâna. Asta mă face să mă întreb dacă declansez sau nu in lăuntrul 
pacientului o forţă care produce vindecarea. Am ajuns la concluzia 
că sarcina mea este pur şi simplu să mă dau la o parte şi să slujesc 
drept conducător al acestei energii sau forţe. Cred cu fermitate că 
sursa din care vine această energie ştie mai mult despre ce are de 
făcut, unde să acţioneze şi cum să ajute persoana asupra căreia 
lucrez, decât ştiu eu însumi. Prin urmare, nu încerc să directionez 
ori să controlez energia si nici să influentez funcţia acestuia în 
lăuntrul pacientului. 

Deşi cea mai mare parte din munca mea se desfăşoară în 
contact direct cu o altă persoană, sunt multe situaţii în care am 
lucrat cu oameni aflaţi la distanţă, exact în acelaşi fel. Ei 
raportează experienţe care rivalizează sau uneori depăşesc 
experienţa fizică a lucrului direct. Am efectuat astfel de lucrări în 
locuri depărtate cum ar fi Brazilia, Canada, Costa Rica sau în 
statele americane California, Washington şi New Mexico. 

Lucrez în primul rând cu oameni care au cancer, însă nu pot 
pretinde vreo vindecare. S-a observat o reducere substanţială a 
durerii şi cred că speranţa de viaţă a acestor pacienţi ar fi putut fi 
mai mare, desigur în rândul oamenilor cu tumori maligne pe creier, 
dar în cele din urmă toţi au decedat. Lucrul cel mai incredibil 
pentru mine a fost legătura pe care am resimtit-o cu pacienţii mei 
în această lucrare. Este una din cele mai profunde şi mai omeneşti 
trăiri pe care le-am avut vreodată. 

Cred că este important să afirm că această muncă are foarte 
puţin de-a face cu munca unui vindecător. loan al Domnului spune 
adesea că el este doar un simplu om şi că Dumnezeu vindecă. Este 
o tendinţă firească a oamenilor bolnavi să proiecteze asupra 
vindecătorului o parte din ei înşişi, care se află în mare suferinţă. 


Oricum, eu pot doar să fiu recunoscător pentru experienţele pe 
care le-am trăit în Brazilia si pentru legătura care mi-a fost dată cu 
propriii mei pacienţi aici, în această ţară. Ioan al Domnului aduce 
un serviciu imens omenirii în Casa de Dom Inácio. 

Totuşi, ultima observaţie privind munca pe care el o face nu 
este despre loan al Domnului, ci despre energia, forţa, spiritele, 
inconştientul colectiv sau Dumnezeu, care se află în spatele tuturor 
acestor lucruri. Acestea acţionează într-adevăr aici şi, într-un 
anumit fel, ne deschide conştiinţa faţă de ceea ce este posibil. Cred 
că suntem limitați doar de propria noastră imaginaţie. 


A 
INTERVENŢIE DIVINĂ 
Marcelene Da Silva Oliveira 


În septembrie 2003, Marcelene Da Silva Oliveira a simţit că 
nu avea altă opţiune decât să facă o operaţie chirurgicală, pentru 
amputarea braţului deformat. Cu doi ani înainte, tumorile sale 
canceroase fuseseră înlăturate, însă rănile nu se vindecau. Rănile 
deschise miroseau urât şi carnea vie începea să se descompună. 
Bratul îi atârna inert şi fără vlagă. La operaţia anterioară îi fusese 
scos tendonul şi acum braţul nu mai răspundea la comenzi. 

La începutul lunii octombrie 2003, Sebastian a rugat-o pe 
Heather să traducă povestea Marcelenei. Cu o lună în urmă, el îi 
fotografiase braţul. Sebastian nu putea să-şi creadă ochilor atunci 
când a văzut amploarea vindecării ce avusese loc. Rănile erau 
aproape închise şi se formau ţesuturi sănătoase. La jumătatea 
povestirii Marcelenei, Sebastian a arătat fotografia făcută anterior 
şi oamenii au rămas cu gura căscată, fiindcă se vedea foarte bine 
carnea în stare de descompunere. 


Marcelene ne spune povestea ei: 

Atunci când doctorii mi-au spus că umflăturile de pe braţul 
meu erau tumori foarte grave şi, dacă boala ar avansa către creier, 
as muri, am fost de acord să mă opereze. Înlăturându-mi tumoarea 
canceroasă, medicii mi-au tăiat nervul şi tendonul de la mână. 
Bratul îmi atârna inutil pe lângă trup, de la operaţia de acum doi 
ani. Rănile, aşa cum puteţi vedea din fotografie, erau deschise, 
urât mirositoare şi aveau dimensiuni de aproape 2,5 cm (un inch). 
Durerile erau cumplite şi sufeream de depresie. Medicii mi-au spus 
că singura slutie era amputarea braţului, pentru a preveni 
extinderea infecţiei. Operația fusese programată în dimineaţa 
următoarei zile de luni. 


Vineri, un prieten care lucra in Casa de Dom Inácio a insistat 
să-l văd pe Ioan al Domnului înainte de a-mi pierde braţul. Cu două 
ore în urmă, nu ştiam nimic despre Ioan al Domnului şi despre 
spiritele generoase aflate aici. Era greu pentru noi, din punct de 
vedere financiar, să călătorim şi să plecăm de acasă, dar fratele 
meu a venit imediat şi m-a adus aici, în Casă. 


Heather continuă: 

Întregul personal al Casei a fost uimit de recuperarea 
Marcelenei în numai treizeci de zile. Este o mărturie emoţionantă a 
vizitei unei persoane la Entitate şi a puterii vindecătoare a 
plantelor medicinale. Acest fapt ne-a reînnoit tuturor credinţa şi 
am putut simţi energia înaltă şi emoția întreaga zi. 

Marcelene mi-a cerut să o duc la Entitate; era timidă, dar 
voia foarte mult să cinstească şi să mulţumească Entităţii. Stând în 
picioare în fata Entităţii, i-a arătat braţele şi rezultatul miraculos 
obţinut doar cu ajutorul plantelor medicinale. Entitatea a zâmbit cu 
acea cunoaştere plină de compasiune, care pătrunde în cele mai 
întunecate cotloane ale inimilor noastre. „La operaţia din această 
după-amiază, voi face lucrarea. Şi veţi avea o problemă aici”. A 
trecut pe lângă Marcelene şi, pentru câteva clipe, a masat trupul 
fratelui ei în zona ficatului: „Ficatul dumneavoastră. Voi face 
lucrarea astăzi şi apoi ar trebui să vă duceti la doctorul pământesc, 
să încheie tratamentul”. Am mers cu toţii spre sala de operaţii. 
Fratele său era alb la faţă. Avea deja o programare la un spital 
pentru un control prin scanare la ficat şi pentru înlăturarea vezicii 
biliare. 

Am aşteptat-o pe Marcelene până la terminarea operaţiei şi 
apoi i-am însoţit pe ea şi pe fratele ei la maşină. Karen a luat 
repede camera video şi Marcelene a început să-şi spună povestea. 
Deodată şi-a dat seama că îşi atingea gura cu mâna stângă, cea 
care fusese paralizată de doi ani! „Doamne Dumnezeule! Bratul si 
mâna mi se mişcă!”, a exclamat ea, izbucnind în lacrimi. Mişcările 
erau încete şi rigide, dar peste o săptămână, când a revenit la 
controlul post-operator, putea mişca uşor şi deplin întregul braţ. 
Marcelene era uimită că braţul răspundea la comenzi şi se mişca 
fără tendon şi fără nervul motor. Ea revine la Casa de Dom Inâcio o 
dată pe lună pentru vindecare. Asta înseamnă o zi de muncă 
pentru fratele ei, care este taximetrist. Marcelene nu poate lucra şi 
nu şi-ar putea permite să viziteze Casa în mod regulat. Obligatia 
noastră faţă de ea este să ne asigurăm că are bani de transport, ca 
să ne poată vizita regulat şi să-şi poată continua tratamentul. Ea 
este devotată Casei şi aduce întotdeauna membri ai familiei şi 
prieteni aflaţi în nevoie. Marcelene este curajoasă, binevoitoare şi 


are o credinţă nestrămutată. Asta ne dă si nouă credinţa să 
ascultăm aceste mărturii puternice. 

„ Am revenit să-mi exprim multumirea şi să-i aduc pe 
unchiul, vărul şi nepoata mea”, spune Marcelene. „Unchiul meu 
avea acelaşi tip de tumori la braţ. Acum ele au fost înlăturate de 
Entitáti. A durat doar câteva minute; nu a curs sânge şi rănile 
păreau biete zgârieturi faţă de cicatricele adânci pe care le-am 
avut eu. Hernia lui este încă inflamată, dar nu mai are dureri. 
Nepoata mea avea crize frecvente de epilepsie, însă acum se simte 
bine după o singură vizită. Vărul meu avea o afecţiune la stomac şi, 
de asemenea, se simte mai bine. Nu putem mulţumi îndeajuns 
pentru Iubirea Divină care se manifestă aici. Voi reveni cât de des 
voi putea să stau în curent şi să mă rog pentru toţi cei care vin aici 
să se vindece. 


A 
NU MAI AM NEVOIE DE PROTEZE LA PICIOARE, NICI DE 
SONDE 
Ana Lucia 


Ana Lucia s-a născut în 1985 cu spina bifida şi cu dislocare 
coxală. De la naştere, picioarele îi ajungeau deasupra capului şi îi 
atingeau urechile. Nu putea să le coboare ori să le întindă ca un 
copil normal. Medicilor le-a trebuit o lună şi jumătate să-i îndrepte 
picioarele. A suferit opt operaţii chirurgicale până la vârsta de 
patru ani. 


Ana Lucia isi începe povestea: 

Nu ştiu de ce unii copii se nasc cu această boală, dar eu am 
avut norocul sà nu-mi afecteze functia creierului, cu exceptia lipsei 
unui nerv care impiedica functionarea normalá a vezicii urinare. 
Familia mea aflase despre Casa de Dom Inácio, cánd eu aveam 
nouá ani. In primul an, nu puteam sá intreprind cálátoria la 
Abadiânia, din punct de vedere fizic, astfel încât un prieten a dus 
fotografia mea Entitátilor. Am primit remedii pe bază de plante 
medicinale, pe care le-am luat cu deplină încredere. În acest fel, 
Entitàtile mă tratau fără să fie nevoie de prezenţa mea fizică. 

Când am împlinit zece ani, Entităţile mi-au cerut să vin la 
Casa de Dom Inácio. Am venit cu familia. Aveam două proteze la 
picioare, care ajungeau până la şolduri. Foloseam cârje pentru a 
merge şi purtam pamperşi. Când am venit în faţa Entităţii, nu i-am 
cerut să fiu vindecată, ci i-am spus că nu aş putea să revin la 
fiecare patruzeci de zile, fiindcă locuiam foarte departe, în sudul 


Braziliei. Entitatea a spus: „Fiica mea, poti să vii la nouăzeci de zile 
şi, dacă nu te vindec, o să închid Casa”. 

În următorii doi ani, am călătorit câte treizeci şi opt de ore 
cu autobuzul, pentru a fi văzută de Entitate la fiecare trei luni. Imi 
scria o reţetă cu plante medicinale şi mă întorceam acasă. Nu mi-a 
spus niciodată nimic. Am urmat protocolul întocmai. După doi ani, 
am întrebat când îmi va funcţiona normal vezica urinară. Dr. 
Augusto m-a informat că, atunci când îmi vor putea fi scoase în 
siguranţă punga urinară si sonda, el îmi va spune şi eu mă voi 
pregăti. Peste două zile, am plecat cu autobuzul. Aveam o infecţie 
urinară şi când am scos sonda să o înlocuiesc, nu am mai putut să 
o pun la loc din cauza infecţiei. Nu am urinat, nici măcar în 
pamperşi, timp de douăzeci şi şapte de ore. Când am ajuns acasă, 
am simţit brusc nevoia de a merge la toaletă şi am urinat normal 
pentru prima dată, fără sondă. Medicii spuneau că nu puteam trăi 
fără să port permanent o sondă, fiindcă era posibil ca urina să fie 
împinsă înapoi spre rinichi, pe care îi putea afecta grav. l-am 
telefonat lui Sebastian, la Casa de Dom Inâcio, să aflu cât de gravă 
era situaţia. El s-a dus la Dr. Augusto, care i-a spus că mă va ajuta. 
Am hotărât să nu mai folosesc solda, pentru că mă simţeam 
pregătită spiritual şi fizic. Eram pe deplin conştientă că purtam 
răspunderea pentru hotărârea mea. 

După patru luni, în 1999, am revenit la Casa de Dom Inâcio 
în timpul vacanței de vară, pentru trei luni. Dr. Augusto mi-a spus 
să mă duc pe scena cea mică şi să depun mărturie. Apoi a chemat 
un medic din camera curentă, să fie de faţă când Dr. Augusto mi-a 
luat o cârjă şi a aruncat-o pe podea cu zgomot. Dr. Augusto mi-a 
spus să merg. Am făcut câţiva paşi, dar am căzut, fiindcă eram 
obişnuită să folosesc două cârje. Dr. Augusto mi-a cerut să mă 
ridic. Mi-a spus că puteam şi nimeni altcineva nu trebuia să mă 
ajute, pentru că eram impregnată cu energie vindecătoare. Din 
acel moment, am început să merg cu o singură cârjă şi cu cele 
două proteze mari. 

În ianuarie 2002, am făcut un control medical complet, cu 
rezultate excepţionale. În sfârşit, protezele incomode si 
voluminoase mi-au fost scoase şi mi s-au pus două proteze mici. 
Încurajată, am venit la Casa de Dom Inácio si am înmânat 
protezele mari Entitátii, intr-o zi de vineri. Miercurea urmátoare, 
mi-am scos singură cele două proteze mici, dándu-mi seama cá nu 
mai aveam nevoie de ele. Le-am donat Casei. Vezica mea era 
complet vindecată: nu mai aveam nevoie de pamperşi şi nici de 
sonde. Mai folosesc două cârje mici atunci când merg, dar 
picioarele se mişcă libere. Uite, acum pot chiar să merg pe 


bicicletă. (Ana Lucia s-a urcat pe bicicletă si a pornit spre hotel, 
făcându-ne cu mâna şi râzând fermecător). 

În momentul în care am luat acest interviu, in 2003, Ana 
Lucia avea nouăsprezece ani şi era în primul an la colegiu. Acum 
se străduieşte să meargă liber, fără cârje. 


A 
PROTECŢIE DE LA TATĂL 
Tiáo Passarinho 


La sfársitul unei sedinte de dupá-amiazá din februarie 2005, 
Sebastian ardea de nerábdare sà o prezinte pe Heather tizului sáu 
(xara, în limba portugheză). Dorea ca ea să asculte povestea lui 
Sebastião Pereira Dos Santos, cunoscut sub numele Tião 
Passarinho (dar şi sub cel de Sebastião). „Arată-i cicatricele de la 
rănile de glonţ, mai întâi”, l-a îndemnat el. „Apoi spune-i povestea 
ta”. Tiào şi-a ridicat cămaşa, descoperind urmele vizibile a patru 
răni de glonţ, dintre care una chiar deasupra inimii, una în zona 
splinei, alta pe partea dreaptă a cavităţii toracice şi a patra în zona 
stomacului. 


Tião Passarinho isi începe povestea: 

Pe 14 octombrie 1994, îmi aduceam fiul acasă de la şcoală, 
la începutul după-amiezii. N-o să uit niciodată acea zi. Imi parcam 
taxiul, când o altă maşină a intrat în faţa mea, iar şoferul a ieşit şi a 
început să tipe la mine. Fiul meu stătea pe scaunul din dreapta 
mea. Nu am ieşit din maşină, fiindcă mă temeam pentru vieţile 
noastre. Il cunosteam pe acel om; avusesem o ceartă legată de 
nişte afaceri. Am observat un alt bărbat cu o cămaşă galbenă 
strălucitoare şi cu pantaloni maro, care stătea lângă maşină. Era 
pe partea opusă şoferului. M-am gândit cá îl însoțea pe omul 
înfuriat. Şoferul maşinii era acum la doar un metru de mine. Avea 
un pistol în mână şi a tras cinci focuri. Patru gloanţe au intrat în 
trupul meu - cicatricele pe care le vedeţi sunt de la acele gloanţe. 
Un glonte s-a înfipt în maşină. Am fost dus în mare grabă la spital, 
unde am stat şaptesprezece zile. Am avut noroc că am scăpat cu 
viaţă. De când am fost externat, vin la Casa de Dom Inácio. 


Sebastian ne impărtăşeşte: 

Acum să vedeţi. Eram pe scenă cu Entitatea, în timp ce 
efectua operaţiile chirurgicale, iar Entitatea s-a întors spre mine şi 
mi-a spus: „Du-te şi adu-l pe filho, cel care este prietenul şi tizul 
tău. Tocmai a sosit”. Cum treceam prin Sala de Rugăciune, ştiam 


intuitiv la cine se referea Entitatea, dar nu aveam nici o idee că 
Tiào era in Casá. Nu stiam nimic despre incidentul sau despre 
spitalizarea lui. L-am găsit stând în picioare în afara sălii şi l-am 
adus în faţa Entităţii. Entitatea (Dr. Oswaldo Cruz) a pus mâna pe 
umărul lui Tiăo şi a spus: „Filho, îţi aminteşti ziua în care ai fost 
împuşcat? Era un bărbat care stătea lângă maşină, purtând o 
cămaşă galbenă şi pantaloni maro. Eu eram, Dr. Oswaldo Cruz”. 


Tiào continuă: 

Sunt în viaţă deoarece Dr. Oswaldo Cruz a făcut astfel încât 
acele gloanţe să nu intre mai adânc în trupul meu. Imaginati-và cá 
era vorba de cinci gloanţe trase de la distanţa de un metru. 
Entitatea m-a salvat. li datorez viaţa. Sunt convins de acest lucru. 

Am venit prima dată în Casa de Dom Inácio în anul 1980, 
pentru că tatăl meu suferea de dureri cumplite de cap. Durerea era 
atât de puternică şi de continuă, încât el fusese internat în Spitalul 
Santa Casa de Misericordia, fiind ţinut sub observaţie. Medicii i-au 
făcut analize timp de douăzeci şi trei de zile, dar nu au reuşit să 
găsească adevărata cauză a migrenelor. Auzisem despre Ioan al 
Domnului, aşa că m-am dus la spital şi am cerut medicilor 
permisiunea de a-l lua pe tatăl meu din spital pentru o zi. 
Solicitarea mi-a fost îndeplinită, cu condiţia să mă întorc cu el în 
aceeaşi noapte. Ei doreau să continue seria de analize. 

L-am dus imediat pe tatăl meu la Casa de Dom Inácio şi a 
ajuns în faţa Entităţii, care a pus mâna pe capul lui şi i-a spus să 
revină în acea după-amiază pentru operaţie. Tatăl meu a mers într- 
o zonă liniştită din grădina Casei şi a început să plângă cu suspine, 
după ce primise binecuvântarea. Mi-a spus că a simţit o energie 
imensă atunci când Entitatea a pus mâna pe capul său şi durerile 
de cap i-au dispărut imediat. A rămas pentru operaţie şi în aceeaşi 
seară l-am dus înapoi la spital. Le-am spus medicilor ce se 
întâmplase şi că nu mai avea dureri de cap. Medicul a recomandat 
efectuarea unei scanări şi a găsit suturi vizibile clar mai jos de 
tâmpla stângă, deşi nu era nici un semn al unei intervenţii din 
exterior. Tatăl meu nu a mai avut vreodată dureri de cap de la acea 
operaţie efectuată cu mulţi ani în urmă. 

De câte ori îmi cumpăr un taxi nou, înainte de a face prima 
cursă cu pasageri, duc cheile Entităţii, care le tine în mână si mă 
binecuvântează pentru a circula în siguranţă. Munca de taximetrist 
este destul de periculoasă, mai ales în timpul nopţii. Am fost jefuit 
de trei ori, dar am scăpat teafăr si nevátàmat de fiecare dată. 
Aceasta este o Casă a Domnului şi voi veni întotdeauna aici. 


A 


VINDECATĂ DE HEPATITĂ B DUPĂ O SINGURĂ VIZITĂ 
Susan Schinstine 


Am făcut demersuri să-mi fac o asigurare de sănătate în iulie 
2002. In august, am primit de la compania de asigurări o scrisoare 
prin care mi se refuza asigurarea şi eram îndemnată să mă duc la 
medic, pentru că analiza sângelui indica valori ridicate ale 
funcţiilor ficatului. Doctorul mi-a recomandat să fac o serie de 
analize şi rezultatele au fost pozitive pentru hepatită B. M-a trimis 
la un endocrinolog să văd ce se putea face. Intre timp, eram 
distrusă şi am intrat într-o stare de depresie. Eram bolnavă, într- 
adevăr bolnavă, şi mai rău era faptul că nu aveam nici o idee cum 
dobândisem această boală. Mă gândeam că o contractasem în 
cursul unui concediu petrecut în Egipt. 

Făceam tratamente prin acupunctură pe vremea aceea, dar 
a trebuit să-i spun prietenei mele că nu mai putea să mă trateze. 
Ea mi-a vorbit de un seminar despre vindecare pe care îl ţinea şi 
mi-a cerut să-l urmez. În cursul seminarului, a început să discute 
despre Ioan al Domnului. Atunci am înţeles de ce participarea la 
acest seminar fusese atât de vitală. Trebuia să aflu despre el. 

Ştiam că trebuia să mă duc în Brazilia să-l văd pe acest 
vindecător. Prietena m-a pus în legătură cu Heather Cumming, 
soră a Casei şi conducătoare a unor grupuri de turişti. În februarie 
2003, m-am dus în Brazilia să-l văd pe Ioan al Domnului, împreună 
cu un grup de pelerini. Ştiam că o să mă ajute. Am sosit într-o zi de 
luni şi Heather ne-a aşteptat la aeroport şi ne-a însoţit la 
Abadiânia. Ne-a arătat împrejurimile şi ne-a spus la ce să ne 
aşteptăm si ce trebuia să facem. Ne-am dus la Casa de Dom Inácio 
miercuri, în prima săptămână. Când mi-a venit rândul, am ajuns în 
fata Entităţii si i-am explicat diagnosticul stabilit de medic. I-am 
cerut Entităţii să mă ajute în procesul de vindecare. Avea un 
zâmbet blând şi ochii umezi. Mi-a spus că o să mă ajute şi că 
trebuia să revin în dimineaţa următoare pentru operaţie. 

A doua zi, am stat în sala de operaţii cu mâna dreaptă pe 
inimă si cu mâna stângă în poală, pentru ca Entităţile să stie că 
acceptam orice ajutor simțeau cà am nevoie. In rugăciune, le-am 
cerut să mă ajute. Am simţit o lumină mişcându-se în interiorul 
corpului meu, asemănătoare cu o senzaţie de gâdilat prin tors. 
Apoi s-a mutat în sus, pe marginea gâtului, până în ureche. Îmi 
amintesc ce era în gândul meu: „Grozav. O să-mi vindece urechea”. 
Nu le spusesem despre durerile de ureche pe care le aveam atunci 
când stăteam culcată pe partea stângă. 

După operaţie, m-am întors în camera mea şi m-am întins să 
mă culc pe partea stângă. Nu aveam absolut nici o durere, de nici 


un fel, în ureche. Mi-am petrecut restul celor două săptămâni în 
Brazilia, stând în camera curentă, dăruind şi primind energie. 
Ştiam în sufletul meu că mă vindecasem. 

In iunie, m-am dus la medicul meu de familie, care era 
supărat că nu revenisem la medicul specialist. I-am spus doctorului 
că nu-mi plăcea de specialist, aşa că m-a trimis la altul. Mi-au 
trebuit şase luni să ajung la noul medic specialist. Era în ianuarie 
2004. I-am spus noului doctor că eu nu credeam că sunt bolnavă, 
dar el mi-a făcut din nou analize pentru depistarea tuturor viruşilor 
de hepatită. M-a întrebat ce făcusem. l-am spus că má dusesem la 
un vindecător spiritual, loan al Domnului, şi că el mă vindecase. 
Nefiind pe deplin convins, el mi-a recomandat o analiză foarte 
scumpă, care putea scoate în evidenţă până şi cele mai mici urme 
de virus din sânge. Şi acum rezultatul a fost negativ. Doctorul mi-a 
spus că nu aveam în sânge nici măcar vreo urmă rămasă, deşi de 
obicei rămâne întotdeauna o urmă după tratament. Mi-a spus să 
revin după trei luni pentru control şi, dacă aş simţi vreo durere la 
ficat, ar trebui să revin chiar mai curând. Peste trei luni, rezultatul 
controlului a fost tot negativ. 

Soţul meu şi cu mine am revenit în Brazilia în mai 2004. M- 
am dus din nou în fata Entitátii pentru a-i mulţumi că m-a vindecat. 
Entitatea mi-a spus cà nu mai trebuie să-mi fac griji. Mă 
vindecasem de hepatită şi nu trebuia să revin decât dacă doream. 
Nu mai e nevoie să spun că am revenit în fiecare an şi voi continua 
să o fac atâta timp cât voi putea. Mă simt ca acasă în Casa de Dom 
Inácio si simt lipsa legăturii atunci când nu sunt acolo. Acum mă 
duc să dau energie altora, ştiind că am întotdeauna mai multă 
decât am nevoie. Mă rog să-i pot ajuta pe alţii menţinând curentul 
pentru ei, aşa cum şi alţii o făcuseră pentru mine. 


A 
SUNTEM CU TOŢII INVITAŢI LA ACEASTĂ PETRECERE 
Roger Kitzis 


Roger era medic ortodontist (specialist in prevenirea, 
diagnosticarea si tratarea afectiunilor gurii, maxilarelor si dintilor. 
N. trad.) si lucra in cabinetul tatălui sáu din Long Island. Era un 
băiat iubitor de distracţie si se bucura din plin de viaţă. Dar a 
început să-şi piardă vederea la unul din ochi. Ultimul lucru la care 
se gândea era să aibă scleroză multiplă. Fusese rareori bolnav de-a 
lungul vieţii. De ce s-ar fi schimbat lucrurile acum? Diagnosticul l-a 
uluit, însă era hotărât să nu se lase distrus de boală. A început să 
caute o abordare holistică a vindecării. 


Roger ne spune povestea sa: 

Atunci când a venit la Ioan al Domnului, în septembrie 2001, 
eram sigur cà má voi vindeca imediat. 

Nu s-a întâmplat asa. Ba mai mult, alţii veneau în fata 
Entităţii, care vorbea cu ei şi le spunea „să stea în curent" ori să 
meargă la cascadă. In esenţă, mie doar mi-a făcut semn să trec, 
fără să mă cerceteze. Şi astfel am stat în camera curentă timp de 
trei zile. Eram dezamăgit şi total dezorientat. Aveam mentalitatea: 
„Sunt din New York. Știu că sunt cu omul potrivit şi la locul 
potrivit”. Era ca şi cum aş fi mers la un parc de distracţii şi făceam 
o plimbare călare. Îmi spuneam în gând: „Trebuia să mă fi vindecat 
deja". Nu e de mirare că Entitatea nici nu se uita la mine. 

A doua oară când am venit la Abadiânia, m-am simţit neluat 
în seamă până în ultima zi. Nu putea să vizualizez nimic. Repetam 
aceeaşi cerere la nesfârşit, în timp ce stăteam în sala curentă. 
Doream să mă vindec, pentru a putea să mă întorc la stilul de viaţă 
pe care îl aveam înainte şi în care petrecerile ocupau un loc 
important. Fram cam inconştient. Atunci am avut un vis puternic 
de trezire. Heather mi-a spus că asta însemna că eram într-un 
moment de cotitură. Am mers în fata Entităţii şi i-am mulţumit 
pentru vis. Pentru prima dată, eram copleşit de recunoştinţă. 
Entitatea, pe care acum o numeam Părinte, a zâmbit şi mi-a spus: 
„Asta aşteptam; acum mergeţi şi lucraţi” Am continuat să stau în 
camera curentă şi să meditez. 

La a treia vizită, am solicitat o operaţie vizibilă, fizică. 
Mintea mea ştiinţifică dorea o dovadă. Poate că operaţia fizică mi- 
ar fi adus o vindecare imediată. A fost o operaţie estetică la nas. 
Nu prea mă simţeam bine. Nu avusese loc nici o minune. Inainte de 
a pleca, Heather a întrebat Entitatea: „Este a treia călătorie, 
Părinte. De câte ori mai trebuie să vină?” 

Entitatea a răspuns: „Dacă mai vine o dată, se va vindeca”. 
Prin urmare, când am aterizat la New York, îmi rezervasem deja 
biletele pentru a patra călătorie şi am revenit peste puţin timp. 
Eram emoţionat şi simţeam că doresc să mă fac bine ca să pot fi 
din nou eu însumi, cel de altădată. Viaţa era o glumă mai amplă şi 
eu doream să mă distrez. Deşi trupul meu se restrângea lent, eu 
încă luptam pentru lucrurile care, în esenţă, nu mai erau posibile şi 
nici importante. 

În timpul următoarei călătorii, mi-am dat seama că 
vindecarea are loc în multe forme. După trei ani, ajunsesem să 
înţeleg faptul că doream fericire şi pace, mai degrabă decât o 
vindecare fizică. l-am cerut Entităţii fericire în loc de vindecare 
fizică. Când am aterizat din nou la New York, resimteam o pace 


láuntricá pe care nu o mai trăisem vreodată. Fericire înseamnă să 
poti fi recunoscátor pentru ceva. 

Călătoria mea cuprindea si o rezolvare fizică a problemelor 
mele de sănătate: tratament cu vitamine, cu medicamente şi 
medicină holistică, însă rezultatul final va veni din interior. loan al 
Domnului m-a învăţat să înţeleg şi să apreciez că există o Energie 
care porneşte de la Sursă şi că trebuie să mă cufund în ea. Suntem 
cu toţii invitaţi la această petrecere, la această sărbătoare. Nimeni 
nu este exclus ori judecat. Sunt doar ceea ce sunt. Sper să renasc, 
pentru a putea să fiu de folos celorlalţi. 


A 
ULTIMUL LOC ÎN CARE AŞ FI DORIT SĂ MERG ERA BRAZILIA 
Andy Rayson 


Am patruzeci şi şase de ani şi lucrez în domeniul petrolier. 
Până acum trei ani, am fost preşedintele unei filiale a unei 
companii multinaționale, având în subordine 3.000 de oameni. 
Locuiesc în Olanda şi am o soţie, Regina, şi doi copii mici, Rosie, de 
patru ani, şi Joe, de doi ani, dar şi un câine, Billy. 

În cursul vacanței de Crăciun a anului 2002, am fost 
diagnosticat cu Parkinson, după ce mâna dreaptă îmi tremura de 
circa un an. Situaţia s-a înrăutățit continuu în următorii câţiva ani. 
La începutul anului 2005, Reggie a găsi pe Internet unele 
informaţii despre Ioan al Domnului şi mi-a spus despre vindecările 
miraculoase care aveau loc la centrul său de vindecare. Din 
anumite motive, asta m-a înfuriat, pentru că nu doream să mă 
bazez pe speranţa unor „miracole”. I-am spus că nu voiam să mai 
vorbim despre asta, dar pe undeva, această discuţie normală n-a 
tulburat puţin. Mi-am scos subiectul din gând şi am hotărât că 
ultimul loc în care aş fi dorit vreodată să merg era Brazilia. 

După o săptămână, şeful meu m-a chemat şi m-a consultat în 
legătură cu o achiziţie pe care intenţiona să o facă în Brazilia. 
Trebuia să mă duc acolo în câteva săptămâni. Nu mai fusesem 
până atunci în Brazilia şi asta nu făcea parte din atribuţiile mele 
obişnuite. M-am gândit imediat să-l vizitez pe Ioan al Domnului. 
Reggie era încântată că mă duc şi a contacta-o pe Heather 
Cumming, care tocmai aflase de o persoană ce renunţa la locul 
rezervat în excursia fixată peste două săptămâni. Ceea ce 
coincidea perfect cu planurile mele. 

Eram agnostic şi pe deasupra inginer, astfel încât aveam 
întotdeauna nevoie de o explicaţie pentru orice. Eram destul de 
sceptic în privinţa unei persoane care făcea minuni. Însă am pornit 


cu sufletul deschis. Am hotărât să nu citesc nimic despre Ioan al 
Domnului înainte de a ajunge acolo. M-am alăturat mai târziu 
grupului din Abadiânia, dar Heather m-a preluat imediat şi s-a 
purtat ca o mamá, initiindu-má în ceea ce avea să urmeze. Am fost 
uimit de căldura şi de iubirea pe care o genera acest grup de 
oameni foarte obişnuiţi, chiar înainte de a ajunge la Casa de Dom 
Inácio. 

În dimineaţa următoare, Heather m-a luat să fiu văzut de 
Ioan al Domnului. Ea mi-a spus să stau pe scenă, în partea din faţă. 
Peste câteva minute, Entitatea a apărut pe scenă cu un băiat tânăr, 
care părea să fie în transă. A introdus un cleşte Kelly în nasul 
tânărului, care părea că nu simte ce se întâmplă şi continua să 
zâmbească. Eram îngrozit. Când m-am ridicat eu însumi să mă duc 
la Ioan al Domnului, peste zece minute, iar el mi-a spus că voi face 
o operaţie, pot să vă spun că am fost aproape năucit şi eram gata 
să iau următorul avion spre casă. Heather mi-a explicat că 
adevărata lucrare se realizează în plan spiritual. Operatiile fizice 
sunt pentru oameni care aveau nevoie de dovezi fizice că se 
întâmplă ceva. Ea m-a asigurat că Ioan al Domnului nu-mi va face o 
operaţie fizică fără consimţământul meu. 

Când l-am privit în ochii albaştri, pătrunzători, şi el mi-a 
zâmbit, am ştiut că totul o să fie bine. M-a invitat să stau în camera 
curentă. Hather mi-a şoptit să stau cu ochii închişi şi să mă rog 
pentru vindecarea de care aveam nevoie. După ce mi s-a părut că 
au trecut vreo cinci minute, dar în realitate au fost cam trei ore, mi 
s-a spus să deschid ochii. Eram complet uluit, dar plin de mai 
multă căldură emoţională decât fusesem vreodată. Am izbucnit în 
plâns, cum nu o mai făcusem din copilărie. 

În acea după-amiază, am „primit” operaţia spirituală. Atunci 
mă simţeam foarte bine şi participam. Eram cu sufletul şi cu 
mintea deschise. Operația nu a avut nici un impact fizic sau 
emoţional imediat. M-am întors în camera mea şi am dormit 
aproape treizeci de ore, trezindu-mă doar ca să mănânc supa 
binecuvântată pe care Heather mi-a adus-o. Sunt sigur că 
transformarea mea a început în cursul acestui somn îndelungat. 
Am avut mai multe vise privind vindecarea mea. 

Peste trei zile, am fost într-o călătorie de două ore cu 
autocarul, împreună cu Heather şi cu grupul, să vedem locurile 
sacre din Brazilia. Cum stăteam liniştit în autocar, mi-am dat 
seama că mâna nu-mi mai tremura, pentru prima dată după mulţi 
ani. Eram foarte emoţionat, dar nu voiam să spun nimic în cazul în 
care minunea se întâmpla. Tremuratul a început din nou după două 
ore, dar era mult mai slab decât înainte. 


Am trăit momente minunate in următoarea săptămână, 
făcând vizite la cascada întineririi, călătorii de meditaţie în care ne 
însoțea Heather şi remarcând uimitoarele legături de prietenie din 
cadrul grupului. Am scăpat de multe emoţii în cursul băilor cu 
cristale şi am descoperit spiritualitatea cu ajutorul multor oameni 
minunati din Casa de Dom Inâcio. Simteam îmbunătăţiri deosebite 
în plan fizic, la sfârşitul primei mele vizite, dar şi mai importantă 
era trezirea mea spirituală, care continuă să-mi aducă niveluri şi 
mai înalte de pace sufletească şi de fericire. Sunt convins că toate 
acestea mă vor duce către o refacere completă. 

Celelalte simptome pe care le aveam cuprindeau pierderea 
mirosului, rigiditatea, durerile musculare cumplite, pierderea 
echilibrului şi înfăţişarea inexpresivă. Am făcut toate analizele şi 
aveam trei diagnostice separate, inclusiv de la un profesor doctor 
din Olanda. Toate confirmau că aveam Parkonson. Am refuzat să 
mai iau medicamente, pentru că eram îngrijorat de eficienţa lor 
scăzută şi de efectele lor secundare pe termen lung. Am explorat 
mai multe abordări alternative şi m-am bazat în principal pe masaj 
cranio-sacral, pe tratamente prin biofeedback şi pe acupunctură. 
Nu am revenit la aceste tratamente de şase luni. Practic yoga şi 
meditez zilnic în jur de treizeci de minute. 

Recent, am fost la medicul meu neurolog, o doamnă foarte 
deschisă la minte. A fost uimită că manifestam îmbunătăţiri 
evidente în ultimele şase luni. Mi-a spus că m-am vindecat în 
proporţie de 80 la sută şi situaţia este stabilizată. Mi-a confirmat 
că nu mai era nevoie să vin la control la fiecare trei luni şi că 
puteam să-i telefonez numai dacă şi atunci când aş avea nevoie. 

Nu am intrat în contact cu mulţi oameni care suferă de 
Parkinson, dar sunt convins că oamenii care au această boală se 
străduiesc să deţină controlul asupra propriei lor vieţi. Sunt sigur 
că o parte din refacerea mea înseamnă că pot să fiu mai deschis şi 
să renunţ la încercarea de a-mi controla viaţa. Acest lucru l-am 
învăţat la Abadiânia şi voi continua să revin la Casa de Dom Inácio 
în fiecare an. 


A 
RECĂPĂTAREA VEDERII 
Bob Dinga 


În 1986, am fost diagnosticat cu o boală rară la retina 
ochiului, numită choroitidă serpiginoasă (coroitidă cu ulceratii. N. 
Trad.). Nu existau medicamente pentru tratarea acestei boli şi 
operaţia cu laser era singura cale de a opri evoluţia bolii. După 
cinci operaţii cu laser într-o perioadă de treisprezece ani, am fost 


declarat orb „cu acte în regulă” si mi s-a spus cá ar fi bine să încep 
să învăţ alfabetul Braille. Nu se mai putea face nimic altceva. 

În noiembrie 1998, iubita mea parteneră de viaţă, Diana 
Rose, mi-a citit o carte scrisă de Robert Pellegrino-Estrich, 
intitulată The Miracle Man (Omul miracol, carte tradusă în limba 
română: Bucureşti, Satya Sai, 2006). Când ea a terminat de citit 
cartea, am hotărât că trebuie să mă duc în Brazilia să-mi „primesc” 
miracolul de la Ioan al Domnului. În acel moment, încă puteam să 
citesc texte cu scris mare şi puteam să conduc maşina în 
apropierea casei, pentru că ştiam drumul. 

Crezând că un miracol petrecut peste noapte mi-ar putea 
reda vederea, am angajat un translator de limbă portugheză şi am 
plecat spre Casa de Dom Inâcio din Abadiânia, Brazilia, pentru o zi 
şi jumătate. Am stat în camera curentă de două ori în prima zi şi 
am „primit” o operaţie spirituală în sala de operaţii, în dimineaţa 
următoare. În timp ce stăteam în sala de operaţii, am simţit că 
cineva îmi sufla în ureche. Mi-am amintit că mă aşteptam ca cineva 
să lucreze asupra ochilor, nu asupra urechii mele. Fiindcă nu am 
înţeles gravitatea operaţiei şi nu simţeam nimic, translatorul şi cu 
mine am pornit într-o excursie prin regiune. Am petrecut chiar mai 
multe ore cumpărând cristale în oraşul Cristalina. Era exact opusul 
a ceea ce ni se spusese să facem după operaţie. 

Spre sfârşitul zilei, eram epuizat şi am început să-mi dau 
seama că Entitatea făcuse într-adevăr o operaţie majoră asupra 
mea. Însă era prea târziu. Ignorasem avertizările şi vederea 
începea să fie din ce în ce mai slabă. Când am ajuns acasă, 
capacitatea de a citi se redusese până aproape de zero, fără o lupă 
puternică, şi nu mai puteam să conduc. Atunci când am fost 
întrebat dacă m-aş mai întoarce vreodată la Abadiânia, am 
răspuns: „Nu; nu fără să primesc un mesaj clar de la Dumnezeu”. 

După vreo trei săptămâni de la întoarcerea acasă, Ioan al 
Domnului mi-a apărut în vis. Când l-am întrebat dacă ar trebui să 
revin la Casa de Dom Inâcio, el a spus: „Da, de încă două ori”. Fără 
a fi în stare să citesc ce scria pe panourile de afişaj din aeroport şi 
fără să ştiu limba portugheză, am revenit de unul singur, în mai 
1999, pentru trei zile, şi din nou în august, pentru trei săptămâni. 
După călătoria din mai, vederea mi-a revenit la nivelul din ianuarie. 
După călătoria din august, vederea mi s-a îmbunătăţit substanţial. 

Am observat că, de fiecare dată când reveneam în Brazilia, 
vederea mi se imbunátátea semnificativ, dar începea să slăbească 
după câteva luni. În decembrie 1999, am vizitat Casa timp de trei 
săptămâni si am avut cele mai profunde experienţe, revelații, şi cea 
mai evidentă îmbunătăţire a vederii. M-am întors acasă şi am 
renunţat la serviciu. Vederea mi s-a îmbunătăţit de atunci. Pot să 


citesc perioade scurte de timp şi conduc oriunde doresc să merg, 
chiar în condiţii minime de lumină. Duc din nou o viaţă normală şi 
lucrez la biroul meu de acasă, folosind computerul pentru a 
comunica cu oameni din lumea întreagă şi care vor să ştie mai 
multe despre Casa de Dom Inăcio şi despre Ioan al Domnului. (Bob 
şi Diana Dinga locuiesc în California şi sunt ghizi oficiali ai Casei 
de Dom Inâcio). 


A 
ATINS DE UN FLUTURE 
Ricardo Bezada 


Ricardo a început să aibă dureri în umăr în anul 1987. 
Durerea era din ce în ce mai puternică şi, în cele din urmă, a fost 
diagnosticat cu o tumoră canceroasă. Din 1989 până în 1992, 
Ricardo a făcut şapte operaţii la Spitalul Valhalla din statul New 
York. Chiar cu cele mai mari eforturi, chirurgii nu au reuşit să-i 
înlăture întreaga tumoră, pentru că erau prinşi nervii umărului şi 
ai braţului. Prin 1992, Ricardo simţea durerile morţii şi nu-şi mai 
putea mişca deloc braţul drept. 


Ricardo îşi spune povestea: 

Nu mai aveam de ales. Medicii voiau să-mi amputeze braţul 
drept, pentru a putea opri extinderea tumorii. Am hotărât să-mi 
vizitez familia, în Peru, înainte de a lua o astfel de hotărâre dificilă. 
Rudele mi-au vorbit de un vindecátor din Brazilia, pe care 
preşedintele Republicii Peru îl invitase în ţară pentru a-l ajuta să 
oprească o epidemie de holeră. Ei spuneau că vindecătorul, loan al 
Domnului, se întâlnise cu 15.000 de oameni şi epidemia fusese 
oprită. Cerusem deja ajutorul mai multor vindecători şi şamani din 
Peru şi nu eram convins că Ioan al Domnului putea să mă vindece, 
însă nu voiam să-mi pierd braţul şi să nu mai pot munci. 

În disperare, am cumpărat un bilet de avion până în Brazilia. 
Am ajuns la Casa de Dom Inácio pentru şedinţa de dimineaţă si am 
fost salutat de Sebastian, un băiat minunat, care a văzut cá 
plângeam de durere. Nu dormisem cum trebuie în ultimii cinci ani 
şi eram epuizat. Sebastian m-a dus în fata Entitátii, care mi-a spus 
că aveam să fac o operaţie invizibilă în acea după-amiază. 

Mai târziu, în aceeaşi zi, mi s-a spus să iau loc, alături de 
alţii, în sala de operaţii. Entitatea a intrat şi a spus o rugăciune. În 
timpul operaţiei, am simţit o uşoară adiere de energie, ca şi cum aş 
fi fost atins de un fluture. Scăpasem de durere, când am ieşit din 
sala de operaţii, după doar câteva minute. Aproape ametit, am 
mers până la Sebastian şi i-am spus: „Unde mi-a dispărut 


durerea?" Mi s-a spus sá má odihnesc. M-am dus inapoi la hotel si 
am dormit trei zile. De multi ani, nu mai puteam să stau drept si 
aveam tendinţa să cad pe partea dreapta, dar am dormit complet 
întins după operaţie. 

Am ajuns cu avionul la New York şi am fost întâmpinat de 
soţia mea. Era încântată când m-a văzut, fiindcă stăteam drept, 
ceea ce eu nu observasem. Corpul meu revenise la normal, pentru 
că dispăruse durerea. Tumoarea era încă acolo şi, cu toate cà eram 
bucuros că nu mai simţeam continuu durerea, m-am întors la 
Abadiânia peste o săptămână, să-mi continui lucrarea. 

M-am dus imediat la sală să-l întâlnesc pe Mediumul João. 
Când Entitatea a venit pe scenă, s-a apropiat de mine şi mi-a luat 
mâna în mâna lui. Atunci când mi-a descheiat nasturii la cămaşă, 
am simţit un val de energie în locul tumorii celei mari. lar când a 
terminat de scos complet cămaşa, m-am uitat la numărul meu şi 
am putut vedea că tumoarea dispăruse. Entitatea mi-a spus să mă 
duc la biroul notarului din satul apropiat şi să-mi înregistrez oficial 
vindecarea. 

Revin la Casa de Dom Inácio o dată pe an, pentru a aduce 
mulţumiri si pentru a primi energie vindecătoare. Am cicatrice 
adânci de la multele operaţii pe care le-am avut, dar nu mai am 
tumoarea. Procesul de vindecare continuă si eu lucrez in compania 
mea de construcţii din New York. 


A 
ÎMPĂRTĂŞIREA DARULUI 
Sirlei Lerner 


Sirlei a plecat din oraşul Porto Alegre, din statul Rio Grande 
do Sul, aflat în sudul Braziliei, pentru a veni la Casa de Dom Inácio, 
pentru prima dată, în ianuarie 1994. Lupta de trei ani cu un cancer 
la sânul drept. Medicii considerau că înlăturarea unui sfert din sân 
(operaţia fiind urmată de radioterapie şi chimioterapie) era cea mai 
bună cale de urmat. Sirlei nu dorea să aibă parte de o astfel de 
terapie invazivă. 


Sirlei ne spune povestea ei: 

Nu credeam în medicina convenţională, ci mai degrabă într-o 
abordare holisticá. Am început să mănânc alimente crude, să 
studiez macrobiotica şi să folosesc medicamente naturopate (soare, 
aer, apă, exercitii, dietă etc. N.Trad.). După trei ani, aveam şapte 
tumori mici la sân. Nu doream să renunţ la abordarea holistică, dar 
eram înspăimântată. O prietenă mi-a spus că o să mă ducă la Casa 


de Dom Inácio de Loyola pentru tratament. Nu eram sigur dacá 
preceptele credintei mele catolice imi permiteau sá apelez la un 
vindecător spiritist, dar prietena mi-a cumpărat bilete la autobuz. 
În vremea aceea, devenisem deosebit de disperată. În ultimă 
instanţă, ce altceva aveam de ales? Nici nu puteam să mă gândesc 
la asta. Am făcut o călătorie de treizeci de ore cu autobuzul până la 
Abadiânia. 

Miercuri dimineaţa, m-am dus la Casa de Dom Inâcio şi am 
ajuns în fata lui Ioan al Domnului. Sfântul Ignatius era Entitatea 
încorporată în acea zi. Mi-a zàmbit si mi-a spus cà eram un medium 
al casei. Mi-a spus că n-o să mor de cancer si să nu-mi fie teamă. 
Mă va vindeca, însă trebuia să revin de mai multe ori. Mi-a mai 
spus că metodele alternative îmi salvaseră viaţa. Dacă aş fi permis 
înlăturarea sânului, cancerul s-ar fi extins fără milă si Entitátile nu 
ar mai fi putut să mă vindece. Boala mea avea o cauză spirituală, 
iar operaţia chirurgicală convenţională nu ar fi ajutat. 

Deci tratamentul meu începea. Prima dată când Entitatea 
(Dr. Jose Valdivino) a lucrat asupra mea, am fost aşezată într-un 
pat maca. Mi s-a spus că atunci când spiritele trimit o persoană pe 
un pat maca, o fac pentru o vindecare energetică profundă. Dr. 
Valdivino a strâns mai mulţi medici în jurul său, inclusiv celelalte 
Spirite de Lumină care lucrau în Casă în plan invizibil, şi le-a 
„arătat cancerul”, spunând că se numea aranha, adică păianjen. 
„Este un păianjen foarte agresiv şi furios”, a spus el. Apoi, 
începând de la picioare, s-a deplasat în partea de sus a corpului, 
explicând de ce aveam cancer. A ieşit sânge din pieptul meu, 
atunci când a stors tumoarea cea mare. 

La fiecare patruzeci de zile, am călătorit cu autobuzul pentru 
a veni în fata Entitátii; drumul foarte lung devenise o obişnuinţă. 
Odată, Entitatea (Dr. Valdivino) a luat o siringă, a introdus-o în 
tumoare şi a extras un lichid sângeriu. A curs şi sânge din 
mamelon. Spiritul a spus că toţi vorbeau de cancer în trupul meu şi 
de strângerea lui într-un singur loc, motiv pentru care tumoarea 
continua să crească. La a treia călătorie, Dr. Valdivino mi-a făcut o 
operaţie spirituală. 

În 1996, Entitatea (Sfântul Ignatius) a observat cá 
devenisem anxioasá si mi-a spus sá merg si sá fac o examinare 
medicală după douăzeci si una de zile. M-am dus la cel mai bun 
medic oncolog din sudul Braziliei. A fost uimit cá tumoarea era atât 
de mare încât nu încăpea pe ecranul monitorului, însă restul 
corpului era pe deplin sănătos. Ficatul, rinichii, creierul şi toate 
celelalte organe ale trupului meu nu aveau semne de cancer. 
Doctorul a fost şocat de faptul că, după cinci ani de cancer 
netratat, acesta nu făcuse metastaze în tot corpul. Mi-a spus că 


eram o minune a naturii, fiindcă nu găsea nici o explicaţie. Patru 
ani au trecut în acest fel. 

În 1999, m-am mutat în oraşul Anâpolis pentru a fi mai 
aproape de Casă. Intr-o zi, când m-am dus la o şedinţă de 
vindecare, Entitatea era Regele Solomon, care nu se mai 
încorporase în trupul Mediumului Joăo de optsprezece ani. Mi-a 
spus cà fusesem foarte răbdătoare - desi eu simţeam că sunt 
nerăbdătoare şi cam nervoasă. Entitatea mi-a spus: „Fiică, dacă n- 
ai fi venit la Casa de Dom Inácio cu atâta stáruintá, n-ai mai fi fost 
cu noi”. Trecuseră opt ani de la stabilirea diagnosticului şi 
tumoarea continua să crească. Entitatea mi-a spus atunci să fac 
operaţia convenţională. Mi-a spus că spiritele îşi făcuseră partea 
lor şi tot cancerul fusese strâns într-un singur loc şi „încapsulat”. 
Tumoarea era ca o portocală uscată şi acum putea fi înlăturată de 
un medic chirurg. 

Medicul meu a spus că putea să-mi facă o mastectomie în 
luna august a acelui an, dar voia să fac şi chimioterapie şi 
radioterapie. Am refuzat şi l-am întrebat dacă mi-ar putea face 
totuşi operaţia, fără celelalte tratamente. Doctorul mi-a spus că în 
mod normal nu ar face, dar era vorba de un caz extraordinar şi ar 
face ceea ce îi ceream. Am făcut operaţia de mastectomie la sânul 
drept, în care era cuprins întreaga tumoare. 

In anul 2000, am făcut o nouă examinare si nu au mai fost 
depistate semne de cancer în corpul meu. Nu-mi făceam probleme 
cu efectuarea controalelor, pentru că ştiam fără nici un dubiu că 
Entitàtile mà vindecaseră complet de boala mea spirituală. O dată 
pe săptămână, mă duc în sala curentă din Casă şi meditez pentru a 
ajuta la vindecarea celorlalţi pelerini. 

Am început să simt o mare dorinţă de a picta, cu toate că nu 
mai pictasem niciodată. Am urmat un curs de o jumătate de an în 
1999. Penelul meu a început să „zugrăvească” pe Fecioara Maria, 
pe sfântul Ignatius si multe alte Entităţi dintre spiritele Casei. Am 
mai urmat un curs de iniţiere în tehnica vopselelor acrilice, în 
2002. Pictorul mi-a spus că trebuia să pictez zece ore pe zi şi să 
devin artistă, altfel o să fac un cancer la sân. l-am spus că aveam 
deja cancer la sân, deci singurul lucru care îmi rămânea de făcut 
era să devin artistă. Acum pictez zece ore pe zi. Cred că un mesaj 
fusese transmis prin el, fiindcă nu mă cunoştea. Entităţile mi-au 
cerut să le pictez. Mi-au spus că sunt un „medium pictor” şi acesta 
e darul pe care trebuie să-l împărtăşesc lumii. Întreaga viaţă mi s-a 
schimbat şi sunt atât de fericită. 


Heather continuă: 


I-am cerut lui Sirlei să-l picteze pe Dr. Augusto si să 
introducă în imagine afirmaţia pe care o face frecvent: „Falanga 
mea nu e formată din zece, nici din sute, ci din mii. Sunt cel care 
merge până în adâncul prăpastiei pentru a salva un suflet”. Ea a 
pictat un tablou frumos şi mi l-a adus. Am dus pictura Entităţii (Dr. 
Augusto) pentru a fi semnată. Entitatea a remarcat că era într- 
adevăr o excelentă asemănare, dar a spus: „Ochii mei erau verzi, 
nu aveau culoarea mierii. De asemenea, cărarea nu era atât de 
pierdută, iar părul era mai lung şi cădea peste urechi. Mustaţa era 
mai puţin aranjată. Dar portretul e foarte bun”. 

Sirlei a făcut micile schimbări sugerate şi am dus din nou 
tabloul Entitátii. De această dată, Dr. Augusto a zâmbit, a semnat 
pictura şi a spus că e perfectă. A recomandat ca toate viitoarele 
picturi cu chipul lui să cuprindă expresia sa obişnuită. Sirlei s-a 
ţinut de cuvânt şi toate picturile următoare purtau textul său. Am o 
întreagă colecţie cu picturile ei, realizate prin „channeling”. Am 
invitat-o întotdeauna să aducă picturile la hotel când sosesc 
grupurile mele. Se vindeau imediat şi primea noi comenzi. Multe 
din picturile ei se vindeau si la pousadas, în sat. Sirlei îşi întreținea 
singură copiii şi era recunoscátoare pentru faptul că Entităţile îi 
dăduseră darul de a picta. 

In octombrie 2005, Entităţile i-au spus lui Sirlei că nu 
trebuie să conducă în săptămâna următoare, în zilele de marti, 
miercuri sau joi. Nu ştiu din ce motiv, Sirlei a ignorat avertizarea 
Entităţilor şi l-a dus pe fiul său la lucru. Pe drumul de întoarcere 
spre casă, a calculat greşit distanţa în timp ce întorcea pe şoseaua 
principală şi maşina ei a lovit autobuzul. A murit pe loc. Toţi cei din 
Casă au fost ingroziti de această veste. In ziua morţii ei, Martin, 
unul dintre mediumii Casei şi unul dintre translatorii lui loan al 
Domnului, a întrebat Entităţile despre Sirlei. Voia să ştie de ce 
murise şi dacă era acum cu ele. Au răspuns că accidentul fusese 
alegerea sufletului ei. El a întrebat dacă ea se va alătura falangei, 
iar Entitatea a răspuns că va putea să se alăture după perioada de 
recuperare. Cu o săptămână sau două înainte de moartea sa, Sirlei 
ne-a spus cât de minunat se simţea că peste cinci sute din 
tablourile sale se aflau acum în multe ţări din lumea întreagă. 


A 
PĂŞIND PE POTECA LUMINII PERFECTE A LUI DUMNEZEU 
Kathy Clifford 


Aveam patruzeci şi opt de ani, când am fost diagnosticată cu 
un cancer la sân, care făcuse metastaze la coaste şi la coloana 
vertebrală. Am făcut două serii de tratamente cu radiaţii, cinci 


tipuri de sedinte de chimioterapie si mai multe operatii care au 
lăsat cicatrice de cinci picioare (peste un metru şi jumătate) pe 
abdomenul meu. Cancerul distrusese trei vertebre lombare, ceea 
ce a făcut necesară reconstrucţia coloanei vertebrale şi o perioadă 
de refacere de un an. În timpul cât am stat în spital pentru această 
operaţie, am trăit o chemare clară şi „amănunţită” de trezire din 
partea lui Dumnezeu, lucru care mi-a schimbat complet viaţa. M- 
am transformat dintr-o persoană laică într-una centrată pe 
spiritualitate. Din vremea în care stăteam în spital, am simţit că 
vindecarea spirituală avea să joace un rol important în recuperarea 
mea. Totusi, simt cà este foarte important să accept vindecarea din 
orice sursă mi-ar fi oferită. Aceasta poate include tratamente 
convenţionale, urmarea unui regim alimentar special, suplimente 
alimentare şi o practică spirituală zilnică. 

Până în acest moment, am „primit” patru operaţii invizibile 
de la Entităţi. Fiecare din ele a avut efecte puternice la nivel fizic si 
emoţional. La câteva ore după prima operaţie, o vânătaie mare s-a 
format pe coloana mea vertebrală. Am pus agheasmă, pe care o 
simţeam ca pe o lumină lichidă pătrunzând în corpul meu. Vânătaia 
şi-a schimbat culoarea peste noapte, ajungând maro deschis. 
Continui să pun agheasmă, atunci când mă doare şi mă ajută mult. 
Alte operaţii au fost urmate de dureri în coaste, pe şolduri şi pe 
coloană. După operaţii, am simţit o mare uşurare sau o revelaţie 
emoţională ori spirituală. 

Aşa cum se întâmplă de obicei. Vindecarea mea a început cu 
vindecarea emoţională. Cum stăteam în pat, am făcut o trecere în 
revistă a întâmplărilor care mă afectaseră cel mai profund în 
timpul vieţii, luându-le în ordine cronologică. Pentru prima dată, 
am reuşit să le văd dintr-o perspectivă diferită: fără să le judec. Am 
fost capabilă să înţeleg faptul că cei de care m-am simţit lovită 
erau fiinţe imperfecte ca şi mine şi că ei greşiseră ca şi mine. 
Putând să-i iert pe acei oameni, am scăpat de o povară enormă pe 
care o purtam pe umeri şi am dobândit multă pace sufletească. De 
asemenea, am reuşit să obţin iertarea de la alţi oameni pentru 
faptele mele din trecut, ceea ce m-a eliberat de sentimentul de 
vinovăţie pentru care mă pedepsisem de-a lungul anilor. 

Energia vindecătoare din Casa de Dom Inâcio s-a răspândit 
în toată familia mea, făcându-ne pe toţi să beneficiem de ea. Sora 
mea a avut un accident cumplit de maşină cu mai mulţi ani în 
urmă; fusese lovită de un şofer beat. Strivită de la brâu în jos, avea 
mobilitatea limitată şi suferea de dureri mari. A „primit” două 
operaţii invizibile în casa ei din Statele Unite în cursul vizitelor pe 
care mama şi eu le-am efectuat la Casa de Dom Inâcio. Cu prima 
ocazie, ea fusese trezită de o Entitate care i-a ridicat piciorul şi a 


acţionat asupra gleznei. Durerea a slăbit începând din acel 
moment. A doua operaţie a fost realizată „cu înlocuitor”, mama, 
aflată în Casă, jucând rolul de transmitátor pentru sora mea, care 
era acasă. În dimineaţa următoare, sora mea s-a trezit că are o 
gleznă vânătă şi durerea a devenit şi mai slabă. Sora mea nu avea 
vreo bază sau vreo experienţă în vindecarea spirituală. 

Acum înţeleg că scopul vieţii mele este să păşesc pe poteca 
ce duce către lumina perfectă a lui Dumnezeu. Poteca este lungă şi 
plină cu ceea ce obişnuiam să consider obstacole de netrecut. 
Acum mă gândesc la ele ca la nişte pietre. Atunci când întâlnesc 
una, în loc să mă simt pedepsită sau victimizată, o văd ca pe o nouă 
lecţie de învăţat. Mă bucur de această lecţie, pentru că asta 
înseamnă că am înaintat de-a lungul potecii şi că sunt pregătită să 
învăţ şi mai mult. Studiez fiecare piatră cu compasiune şi cu iubire 
şi imediat ce ajung să înţeleg mai mult, piatra se micşorează şi 
devine o pietricică, pe care pot să o ţin în mână. Cercetez pietricica 
pe toate părţile, dobândind o înţelegere şi mai amplă. Apoi sunt 
capabil să accept, să schimb, să iert şi să rezolv problema pe care 
o reprezenta piatra. Imediat ce piatra s-a prefăcut într-o pietricică, 
o pun în buzunar şi o port ca amintire a lectiei pe care am invátat- 
o. Cum poteca s-a eliberat de obstacole, eu continui să merg 
înainte spre lumină. E munca vieţii mele să transform pietrele în 
pietricele şi să eliberez poteca spre Dumnezeu. 

Acum, pentru că beneficiez de o mai bună înţelegere a 
Spiritismului, sunt capabil să văd cancerul ca pe un dar. Obisnuiam 
să fiu arogantă. Boala mi-a captat atenţia. M-a făcut să mă 
concentrez asupra învăţării şi autoperfectionárii, precum şi asupra 
împărtăşirii cu alţii a revelatiilor pe care le-am dobândit. Momentul 
în care am putut să-mi schimb felul în care priveam boala mi-a 
deschis o perspectivă uriaşă. Din clipa în care am fost în stare să- 
mi văd viaţa ca o zi de şcoală, să înţeleg şi să accept că spiritul 
meu are o existenţă infinită, importanţa lucrurilor care mi se 
întâmplau s-a schimbat brusc. Chiar dacă trupul meu moare, eu nu 
voi muri. Voi dobândi alt trup şi voi reveni la şcoală pentru a 
continua să învăţ. Scopul meu este să iubesc, să evoluez şi să fiu în 
slujba a cât mai mulţi oameni în această viaţă, ca şi în următoarea. 
Dar trupul meu nu va muri curând. La trei luni după prima mea 
vizită la Abadiânia, cancerul a slăbit în intensitate şi nu mai 
avansează de atunci. 


A 
AMAZING GRACE (GRATIE MINUNATĂ) 
Margaret Newton 


Noaptea trecutá, in timp ce imi strángeam in brate perna, 
am fost transportată înapoi, in Brazilia, prin intermediul unei 
amintiri. Era sâmbătă şi Arturo era în faţa sălii, fiindcă suferise o 
congestie cerebrală cu două zile în urmă şi supravietuise. 
„Mulţumesc Entităţilor că sunt în viaţă”, spunea el. Toti au râs. 
Felul său de a fi, direct, lipsit de înflorituri, era atrăgător şi a creat 
un mesaj care îi impresionase pe toţi. 

Imi amintesc vocile care răsunau în afara Casei, în timp ce 
ne alegeam cântece dintr-o carte. Nu am putut să cânt mulţi ani 
după moartea mamei mele, chiar dacă am fost la Kingdom Hall 
(Sala Regatului = loc de întrunire pentru Martorii lui Iehova. N. 
trad.) cu unchiul meu şi congregația a cântat la începutul si la 
sfârşitul slujbei. Participarea la întrunirea din Sala Regatului era 
un memorial viu în amintirea ei. Vizitam ce fusese odinioară şi 
acum nu mai este. Mă copleşea tristeţea. Plecam întotdeauna cu o 
senzaţie de gol. Mă legăna o deşertăciune cum stăteam acolo fără 
să mai ascult vocea ei puternică peste umărul meu, cum făcusem 
toată viaţa. Aveam obiceiul să o tachinez, spunându-i că ea 
conducea întregul grup cu puterea vocii sale şi că nu s-ar mai fi 
cântat nici un cântec fără ea. Mai târziu, aveam să-mi dau seama 
că acele vorbe erau adevărate. 

Atunci când cânt „Amazing Grace" în Casa de Dom Inácio, 
aud din nou vocea mamei mele şi simt iubirea pe care o ştiam de 
când eram copil şi ea cânta atât de puternic şi de clar. Lacrimi îmi 
curgeau pe obraji, scăldându-mi sufletul. N-am scos nici un sunet. 
Nu puteam să mă mişc. Mi-am dat seama ce multă bucurie este în 
cântec şi acolo, în Casă, am lăsat bucuria să ia locul mâhnirii. Am 
simţit petale de trandafir alb în jurul meu, ca şi cum erau o 
metaforă pentru lumina care se revărsa în trupul meu. Vocile 
copiilor mici puteau fi auzite cântând şi mă simţeam atât de 
aproape de cer, încât aş fi putut să ajung acolo în timp ce mă aflam 
încă în trupul fizic. Vocile lor tinere creau o bucurie pură sufletului 
meu. Simteam căldura radiind în piciorul meu drept şi puteam să 
simt prezenţa unui spirit care mă mângâia. Bucuria m-a dus în 
visele din acea noapte, după cum îmi aminteam. 

Nu am înţeles niciodată ce simţeam când eram în Casă. Era 
ca şi cum intrasem într-o cameră acoperită cu o pânză moale, 
frumoasă, în culori deschise. Chiar şi zgomotul paşilor îl simţeam 
atenuat. Cu ochii minţii, vedeam un văl subţire, transparent, în 
centrul camerei. Lucrurile care aveau formă eram destul de solide 
în partea în care stăteam eu. Aceleaşi forme existau şi de cealaltă 
parte a vălului, doar că erau molecule de energie în mişcare. 
Experiențele mele în Casă m-au făcut să mă întreb în legătură cu 
ceea este şi ceea ce nu este real. Cu cât simţeam mai multă iubire, 


cu atât mai puternică era emisia din lăuntrul meu, făcându-mă să 
mă reconectez cu senzaţia casei părinteşti pe care o pierdusem în 
ceasul morţii mamei mele. 

Această cufundare spirituală era vindecarea corpului meu 
emotional. Am găsit aceeaşi casă pe care mama o crease prin 
spiritualitatea ei - nu religia, ci spiritualitatea ce radia din fiinţa ei. 
Acum înţeleg de ce am plâns timp de trei săptămâni după operaţia 
spirituală efectuată în Casă. 

Au trecut şase luni de atunci şi durerea emoţională şi psihică 
pe care o resimteam cândva a dispărut si eu sunt complet 
vindecatà. Nu am stiut niciodatà cà era posibil acest nivel de 
vindecare. Petrec mult timp din viatà cu terapia si seminarele de 
auto-ajutor, toate fiind de mare folos pentru evoluţia personală, dar 
nu şi pentru vindecarea reală. Nimic nu s-a apropiat vreodată de 
ceea ce mi s-a întâmplat atunci când am venit în faţa Mediumului 
João şi a Entitàtilor. 


A 
FIUL MEU MERGE 
,Junior" da Silva 


Neusa si Gelson da Silva l-au adus pe fiul lor Junior la Casa 
de Dom Inácio in 1989. Fácuse poliomielitá la vársta de trei luni. 


Neusa ne spune povestea ei: 

L-am dus in grabá pe fiul meu la spital, cu febrà de patruzeci 
de grade Celsius, dupá ce fácuse un vaccin impotriva poliomielitei. 
In următorii şase ani, soţul meu si eu am căutat cu disperare soluţii 
şi răspunsuri, mergând la medici şi la vindecátori, pentru a găsi un 
tratament în urma căruia să poată merge. Avea o proteză care îi 
înconjura piciorul şi corpul până la plexul solar. Să meargă nici nu 
se punea problema. Înfrunta viaţa într-un scaun rulant. 

Prima dată l-am adus pe Junior la Casa de Dom Inácio când 
avea şase ani. Entitatea ne-a spus că tratamentul va dura mai mult 
timp, dar că putea să-l ajute. Pentru tratament, era nevoie să-l 
aducem pe Junior la Abadiânia la fiecare patruzeci de zile. Era o 
călătorie istovitoare cu autobuzul. li luam cărţile cu el, să-şi poată 
continua studiile. După un an, mobilitatea se imbunátátise sută la 
sută şi Entitatea a scos proteza care acoperea piciorul drept şi 
întregul tors al lui Junior. Entitatea ne-a spus că dacă nu-l aduceam 
la tratament atunci când am făcut-o, ar fi rămas permanent în 
scaunul rulant. Echipa medicală care îl tratase confirma acest 
lucru. 


Junior a continuat tratamentul cu Entităţile până la 
şaisprezece ani. Mi-am onorat perseverenta de a-l ajuta pe fiul meu 
devenind ghid al Casei şi ajutându-i pe alţii. La fiecare patruzeci de 
zile, închiriam un autobuz cu care aduceam oameni din localitatea 
mea pentru vindecare la Casa de Dom Inácio. Autobuzul era mereu 
plin. Călătoria de întoarcere dura întotdeauna mai mult, pentru că 
trebuia să facem opriri dese şi să-i ajutăm pe cei care făcuseră 
operaţii spirituale şi care vomitau adesea. 

Entitatea mi-a spus, în 1999, că ar trebui să ne mutăm la 
Abadiânia. Nu aveam idee cum am fi putut să ne câştigăm 
existenţa cu doi fii la şcoală. Am rugat Entitatea să ne ajute. 
Proprietarii hotelului Vila Verde, Ernesto şi Izaura, îşi vindeau 
hotelul şi doreau să-l cumpărăm noi. Nu aveam fondurile necesare 
să cumpărăm hotelul, astfel încât, în cele din urmă, ni l-au închiriat 
până când găseau un cumpărător. Ne-am mutat cu toată familia. 
Gelson a trebuit să-şi vândă acţiunile pe care le avea la o firmă de 
afaceri imobiliare, iar eu am vândut o afacere rentabilă în comerţul 
cu amănuntul pentru haine de damă. Ne-am luat viaţa de la capăt 
şi am învăţat să lucrăm în domeniul hotelier. Avem încă de luptat 
pe plan financiar. Încetul cu încetul, am învăţat si am început să 
îndrăgim noua noastră viaţă. 

In 2002, Ernesto şi Izaura nu au mai reînnoit contractul cu 
noi şi ne-au dat un preaviz de o lună, fiindcă voiau să închidă 
hotelul. Eu m-am întors la Porto Alegre, în sudul Braziliei, să 
găsesc de lucru şi să-mi înscriu fiii din nou la şcoală. Gelson era 
disperat şi s-a dus la Heather, care aducea întotdeauna grupurile 
ei de pelerini la hotelul nostru. Heather şi doi prieteni au găsit o 
cale de a cumpăra hotelul şi ni l-au dat nouă în leasing, ca să ne 
putem relua viaţa în acest sanctuar. 

Fiul nostru merge fără cârje acum şi mai trebuie să 
folosească doar o mică proteză pentru picior. Fiindcă suntem cam 
strámtorati cu banii, a trebuit să-l retragem de la facultatea de 
drept, la vârsta de douăzeci şi patru de ani, dar el este un atlet din 
fire şi joacă într-o competiţie de baschet în scaune rulante. În 
2005, a început să joace tenis în scaun rulant şi îi merge bine. 
Datorită lui Heather şi sponsorizării prietenilor ei şi Fondului 
Sfântul Ignatius, a putut să se antreneze cu un antrenor olandez 
din Săo Paulo şi să călătorească în Chile, pentru a participa la 
competiţii internaţionale. Graţie talentului său, a fost recunoscut 
de Asociaţia Sporturilor pentru Persoanele cu Handicap, fondată 
de americanul Steve Dubener, şi este acum antrenat şi primeşte o 
bursă acordată de asociaţie pentru a-şi termina studiile de drept la 
Sao Paulo. Aş putea să umplu o carte cu povestiri despre 
vindecările miraculoase la care am fost martoră în cei douăzeci de 


ani de când am venit în Casă. Iubim Abadiânia. Aici ne-am găsit 
adevăratul cămin şi adevărata familie. 


A 
POARTĂ CĂTRE DIVINITATE 
Rosa Haritos 


În ianuarie 2004, atinsesem nivelul profesional de cercetător 
la nivel academic în cadrul unei mari universităţi din „conferinţa 
atletică” Ivy League. Lucram cu oameni de înalt nivel în domeniul 
meu. Pe plan personal, eram pe un teren mai puţin solid: căsătoria 
mea de unsprezece ani se destrăma. Valuri de furie, de teamă şi o 
senzaţie de neajutorare mă loviseră în timp ce îl urmăream pe 
soţul meu cum se închidea treptat în sine. După trei ani în care am 
încercat terapia convenţională, am ajuns să iau dificila hotărâre de 
a căuta să divortez. Si totuşi era o durere mai profundă, o 
nemulţumire mai profundă în legătură cu aproape orice lucru din 
viaţa mea, o senzaţie de „asta e tot ce există?”. Călătoria mea la 
loan al Domnului a avut două obiective: să mă vindec de trauma 
emoţională provocată de divorţ şi să mă reconectez la viaţă în plan 
spiritual. 

Am sosit într-o miercuri dimineaţa, la ora 7:30. Casa era un 
furnicar de oameni de toate vârstele, culorile şi suferinţele. Erau 
scaune rulante, cârje, copii mici, bătrâni, şi se vorbeau cel puţin 
cinci limbi diferite în afară de portugheza braziliană, care se auzea 
în difuzoarele unui post de radio. Oamenii stăteau la rând, dornici 
să fie văzuţi de Ioan al Domnului. Stăteam în linişte, cu broboane 
de sudoare curgându-mi pe ceafă, cu ochii închişi, încercând să 
acumulez totul. 

Am simţit o mână trecând ca o perie. Când am deschis ochii, 
am văzut un tânăr în meditaţie profundă, care îmi prindea strâns 
mâna în mâna lui. Aproape imediat, am simţit o descărcare 
electrică trecând ca un şoc prin tot corpul. Am auzit o voce care 
spunea exact cuvintele care aveau ecou în mintea mea: „Ce a fost 
asta?” Am deschis ochii, aşteptând să văd pe cineva în partea 
cealaltă, dar nu era nimeni. Omul care îmi ţinea mâna era încă 
adâncit în rugăciune. Dezorientat, mi-am întors privirea de-a 
lungul încăperii aglomerate şi am fost atras de o tânără femeie. 
Era ca şi cum ne-am fi auzit pur şi simplu gândurile una alteia, mai 
presus de orice zgomot, dar părea imposibil. Ne-am croit drum una 
spre cealaltă, ne tineam mâinile, am închis ochii şi ne-am 
concentrat asupra prezenţei unei entităţi mai presus de noi, o 
prezenţă divină. 


Restul călătoriei mele a fost plin de experienţe si mai 
ciudate. Nu puteam să-mi explic - ţinând seama de riguroasa mea 
pregătire ştiinţifică. Am avut viziuni Tehnicolor cu ochii închişi şi 
am simţit mâini pline de energie, care îmi îndoiau uşor corpul, 
umplându-l cu lumină şi căldură, în timp ce stăteam în camera 
curentă. Aceste două experienţe nu s-au limitat la spaţiul Casei. In 
a patra noapte din sejurul meu de două săptămâni, am simţit în 
camera mea o prezenţă, în timp ce stăteam întinsă în pat. Simteam 
ca şi cum două mâini îmi prinseseră gleznele şi apăsau puternic pe 
ele. Puteam să simt căldura care se pierdea şi presiunea crescând 
în corpul meu, iar când mi-au atins genunchii, milioane de ace 
încărcate cu energie s-au descărcat. Durerea era copleşitoare, dar 
cu acest gând a slăbit. Cu fiecare respiraţie, mâinile continuau să 
se deplaseze în sus pe trupul meu, împingându-mă în pat. Cum mă 
uitam în jos, către piept, îmi puteam vedea trupul ridicându-se cu 
fiecare mişcare. Vedeam jeturi de lumină strălucitoare şi simţeam 
ca şi cum cineva îmi realinia coloana vertebrală în întregime. Apoi 
am simţit o mână în interiorul gurii, apăsând, în timp ce valuri de 
electricitate pulsau prin dinţii, gingiile şi maxilarele mele. In cele 
din urmă, am simţit o rafală de aer şi prezenţa a dispărut. In 
dimineaţa următoare, i-am povestit întâmplarea lui Heather, care 
m-a asigurat că era ceva destul de obişnuit ca Entităţile să vină în 
camerele noastre şi să lucreze asupra noastră. Mi s-a spus să nu 
mă îngrijorez, ci să am încredere în ceea ce se întâmpla. 

M-am gândit la viaţa mea, în timp ce stăteam la rând în acea 
dimineaţă. Ca fiică a unor imigranţi, am crescut într-o casă plină 
de suferinţă şi de teamă. Şi totuşi, experienţele mele directe erau 
atât de diferite - consideram viaţa plină de bucurie şi de iubire şi o 
imbrátisam deplin. Aveam dorinţa puternică de a elibera lumea de 
toate suferinţele. Dar când mă gândeam la căsătoria mea, o tristeţe 
îmi apăsa inima şi sufletul. Mă simţeam pierdută şi incapabilă să 
trag o punte peste prăpastia care mă despártise de soţul meu. Sub 
această tristeţe se ascundea mânia, o emoție pe care preferam să 
nu o iau în seamă. Cum aceste emoţii mă cuprindeau, îmi amintesc 
că am cerut ajutor să scap de ele, fără să ştiu ce însemna asta sau 
dacă era posibil. 

Heather mi-a recomandat să scriu numele soţului pe o 
bucată de hârtie, împreună cu data naşterii. Nu adusesem o 
fotografie, dar când m-am apropiat de Entitate, a luat cu blándete 
bucata de hârtie si a tinut-o în mână. S-a uitat în ochii mei cu 
iubire şi compasiune, spunând: „E om bun”. Din nou, am simţit ca 
şi cum cineva îmi citea gândurile şi am zâmbit. Entitatea a repetat: 
„E om bun”, la care eu am răspuns: „Ştiu, Părinţe, dar nu mai pot 
trăi cu el”. Mi-a luat mâna dreaptă şi a început să vorbească foarte 


repede în limba portugheză. Heather a spus: „Nu trebuie să faceţi 
ce tocmai vrea să vă spună”. l-am spus lui Heather că eram 
recunoscátoare pentru vindecarea pe care o primisem deja si aş 
face orice pentru a-mi alina durerea din suflet. Din nou, Entitatea a 
spus: „Nu trebuie să faceţi ce spun eu". Imi amintesc cà eram 
năucă şi nerăbdătoare, însă Heather m-a explicat: „E vorba de 
liberul arbitru. Entitatea vă va da un sfat, dar sunteţi liberă să nu-l 
luaţi în seamă”. 

M-am uitat direct în ochii Entităii şi am spus: „Părinte, vă 
rog să-mi spuneţi”. Hather traducea: ,Aduceti trei fotografii ale 
dumneavoastră şi să fiti aici mâine dimineaţă, în rândul de la ora 
8:00. Dacă faceţi asta, vă voi da multă fericire în casă”. Lacrimi de 
recunoştinţă îmi curgeau pe faţă, în timp ce eram însoţită într-un 
taxi de Heather, care îi explica şoferului ce trebuia să facă. Am fost 
condusă la Anâpolis şi, în sfârşit, am găsit un centru de făcut 
fotografii pentru paşaport, într-un magazin universal. M-am întors 
în camera mea de hotel în acea după-amiază, cu fotografiile în 
mână, obosită şi nesigură de ceea ce mă aştepta în ziua următoare. 

La ora 8:00, stăteam la rând să fiu văzută de Entitate, ţinând 
strâns în mână fotografiile, şi eram plină de speranţă. M-am 
apropiat de Entitate şi i-am dat fotografiile. „Sunt fotografiile 
dumneavoastră?”, m-a întrebat. 

„Da, Părinte”, am răspuns. 

Un zâmbet. „Sunt recente?” 

„Da, Părinte”. 

Alt zâmbet. „Sunteţi sigură?” 

Simţind jena mea crescândă, Heather i-a spus Entităţii 
despre călătoria mea la Anápolis. Din nou, m-a tras mai aproape şi 
mi-a luat mâna dreaptă. „Acum vă voi da ceea ce am promis". In 
acea clipă, am simţit un val de energie în mâna dreaptă şi mi s-a 
spus: „Credinţa dumneavoastră este puternică şi ea v-a vindecat”. 
Apoi am fost însoţită în afara rândului şi mi s-a recomandat să 
merg şi să „stau în camera curentă”. A fost atât de simplu - şi atât 
de complex. 

In ultima zi din acel sejur, în timp ce stăteam la rând să-mi 
iau la revedere de la Entitate, mi s-a spus că eram o Fiică a Casei, 
membru al familiei de mediumi ai Casei şi mi s-a dat o reţetă cu 
plante medicinale. În cursul şederii mele de două săptămâni, nu 
făcusem operaţii şi nu primisem plante medicinale, ci doar 
recomandări să stau în camerele curente. Nu eram sigură ce 
presupunea să fii medium şi, ca să fiu sinceră, cuvântul însuşi îmi 
evoca imagini cu sfere de cristal şi ,sedinte". Si totuşi, din ce 
puteam bănui, mediumii Casei erau bărbaţi si femei pline de 
credinţă şi înţelepciune, care se deschideau către Divinitate doar 


stând linistiti, făcând rugăciuni sau directionàndu-si conştiinţa spre 
binele celor care călătoreau la Casa de Dom Inácio. Propria mea 
cunoaştere privind sănătatea se baza pe premisa alinării 
suferințelor. Mediul în care mă simţeam cel mai bine era educaţia 
şi acţiunea concretă. Poate venise vremea să privesc lucrurile într- 
o perspectivă mai amplă. Mi s-a spus să iau plantele medicinale şi 
să respect trei reguli: să nu mănânc carne de porc, să nu beau 
alcool şi să nu folosesc alimente condimentate sau ardei iute. 
„Irăiţi-vă viaţa ca de obicei”, mi-a spus Heather. Destul de sincer, 
nu prea avea importanţă, fiindcă viaţa pe care o cunoscusem nu 
mai exista. 

Lucrurile păreau foarte diferite când am ajuns acasă. De 
fapt, eu eram diferită. Am încercat să fac tot ce puteam pentru a 
transmite mai departe ceea ce mi se întâmplase în Casa de Dom 
Inácio, dar era greu fiindcă nu eram sigură ce se întâmplase. 
Mânia, teama şi tristeţea fuseseră înlocuite cu o deschidere largă a 
minţii şi a sufletului. Mă simţeam smerită de simplitatea Casei, de 
mediul plin de bunăvoință si de iubire. Mă simţeam acum pregătită 
să privesc cinstit calea pe care îmi conduceam viaţa, înlăturând tot 
ceea ce nu mi se mai potrivea. M-am trezit atrasă într-o lume cu 
care nu eram obişnuită: aveam viziuni în timpul zilei; simţeam 
energii şi auzeam gânduri şi idei care nu erau ale mele şi acea 
mână obişnuită şi puternică pe spate. Pe măsură ce aceste 
experienţe deveneau tot mai puternice, mi-am dat seama că aveam 
nevoie de ajutor să navighez în această lume nouă. M-am cufundat 
în iniţierea şamanică în următorii doi ani, petrecând nenumărate 
ore ca să învăţ despre darul mediumnitàtii şi despre 
responsabilitatea pe care o avem atunci când îi slujim pe alţii. 

Am revenit la Abadiânia în fiecare an şi mă aştept să 
continui acest pelerinaj, nu doar din recunoştinţă, ci şi dintr-o 
dorinţă de a-i sluji pe ceilalţi oameni care reuşesc să vine pentru a 
fi văzuţi de acest vindecător minunat. Soţul meu a vizitat Casa 
pentru o săptămână, în vara anului 2005, şi a avut şi el o 
experienţă de reconectare cu ceea ce avea divin în fiinţa lui. Ne-am 
străduit din greu să ne consolidăm căsătoria si am făcut progrese 
remarcabile - ceva la care nici unul din noi nu se gândea că ar fi 
posibil. Mai avem multe de făcut, dar dorim să continuăm 
împreună, cu iubirea şi sprijinul Entitátilor Casei. 

E un proverb care ne spune să studiem degetul care arată 
spre lună. Pentru mine, Casa este acel deget - un semnal luminos 
care m-a chemat acasă, mi-a încălzit sufletul şi mi-a furnizat o 
rezervă sigură pentru a mă reconecta cu propria mea lumină şi 
pentru a mă trezi din somnul adânc al indiferentei. Am învăţat cà 


atâta timp cât trăiesc si actionez asa cum îmi dictează sufletul, 
urmează fapte bune. 


A 
O A DOUA ŞANSĂ 
John Friesman 


John fusese învăţat să dispreţuiască acele momente ale zilei 
în care corpul sáu era obligat să-ţi curețe trupul ori de câte ori era 
nevoie. Trăia cu o durere de cap permanentă şi puternică. Nu 
exista alinare şi, timp de mai multe luni, John îşi vizitase medicul 
de nemumărate ori. Având diagnosticul de depresie şi urmând un 
tratament cu neurotransmitátorul Prozac, John a găsit în cele din 
urmă un doctor care l-a trimis la Spitalul Auckland pentru a face o 
analiză de vizualizare prin rezonanţă magnetică (RMN). 


John își spune povestea: 

Am suferit şocul vieţii mele în iulie 1998. Medicul care mi-a 
recomandat să fac RMN-ul m-a rugat să aştept pe coridor, în timp 
ce el avea să arunce o privire asupra planşei cu imagini. Când a 
venit să-mi dea rezultatul, am observat că devenise palid. Mi-a 
explicat că, în şaptesprezece ani de când lucra în domeniul 
medical, nu văzuse niciodată o tumoare pe creier atât de mare. 

M-a dus imediat în sala de operaţii pentru a înlătura 
presiunea asupra creierului. [n timpul operaţiei, a introdus o valvă 
de blocare în stomac, cu un tub care mergea de la abdomen la 
creier şi la o altă valvă de pe craniu. Mă simţeam fantastic după 
asta, dar medicii m-au avertizat că era doar începutul. Ei ar fi 
trebuit să reducă mai întâi tumoarea, datorită dimensiunilor sale 
neobişnuite. A doua procedură, ceva mai periculoasă, a fost 
efectuată peste două zile. A fost operaţie de zece ore şi jumătate şi 
erau gata să mă piardă de două ori, resuscitându-mă de fiecare 
dată şi apoi închizându-mi operaţia, după ce scoseseră doar 
jumătate din tumoare, fiindcă era prea periculos să continue. 
Tumoarea, de mărimea unui ou, crescuse şi în prima vertebră, 
astfel încât mi-au scos şi o treime din vertebră pentru a înlătura 
orice rădăcină. M-au supus unor doze masive de radiaţii, după ce 
m-au cusut, şi mi-au dat cantităţi mari de steroizi. 

M-au externat şi mi-au spus să merg acasă, chiar dacă eram 
extrem de slăbit şi foarte bolnav. Aveam dureri mari de stomac pe 
drumul spre casă şi am oprit când am văzut maşina fostei mele 
partenere. Ea mi-a spus că arătam groaznic şi că nu trebuia să fiu 
lăsată singur. Nu as fi fost capabil să supraviețuiesc. M-a luat 


acasă la ea, mi-a dat patul ei si a avut grijă de mine timp de şapte 
săptămâni. Aveam şaizeci şi şase de leziuni ale mucoasei gastrice, 
diagnosticul fiind ulcer peptic. Am încetat să mănânc şi să beau 
într-un anumit moment. N-aş fi reuşit să trec peste această situaţie 
fără ajutorul unei femei bătrâne, doamna Rebecca Parks, care mă 
vizita. Ea mi-a spus că nu putea să suporte felul în care arătam. S-a 
dus acasă şi a preparat o cană cu apă de orz. Mi-a adus-o, a 
încălzit-o şi cu toate că alţii mă considerau pierdută, ea a rămas cu 
mine până când am terminat toată cana, dându-mi picătură cu 
picătură. După acest tratament, mi-am revenit într-adevăr. 

A urmat un proces de remisie timp de un an. În tot acest 
timp, mă duceam la Spitalul Auckland la fiecare trei luni. „E totul 
curat”, mi-au spus. „Mergeţi acasă”. Eram foarte fericit în privinţa 
mea, până când la un astfel de control, medicul se uita spre podea. 
Citise nişte statistici înspăimântătoare. „Cincizeci la sută dintre 
oamenii cu acest tip de tumoare mor în mai puţin de cinci ani, dar 
nu sunteţi deloc aproape de acest interval maxim”. Mi-a spus că 
tumoarea creştea rapid chiar prin creierul meu. Devenisem 
neoperabil şi doctorii nu mai puteau face nimic pentru mine. N-am 
mai putut să ascult şi altele şi am ieşit din spital, în fugă şi 
plângând. Medicul a venit după mine, spunându-mi: „Johny, 
ascultă, putem să-ţi dăm morfină, când veţi fi țintuit la pat". Era 
ultimul lucru pe care trebuia să-l aud. 

M-am dus la telefon şi l-am sunat pe tatăl meu. l-am spus: 
„Tată, mor”. Tatăl meu este un olandez puternic şi perseverent. El 
mi-a spus: „Ascultă, băiete, nu renunţa. O să sunăm la fiecare 
spital din lume, dacă va fi nevoie, până vom găsi pe cineva care 
poate să te ajute”. Însă toţi aveau acelaşi răspuns. Într-adevăr nu 
puteau să facă nimic pentru mine. De la un spital din Melbourne, 
Australia, mi-au răspuns că puteau să mă folosească drept cobai 
pentru experimentarea unor medicamente, dar cel mai probabil 
aveam să mor în următoarele douăsprezece săptămâni. 

Nu aveam încotro să mă îndrept. Atunci am primit un telefon 
de la un bărbat mai în vârstă, dl. Howard, dintr-o insulă din zona 
Marii Bariere de Corali. Când eram copil şi lucram la o măcelărie, 
obişnuiam să aduc carne acestei familii, când veneau pe insulă, în 
vacanţă. Nu-l mai văzusem prea des de atunci. Mi-a spus că 
avusese un vis cu o noapte înainte. „Mi s-a spus că trebuia să vă 
arăt ceva”. Locuia cu fiica lui în Auckland şi mi-a cerut să vin şi să 
văd despre ce era vorba. Nu ştiam ce să fac, dar neavând nimic de 
pierdut, am zburat până la Auckland. Mi-a arătat o casetă video cu 
Ioan al Domnului. M-am hotărât să merg la acest vindecátor. Era 
doar un număr de telefon pe acea casetă. Era numărul unui tânăr 
care îşi strivise o vertebră într-un accident si care s-a dus la Ioan al 


Domnului pentru ajutor. l-am telefonat. Mi-a spus că putea să stea 
în picioare doar o jumătate de oră, atunci când s-a dus pentru 
prima dată la Casa de Dom Inácio, acum câţiva ani. Era pe 
jumătate vindecat. Iesise să facă windsurting in acea zi si se simţea 
fantastic. 

Cele spuse mi-au dat încredere. El mi-a dat numărul de 
telefon al Bernadettei Andrew, care ducea oameni din Noua 
Zeelandă la Ioan al Domnului. La început, nu a vrut să má ia fără o 
permisiune scrisă de la medici, însă medicii nu au vrut să mi-o dea. 
Bernadette a întrebat cu multă bunăvoință Entităţile dacă trebuia 
sau nu să merg. Entităţile i-au răspuns să-şi folosească propria 
înţelepciune, propriul discernământ, astfel încât ea m-a luat la 
următoarea călătorie. 

Eram şaptesprezece persoane care urmau să treacă prin faţa 
Entităţii, în primă zi. Aveam dureri atât de puternice, încât 
mergeam pe vârful picioarelor. Nu mă puteam opri din plâns de 
durere. loan al Domnului a ieşit pe mica scenă din faţa noastră. 
Erau sute de oameni în jurul nostru, dar el părea să mă privească 
direct, îndreptându-se spre mine. Nu mai puteam de bucurie. 
Credeam că voi fi tratat, dar în ultima secundă a schimbat direcţia 
spre dreapta şi s-a dus la un bărbat brazilian. O femeie ţinea o tavă 
cu instrumente. A luat un bisturiu şi a început să răzuiască globii 
oculari ai bărbatului. Urmăream cu atenţie fiecare mişcare. 
Bărbatul nu simţea nici o durere; nu a tresărit niciodată. Lucrez 
mult la gater şi ştiu cum se simte rumeguşul în ochi. Şi totuşi, acel 
om nici nu se mişca. Eram supărat că loan al Domnului nu lucrase 
asupra mea. Însă puţin mai târziu, Entitátile m-au programat 
pentru operaţie în dimineaţa următoare. 

A doua zi, m-am dus în sala de operaţii şi l-am aşteptat pe 
loan al Domnului. Atunci când a intrat, a spus mai întâi 
Rugăciunea Domnească (Tatăl Nostru). Aveam ochii închişi şi 
tineam mâna dreaptă în partea din spate a capului. Operația non- 
fizică începuse. Gâtul şi capul păreau că devin mai moi sub mâna 
mea şi simţeam un fel de fluturi care îmi fâlfâiau pe sub pielea. Era 
uimitor. Înainte să-mi dau seama, cineva din personalul ajutător 
mi-a spus că puteam să merg acasă acum, pentru că operaţia mea 
se terminase. Am ieşit şi deodată am observat că mergeam pe 
propriile picioare, fără nici o durere. Mi s-a spus să mă întorc la 
hotel şi să mă odihnesc timp de douăzeci şi patru de ore. 

Când am coborât din taxi, eram atât de bucuros că nu mai 
aveam dureri, încât am sărit „în sus şi în jos”, să văd dacă era 
adevărat - exact ce mi se ceruse să nu fac. Bernadette mi-a 
explicat foarte riguros că era o „operaţie chirurgicală adevărată”, 


cu posibile suturi interne. „Aţi sări încoace si încolo după o 
operaţie pe creier într-un spital obişnuit?” 

Trebuia să revin în fata Entităţii după şapte zile, pentru 
control. Am scris o notă în care multumeam lui Ioan al Domnului şi 
Entităţilor pentru a doua şansă la viaţă. Mi s-a spus să revin când 
simţeam că sunt pregătit. Mi-am redobândit forţa şi nu am mai 
avut dureri de cap ori senzaţii de vomă timp de un an. Dar apoi, în 
iulie 2000, am început să am din nou dureri de cap. Am revenit la 
Abadiânia pentru a doua operaţie şi mi s-a spus după aceea că 
eram pe deplin vindecat. 

M-am întors acasă şi de atunci nu am mai avut dureri. Am 
făcut o examinare prin rezonanţă magnetică (RMN) acum câţiva 
ani, pentru a verifica vindecarea. Masa de forma unui ou se 
redusese la dimensiunile unui cucui inactiv, la baza craniului. 
Medicul a hotărât că nu mai aveam nevoie de vreun alt tratament. 

Spun povestea mea oricui doreşte să o audă. Arát altora 
imagini video ca să-l răsplătesc pe Ioan al Domnului pentru noua 
mea viaţă şi, dacă mi se cere, sunt dornic să ajut pe oricine vrea 
să-l viziteze pe acest vindecător uimitor. 


A 
CEASUL BĂTEA 


Barbara Ettleson 


Pe 27 martie 2002, am fost diagnosticatà cu un cancer la 
sân. Un diagnostic mult prea comun pentru femeile din această 
ţară. Medicul meu dorea să fac o dublă mastectonie; în definitiv, 
aveam chisturi fibroase la sâni şi era greu să fie obţinută o 
mamografie clară. Eram şocată. Chirurgul mi-a spus că aştepta să 
iau o hotărâre în trei zile. Eram într-o zi de joi. Vineri, m-am dus cu 
partenerul meu şi cu o prietenă să facem o vizită radiologului şi 
oncologului. Oncologul mi-a spus că nimic altceva nu ar da 
rezultate, în afara operaţiei, urmată de radioterapie şi de 
chimioterapie. „Să nici nu vă gândiţi la plante medicinale”, a spus 
el. „E cancer”. Radiologul a fost cel mai dornic să ne ajute şi ne-a 
explicat protocolul tratamentului cu radiaţii. Spitalul Methodist din 
Des Moines, statul Iowa, nu folosea Sentinel Node Biopsy (Biopsia 
Sentinel a nodulilor. N.Trad.) ca standard de tratament, ceea ce 
însemna cá toti nodulii mei limfatici trebuiau controlati. Eram 
înspăimântată si am intrat repede într-o stare de depresie. Ceasul 
bătea în defavoarea mea. 

M-am trezit sâmbătă dimineaţă, amintindu-mi despre 
călătoria spirituală a unei profesoare la Ioan al Domnului, în 
Brazilia. I-am telefonat profesoarei şi ea m-a încurajat să mă duc. 


Mi-a dat numele unei persoane care conducea grupuri de pelerini 
la Ioan al Domnului. Profesoara mi-a spus cà acea femeie tocmai se 
întorsese din Brazilia si s-ar fi putut să nu mai plece prea curând, 
dar oricum să-i telefonez. Profesoara mi-a spus că s-ar putea să am 
mult de aşteptat până voi fi sunată, dar să nu mă descurajez. Am 
terminat convorbirea cu profesoara şi am telefonat lui Heather 
Cumming. Mi-a răspuns şi mi-a spus că se va întoarce în Brazilia 
peste două săptămâni, cu afaceri personale, dar că ar fi încântată 
să ne însoţească la Ioan al Domnului. In cele două săptămâni am 
reuşit să obţinem paşapoartele, să vindem o casă şi să cumpáràm 
una nouă, iar acum ne îndreptam spre Brazilia. 

Aflaţi în avionul spre Brazilia, lumea se învârtea mai încet. 
Pelerinajul nostru începuse. Ne-au trebuit treizeci de ore să 
ajungem în oraşul în care loan al Domnului realiza vindecări 
miraculoase. Heather ne-a întâmpinat în Brazilia şi ne-a luat în 
grija ei. Am avut mai multe zile să ne pregătim înainte de a fi 
văzuţi de Ioan al Domnului. Era o adevărată călătorie de vindecare 
şi de iubire. Am petrecut mult timp într-o bisericuţă veche din 
Abadiânia, cunoscută ca fiind vizitată de Fecioara Maria, rugându- 
ne, discutând şi fiind ţinuţi în mare iubire de spiritele bisericii. Am 
meditat la cascada de pe terenul aflat în proprietatea Casei de 
Dom Inácio. Am fost salutati de multi Divas si, cel mai incredibil, 
un şarpe ne-a întâmpinat pe potecă atunci când coboram la 
cascadă - un semn clar de transformare. 

Ioan al Domnului mi-a spus să mă pregătesc pentru operaţie 
şi m-a trimis să-mi petrec timpul meditând la vindecarea de care 
aveam nevoie. Personalul Casei m-a încurajat să mă concentrez pe 
iubire şi pe iertare în timp ce meditam. Bunătatea manifestată de 
personalul Casei m-a ajutat să rămân „centrat”, plin de speranţă şi 
cu un simţ al calmului şi al iubirii, în timp ce abordam lucrarea pe 
care trebuia să o fac. loan al Domnului mi-a spus să revin de trei 
ori, iar la ultima vizită m-a declarat vindecat. Am fost onorat, fiind 
chemat să le vorbesc altor oameni care veniseră la loan al 
Domnului pentru vindecare. 

In plus faţă de munca noastră spirituală în Brazilia, 
partenerul meu şi cu mine ne-am schimbat regimul alimentar. 
Colaboram cu Institutul Kushi din Becket, Massachusetts, şi 
urmam un regim strict. Eram înscrişi într-un program de trei ani 
de activitate samanicá în cadrul Fundaţiei pentru Studii Samanice. 
Sub îndrumarea Sandrei Ingerman, am avut parte de vindecare, 
lucrând cu ea şi cu ceilalţi colegi vindecători. 

După ce m-am întors din a treia călătorie în Brazilia, am 
hotărât să fac o analiză la tomograf pentru a evalua starea de 
sănătate a sânilor mei. Am făcut o serie de analize pe o perioadă de 


sase luni. La sfársitul celor sase luni, medicul mi-a explicat cá 
valorile tomografiilor la sân variau atât de lent, încât „trebuie să fi 
fost diagnosticată greşit”. 

Nu voi şti niciodată dacă am fost sau nu diagnosticată greşit. 
Ceea ce ştiu este că iubirea, iertarea, un partener de viaţă devotat 
şi iubitor, un mod de hrănire sănătos, precum şi sprijinul şi 
înţelepciunea spiritelor au avut efect asupra mea. Fiecare îşi 
urmează propria potecă, iar calea mea nu este potrivită pentru 
oricine. Insă cred că acel cancer a fost un dar pe care l-am primit 
şi eu am rezolvat situaţia. Şi pentru că am reuşit, pot doar să-l 
împărtăşesc şi altora. Sunt recunoscător pentru experienţele mele 
şi încerc în fiecare zi să apreciez darul vindecării făcut de spirite şi 
de cei care m-au însoţit în această călătorie. 


A 
DUPĂ TREI DECENII DE SURZENIE 
Barbara Brodsky 


Am făcut prima călătorie la Casa de Dom Inácio, în ianuarie 
2004, cu speranţa că puteam să mă vindec de surzenie. Mi-am 
pierdut auzul în 1972, imediat după ce am născut primul meu 
copil. In timpul naşterii, nervii au fost lipsiţi de oxigen si au murit, 
lăsându-mă surdă şi fără echilibru. Medicii din Statele Unite mi-au 
spus că nu exista tratament. Mai multe zeci de ani, am trăit 
împăcându-mă cu această situaţie, învățând să citesc de pe buze si 
sprijinindu-mă într-un baston pentru păstrarea echilibrului. Apoi 
cineva mi-a trimis unele materiale despre Casa de Dom Inâcio şi 
am hotărât să mă duc. 

Primul pas a fost să analizez posibilitatea de a auzi. Părea 
minunat, dar trebuia să fiu cinstită cu mine însămi. Surzenia era şi 
o cale de a scăpa de lucrurile neplăcute. Dacă cineva era mânios, 
puteam să-mi îndrept privirile în altă parte. Atunci când ştirile 
internaţionale erau neplăcute, puteam înceta să mai citesc textele 
afişate. Atunci când copiii mei făceau gălăgie, priveam aiurea. 
După trei decenii de surzenie, mă obişnuisem să trăiesc într-un 
anumit grad de izolare. Vedeam surzenia în multe privinţe ca pe un 
dar, care mă îndreptase către munca vieţii mele, ca profesoară de 
meditaţie. Ce ar fi însemnat să aud? Ce aş pierde? 

Lunile dinaintea primei mele vizite au fost foarte intense, 
pentru că analizam intenţia de a auzi şi ce însemna auzul într-un 
sens mai profund. In clipa în care avionul a decolat, mă simţeam 
pregătită. Entităţile mi-au spus că probabil mă puteau ajuta. Avea 
să dureze mai mult timp şi trebuia să revin de mai multe ori, dar 
era bine. 


La trei luni după prima mea vizită, am avut un accident 
cumplit în care am fost aruncată la fundul oceanului de un val de 
mari dimensiuni. Am fost trasă în stare de inconstientá spre larg, 
fiind aproape de moarte. Multe oase mi-au fost fracturate, inclusiv 
oasele feţei, şi vederea îmi slăbise puternic. Acum nu mai eram 
doar surdă, ci şi oarbă la un ochi, cu vederea slabă la celălalt şi cu 
dureri foarte mari. Dar chiar în acele momente, când eram pe 
fundul oceanului, luasem decizia să trăiesc. Şi trupul meu să se 
vindece. Gâtul şi coloana nu erau rupte şi eu ştiam că era un dar 
de la Entităţi. Le-am simţit alături de mine în acel moment de 
impact. M-am concentrat pe vindecarea oaselor rupte şi pe 
explorarea semnificației faptului că am ales viaţa şi trăirea ei din 
plin. Puteam să simt energia şi sprijinul Entităţilor în cursul 
meditatiei. 

Următoarea mea călătorie in Brazilia a avut loc în februarie 
2005. Din nou, am cerut să-mi fie vindecate surzenia şi afecțiunile 
vederii. Am plecat cu o valoare de 20/100 la un ochi şi 20/200 la 
celălalt. M-am întors acasă peste o lună cu valoarea 20/20 la ochiul 
mai bun şi 20/50 la celălalt, dar şi cu o imensă recunoştinţă pentru 
că lumea se întorsese către mine. Alesesem viaţa! Această 
vindecarea m-a condus înapoi la întrebarea: ce înseamnă să te 
vindeci? Nu se vindecă numai trupul, căci vindecarea se referă la 
karmă şi la totalitatea relaţiilor cu lumea. Să auzi şi să vezi bine 
înseamnă să fii în relaţii apropiate şi bune cu lumea. Dar toţi ne 
protejăm, ne blindăm în diferite feluri. Ca profesoară de meditaţie, 
găsesc că, pentru mulţi oameni, separarea, despărţirea, este cea 
mare suferinţă. Ne separăm de lume, de cei din jurul nostru şi de 
noi înşine. 

Anul 2005 a adus propriile sale provocări, deoarece un 
tratament medical făcut în Statele Unite mi-a afectat din nou 
vederea. Când am revenit la Abadiânia, în ianuarie 2006, un ochi 
era complet orb şi acum, la doi ani după prima mea călătorie, nu 
apăruse nici o schimbare în privinţa auzului. În 2005, Entitatea mi- 
a cerut să cumpăr o gamă completă de diapazoane şi să le fac să 
vibreze lângă fiecare ureche, zilnic, pentru a „auzi” undele sonore 
şi să cânt tonurile. Eram acum expertă în acest sens şi eram 
capabilă să recunosc vibraţiile şi să cânt în acord. Dar tot nu 
puteam auzi vorbirea normală şi nici măcar o petardă. Pe măsură 
ce călătoria se apropia, apăreau îndoieli. Mă amăgeam singură? Ar 
fi trebuit oare să renunţ? 

La începutul vizitei mele din 2006, una dintre Entităţi m-a 
întrebat cu o privire şi cu o expresie plină de compasiune: „De ce 
vreţi să vedeţi şi să auziti?" Intrebarea m-a readus la reflectia mea 
de la început în legătură cu permisiunea de a fi în deplină 


intimitate cu lumea. Ştiam cá întrebarea nu era o provocare, ci mai 
degrabà o sugestie pentru ca eu sá obtin o mai mare limpezire 
interioară. Primul meu gând a fost dorinţa de a auzi frumuseţea 
râsului unui copil, muzica plăcută a unui pârâu care curge printre 
stânci, adierea brizei printre copaci, unele bucăţi muzicale ; să văd 
frumuseţea unui curcubeu, un zâmbet, picăturile de rouă. Dar 
imediat am ştiut că nu era suficient. Alături de toate acele sunete şi 
imagini, există şi altele disonante şi dure: gemetele cumplite ale 
fiinţelor în agonie, mugetul unui val de flux ori al erupției unui 
vulcan, plânsul de durere, violenţa exploziei unei bombe, membrele 
sfâşiate şi zburând prin aer. 

La început, am spus: „Sunt dornică să aud şi să văd totul”. 
Apoi mi-am dat seama că era necesar să mă corectez. Vreau să văd 
şi să aud totul. Doar prin intimitatea cu ceea ce unii numesc cele 
zece mii de bucurii şi de necazuri, inima se deschide pe deplin. De- 
abia atunci începem să cunoaştem adevărata compasiune? Pot 
atunci să spun că vreau să aud şi să văd pentru a înţelege mai bine 
compasiunea? Am petrecut mai multe zile cu această întrebare în 
gând. Scopul nu este compasiunea, ci iubirea necondiționată. 
Numai iubirea ne permite să fim pe deplin prezenţi faţă de noi 
înşine şi faţă de ceilalţi; numai iubirea poate aduce schimbare. 
Compasiunea este poteca, iar intimitatea şi prezenţa însoțesc 
compasiunea. 

Există oare o componentă voyeuristică în dorinţa de a auzi şi 
de a vedea, ca şi de a trăi o experienţă? Recunosc că e ceva din 
asta: puţină lăcomie, dorinţa de a câştiga ceva, de a mă împlini. 
Dar acel ceva nu e dorinţa de a cunoaşte intim durerea, ci doar de 
a o vedea din afară. Motivația trebuie să meargă mai profund, în 
acel loc care aspiră să cunoască iubirea necondiționată şi să 
slujească din acel loc al iubirii. 

Intrebarea Entităţii m-a făcut să văd mai clar destinaţia, 
aspiraţia de a sluji şi de a iubi, dar şi intenţia de a mă deschide şi 
mai deplin faţă de toate aspectele vieţii. Apoi a trebuit să mă 
întreb: am oare nevoie de vedere şi de auz la nivel fizic pentru a 
atinge acest scop? Nu. Atunci de ce vreau să aud şi să văd? Aici 
inima mi s-a deschis profund, în sfârşit, către imensa tristeţe faţă 
de ceea ce pierdusem, acea senzaţie de limitare pe care o datoram 
pierderii auzului şi vederii slabe. 

Acum tratez toate aspecte în mod egal, la acelaşi nivel. Dar 
văd şi cum mă retrăsesem de-a lungul anilor, cu o atitudine subtilă 
de tipul „strugurii sunt acri”. Am eşuat să cred în posibilităţile 
reale de conectare, să am încredere în capacitatea inimii de a iubi 
şi de a stăpâni durea prin iubire. Surzenia era doar tapul ispăşitor. 
Atunci, ce trebuia oare vindecat? Nu ochii. Nu urechile. Ci 


separarea. M-am deschis către „vindecarea veşnică”, către acea 
fiinţă care îşi cunoaşte divinitatea, deplinătatea şi perfecțiunea 
înnăscută. 

Pe măsură ce mă gândeam la asta, a revenit întrebarea: „De 
ce vreau să aud şi să văd?” De bucurie” Nu doar acel ego vrea 
experienţă. Iubirea invită experienţa bucuriei doar pentru minunea 
ei. Acea intenţie trebuia să fie onorată, intenţia iubirii de a se 
cunoaşte pe sine şi mai profund. Am văzut partea din mine care 
simţea puţină lăcomie şi putea să-i ofere bunătatea, dar şi partea 
care simţea puţină ruşine în a cere vindecarea surzeniei, gândindu- 
mă la auz doar ca la o senzaţie fizică. Ambele aspecte apar în viaţa 
omului. Să le lăsăm să existe şi să le îndreptăm spre cel care caută 
bucurie şi iubire. 

În cele din urmă, am înţeles că aceasta era vindecarea mai 
profundă, a cărei necesitate Entitátile au inteles-o cu mult înaintea 
mea. Nu ele au creat accidentul cu valul oceanului, desigur. Vieţile 
noastre ne atrag acolo unde trebuie să fim şi va apărea o 
experienţă sau ceva de acest fel. Insă Entităţile m-au ajutat să 
folosesc experienţa pentru a înceta să mă mai blindez în orice fel, 
să-mi deschid inima către lume şi către mine însămi. In 
înţelepciune lor, nici măcar nu au „reparat” doar simptomul 
exterior, ceea ce ştiam că puteau face, ci mi-au cerut să-mi vindec 
rănile lăuntrice. 

Acesta a fost primul pas necesar. Ochiul meu vede mai bine 
şi ştiu că şi auzul se va îmbunătăţi. In acest an, Entităţile au zàmbit 
când am făcut demonstraţia cu diapazonul şi mi-au spus că suntem 
pe drumul bun. Lucrează asupra urechilor mele. E interesant că, în 
timp ce aleg să aud, nu mai am nevoie să aud, fiindcă aud totul 
prin celelalte simţuri ale mele. Barierele au dispărut. Sunt 
împlinită şi auzul va fi un minunat dar primit în plus! 


Heather comentează: 

Pe 14 martie 2006, în săptămâna următoare întoarcerii 
Barbarei acasă, în Statele Unite ale Americii, Dr. Valdivino a 
anunţat cu voce tare, pentru ca oamenii din camerele curente să 
audă: „Pe prietena voastră, pe femeia care este surdă, o ajut. 
Spuneti-i că am grijă de ea”. 


Pentru a afla mai multe despre aceste povestiri remarcabile privind 
vindecarea şi despre altele, vizitaţi www. healingquests.com 
Postfatà 


Cartea noastră, concepută treptat, prin cálàuzirea şi 
binecuvântarea Entităţilor, a început ca o carte de mărturii. Era 


destul de evident, când am început să o scriem, trezindu-ne adesea 
la ora 4:00 dimineaţa, inspirate de Spirite, că textul avea să devină 
un ghid pentru cei care călătoreau spre Casa de Dom Inâcio şi o 
scurtă privire în viaţa omului loan al Domnului. S-a spus adesea că 
vălul care desparte lumea spirituală de lumea pământească este 
foarte subţire la Abadiânia. Prin urmare, spiritele ne pot influenţa 
vieţile pe căi foarte profunde şi tangibile. Cei care se întorc din 
pelerinaje ne captivează adesea cu descrieri ale miracolelor 
extraordinare la care au fost martori sau despre care au auzit. 
Avem speranţa sinceră că această carte va ridica o parte din vălul 
de mister al acestui proces. Din experienţa noastră, oamenii care 
vin în călătorie la Casa de Dom Inâcio simt o chemare lăuntrică şi o 
urmează; ei se angajează solemn într-o misiune de evaluare a 
propriei vieţi şi în reconectarea cu ceea ce au divin în ei. Poate fi 
un efort care vă descurajează şi uneori roadele apar încet şi greu 
sau rezultatele nu sunt ceea ce vă aşteptaţi. Aşadar de ce ar alege 
cineva să plece în pelerinaj la Casă şi ce îi face pe unii să revină? 

Entităţile ne spun că apartinem unei singure familii 
spirituale. Entităţile ne iubesc pe toti, în mod egal şi necondiţionat. 
La Casa de Dom Inácio de Loyola, pelerinii se adună cu intenţia de 
a fi văzuţi, ascultati si vindecati. Ei poartă mărturia acestui proces 
nu doar în ei înşişi, ci şi în ceilalţi. Această convergenţă a energiei 
- această dorinţă palpabilă de a participa la vindecarea colectivă - 
este cea care ajunge în lumile spirituale ale Entităţilor pline de 
iubire si de compasiune. Si ele simt chemarea si îşi fac simțită 
prezenţa în timp ce supervizează vindecarea noastră individuală şi 
vindecarea planetei noastre. 

Mulţumim Mediumului Joào şi soţiei sale Ana pentru că ne- 
au permis să le pátrundem în viaţă şi au vorbit deschis cu noi. De 
asemenea, mulţumim personalului Casei, voluntarilor şi tuturor 
celor care ne-au împărtăşit întâmplările lor. Si Entităţilor de 
lumină, pline de iubire şi de compasiune, le suntem recunoscătoare 
pentru iubirea lor şi pentru sprijinirea proiectului nostru. 

Ne despărţim de dumneavoastră, amintindu-vă cuvintele 
Mediumului João: „Dumnezeu este Arhitectul Universului, 
inteligenţa supremă. Dumnezeu se află în toate, în orice clipă. 
Mesajul meu către voi este să vă iubiţi şi să vă ajutaţi semenii cu 
iubire fráteascá. Toti sunteţi bineveniti aici”. 

Suntem cu toţii binecuvântaţi de cuvintele Entităţilor care 
răsună in lume: „Fica na paz de Deus - Rămâneţi în pacea 
Domnului”. 

Dacă sunteţi inspirați de această carte să mergeţi la 
Abadiânia, nu este un dar mai frumos pe care vi-l puteţi face 
singuri decât un pelerinaj în acest ţinut sacru. O excursie de două 


săptămâni, in special pentru prima vizită, este si mai benefică dacă 
mergeti cu un grup organizat si insotit de un ghid. Fiind martori ai 
procesului de vindecare al altora si participànd activ la aceastá 
dinamică, diferenţele şi barierele vor dispărea, astfel încât, în cele 
din urmă, nu va mai fi vindecarea „ta” sau „a mea”, ci vindecarea 
„noastră”, cea care ne permite să ne reconectám cu ceea ce are o 
semnificatie in vietile noastre. 

Vizitati adresa www.friendsofthecasa.org pentru informatii 
detaliate despre hotelurile din Abadiânia şi despre ghizii turistici 
oficiali ai Casei. Pentru informaţii privind excursiile organizate 
pentru vizitarea lui Ioan al Domnului de către Heather Cumming şi 
pentru mărturii la zi, vizitaţi www.healingquests.com sau 
www.johnofgodtours.com. Pentru informații la zi, inclusiv 
posibilitatea de a vedea şi de a cumpăra fotografii cu spirite, 
fotografii din camerele curente ale Entităţilor, interviuri video şi 
alte produse binecuvântate ale Casei de Dom Inácio de Loyola, 
vizitaţi www.beyondword.com. Pentru alte fotografii făcute de 
Karen Leffler sau pentru a face călătorii „fotografice” în locuri 
sacre cu Karen, vizitaţi www.worthathousandwords.info si 


www.spiritfotos.com. 


MULTUMIRI 


Suntem onorate si recunoscátoare pentru încurajarea 
Entităţilor care ne-au ajutat şi inspirat. Mulţumim lui Ioan al 
Domnului pentru încorporarea acestor spirite cu scopul altruist de 
a-i vindeca pe alţii - şi pentru că ne-a spus că are „deplină credinţă 
şi încredere” în capacitatea noastră de a scrie această carte. De 
asemenea, mulţumim Duhului Sfânt care sălăşluieşte în fiecare 
fiinţă umană. 

Prietenilor si însoţitorilor nostri care ne-au împărtăşit 
întâmplările lor le mulţumim. „Shungo” - din inimile noastre către 
inimile voastre. Mulţumiri speciale adresăm lui Jenny Lauren, 
Janice Papolos şi Judy Ostrow, pentru încurajarea de a găsi un 
editor. Lui Richard Cohn şi Cindy Black pentru că ne-au împărtăşit 
viziunea; şi editorilor Jessica Bryan, Henri Covi si Rosa Haritos - 
recunoştinţa noastră este dincolo de cuvinte. De asemenea, 
mulţumim celor care au împărtăşit cu noi lacrimile de bucurie şi pe 
cele de teamă: Joann Wolff, Barbara Conetta, Veronica Wilson, 
Maureen Adler, Pam Garner, Trudy Griswold, Linda Hooper, 
Denise Gross, Susan Grunebaum, Jane Brown, Nancy Cingari, Lucy 
Walker, Eileen Karn, Martin şi Fernanda, Bill Walker, Maninho şi 


Lucia, Gelson si Neusa, Nancy si Kathy, Donna Whittaker, Mignon 
Lawless si Anthony Smokovich. 

Lui Cokie Lewis, Pat, Barbara şi Sandra Ingerman, profesor 
si mentor; lui Sebastian, amabilul nostru ghid; si tuturor celorlalti 
care ne-au miscat inimile, le multumim. Karen multumeste copiilor 
lui Heather pentru bucuria profundă pe care i-au adus-o Heather 
mulţumeşte copiilor săi, Sasha şi Ben - iubirea, sprijinul si 
încurajarea voastră constituie lumea mea. Vă mulţumesc pentru că 
m-ati ales drept „mumma” şi m-aţi acceptat necondiţionat cu toate 
ciudáteniile si idiosincraziile mele. Voi sunteţi învățătorii mei. Te 
Amo pra la de todas as luas! Dan, obrigado Senhor! 

RESURSE WEB 

Pentru mai multe informatii despre Fundația Oswaldo Cruz, vă rugăm să 
vizitaţi website-ul în limba portugheză http://www. fiocruz.br. 

Pentru mai multe informaţii despre Spiritsm, vă rugăm să vizitaţi website-ul 
Grupului Spiritist din New York http://www.sgny.org. 

Pentru mai multe informaţii despre istoria Braziliei, vă rugăm să vizitaţi 
website-ul http://www.infobrasilia.com.br./ h5i.htm. 


Pentru mai multe informaţii despre Bezerra de Menezes, và rugăm să vizitaţi 


website-ul în limba portugheză http://www.franciscodeassis.org.br./bio.php. 


Pentru un articol despre istoria Fundaţiei Oswaldo Cruz, scris de preşedintele 
ei Paulo Buss (The Oswaldo Cruz Foundation: 100 Years, TDR News 65, 
2001), vă rugăm să vizitaţi 
http://www.who.int/tdr/publications/tdrnews/news65/oswaldocruz.htm. 

Pentru mai multe informaţii despre Francisco Cândido (Chico) Xavier, vă 

rugăm să vizitaţi website-ul în limba portugheză 

http://www.chicoxavieruberaba.com.br./biografia.htm. 

Pentru a comanda cartea lui Ismar Estulano Garcia Curas Espirituais, và 
rugăm să vizitaţi website-ul in limba portugheză al Editurii AB 


http://www.abeditora.com.br. 


